
| 
POPAS LA HANUL HAGIULUI 


ătre sfârşitul unei toamne blajine, în cel din urmă 

pătrar al sutei a şaptesprezecea, moldovenii îşi 

măsurau în hambare roada trudei lor din anul ce _. 
trecuse şi dădeau mulţămită milei pământului şi 
cerului, că nu-i podidise ca în alţi ani cu secetă, sau 
potopuri. Se pornise o ploaie stăruitoare, cum se 
întâmplă adesea pe valea Siretului. Pământul 
desfundat cuprindea roţile până la osie, încât nu mai 
era chip să mai umble cărăuşii, până la întâiul îngheţ. 
De aceea cei prinşi la drum pe o asemenea ticăloasă 
vreme se bucurau să se afle sub un acoperiş primitor, 
alăturea de un focuşor bun, în fuga slobodă a 
gândurilor. 

Aşezat pe temelii vechi, hanul Hagiului albea prin 
pâclă, sub nişte ulmi din alte vremi, la o răspântie de 
şleauri ce - apucau spre Roman şi Piatra, către Baia 
şi-nspre valea Siretului şi mai departe, către laşi, unde 
se afla Scaunul Ţării Moldovei. Hagiul era un bărbat 
trecut prin multe, un mazil ce se potolise la anii 
bătrâneţii, deschizând, la întoarcere din hagialâcul de 
la Rusalim, han cinstit, la drumul domniei. Şi despre 
chipul în care tot creştinul găsea la dânsul un adăpost, 
hrană şi primire cu voie bună - fără teamă de jecmănie 
sau de înjunghiere în puterea nopţii - se dusese vestea 
şi în Ţara-de-jos şi în cea de Sus. Cu mulţumire se 
gândea fiecare ca să aibă a mâna peste noapte la 
hanul de sub ulmii bătrâni. Ba uneori, la o zi mare, se 
mai întâmplă să se găsească şi pricină de mai lungă 
zăbavă, că tare dulce era vânatul din pivnițe, de unde-l 
trăgea Hagiul în ulcioare noi, şi bine-i mai, ziceau din 
strune şi din gură lăutarii ce coborau la acele zile către 
răscrucea de drumuri. Căci era o vreme când contenise 
prăpădul  năvălirii  podgheazurilor  leşeşti şi al 
ceambulurilor tătăreşti, precum se istovise şi urgia 
strângătorilor de biruri, de se mai înseninaseră oleacă - 
şi inimile oamenilor o dată cu vămile văzduhului. 

În înnoptarea aceea friguroasă, prea puţini drumeţi 
poposiseră la han, fiindcă praznicele cele mari 
trecuseră, iar iarmarocul de peste apa Moldovei se 
pustiise de vreme rea. După ce-şi potoliseră foamea, 
cei câţiva cărăuşi, adunați în jurul vetrei să-şi usuce 
obielele la focul la care ai fi putut frige un berbec 
întreg, prinseseră să pirotească. Doar doi dintre ei 
dovedeau că, mai mult decât la dulceaţa somnului, îi 
trăgea inima la voroavă. Că dulce-i şi sfatul cu soţii la 

ceas de tihnă, când răpăie ploaia în draniţe şi mai cu 
osebire când ai la puterea mâinii ulciorul cel plin. 

Unul era un flăcău voinic şi chipeş, puţin de ani, dar - 
precum se vedea - ager la minte şi setos să mai afle 
din cele multe văzute sau auzite de celălalt drumeţ 
care, om cu tâmplele cărunte şi un pic adus de spate, 
părea, aşijderea Hagiului, să fi trecut la viaţa lui prin 
aprige încercări. De vreo câteva clipe rămăseseră aşa 
amândoi, pe gânduri, privind hârjoană vâlvătăilor din 
vatră la răbufnirile vântului ce se pornise iarăşi să sufle 
şi să şuiere. Umbrele lor, când creşteau uriaşe, 
cotropind pereţii înnegriţi de fum, când se strângeau 
ghemotoc, sub scăunaşele pe care vegheau. O opintire 
mai vârtoasă a viforului desprinse undeva, afară, un 
oblon care se bătu amarnic de zid. Flăcăul tresări şi 
întoarse capul spre partea de unde venea huietul, 
cercând parcă să străbată cu privirea peretele de după 
care stăpânea peste lume adâncul nopţii. Drumeţul cel 
în puterea vârstei, căruia la sosire hangiul îi spusese: 
„Bun venit, Gheorghieş, frate”, pufni pe sub mustaţa 
stufoasă şi fumurie, clătină din cap îngăduitor pentru 
puţina deprindere a flăcăului cu tainele firii, apoi grăi - 
molcom: 

— Aiasta nu ţine mult... Azi s-a arătat de către 
miazăzi şerveţelul vărgat al curcubeului. 

Flăcăul îşi desprinse privirea de pe zidul întunecat şi, 
prinzând în ochii drumeţului necunoscut o licărire de 
zâmbet, mormăi repezit, fără chef de cimilituri: 

— Parcă nu s-a arătat şi ieri, moşule, şi uite ce-i mai 
trage! Parcă n-ai fi de pe aici... 

„Moşul” se întoarse către el cu oleacă de mirare, 
încât flăcăul ruşinat adăugă mai mult ca pentru sine: 

— Bine c-au apucat oamenii să-şi culeagă bucatele... 

Celălalt se aplecă, luă ulciorul, umplu mai întâi ulcica 
flăcăului, apoi şi pe a lui şi, după ce-şi înmuie mustaţa 
în rubiniul cel tare, urmă cu adâncă mulţumire în glas: 

— Că şi-au strâns oamenii bucatele e, de bună 
seamă, lucru bun, dar mai sunt două şi mai bune. 

— Şi care să f ie acelea? vru să afle tânărul, bucuros 
de iertarea celui sfătos. 

— Întâi şi întâi, că au fost bune bucatele. 

— leste. Şi al doilea? 

— Că ne-a hărăzit cel de sus un voievod care să mai 
abată urgia lăcustelor boiereşti, leşeşti şi turceşti de pe 
bucatele aiestea. 

Flăcăul încuviinţă, furat parcă de alt gând, apoi, 
sorbind şi el numai cu vârful buzelor, mai vru să ştie 
ceva: 

— Da’ vezi că eu de una tot nu mă dumiresc: cum 
face că vodă aista de-amu nu se prea aseamănă cu cei 
de se tot perindară în anii din urmă? Că parcă-i, cum 
să zâc, mai cu ţara... 

— Hei, d-apoi altminteri nici că se putea. Constantin 
Cantemir Vodă e de baştină răzeş de-al nostru, din - 
ţinutul Fălciului... Om zdravăn şi suflet mare. Aşa li-i 
neamul Văzut-ai că şi la judecăţile Divanului au astăzi 
cuvânt - şi răzeşii noştri, olaltă cu bărbile cele 
pieptenate? Trunchiul bun, voinice!... 

— Am mai auzit o minciună, că măria-sa n-ar fi ştiind 
carte, ci numai iscălitura a învăţat de-o pune pe 
hrisoave. Adevărat să fie? întrebă, cu o umbră de 
părere de rău, cel nevârstnic. 

Celălalt se înveseli foarte şi, stăpânindu-şi râsul, se 
grăbi să adeverească. În felul său: 

— A fi, de bună seamă. Dar, vorba e, cine-l ţine de 
rău pentru atâta lucru? Ce folos că alţii sunt tobă de 
carte, dar vând Moldova din trufie şi din scârbă de 
norod. Unde mai pui că vodă a început să înalțe în 
boierie oameni mai tineri şi mai de jos, „tot feciori de 
mojici, Codreni şi Gălăţeni” - cum spun boierii, cârtind 
pe la toate podurile - să mai ştie şi fruntea ce află 
talpa. 

În clipa aceea, de afară se auziră iarăşi nişte 
bubuituri. De data asta nu mai era oblonul, căci 
prinseră să latre şi dulăii, şi îndată răsunară şi glasuri 
de argăţime. Apoi uşa de stejar ferecată a hanului fu 
scuturată de mai multe lovituri. 

Dintr-un ungher, cufundat în umbra care creştea pe 
măsură ce vâlvătăile din vatră începeau să se 
potolească, se ivi capul, cu ochi sfredelitori, al Hagiului. 
Desprinzând din cui o ghioagă ghintuită, se apropie de 
uşă şi strigă, cu urechea la pândă: 

— Cine e? 

— Slujba domniei! răspunse de afară un glas 
puternic şi poruncitor. 

Zăvoarele grele scrâşniră, trase în grabă de hangiul - 
înseninat dintr-o dată la faţă. Uşa se deschise şi 
flăcările din vatră, în care flăcăul tocmai aruncase nişte 
vreascuri de fag, luminară chipul unui oştean de vreo 
patruzeci de ani, tăbăcit de vânturi şi de soare. Părea 
ciudat că urmele unor bătălii care ţinuseră să-şi 
cresteze  răbojul -pe pielea acestui obraz nu-i 
înăspriseră căutătura. 

— Bună seara, cinstite Hagiule! rosti el cu acelaşi 
glas înfricoşat, dar cumva parcă-n şagă. Bucuroşi de 
oaspeţi la drum de sară? 

— Bucuroşi şi încă cum, căpitane Petrea! se grăbi să 
răspundă hangiul din toată inima, şi se ploconi 
cuviincios, dar fără a se frânge prea mult din şale, sau 
a întinde gâtul ca pentru tăiere, după obiceiul 
crâşmarilor cei noi. Apoi adăugă, zăvorând la loc 
greaua uşă de stejar legată în fier: Ce vânt te mai 
aduse pe la noi? 

— Vin dinspre Ţara-de-Jos, unde am fost cu poruncă. 
Şi mă rog la dumneata de odihnă pentru noaptea asta 
şi de vreo îmbucătură... Cu plată, se înţelege... 

Hangiul, care nu mântuise de pus zăvoarele, se 
răsuci parcă atins dintr-o dată şi îl mustră cu vădită 
părere de rău: 

— De la domnia-ta, căpitane Petrea, nu m-aşteptam 
la asemenea vorbă de ocară... Cum adicătelea cu 
plată? 

— Tot scump la mânie şi ieftin la trufie ai rămas, 
Hagiule! râse slujitorul domnesc. Vezi bine c-am 
glumit... Vin la domnia-ta ca la un frate mai mare... la 
spune: ai lume multă pe vatră? 

— Nu prea. Drumurile sunt desfundate şi cărăuşii 
s-au oprit şi ei pe unde au apucat. a 

Hangiul se apropie de vatră şi aprinse de la foc două 
lumânări groase de ceară, din cele pe care le păstra 
pentru oaspeții mai. de seamă, căci obişnuitele 
lumânări de seu împrăştiau un fum înecăcios şi un 
miros nesuferit. Pe una o lipi în mijlocul unei mese, iar 
cu cealaltă în mână se îndreptă, prin o uşă scundă, 
către cuhnie. 

Glasul voinicesc al noului venit trezise cu totul pe 
cărăuşii ce piroteau la foc, şi acum ei îl cercetau în 

tăcere, cu ochii înroşiţi de fum şi de mahmureala 
somnului. 

Fără a se simţi câtuşi de puţin stingherit de aceste 
priviri, dorind dimpotrivă să alunge dramul de 
nedumerire şi de sfială pogorât asupra oamenilor, 
căpitanul Petrea zâmbi larg şi păşi spre dânşii. 

— Bună sara, oameni buni. Mai e vreun locşor la 
focul aista izbăvitor? 

— Pofteşte, oştene, îl îmbie sfătosul. Loc la foc este 
berechet ca să-ţi încălzeşti trupul pe dinafară. lar ca 
să-ţi fie cald şi pe dinăuntru, iată colea ulciorul cu 
sângele Domnului. 

— Numai de-ar fi vinaţul aista pe placul unui oştean 
domnesc deprins cu băuturi de soi, se amestecă altul, 
clipind şiret. Dar eu tot zic că aşa cum e şi mai ales eu 
nişte brânză de burduf cum se află pe aici, tot are să 
fie mai bun ca apa din botforii domniei-tale. 

Când toţi se porniră pe râs, cel cu traista de cimilituri 
şi-o mai deşertă o dată: 

— Şi uite că se adeveri şi vorba braşovenească, 
precum că apa nici în cizme nu-i bună... 

Căpitanul Petrea prinse şi el a râde, şi, lepădându-şi - 
mantia leoarcă de ploaie, începu să-şi dezbumbe 
minteanul cu găietane de fir şi să se lupte cu cizmele 
pintenate. 7 

— Eu m-aş ruga, oameni buni, - zise el - să nu vă fie 
cu supărare dacă mi-oi scoate straiele istea să mă 
zvânt la para focului, că de azi-dimineaţă toarnă 
Dumnezeu pe mine. 

Şi fără să aştepte răspuns, după ce-şi depărtă 
minteanul, îşi trase peste cap şi cămaşa, pe care o 
stoarse şi o întinse pe-un lăicer la dogoarea vetrei. 

Flăcăul şi încă unul dintre cei adunaţi la foc scăpară un 
strigăt. 

— Ei, ce-i? Aţi văzut ursul? se înveseli oşteanul, 
bănuind pricina. 

— Ne minunăm, căpitane, - răspunse careva, - că 
eşti crestat pe trup ca un răboj boieresc. z 

— Mi-am ales o meserie păcătoasă, zâmbi Petrea 
aşezându-se şi dânsul la foc. Apoi răsuflă adânc: Dar 
ce să-i faci, dacă mi-e dragă? D-apoi pe Constantin, 
Vodă să-l vedeţi, care e şi mai crestat decât mine, de 
câte războaie a bătut. 

Plăcându-le povestea, oamenii se dădură mai 
aproape de omul domniei, care urmă, cu ochii mijiţi la 
pară: 

— Ehei, măria-sa e un oştean cum puţini mai sunt 
astăzi. Chiar aşa cum e el acum, trecut de şaptezeci de 
ani şi cu barba colilie! Cât sunt şleahticii de trufaşi, dar 
la bătălii îl urmau fără crâcnire. Cunoscuseră că unde 
se afla acest hatman Cantemir, era vitejia şi izbânda... 
Pe mulţi i-a învăţat, el întâi, să umble cu armele aistea 
noi, de foc. Şi eu tot de la dânsul am deprins cum se 
bate războiul după metod. M-a învăţat frontul strâns, - 
ca în oştirile apusene, pasul cadenţat, tragerea în 
salve, atacul la baionetă şi câte şi mai câte... Numai el 
ştia de aiestea. Craiul Sobieţki a vrut să-l căftănească 
acolo, dar pe dânsul îl trăgea dorul tot la Moldova, la 
nemţenii şi gălăţenii lui... 

— Păi eu ce-ţi spuneam?... se întoarse mândru spre 
flăcău „moş” Gheorghieş de la Fălciu. Apoi oftă ca 
despre o rudă apropiată: Păcat că a rămas el singur 
tocmai acum, la bătrâneţe. 

— Şi trăieşte aşa, singur? se minună şi iarăşi se 
întristă flăcăul, care până atunci sorbise vorbele 
oşteanului. 

— Nu-i singur... Îl are pe feciorul său, pe Dumitraşcu, 
îl dumeri căpitanul Petrea. 

— Parcă ştiam că are doi feciori? cuteză altul. 

— Şi îi are încă, Dumnezeu să i-i ţină sănătoşi! Atât 
că Antioh-beizade, cel mai mare, şade la Țarigrad 
zălog la turci. Fireşte, acolo o fi el grijit după starea ce Î 
se cuvine, dar mare este şi mâhnirea părintelui său căi 
nu-l are lângă sine. 

— Unde mai pui că ştiindu-şi feciorul zălog, - vru să 
cugete altul, - adică mereu cu iataganul spânzurat 
deasupra capului, Vodă Cantemir nu-i slobod nici el să 
facă totul chiar aşa cum ar fi mai bine... 

La această nesăbuită vorbă, căpitanul Petrea se 
încruntă şi, săgetând cu privirea pe cel ce o rostise, 
răspunse neprietenos: 

— Apoi să cunoşti domnia-ta de la mine, că de ar 
ţine cu adevărat de măria-sa şi dacă numai de aiasta 
ar atârna soarta Moldovei şi a norodului, Vodă 
Cantemir nu s-ar mai uita că are un fecior zălog la - 
păgâni. 

Uşa cea scundă de la cuhnie scârţâi şi Hagiul intră, 
aducând un ulcior cu vin tras proaspăt din butie şi o 
pită mare învelită într-un ştergar cusut cu arnici. În 
urma lui venea, cu braţele încărcate de oale şi 
străchini, meşteşugit înflorate, e) fetişcană 
nedezmeticită încă din abureala întâiului somn. Lipăind 
desculţă pe lutul bătătorit şi trăgând sfielnic cu ochiul 
spre noul venit, aşternu un ştergar alb pe masă, aşeză 
cum socoti ea mai plăcut la vedere acele oale şi 

străchini, tăie pita cu un cuţit cât un baltag, apoi se 
topi pe uşa scundă pe care se ivise. 

Căpitanul Petrea se îndreptă să-şi ia pe dânsul 
cămaşa încă udă de pe lăicer, dar Hagiul îi puse o 
ghebă miţoasă în spinare şi îl îmbie să se aşeze ca 
omul la masă. Oşteanul nu se lăsă rugat de două ori. 
Dar pofti să fie alăturea şi gazda, să ciocnească o 
ulcică cu dânsul. 

Pricepând că purtătorul de porunci domneşti voieşte 
să rămână la sfat între patru ochi cu hangiul, dar mai 
ales osteniţi şi de ceasul târziu, cei de la foc se ridicară 
cu toţii, şi, urând noapte bună, trecură pe o altă uşa la 
odăile pe unde li se aşternuse mai din vreme pentru 
dormit. 

Când paşii se stinseră dincolo de zidurile vechi, 
căpitanul Petrea, trăgându-şi dinainte o strachină mare 
cu piftie de porc, se întoarse către gazdă: 

— Te ascult, frăţioare. 

— Hei, greu nărav, căpitane Petrea! oftă adânc 
hangiul. 

— Care nărav şi al cui? îşi zburli celălalt mustata; 

— Al cui! la, al boierilor noştri... vezi, domnia-ta, - 
hanul aista al meu a trecut prin multe. Precum ştii, e 
pe temelia altuia mai vechi: acela a apucat şi zilele lui 
lon Vodă, pe care l-au vândut tot dumnealor turcilor, 
de l-au sfârtecat păgânii cu patru cămile... 

Căpitanul Petrea nu ştia despre care anume nărav 
boieresc voia să vorbească hangiul, dar cunoştea că de 
vrea să-l afle, trebuia să-şi uite nerăbdarea-n traistă, 
deprins fiind cu un alt nărav, mai nevinovat, al gazdei. 
Ca mai toţi oamenii îndeobşte tăcuţi, care nu-şi 
dezleagă limba decât prea arar şi numai faţă de cei ce 

le sunt dragi şi la care ştiu că află frăţească ascultare, 
alăturea cu acest căpitan Petrea Gălăţeanul, mâna 
dreaptă a lui vodă, hangiul căuta să se răzbune pe 
lungile lui zile de tăcere şi să-şi scoată paguba de la 
obişnuita-i zgârcenie la vorbă. Şi mai ştia căpitanul 
Petrea că de i-ar curma firul povestirii, i-ar tăia şi toată 
însufleţirea. Ferecat din nou şi degrabă în tăcerea lui, 
ca melcul în găoace, la cel mai uşor semn de 
neprielnicie nu ar mai fi putut scoate un cuvânt lămurit 
de la dânsul. Şi căpitanul Petrea dorea acum să afle 
multe şi lămurite. De aceea, suspinând îl lăsă s-o ia în 
voie de la lon Vodă cel pe care vrăjmaşii îl porecliseră 
„Cumplitul”, aşa cum l-ar fi lăsat, de i-ar fi fost pe plac 
Hagiului, s-o ia chiar de la potop, ba chiar şi de la 
Adam şi Eva. Chibzui că între timp va să-şi potolească 
liniştit foamea şi se va gândi pe îndelete la tot ce avea 
el însuşi de povestit măriei sale, de îndată ce se va fi 
întors la laşi. După ce mântui răciturile şi bău pe 
nerăsuflate o ulcică de rubiniu, apoi alta mai cu încetul, 
începu să muşte dintr-un hartan de vițel, blagoslovind 
meşteşugul celei ce-l fripsese, când urechea îi prinse, 
în potopul de vorbe molcome ale hangiului, nişte - 
împerecheri de nume ce îi întoarseră în mare grabă 
gândurile înapoi de la drumul laşilor şi al cetăţuiei 
unde se afla Scaunul domnesc. 

— „Şi iată, - spunea Hagiul, - că iar au început să 
curgă pe aici, către Ţara Românească, şi ziua şi 
noaptea, rădvanele cu fugari, părtaşi ai vornicului 
Velicico, prietenul Brâncoveanului... Şi să cunoşti 
domnia-ta că mult îl mai duşmănesc pe Constantin 
Vodă boierii cei vechi, poate şi pentru că s-a dovedit 

bun şi milostiv cu biata Moldovă şi, mai ales, cu 
norodul cel păcătos. 

— Stai, Hagiule, vorbeşte mai lămurit, că eu pricep 
greu când mă iei pe ocolite. 

— Păi, da' cine mai poate pricepe ceva?... Socoate şi 
domnia-ta: când a venit în scaun Constantin Vodă 
Cantemir, ce era de capul boierilor Costineşti? Nimic. 
Numai belele şi prăpăd. Miron logofătul era fugit de pe 
vremea lui Dumitraşcu Cantacuzino Vodă la leşi, 
unde-şi irosea şi ce brumă de avere-i mai rămăsese 
nevătămată. El, om bun, n-am ce zice; dar frate-său, 
Velicico vornicul, pândea ca pardosul în bârlogul lui. Şi 
ce a făcut Constantin Vodă, În marea lui bunătate şi 
înţelepciune? 

Ca să-şi domolească nerăbdarea - căci pe acestea 
toate le ştia prea bine - căpitanul Petrea prinse să 
muşte iar, cu îndoită îndârjire, din ciozvârta de vițel. 

— În marea lui înţelepciune şi bunătate, repetă 
Hagiul, trimis-a vorbă Vodă lui Miron logofătul, în Ţara 
Leşească, să se întoarne la casa lui. Şi de cum a venit, 
l-a luat în mare milă şi cinstire. L-a făcut staroste la 
Putna; pe cei trei feciori ai lui i-a pus în boierii mari, ba ~ 
şi-a logodit şi pe fiică-sa, pe domniţa Safta, cu unul din 
ei, iar pe Velicico Costin l-a făcut hatman şi pe urmă 
vornic mare. Fiindcă aşa cinsteşte Vodă Cantemir, 
precum ştii, pre cei cu slovă de carte. Şi iată că acum... 

— Ei, ce-i acum? 

— Comedie mare, căpitane Petrea... Ştiai că mai 
zilele trecute a fost nuntă ca-n poveşti mai sus de 
Bârlad, la Băcani, la conacul lui Paladi? 

— Ştiu, fireşte că ştiu. Că s-a dus vestea în toată 
Ţara Moldovei de petrecerea ce s-a făcut acolo... Dar 
ce: comedie zici că-i acu? 

Guralivul taciturn făcu semn dintr-un ochi, râse de 
unul singur şi, după ce îşi drese glasul cu o înghiţitură 
din ulcică, se aplecă spre căpitanul Petrea, cu mâna 
pâlnie la ureche: 

— He, he! Că s-a dus vestea despre ce s-a băut şi s-a 
petrecut acolo, cred şi eu, dar despre ce lucru anume 
s-a ţinut sfat la spartul nunţii, nici domnia-ta nu socot 
că ai aflat, cât eşti de firoscos... Aud? 

— Păi dacă a aflat-o prietenul meu Hagiul, eu zic că 
oi afla-o şi eu de îndată! râse şiret cel întrebat. 

Prietenul îşi duse tainic un deget la buze, se ridică şi, 
repezindu-se, cu lumânarea în mână, pe rând la cele 
două uşi scunde, le deschise scurt, iscodind întunericul 
din dosul lor. Se întoarse liniştit la loc şi, umplând din 
nou ulcelele, începu să povestească cu glas şi mai 
scăzut: 

— Precum bine ziceai că ştii, la Băcani, s-a fost 
adunat la nunta feciorului lui Paladi tot ce-i mai de 
frunte la Moldova... ŞI, năpristan, a fost poftit şi - 
vornicul, Velicico Costin, carele îi vine cumnat lui 
Paladi. De petrecut, de bună samă că au petrecut cu 
toţii, dar la spartul nunţii, cum zic, la o cămară de 
taină, au ţinut sfat câteva bărbi, şi la întoarcerea de la 
Băcani au mas acele bărbi, cum zic, aici, unde au ţinut 
încă un sfat, tot noaptea, târziu, când socoteau dânşii 
că nimeni nu-i aude... Şi Hagiul făcu iarăşi mâna 
pâlnie: Afară doar de acei ce-au avut urechi de auzit. Şi 
dacă nu se întâmpla să treci domnia-ta astă-sară pe 

aici, mă pregăteam eu să purced la leşi să te-caut... 
Fiindcă vezi, căpitane Petrea, de când e lumea... 

— Mă iartă, Hagiule, - îl opri fără să-şi mai 
stăpânească nerăbdarea  oşteanul domniei, dar 
căutând s-o îndulcească din glas, = şi ce zici c-au 
hotărât boierii la acel sfat de noapte? z 

— Ce mai una alta: vorba lungă, sărăcia omului. S-au 
legat cu toţii, prin jurământ, care să rămână pe loc, 
care să fugă în Tara Românească, la haznaua lui Vodă 
Brâncoveanul de bună samă, de la care să ceară 
plocoane. Vor, pasămite, să aibă ce duce la Țarigrad, 
unde ar fi să purceadă cu toţii ca să-l pârască la Poartă 
pe Constantin Vodă Cantemir, să-l scurteze harapul şi 
să ridice la Scaunul Moldovei, cum ziceau, pe Velicico 
vornicul... Ce spui? 

Spre marea mirare a Hagiului care se pregătea cu 
desfătare să citească uimire şi mare îngrijorare pe faţa 
căpitanului Petrea, acesta păstră aceeaşi nepăsare de 
mai înainte. Fu ispitit să-l întrebe dacă nu-i pasă 
într-adevăr, dar nu cuteză, căci în ciuda acelui chip, 
ochii oşteanului luaseră o strălucire ciudată şi glasul i 
se făcu tăios ca spicul hangerului, când întrebă arar: i 

— Era şi logofătul Miron Costin printre ei? 

— Nu... ce-i drept e drept: printre ei nu a fost. Nici la 
Băcani, nici aici la sfat. După cum am înţeles, i-ar fi 
trimis răspuns la el, la conac, la Bărboşi. 

— Şi când s-a petrecut asta? 

— Nunta? Păi domnia-ta o ştii mai bine decât mine. 
Era... 

— Nu nunta, sfatul de aci. 

— Acum trei nopţi; da, taman trei nopţi. 

— Şi parcă spuneai că au şi început să treacă 
rădvanele cu boieri. 

— Au început. leri două, azi vreo trei... 

— Cine? 

— Păi feciorii lui răposatul Gavriliţă vornicul, cu 
jupânesele, coconii şi de bună samă şi cu sipetele:lor 
pline cu galbeni şi giuvaericale... Când spun eu că 
nimeni nu mai poate pricepe ceva!... Pe Gavriliţă 
vornicul îl răpuse cu otravă Brâncoveanul din ciudă pe 
Cantemir Vodă şi iată că acum feciorii lui Gavriliţă dau 
buzna în braţele ucigaşului... Şi Costineştii, cărora 
Vodă Cantemir le-a dat toată cinstirea, se burzuluiesc 
acum împotriva măriei-sale... Şi pe domnia-ta nu te 
cuprinde nici măcar mirarea? 

— Eu de nimic nu mă mai mir, Hagiule, din partea 
boierilor, de când trăiesc printre ei. Şi nu numai din 
partea celor de aici... Pe unde am fost, pe unde-am 
umblat, sunt toţi la fel, ca puii de vulpe. De aceea şi 
veghem cu oameni de credinţă, ca domnia-ta... Dar 
asta-i altă poveste, de care vom avea poate mai mult 
răgaz să tăinuim altădată. Acum spune-mi: printre 
fugari nu se afla şi Velicico vornicul? - 

— Nu. Pe el nu l-am văzut. O fi apucat pe alt drum... 
Dar, stăi, încotro, căpitane Petrea? 

Abia ascunzând marea graba ce-l cuprinsese ca o 
scuturătură de  friguri, oşteanul se ridicase şi, 
repezindu-se la veşmintele aburinde spânzurate pe 
vatră, omul de credinţă al lui Constantin Vodă începuse 
să se îmbrace. 

— Nu cumva vrei să ieşi acum în puterea nopţii? 

— Domnia-ta ai zice să mai aştept? 

— Nu zic, dar... nici aşa pe potopul ăsta şi fără soţi la 
drum de noapte... 

— Ce trebuinţă am de alţi soţi? Braţul şi baltagul 
aista îmi vor fi de ajuns şi mai de credinţă... 

— Doamne fereşte, bat haiducii şi joimirii răzleţiţi 
pretutindenea. Mai ales la o vreme de noapte -ca 
aiasta... 

În timp ce vorbea, căpitanul Petrea îşi trăsese şi 
cizmele. Învelit în mantia-i largă, pe cap cu coiful 
lucitor, se îndreptă cu paşi voiniceşti spre uşa cea 
ferecată. Hagiul îşi aruncă pe umeri gheba, împinse 
zăvoarele şi la licărul acum potolit al focului din vatră, 
cei doi oameni se zvârliră în bezna de afară ca într-un 
cazan cu păcură. Simţindu-şi stăpânul alături de omul 
străin, dulăii traşi la adăpost abia mârâiră, iar tropotul 
calului fu înăbuşit de clisa drumului. Când capul 
Hagiului trecu din nou din perdeaua ploii înăuntru în 
casă, jarul din odaie abia mai lumina. Feştila, lipita în 
mijlocul mesei, pâlpâia tot mai rar şi după ce mucul 
mai înotă o dată în ceara topită, ca o luntre prinsă 
într-un vârtej fără de scăpare, sfârâi şi se stinse. Un 
firicel de fum se ridică drept în sus şi la cea mai de pe - 
urmă licărire a jarului, numai o steluţă înjunghie 
întunericul. Atunci goarna îndepărtată a cocoşilor vesti 
că se crapă de ziuă. 

II 
UCENICIA COCONULUI 
DOMNESC 


— Ante mare et terras et quod tregit omnia, caelum, 
Unus erat...! i 
Lumina se împuţina tot mai mult. Amurgul de 
toamnă se stingea blând pe zarea încă înlăcrimată de 
ploaia care nu contenise, zile şi nopţi, de la un capăt la 
altul al țării şi cernuse îndesat toată noaptea trecută. 
În cămara sa, boltită, cu firide pline de ceaslove, din 
cetățuia laşilor, Dimitrie, coconul domnesc, plecat 
asupra unei cărți latinești simțea cum i se închid ochii. 
Ştiind însă alăturea privirea dascălului său, vestitul 


1 Înainte de mare, de pământ şi de cerul care le înfăşoară pe toate, 

cărturar leremia Cacavela, băiatul îşi încordă voinţa şi 
scandă încă o dată stihul la care se poticnise: 

— Unus erat toto naturae... 

Dar nu-l putu duce până la capăt, căci ochii i se 
împăienjeniseră din nou la suflarea dulce a = lila lui: 

— Vultus în orbe... îl ajută dascălul. 

— Vultus în orbe... repetă ca în vis domnescul 
învățăcel, apoi tăcu. 

— De ce te-ai oprit, beizade Dumitraşco? îl iscodi 
blajin dascălul leremia. Nu-ţi place Ovidiu, sau ţi-e 
gândul la altceva? Că mare mirare m-ar cuprinde, 
iubitor de carte cum te ştiu. Măria-ta, nu mai eşti copil 
să-ţi zboare mintea la joacă; ai împlinit anii la care 
Machedon şi începuse a purcede la supunerea lumii 
celei vechi. 

Obrajii ucenicului se învăpăiară şi parcă dintr-o dată 
aripa somnului îl părăsi: 

— Ştiu, părinte leremia, dar... 

— Ei lasă, zâmbi cărturarul. Acum pricep: pare-mi-se, 
te osteneşte peste măsură dascălul domniei-tale întru 
ale oştirii... 

— Acesta-i adevărul, părinte leremia, mărturisi, - 
roşind iarăşi, învăţăcelul. Tătuca de loc nu mă 
slăbeşte. Nici după plecarea căpitanului Petrea... M-a 
pus rotmistrul cel nou la muştru mai abitir decât 
dumnealui... Numai la trageri m-a ţinut mai deunăzi, în 
picioare, trei ceasuri încheiate, cu muscheta pe furcă şi 
nu m-a lăsat până n-am deprins comenzile ca pe Tatăl 
Nostru: „Deschide tigăiţa! Pune prafu-n tigăiţă! Închide 
tigăiţa! Scoate cartuşul! Muşcă-i vârful! Pune cartuşul 
în ţeavă! Scoate vergeaua! încarcă muscheta! Ridică 
cocoşul! Ocheşte! Foc!” Trei ceasuri încheiate! Pe 

urmă, scrimă italiană, călărie... Uite-aşa, toată 
după-amiaza... Eu abia aşteptam să citim mai departe 
Metamorfozele şi iacătă... 

— Ei, atunci, să lăsăm astă-seară. 

— De ce să lăsaţi, dascăle leremia? se auzi în spatele 
lor un glas care cerca să fie mustrător, dar era mai 
degrabă stăpânit şi bun. 

Cărturarul tresări, se ridică de pe scaunul tare de 
lemn, cu spătar înalt şi se închină adânc dinaintea celui 
venit. Acesta era un bărbat în puterea vârstei, în haine 
de catifea, cu jungher venețian la brâu şi ciubote 
răsfrânte, leşeşti. 

— Cu plecăciune, măria-ta. Dar când ai intrat, că noi 
nici nu te-am simţit? 

— Am intrat taman când Dumitraşcu spunea pe de 
rost comenzile de încărcare a muschetei. (Un zâmbet 
lumină faţa domnului). Le spunea bine. Dar, de bună 
samă, asta nu-l iartă de latinească. După cum nici 
latineasca nu-l iartă de măiestria armelor. 

— Un cocon domnesc osteneşte mai uşor decât un 
om de rând, măria-ta! încercă dascălul cărturar să-şi 
apere ucenicul. . 

După privirea repezită pe care i-o aruncă dintr-o dată 
Constantin Cantemir, leremia Cacavela pricepu că pe 
lângă principele moldovan, cu vederi pe care el le 
socotea neobişnuite, iscusinţa lui de a se purta cu 
puternicii lumii acesteia, deprinsă pe la curţile străine 
unde fusese ades chemat pentru ştiinţa lui de carte, 
nu-i putea fi de nici un folos. 

— Parcă nu o dată ţi-am spus, dascăle, să nu te uiţi 
la feciorul meu ca la un cocon domnesc, ci ca la oricare 
învățăcel, grăi domnul nu fără asprime. 

— Acum e şi târziu, măria-ta! se înclină iarăşi 
dascălul. Ar trebui să se aducă făcliile, iar lumina lor 
tremurătoare vatămă ochii. 

Constantin Vodă zâmbi îmbunat: 

— Aşa îi ţii parte mereu, dascăle... Parcă ar fi feciorul 
domniei-tale, nu al meu şi al Moldovei. Cândva se-va 
mândri cu câte făclii va fi topit asupra cărţilor!... 

— Măria-ta i-ai dat carnea şi sângele, iar eu i-am dat 
suflet din sufletul meu. Şi ca părinte sufletesc sunt 
mândru de Dumitraşcu al Moldovei, cel mai bun ucenic 
pe care l-am avut vreodată. 

— lar domnia-ta eşti cel mai vrednic şi cel mai 
învăţat dascăl din câţi a avut până astăzi. Şi, precum 
ştii, mulţi a avut: leşi, greci, italieni... Dar aş vrea ca 
dascălul adevărat şi cel mai iubit al inimii sale să fie tot 
Moldova, ţara aceasta cu oamenii şi pământurile ei, 
care să-i fie ca şi mie fără seamăn de dragă. 

O păclă uşoară aburi ochii cărturarului. 

— Cum îl cunosc, sunt gata, măria-ta, să pun 
chezăşie cinstea acestui păr alb, că va fi întocmai după 
vrerea augustului său părinte. Şi acum, apropiindu-se 
ceasul rugăciunii de sară, cer măriei-tale îngăduinţa de - 
a-mi afla locul lângă iconostas. 

— Du-te, dascăle leremia, şi sară bună. 

Înclinându-se adânc, bătrânul dascăl se îndreptă 
de-a-ndăratelea spre uşa boltită, aşa precum 
deprinsese obiceiul la curţile crăieşti cele mari. 

Rămas singur cu fiul său, în înfăţişarea domnului se 
petrecu o schimbare: ochii-i îşi pierdură strălucirea 
oţelie, umplându-se de o mare duioşie amestecată cu 
o negrăită tristeţe, Constantin Vodă parcă se gârbovi. 
O clipă rămase nemişcat, învăluindu-şi cu privirea 

vlăstarul care, în nevinovăția şi aplecarea sa spre 
lucrurile minţii, lucruri atât de puţin preţuite încă în 
lumea în care era chemat să trăiască, i se păru mai 
mult ca oricând plăpând şi lipsit de apărare. Înconjurat 
de atâtea duşmănii ce nici măcar nu erau stârnite de 
gândul sau făptura lui, ci de scaunul domnesc în care 
trebuia să se urce într-o zi, mai apuca-va el vreodată 
ceasul acela?... Nepregătit îndeajuns să cunoască, 
necum să înfrunte zavistiile, vicleniile şi răutatea 
boierilor, care şi între ei ca lupii se mâncau şi târau şi 
pe alţii în cumplite capcane, cât de anevoioasă avea 
să-i fie calea în viaţă! Atât doar, că tot viaţa este cel 
mai bun dascăl şi căleşte în chipul cel mai neaşteptat 
şi pe cei mai puţin apăraţi. Dar până atunci? 

Dumitraşcu ghicea el oare gândurile tatălui său, sau 
îi înţelesese grija din schimbarea înfăţişării? Buzele i se 
mişcară gata să rostească ceva şi într-o pornire caldă 
făcu un pas înainte. Dar sfiala izvorâtă din teama de a 
arăta părintelui că-i pricepuse clipa de slăbiciune îl 
împietri. Ochii lui însă vorbiră mai limpede decât ar fi 
ştiut să-i spună cuvântul. Clipind des, să-şi ascundă 
tulburarea, Constantin Cantemir se apropie de el cu un - 
zâmbet oleacă şăgalnic pe sub mustaţa stufoasă şi îi 
mângâie părul cu dreapta. Mâna care răsucise de 
atâtea ori, cumplit, spada, îi tremura acum uşor, ca şi 
glasul. 

— Zi aşa, băiete, nu-ţi place meşteşugul armelor! 

— N-am spus asta, tătucă, se apără cu hotărâre 
mezinul voievodului. Îmi place, cum de nu! Mai ales că 
armele acestea noi cer multă îndemânare şi chiar 
oarecare socoteală. Dar... parcă mai mult mă trage 
inima la citit şi la scris... 

— Ei, măre băiete, - oftă bătrânul, - nimeni ca mine, 
care abia de pot să-mi iscălesc numele pe hrisoave şi 
vreo scrisoare, nu ştie cât preţ are cartea. Pe lângă 
alte foloase şi desfătări, pe care numai ea ţi le poate 
da, agoniseala din înţelepciunea şi învăţămintele altora 
te scuteşte de multă trudă şi te fereşte de multe 
greşeli. Dar eu, nici inimă de pergament, ca boierii 
Costineşti, nu te voi... Vezi tu, cartea... 

Prin fereastra rămasă deschisă - căci, în ciuda ploilor 
reci din acea săptămână, ziua fusese neaşteptat de 
caldă - se auzi bătaie de toacă. Apoi clopotul cel mare 
din turnul Goliei cutremură liniştile înnoptării. Alte 
clopote, îndepărtate, cu dangăt mai des şi mai senin, îi 
răspunseră din clopotniţele risipite prin vâlcelele şi pe 
dealurile oraşului ce se cufunda în pâcla de dincolo de 
zidurile cetăţuii. Era ceasul vecerniilor. 

Constantin Cantemir tăcu o clipă. Dar nu pentru a 
asculta glasul clopotelor, cât a-şi aduna mai bine 
gândurile. Dimpotrivă, cu ochii pironiţi în zare, 
Dumitraşcu părea să soarbă din toate puterile fiinţei lui 
acea chemare, cu o sete pornită din nepotolite 
adâncuri. i 

Acea sete nu-şi afla însă pricina în vreo înclinare 
monahicească de care se găsea cu totul străin, căci, în 
ciuda sutanei pe care o purta şi a mătăniilor pe care le 
bătea dinaintea iconostasului, dascălul leremia, mai 
vârtos decât Facerea Lumii din Sfânta Scriptură, îi 
citise De rerum natura? de păgânul Lucretius şi în loc 
să-l puie să înveţe Vieţile Sfinţilor, îl îndemnase să 
cunoască îndeaproape Vieţile Oamenilor lluştri a lui 
Plutarh. Simţindu-l nerăbdător să desluşească tainele 

şi rosturile adânci ale firii, acel om luminat îi dăscălise 
întru învăţăturile lui Democrit, ale filozofilor stoici şi ale 
lui Avicenna. lar în nopţile de vară, când se preumblau 
pe meterezele cetăţuii şi priveau cu ochii vrăjiţi mersul 
stelelor, dascălul îi vorbea de Ptolomeu şi mai cu 
osebire de Copernic şi Galileu, acestora zicându-le 
„Sfinţi cărora, în loc de-a le-nălţa slavă, papistaşii le-au 
înălţat ruguri”. Tot călugărul îi povestise adesea şi 
îndelung despre călătoriile de basm ale lui Cristofor 
Columb şi Vasco de Gama, prin ostroavele numai de ei 
văzute. 

Dangătele ce înfiorau prelung zările amurgului îi 
făceau acum să viseze la clopotele ce vor fi sunat 
vecerniile la Florenţa la ceasul slăvit în care Alighieri, 
rătăcind pe malul Arnoului, zărise întâia dată pe 
Beatrice. Şi acea sete de călătorii, de fapte mari, de 
viaţă zbuciumată şi rodnică, îl cuprindea iarăşi, 
mistuindu-l ca o amăgitoare văpaie. 

— Cartea, copile... - se porni iarăşi să grăiască 
Constantin Cantemir, - este, aşa cum îţi spuneam 
adineauri, un lucru de samă, Dar trebuie şi ea pătrunsă 
într-un anume fel. Să nu o laşi să te facă să uiţi de - 
lume şi omenie, după cum nici lumea nu trebuie să te 
Tacă să uiţi de carte. Să fii un mare, un foarte mare 
cărturar şi nimic alt, se poate să fie foarte frumos. Dar 
de la un viitor domn, norodul aşteaptă şi altceva. ŞI 
aşteptările norodului nu trebuiesc înşelate. Nu uita că 
noi suntem neam de răzeşi cinstiţi, că din norod ne 
tragem. (Aici glasul lui Constantin Vodă se sumeţi 
deodată). Acolo bate inima Moldovei, inima ostaşilor şi 
răzeşilor ei, nu la sindrofiile boierilor vechi care 

tocmesc Scaunul domniei şezând pe sipetele lor ticsite 
de galbeni şi grăind greceşte şi turceşte... 

O tuse seacă ce păru că nu se mai sfârşeşte înecă 
deodată glasul domnului, care-şi duse fără voie mâinile 
la piept, în timp ce faţa, dintr-o dată albă ca varul, i se 
încrâncenă de o durere cu greu stăpânită. 

— Tătucă, ce ai? se cutremură de wok A 
Dumitraşcu. 

Scuturat mai departe de tusea ce-l sugruma, 
Constantin Cantemir îi făcu semn de liniştire cu mâna 
şi se apropie de fereastră. Trăgând în piept aerul 
îmbălsămat de mireasma răcoroasă a grădinii, rămase 
o vreme destul de îndelungată rezemat de pervaz. 
Răsuflarea i se potolea anevoie şi tâmplele îi zvâcneau 
puternic. Dar inima prindea să-i bată mai liniştit, 
măsurându-i tot mai alinat clipele vieţii. Scăpase şi de 
data aceasta. Baba cu coasa, care-l pândea mereu de 
la o vreme şi se juca cu el precum pisica cu şoarecele, 
îl cruţase iarăşi. O lumină obosită îi descreţi fruntea. 
Dorea din tot sufletul să mai trăiască. Măcar cinci-şase 
ani. Să aibă răgazul a duce mai departe ceea ce 
începuse, dar izbutise, cu atâta amar, numai pe - 
jumătate. Să aducă oleacă de tihnă în Ţara Moldovei. 
Datorită dârzeniei, vitejiei şi chibzuinţei sale, îi pusese 
întrucâtva la adăpost marginile de duşmanii dinafară. 
Acum începuse lupta neostoită cu cei răi dinăuntru, 
lotrii răspântiilor şi harţa cu şleahta lupească a 
boierilor hulpavi, nemăsuraţi în lăcomia şi zavistia lor. 
Da, încă vreo cinci-şase ani şi bogata Ţară a Moldovei 
şi-ar fi închis multe din rănile de care încă sângera. 
Între timp, Antioh şi Dumitraşcu ar fi ajuns la anii la 
care li se putea încredința fără teamă frâiele domniei... 

Ah, cum s-ar fi bucurat duşmanii lui dacă tusea aceea 
seacă i-ar fi curmat adineauri pentru vecie răsuflarea! 
Ca fulgerul s-ar fi dus vestea şi ce petrecanie ar fi fost 
în noaptea aceasta pe la câteva dintre curţile boiereşti, 
colo-n vale, la poalele cetăţuiei, printre grădinile şi 
livezile întinse ale laşilor... Ca şi cum ar fi voit-să 
deosebească locul în care se afla fiecare - căci le ştia 
pe degete - se aplecă mai mult peste pervazul 
ferestrei înalte şi înguste, sfredelind cu ochii săi 
pătrunzători negura în care prindeau să se aprindă, ici, 
colo, printre frunzişurile ruginii, licăriri de opaițe şi de 
lumânări. 

Dintr-o dată se întoarse. Dumitraşcu rămăsese 
nemişcat în picioare, în mijlocul acelei cămări cu poliţe 
pline de cărţi, ce aducea mai mult a chilie de pustnic, 
decât a iatac de cocon domnesc. Ochii lui arătau o 
spaimă plină de atât de curată iubire, încât ceva se 
mişcă, se dezlegă parcă în inima lui Constantin Vodă 
Cantemir. Apropiindu-se şi cuprinzându-i grumazul cu 
braţul, tatăl îşi strânse îndelung fiul la piept. 


* 
x * 


La ceasul acela, strecurându-se prin umbra deasă a 
zăplazurilor, de-a lungul ulicioarelor acum de tot pustii, 
un băieţandru bălăior de vreo treisprezece ani alerga 
cât îl ţineau picioarele pe uliţa mare către cetăţuie. La 
marginea colnicului se opri o clipă să mai răsufle, tot 
privind îngrijorat spre palatul ale cărui fereşti începeau 
să se lumineze. În zarea vineţie, pe care se 


Bazil ae cari azil ia r A i a degete» aie) dear vei Ai ua = atzi) ama i aE 


desprindeau limpede turnurile mătăhăloase şi -străjile 
ce se preumblau pe coama meterezelor, cele mai de 
pe urmă văpăi ale amurgului se potoliseră şi cerul se 
spuzea de stele. Într-o clipă, avea să se ridice podul cu 
scripete de la intrare. Şi atunci, pas de mai treci! Fără 
să mai aştepte să i se potolească bătăile inimii, 
băieţandrul porni în aceeaşi goană pe urcuşul care-i 
tăia acum răsuflarea şi-i muia picioarele. Când simţea 
că nu mai poate, se îmbărbăta cu glas tare: 

— Nu te lăsa, Mihuţ, băiete... trebuie să ajungi cu 
orice preţ... 

Zis şi făcut... Mai avea ca la vreo zece stânjeni până 
la podul ce încă nu se ridicase, când o umbră se aţinu 
dintr-un tufiş la marginea drumului. 

— Stai! strigă cu glas cumplit arătarea. 

Mihuţ împietri. Nu atât că glasul străjerului l-ar fi 
înspăimântat, ci mai mult fiindcă simţea că dacă ar 
mai fi făcut un singur pas i-ar fi plesnit coşul pieptului. 
Când umbra îl întrebă cine e şi unde vrea să meargă, 
nu fu în stare să scoată din gâtlej nici un sunet. Dar în 
clipa următoare răsuflă adânc şi zvâcni înainte, 
strigând: : 

— Lasă-mă Să trec... Trebuie să ajung negreşit. 

Şi o zbughi spre capul podului. 

— Stai! strigă iarăşi straja. 

Din două sărituri îl ajunse din urmă ca zmeul din 
poveste şi-l înşfăcă zdravăn de după ceafă, 

— Te-am prins, împieliţatule! Unde crezi că te afli? În 
satul fără câini? Păi degeaba stau eu aici de strajă, măi 
ţâcă? Să las să intre în cetatea domnească orice 
orătanie ca tine? la te uită comedie! Stai binişor, 
voinicule! 

— Lasă-mă... lasă-mă... trebuie să ajung. 

— Nu te mai zbate degeaba, că tot nu scapi’. Mai 
bine spune repede ce vrei. Şi mai întâi de toate, cum 
te cheamă şi al cui eşti tu? 

— Mă cheamă: Mihuţ... al căpitanului Petrea. 

— Aha! Al căpitanului Petrea! făcu straja, slăbindu-l 
din strânsoare. Atunci se schimbă povestea. Păi dacă 
eşti feciorul dumisale, ce baţi drumurile ca un 
bezmetic şi nu stai acasă, cum stau la ceasul aista 
Copiii de gospodari cumsecade? Hai? 

Văzând că deocamdată dobândise totuşi o izbândă, 
Mihuţ se prefăcu mai dârz şi se răţoi semeţ nevoie 
mare: 

— D-apoi, n-am să-ţi spun eu domniei-tale. Nu-i 
întâia dată ca vin la curtea domnească; eu îs şi prieten 
cu beizade Dumitraşcu, dacă vrei să ştii! 

Spre marea lui dezamăgire, toată semeţia ce şi-o 
pusese în glas şi în privire nu-i folosi la nimic. Râzând 
cu chef, zmeul îi răspunse, fără să ia gheara de pe 
dânsul: 

— Ai fi mătăluţă prieten de hârjoane cu coconul 
domnesc - c-aşa-i place măriei-sale, să-l lase cu - 
flăcăiandri ca de-alde matale - dar eu îs străjer şi la 
ceasul aista nu-i slobod să intre nimenea în cetate fără 
pricină de samă... Hai, du-te acasă, prâsleo! Acum nu-i 
vreme de joacă. 

— Nici n-am venit la joacă, - se oţări Mihuţ, - eu am 
treabă cu măria-sa.:. Am să-i spun neapărat... ceva. 

— Ce să-i spui? 

— Taină mare. 

Straja se porni de astă dată pe un râs vijelios ce-i 
scutură toată făptura şi-şi puse mâinile-n şold ca la 
panoramă. 

— Ei, nu mai spune! Ei, bată-te să te bată! Să ştii c-ai 
să ajungi mare dregător, dacă de pe acum ai început a 
avea treburi de taină cu măria-sa. Dar până atunci, 
du-te frumuşel acasă, şi când s-o întoarce căpitanul 
Petrea din Ţara-de-Jos, ai să-i spui ce-ai avut de tăinuit 
cu măria-sa... Dar ce faci? Stai... hoo! Uite că mi-a 
scăpat împieliţatul... 

Picioarele acum odihnite ale lui Mihuţ fură mai iuți 
decât picioroangele zmeului. Dar sprinteneala nu-i mai 
sluji la nimic. Feciorul căpitanului Petrea mai avea doar 
trei paşi de făcut până la capătul podului, când iată că 
lanţurile scrâşniră, scripetele scârţâi şi puntea se ridică 
de peste şanţul ce împrejmuia cetăţuia. 

Un râs şi mai spăimos decât cel de adineauri răsună 
în spatele lui. Străjerul se veselea foarte de întâmplare 
şi de ciuda băieţandrului. Mihut rămase țintuit locului, 
neştiind ce să mai facă. Dar un gând îi fulgeră prin 
minte: „Trebuie să mă sfătuiesc cu Mehmet...” Şi o 
rupse la fugă devale. Cât ai scăpăra din amnar şi - 
ajunse la poalele colnicului, şi topindu-se iarăşi în 
umbră zăplazurilor înalte peste care se întindeau 
crengi uriaşe până către mijlocul uliţei, porni spre 
locuinţa  comisului Ştefan Cerchez, sărind peste 
băltoace şi stârnind haite întregi de dulăi după el. 

Acest boier, pus de Constantin Vodă mai mare peste 
hergheliile domneşti, era cu adevărat de neam 
cerchez. Un străbun de-a lui, venit cine ştie cum, cu 
vreun ceambul, pentru prădăciune, sau singur, cu 
niscai negoţ, tocmai de la Crâm, se aciuase în [ara 

Moldovei. Însurându-se el cu o moldoveancă, trecuse la 
legea celor printre care trăia, iar urmaşii lui - oameni 
toţi vrednici şi drepţi la cuget - ajunseseră la mare 
cinstire. Dar poreclă le rămăsese nume. Cu numai vreo 
doi ani în urmă, marele comis Ştefan Cerchez se 
trezise la uşa dumisale cu un băieţandru cu năsuc în 
vânt şi ochi de veveriţă, pe nume Mehmet, ce se afla 
rubedenie cu el şi care era purces tot de la Crâm, de 
unde venise cu nişte soli ai neamului; tătărăsc. S-a 
dovedit apoi că era şi acest Mehmet un pui de om cum 
nu sunt mulţi pe lume, lucru pe care-l pricepuse 
dintr-un început şi Constantin Vodă. De aceea îl văzuse 
cu ochi buni şi-l lăsase să umble la joacă, şi mai ales la 
preumblări şi întreceri de călărie sau de arme cu 
coconul său şi cu Mihuţ, odrasla lui Petrea Căpitanul. 
Cu vreo doi-trei ani mai vârstnic decât feciorul 
domnului, care la rându-i cu vreo doi ani mai mare 
decât Mihuţ, cimotia comisului Cerchez se arăta ager 
la minte nevoie mare şi dibaci în toate: în mânuitul 
armelor, în povestit şi mai ales în a descreţi frunţile cu 
hazul lui fără seamăn. 

Mai ardea în ochii lui oblici o flacără ce nu se - 
întâlneşte decât la cei ce se adapă din visuri 
îndrăzneţe şi mari. Închipuirea-i era în veşnic 
neastâmpăr. Şi nici n-ar fi putut fi altminteri, când 
toată copilăria, petrecută prin taberele veşnic în 
fierbere ale stepei nohailor, îi fusese legănată de 
străvechile basme ale noroadelor fără de tihnă din jurul 
Pontului Euxin?. Comisul Ştefan Cerchez, căruia soaţa 
dumisale nu se învrednicise să-i dăruiască copii, îl 
iubea acum ca pe un fiu bun al său şi era tare mândru 


3 Marea Neagră. 

de el, punându-l, la  rarele-i petreceri, să 
„mMaimuţărească” pe nişte boieri mari, vecini de-ai săi, 
de se tăvălea lumea de râs, ca la comedie. 

Casele comisului, case bătrâneşti cu un singur rând, 
se aflau într-o curte mare, înconjurate de acareturi, cu 
slugi multe şi bineînţeles păzite de nişte diavoli -de 
dulăi, luaţi de pui şi înrăiţi. Să intre pe poarta din faţă 
şi încă la ceasul acela nu era lucru de şagă nici pentru 
un om în toată firea. Dar o aripă joasă a casei se lăsa 
spre un cot al grădinii, încât una din ferestre se afla la 
numai un stânjen de zaplaz. Fereastra aceea se 
potrivea a fi tocmai a cămării lui Mehmet. Mihuţ nu 
numai că ştia asta, dar aveau ei şi un semn al lor, 
anume pentru întâmplări deosebite. Geamul era acum 
luminat. Semnul era un pumn de pietricele-n geam şi 
două strigăte lungi de cucuvea. 

— Uhu-hu... uhu-hu!... 

Ca la o poruncă capul rotund al flăcăiaşului venit de 
la Crâm se ivi de îndată. 

— Tu eşti, Mihut? întrebă el de cum se deschise 
fereastra. 

— Eu sunt, Mehmet, vino repede jos! s 

— Nu pot, că-i unchiul Ştefan acasă şi se pregăteşte 
de cină. 

— Trebuie să vii neapărat. 

— Dar ce s-a întâmplat?... De ce taci? Hai, 
vorbeşte... 

— Nu pot. E taină-mare! 

— Nu mai spune: „Taină mare”! îl maimuțări 
Mehmet. 

Vorba asta, întoarsă, fireşte, fără un dram de răutate 
sau de batjocură, pe Mihuţ îl păli peste obraz ca o 

lovitură de bici. Odrasla căpitanului Petrea suferea 
întotdeauna când, ca mai nevârstnic decât cei doi 
prieteni ai săi, se întâmpla să nu fie luat în serios. Şi 
iată că Mehmet se purta cu el astfel tocmai în clipa în 
care el îşi îndeplinea o datorie pentru care înfruntase 
atâtea primejdii: dojana bunicii, bezna şi băltoacele 
uliţelor, haitele de câini şi câte altele. De aceea, uitând 
de orice fereală, strigă cu glas mai tare decât ar fi voit: 

— Trebuie să-l vestim degrabă pe Dumitraşcu că o 
mare primejdie îl pândeşte pe măria-sa. 

— O mare primejdie? Mehmet şovăi o clipă, apoi 
dintr-o dată se hotărî: Stai, că atunci vin jos, negreşit... 

Mehmet nu era învăţat să mintă şi de aceea nici nu 
se pricepu să ticluiască la repezeală vreo pricină de 
hoinăreală tocmai acuma. Când comisul îl întrebă ce 
cauă în uliţă la ceasul acela, îi mărturisi că îl aşteaptă 
afară Mihuţ al căpitanului Petrea cu o taină mare 
despre o primejdie ce l-ar pândi pe Vodă. Cumpănind o 
clipă cele auzite, comisul îi spuse lui Mehmet să-l 
aducă îndată pe băieţandru dinaintea sa. De bună 
seamă că trebuia să se petreacă ceva, într-adevăr, cu 
totul neobişnuit, ca Mihuţ, pe care - mai ales în lipsa - 
tatălui, plecat des cu porunci domneşti - bunică-sa îl 
păzea ca pe ochii din cap, să bată ulițele noaptea. De 
aceea, Mehmet mai mult zbură decât alergă până la 
poartă şi aproape fără să mai răsufle îl târî pe 
băieţandru către odaia comisului, petrecuţi de mârâitul 
dulăilor alungaţi. | 

— Bine, dar comisul n-o să se supere? avu totuşi 
răgaz să mai întrebe Mihut în timp ce urca scările... Că 
ştii cum e... dumnealui... 

— Nu se supără! Aşa-i place lui să pară aspru şi 
crunt, când răcneşte pe la grajduri, dar dacă ştii cum 
să-l iei, e lapte şi miere! 

Într-adevăr, de cum îl zări şi presimţindu-i sfiala, 
comisul îi zâmbi blajin şi îl îmbie: 

— Intră, Mihuţ băiete, şi spune ce-ai păţit! 

Băieţandrul nu se aşteptase să fie dus chiar aşa, ca 
la judecată, în faţa comisului. Nu ştia dacă „taina” pe 
care o dobândise în acea seară era într-adevăr mai 
mult decât un rod al închipuirii lui jucăuşe. Mai întâi 
privirea ochilor săi albaştri-cenuşii îi fugi întrebătoare, 
dar şi plină de dojană, către Mehmet. Acesta îi făcu 
semn cu capul, precum că, la urma urmei, şi comisul 
ştie de glumă, fie chiar şi în puterea nopţii. 

Mihut mai şovăi o clipă, apoi, cu hotărârea cuiva care 
s-ar arunca orbeşte într-o vâltoare, se întoarse spre 
comis şi începu să povestească pe nerăsuflate: 

— Domnia-ta ştii că noi stăm lângă curţile cele noi 
ale boierilor Costineşti... Grădină lângă grădină... Doar 
sări zăplazul... şi... şi... 

Comisul crezu că-l ajută: 

— Ei şi? Te-au prins la mere? . 

Pe Mihuţ numai că nu-l podidiră lacrimile. Nici omul 
acesta în toată firea nu-l pricepea şi nu părea să pună 
vreun temei pe vorbele lui. Dar pentru vodă şi 
scăparea lui, nici o jertfă nu i se păru prea mare, nici 
aceea de a trece în ochii neştiutorilor drept un copil. 
De aceea urmă fără oprire: 

— Nu umblam după mere. Eu pândeam o veveriţă. A 
sărit din dudul nostru dincolo, în grădina Costineştilor, 
şi acolo s-a căţărat într-un nuc. Eu, după ea, din cracă 
în cracă, până sus... 

— Ei şi? Unde-i taina? se încruntă comisul. Apoi 
adăugă hâtru: te pomeneşti că era tocmai împărăteasa 
veveriţelor şi te-a rugat s-o cruţi, că-ţi dă coroniţa ei de 
olmazuri. 

— Nu! strigă înciudat Mihut, cu glasul înecat în 
lacrimi. Tocmai când s-o ajung, am auzit sub nuc zvon 
de glasuri. M-am temut şi n-am cutezat să mă mişc. ŞI 
veverița a pierit. 

— Spune mai departe, îl îndemnă comisul, de pe 
buzele căruia zâmbetul nu apucase să piară. 

— Când mă uit la poalele nucului, ce să văd? 
Dedesubt se opriseră nişte boieri, care se înapoiau 
dintr-o plimbare prin grădină. Pesemne, credeau că 
nu-i aude nimeni, fiindcă grăiau şi râdeau fără fereală. 
Cu ei se afla şi vecinul nostru, vornicul Velicico Costin, 
care îşi râdea de vodă şi spunea cum că „i-ar fi sunat 
ceasul”. 

Comisul Ştefan Cerchez sări în picioare ca ars şi 
strigă: 

— Aşa a spus tâlharul? 

— Chiar aşa. 

— Şi alt, ce-a mai spus? Hai, grăieşte! se înfierbântă - 
comisul, privindu-l pe Mihuţ ca şi cum el ar fi fost 
vinovatul. 

Speriat, băieţandrul rămase o clipă mut. De teamă 
să nu care cumva să uite o vorbă măcar din cele 
auzite, i se păru dintr-o dată că uitase tot. Luându-şi 
seama, comisul Cerchez se potoli şi, mângâindu-i 
pletele bălane, îi spuse blând: 

— Nu-i nimica, Mihuţ fiule, dacă nu-ţi poţi aduce 
aminte chiar aşa, dintr-o dată, de tot ce-ai auzit. Să 
nu-ţi fie teamă de nimic. Eşti coşcogea flăcău şi 

măria-sa o să te aibă în mare cinste când o afla de ce 
mare ajutor îi vei fi fost şi lui şi lui Dumitraşcu, 
prietenul vostru, şi Ţării Moldovei. Că acum zic să 
mergem cu toţii să-l vestim de cele întâmplate. Şi până 
ce pune llie caii la butca mea cea mare, până ce suim 
la cetăţuie şi se pogoară puntea cu scripeţi, ai tot 
răgazul să-ţi aduci aminte şi să te socoteşti cum ai să-i 
povesteşti măriei-sale de-a fir-a-păr tot ce ai auzit. la 
gustă din baclavalele astea... Nu-i aşa că sunt bune, 
voinicelule?... 

— Aşa-i!  bâigui încă  nedezmeticit Mihuţ, care 
mai-mai că începuse a se căi de tot ce apucase să facă 
şi numai de baclavale nu-i ardea acuma. La drept 
vorbind însă, el nici nu-şi pusese ceva anume în cap: 
totul i se păruse atât de firesc, încât nici nu avusese de 
ce să mai stea la gânduri. De cum soborul boierilor se 
depărtase de nuc, se lăsase binişor jos, din cracă în 
cracă, mai sprinten chiar decât veverița, pierdută şi 
strecurându-se prin gradina boierului Velicico Costin, 
într-o clipă sărise îndărăt, în grădina lor. Toată grijă îi 
fusese să nu-l zărească bunică-sa, ca nu care cumva 
să-l oprească de a mai ieşi pe poartă, căci fiind „taină - 
mare” socotea că nici nu putea mărturisi unde fusese. 
Purtat mereu pe drumuri de slujbele domniei, căpitanul 
Petrea lăsase să-i. dădăcească feciorul maica 
domniei-sale, fiindcă mama bună a flăcăiaşului murise 
la naştere. Pentru năzbâătiile singurului sau copil, 
amintire vie a chipului drag al celei neuitate, oşteanul 
avea nemărginita îngăduinţă a părinţilor prea iubitori, 
dar bunica era neînduplecată şi-şi creştea nepotul cu 
străşnicia cu care îşi crescuse fiul. De aceea şi Mihut, 
ştiind ce-l aşteaptă, o zbughise în uliţă. Da, totul i se 

păruse atunci firesc şi uşor. Acum, când comisul 
poruncise să se pună caii la butcă, şi când poate avea 
să fie înfăţişat domnului, fapta lua deodată în mintea 
lui cu totul altă faţă şi inima începu să-i bată ca pe 
dealul cetăţuii. Drept e că el cu vodă Constantin mai 
dăduse faţă şi chiar vorbise în mai multe rânduri. Dar 
niciodată într-o atât de serioasă împrejurare. Şi dacă 
cumva nu era nimica de seamă? Cum aveau să mai 
râdă toţi de el!... Cu mâinile dintr-o dată reci şi cu 
obrajii ca varul, întoarse privirea spre Mehmet. Dar 
ochii mici ai puiului de tătar erau atât calzi şi 
prietenoși, şi atât de, îngrijoraţi de cele ce auzise, încât 
îndoielile lui Mihuţ se topiră ca prin farmec. Îşi înălţă 
capul şi un simţământ de senină mândrie puse 
stăpânire pe el, alungându-i din suflet orice sfială. Da, 
avea în sfârşit prilejul să dovedească limpede şi fără 
putinţă de tăgadă prietenului său că, aşa „prâslea” 
cum se afla, era mai copt la minte şi mai viteaz decât 
mulţi alţi băieţi. 

Când comisul se întoarse cu işlicul în cap şi contăşul 
pe umeri, vestindu-i că butca fusese trasă la scară, 
Mihut îl întrebă fără nici cea mai uşoară umbră de - 
sfială în glas, ca unul deprins de când lumea cu 
treburile la divan: 

— ÎI luăm şi pe Mehmet cu noi? 


— Fireşte, flăcăule, dacă vrei tu... 
x 


* * 


Uitând, ca niciodată, grijile domniei, ce nu-i dădeau o 
clipă de răgaz - căci mereu altele şi altele se iveau - şi 
gustând mai cu dulceaţă ca oricând ceasul acela de 
tihnă alături de vlăstarul atât de scump inimii sale, 

Constantin Vodă Cantemir se afla încă în cămara lui 
Dumitraşcu. După ce aprinseră lumânările în sfeşnice 
grele cu multe braţe după moda grecească, bătrânul 
domn se aşezase într-un jilţ şi ceruse învățatului său 
cocon să-i mai tălmăcească din stihurile elineşti, în 
care Homer povestea războiului Troiei. Dumitraşcu îi 
făcuse bucuros pe voie, căci şi lui îi plăceau foarte, şi 
cu multă îndemânare, fără caznă sau şovăire, le 
îmbrăcă în straiul frumos al graiului moldovenesc de 
pe acea vreme. Glasul mlădiu şi cald al coconului 
rostea acum stihurile în care se povestea despre 
vestitul cal troian născocit de năzdrăvanul şi vicleanul 
Ulise. Trecuseră aproape treizeci de veacuri de când 
pe țărmurile Hellespontului, bogata şi prospera „cetate 
cu largi uliţe” fusese supusă prin şiretlic şi năruită de 
furia grecilor. Închis în sine. Constantin Vodă se 
întreba, într-o împletire de gânduri, dacă nu cumva şi 
el lăsase să pătrundă în inima „cetăţii” un asemenea 
cal amăgitor, atunci când se înduplecase să pună în 
cele mai mari dregătorii boieri cu credinţa-n fundul 
pungii, pe „majordomi” cum le ziceau apusenii, ca alde 
Velicico Costin şi chiar lordache Russăt. Curmându-i - 
cugetarea, un copil de casă i se înfăţişă spre a-l vesti 
că se întorsese căpitanul Petrea şi-i aştepta porunca. 

Increderea şi dragostea domnului faţă de acest 
încercat şi devotat oştean erau atât de mari, încât, 
nestingherindu-şi tihna acestui răgaz  părintesc, 
porunci copilului de-casă să-l cheme de îndată. 

De cum îl văzu ivindu-se în pragul uşii boltite, îi fu 
destul ca să priceapă că i se aduceau veşti neprielnice. 
După ce se înclină cu smerenie, oşteanul îşi ceru 
iertăciune că se înfăţişează chiar aşa precum sosise de 

la drum, stropit de glod, dar că avea grabnice lucruri 
de adus la ştiinţa măriei-sale. 

Constantin Vodă aruncă o privire nehotărâtă spre 
Dumitraşcu, neştiind dacă se cuvenea să-i tulbure 
cugetul cu răbufnirile răutăţilor lumii acesteia, când 
căpitanul Petrea apucă să adauge, cu glas anume: 

— Pentru ca veştile ce le aduc să-şi afle tot temeiul, 
zic c-ar fi mai bine ca măria-ta să îngăduie a asculta în 
sara asta nişte inşi care le întăresc şi care, după câte 
auzii, în mare grabă aşteaptă să intre. Dumnealui 
comisul Cerchez... 

— Comisul Cerchez a venit aici, la ceasul ăsta? se 
minună domnul. 

— Da, măria-ta. Când adăstam să se coboare 
puntea, numai că auz tropot de cai şi văz urcând 
priporul o butcă cu doi făclieri înainte. Spre mirarea 
mea, în butcă zăresc pe comis, care-mi spune că vrea 
să se înfăţişeze în mare grabă dinaintea măriei-tale. 

— În mare grabă? se miră iarăşi Vodă. 

— Da, şi spre şi mai marea mea mirare, îl văzui 
însoţit şi de nepotul său, de tătarul de la Crâm. 

— De Mehmet? s 

— Da, de Mehmet şi de un alt tovarăş de năzbâtii al 
feciorului măriei-tale, zâmbi a şagă căpitanul Petrea. 

— Ce glumă-i asta, Petreo? se încruntă uşor domnul. 

— Nu-i glumă, măria-ta. Vreau să zic că-i şi fiu-meu 
cu ei. Precum aflai chiar adineauri, pare-se că Mihuţ a 
venit mai devreme să spună măriei-sale, lui beizade 
Dumitraşcu, ceva de samă, dar că nu l-ar fi lăsat straja. 
Tot el l-a pus pe drumuri şi pe comis. 

Domnul întoarse o privire întrebătoare spre coconul 
său, care însă înălţă umerii în semn de nevinovată 
nedumerire. 

— Şi nu ţi-a spus despre ce e vorba? se întoarse 
iarăşi domnul spre căpitanul Petrea. 

— Ba mi-a şoptit el ceva, cam la repezeală, de aceea 
socot că măria-ta e mai bine; să le afle pe toate, aşa 
cum s-au petrecut, mai înainte de cele pe care le voi 
avea şi eu de povestit. 

— Mare comedie! se minună a treia oară Constantin 
Vodă şi bătu din palme. Să intre cu toţii! 

Şi astfel ascultă măria-sa de la căpătâi, cu un 
zâmbet părintesc pe buze, povestea veveriţei lui Mihuţ, 
până în clipa în care băieţandrul pomeni numele 
duşmanului său cel mai primejdios, boierul care râvnea 
în taină la scaunul Moldovei. Totuşi, spre osebire de 
comisul Cerchez, care, sânge mai iute; nu-ţi putea ţine 
în frâu glasul şi mânia, voievodul păru a nu pune la 
inimă cele auzite şi întrebă cât putu mai potolit: 

— Şi ce spunea boierul acela, băieţaş? 

— Mihut băiatule, gândeşte-te bine şi răspunde-i 
măriei-sale întocmai ca un om mare! se aplecă spre - 
fiul său căpitanul Petrea, cu inima bătând. 

Mihuţ ridică spre tătâne-său o privire plină de 
mândrie şi grăi răspicat, nu fără oleacă de sumeţie: 

— Întocmai, tătucă! Apoi întorcându-se iarăşi către 
domn, vorbi privindu-l ţintă în ochi: Vornicul Velicico 
spunea celorlalţi boieri... 

— Care erau aceia? Îl întrerupse domnul. 

— Nu-i ştiu pe nume. Dar dacă i-aş vedea, i-aş 
cunoaşte. 

Constantin Vodă se înnoură şi clipi des de câteva ori. 
După o scurtă tăcere întrebă iarăşi, cu glasul liniştit: 

— Ei, şi ce le spunea vecinul vostru, vornicul Velicico, 
musafirilor săi? 

Mihuţ închise ochii parcă străduindu-se a-şi aduce 
aminte mai bine fiece vorbă, dar mai mult de ruşinea 
celor ce avea de rostit. 

— A zis aşa, măria-ta: „Mojicul de Constantin 
Cantemir e pe năsălie. Mi-a sosit vorbă de la domnia 
Munteniei. Cu ajutorul Brâncoveanului, îl mazilim... i-a 
sunat ceasul!” 

— A spus el asta? stărui domnul, nevoind să-şi 
creadă urechilor. 

— Chiar aşa, măria-ta; m-am gândit tot drumul, să 
nu uit. 

— Mai departe. 

— Mai departe, nu mai ştiu întocmai, că s-au dus de 
sub nuc. 

— Adu-ţi bine aminte, Mihuţ, îl îndemnă iarăşi 
căpitanul Petrea. Ce-au mai spus când se aflau încă 
sub nuc? 

Copilul îşi încruntă fruntea, apoi spuse, poticnindu-se - 
ca la o lecţie nu prea bine învățată: z 

— Da, parcă a mai spus boier Velicico aşa: „In 
noaptea aiasta, la a doua strajă, fug şi eu... dar la 
întoarcere o să mă primiţi cu mitropolitul în frunte... la 
porţile târgului...” Atât! 

— Adică... pricepi; măria-ta! izbucni furios comisul. 

— Da, prietene comise, răspunse Vodă. Nu-i greu de 
înţeles. Fiindcă dulce este jefuitorului domnia, pe cât e 
de grea celui ce poartă de grijă norodului... 

În clipele ce urmară, Vodă Constantin tăcu, tras în 
sine, plecându-şi fruntea adânc săpată de ani şi răsfiră, 
cu mâna tremurată, barba albă lăsată pe piept. În 
ciudă a tot ce-i fusese dat să vadă într-o viaţă plină de 
încercări, cugetului său cinstit îi venea de fiecare dată 
greu să cuprindă unele ticăloşii. Parcă o îndoială îi mai 
stăruia în minte, izvorâtă din prețuirea pe care o dădea 
în sinea lui făpturii! omului. Nu-i venise a crede nici 
alaltăieri, când boierul de rangul al doilea, Ilie Ţifăscul 
- poreclit „Frige-Vacă”, pasămite pentru cumpătarea 
sa la mâncare - care fusese şi el poftit la nunta de la 
Băcani, alergase, degrabă, la laşi, să-i dezvăluie 
domnitorului urzeala acelor nuntaşi. 

Îl socotise clevetitor şi zavistnic, ştiindu-l doritor de 
măriri. şi mereu gata să-i sape şi să-i pârască pe 
ceilalţi, mai ales pe Costineşti, pizmaş pe cinstirea în 
care se aflau acei dregători. 

— Măria-ta, - strigase Ţifăscul, căzând în genunchi, 
de cum dăduse cu ochii de voievod, - iartă-mi păcatele 
vrute şi nevrute, dar pleacă-ţi urechea la vorbele unui 
slujitor credincios ca mine. Te paşte primejdie mare... 

Constantin Cantemir nu-l crezuse pe de-a-ntregul, pe - 
Frige-Vacă. Se întreba dacă atâta de jos poate prăbuşi 
pe un om pofta de mărire, până la lovirea 
binefăcătorului său. De aceea, şi acum, Constantin 
Cantemir mai învălui o dată cu - privirea pe băieţel, 
încercând să-şi închipuie aievea cele auzite. Întoarse 
gândul, dar numai -o clipită, la comisul Cerchez... Nu 
cumva?... Dar aceasta ar fi fost cu neputinţă. Făcu 
semn să treacă copiii în cămara cea mică a lui 
Dumitraşcu. 

Căpitanul Petrea îi luă pe după umeri cu blândeţe 
după ce-i trecu dincolo, cuteză să rupă tăcerea: 

— Măria-ta, - începu el, - poate că nici eu nu aş fi dat 
crezare spuselor unui copil şi nu aş fi îndrăznit să 
hotărăsc ceva după aceste spuse. Dar ele întregesc 
veştile culese de mine şi pe care îmi era atât-de 
degrabă să le fac cunoscute măriei-tale. La nunta de la 
Băcani, boierii cei vechi au ţinut sfat şi au hotărât să 
urmeze îndemnul Brâncoveanului de a te pâri la 
Țarigrad ca să te scoată din domnie. La hanul Hagiului 
au ţinut al doilea sfat, unde toate au fost puse cu 
de-amănuntul la cale. Rădvanele cu fugari au şi 
început să se strecoare către vadul Milcovului. De fuga 
lui Velicico nu ştiam încă nimic. Nici unul din oamenii 
noştri de credinţă nu l-a văzut. Mă temeam să nu fi 
chitit vreun drum ascuns, ori să fi plecat singur călare, 
sub straie mincinoase. Aflăm acum că abia în noaptea 
asta se găteşte de plecare. Măria-ta, nu mâi este 
vreme de pierdut. Straja întâia a şi intrat. La a doua 
tâlharul va fugi în Ţara-de-Jos. Ce porunceşti? 

Constantin Vodă tăcea. Se ridică obosit, se duse 
până la fereastră, aruncă, o privire în bezna de afară, - 
apoi cu ochii pierduţi spre flacăra tremurândă a 
lumânărilor hotărî, cu glas îndurerat: 

— Nu eu am vrut-o, ci ei, vrăjmaşii Moldovei... îţi 
poruncesc să-i prinzi pe aceşti haini, căpitane Petrea, şi 
să-i dai pe mâna armaşului să-i pedepsească după vina 
lor... lar acestor copii le aduc mulţumiri şi pe feciorul 
meu îl fericesc că are atât de isteţi şi de buni prieteni. 
Comise Cerchez, aş avea o rugăciune către domnia ta: 
să fii pre toată viaţa mut despre partea cu... veverița, 
spre a nu cădea răzbunarea lupilor asupra capetelor 

nevinovate ale acestor copii. Şi acum, vă duceţi cu 
bine, dragii mei!... 

Când se află iarăşi singur cu feciorul său, Constantin 
Vodă se gârbovi parcă şi mai mult. Apropiindu-se de 
masa de învăţătură a lui Dumitraşcu, bătu cu 
arătătorul în filele cărţii celei groase în care Homer 
povestea neuitatele-i întâmplări din războiul Troiei şi 
şopti: 

— Vezi, fiul meu... câtă dreptate aveam adineauri să 
spun că agoniseala minţii altora te poate scuti de, 
unele grele încercări, dacă ştii să tragi învăţăminte? 
Da, da, precum multe din câte te învaţă lumea aceasta 
se brodesc cu cele din cărţi, plinind şcoala cea 
adevărată a vieţii. Apoi adaose râzând încetişor: Numai 
vezi că zavistia duşmanilor Moldovei, împrumutând 
haina vicleniei lui Ulise, a fost lesne înfrântă de isteţia 
unui copil moldovan... 

Şi râsul blajin al domnitorului se împreună cu 
clinchetul de cleştar al râsului celui ce-şi făcea ucenicia 
la şcoala unei aprige vieţi. 

III 
PRINDEREA CALULUI TROIAN 


Balang!... Balang!... 

Un dangăt de talangă dogită sparse urzelile tăcerii şi 
ale pâclei, iar un glas şi mai dogit, luptând parcă din 
răsputeri cu o îndărătnică piroteală, răsună în noaptea 
potopită de miresmele toamnei. 

— E al doilea ceas după miezul nopţii... Oameni buni 
hodiniţi-vă fără grijă... In cetatea leşilor e tihnă şi pace. 

Talanga fu scuturată din nou, apăsat, şi glasul se 
înălţă iarăşi: i 

— E al doilea ceas după miezul nopţii. 

Se auziră cai sforăind şi trăgându-şi copitele din clisa 
băltoacelor, apoi doua matahale întunecate se 
desprinseră din pâclă. | 

Erau două din străjile-călări pe care, o dată cu alte 
bune rânduieli, le chemase-n leafă domnia, să străbată 
la vremea nopţii târgurile mai de seamă ale Moldavei şi 
să vegheze asupra hodinei şi vieţii locuitorilor, de 
multe ori primejduite de tot soiul de răufăcători. 

Unul din străjeri - se nimerise a fi taman cel-cu 
talanga - mai-mai că aţipise în şa şi se lăsa dus mai 
mult în voia calului. Celălalt, ceva mai tânăr, se umflă 
de râs privindu-şi soţul de oaste, şi din când în când, îl 
tot zădărea cu vârful suliţei, ca să-i amintească a 
scutura talanga după rânduiala lor. 

— Ţi s-a cam dogit glasul, îl împinse iarăşi tânărul. 
Scârţâie rău... Se vede treaba că nu l-ai udat la timp. 
Sau te pomeneşti că l-ai udat peste fire şi ţi-a ruginit. 

— Ei! mormăi celălalt, mahmur. Afurisita asta de 
umezeală... Nu vezi ce pâclă-i, de s-o tai cu cuțitul... 

— Mi se pare că te cam lasă virtutea... Mai ales în, 
mahalaua asta, unde până deunăzi ieşeau lotrii pe la 
răspântii, întocmai ca în pădurea Birnovei... 

— Asta era odată... că de-amu nu mai ies, hâc!... De 
frica noastră nu mai ies. 

— A cui, a noastră, bădie Cireş? Nu cumva s-o fi dus - 
vestea despre vitejiile matale? 

— Geaba râzi tu! Că nici nu ştii ce poate baltagul ista 
la o adică!... , 

Şi vrând parcă să-şi dovedească spusele, scutură din 
toate puterile talanga şi răcni, sughiţând de i se 
cutremură pieptarul de talpă: 

— E ceasul două după miezul nopţii!... hâc! 

Caii, deprinşi cu drumul noapte de noapte, cotiră pe 
dreapta, urcară un pripor printre livezi şi vii, apoi 
intrară într-o uliţă mai largă şi mai curată ce cobora lin 

printre garduri înalte, întrerupte de porţi arătoase, 
zăvorite, din dosul cărora se auzeau mârâind zăvozi 
năprasnici. 

— Cireş... Măi, bădie Cireş, ai adormit binelea? 

Şi călăreţul cel mai tânăr îşi gâdilă iarăşi Eva sau cu 
tepuşul suliței. 

— Ha, ce-i? se sperie mahmurul, cătându-şi baltagul. 

— la priveşte... De ce s-or mişca luminiţele celea 
colea, ia, către curţile Costineştilor? 

— Unde, bre? nu se dumeri Cireş, căscând ochii cât 
cepele sârbeşti. Aha, amu văz... Păi acolo sunt chiar 
curţile vornicului... Da, e forfotă mare... Te pomeneşti 
că-i vreun praznic mâine şi s-au sculat slugile cu 
noaptea în cap. Da, ia stai... Străjerul cel mahmur 
apucă. scurt dârlogii celuilalt, trăgându-l alăturea de 
sine. 

— La ce să stau? tresări flăcăul. Lasă-mi dărlogii! 

— Sst! Mai încet... Ce-i umbra ceea care se strecoară 
pe lângă ziduri? 

— O fi vreun lotru dintre aceia... râse a batjocură 
străjerul cel tânăr, dar îşi  cumpăni sulița, 
îndreptându-se în scări. a 

— Lasă şaga, omule. Cu aiasta nu-i de şuguit!... îl 
dojeni celălalt şi îşi trase calul mai aproape de al 
tovarăşului lui până-i atinse scările cu ciubota 
pintenată. Apoi strigă: Stai, cine e? 

— Slujba domniei! răspunse cu glas scăzut omul de 
la poala zidului. Nu mai răcniţi aşa... 

— Ah, domnia-ta erai, căpitane Petrea? bolborosi 
Cireş, fericit că presupunerea primejdiei se arătase 
fără temei. S-avem iertăciune. D-apoi şi noi se cheamă 
că tot cu slujba suntem. 

— Bine, treceţi mai departe! Şi... n-aude n-a vede! le 
porunci căpitanul Petrea! Auzitu-m-aţi? 

— Auzit, bâigui Cireş, stăpânindu-şi anevoie alt 
sughiţ, apoi ridică fălos talanga deasupra capului, o 
scutură cu putere şi iarăşi răcni, stârnind toţi câinii 
curților boiereşti. z 

— El al doilea ceas al nopţii... Oameni buni, 
hodiniţi-vă fără grijă. În cetatea leşilor e tihnă şi pace... 

Tihnă? De-ar fi ştiut Cireş cât da mincinoasă îi era 
paşnica-i strigare, i s-ar fi făcut măciucă puţinul păr 
ce-l mai avea sub cuşma miţoasă. 

Într-adevăr, ca la un semn, după ce glasul străjerilor 
şi dangătul tălăngii se pierdură în noapte, din curtea 
boierului Velicico Costin ţâşni un rădvan tras de patru 
cai iuți, urmat de mai mulţi călăreţi. Alaiul acesta 
ciudat se îndreptă apoi, în goană mare, către poarta de 
miazăzi à cetăţii. În aceeaşi clipă, dinspre capul uliţei 
se năpusti pâlcul drăganilor călări, pe care căpitanul, 
Petrea îi pusese din vreme la pândă. Încercatul oştean 
se aruncă şi el în şa şi, ajungându-şi oamenii, se puse 
în fruntea lor. Depărtarea dintre fugari - care îşi 
dădură îndată seama că erau urmăriţi - şi pâlcul de - 
drăgani se micşora văzând cu ochii. Şi în curând se 
încinse o luptă ce puse tot târgul în picioare. 

— Înconjuraţi rădvanul şi doborâţi-i pe surugii! 
răsună porunca puternică a căpitanului Petrea. Trageţi 
în călăreţi dacă nu vor să se oprească... 

Focuri de arme, răcnete şi vaiete se amestecată cu 
tropotul cailor şi huruitul roţilor. Rădvanul se opri. Caii, 
smuciţi de dârlogi de către călăraşii domniei, se 
ridicară în două picioare, rupseră opritorile şi şleaurile, 
şi o pereche o luă razna. Doi drăgani descălecară şi se 

repeziră să tragă oblonul rădvanului. Dar înăuntru nu 
era decât un cufăr, cât o ladă de zestre. 

— Vicleanul cel bătrân ne-a tras pe sfoară! răcni 
căpitanul Petrea. Trebuie să fie cu haine schimbate 
printre argaţii călări. După ei, copii, să-i prindem de vii! 

În acea parte a târgului, zăplazurile dese de verdeață 
nu lăsaseră fugarilor putinţa să se risipească şi să se 
facă nevăzuţi prin curţi, de aceea se şi năpustiseră 
orbeşte înainte. Dacă izbuteau să ajungă până la cea 
măi apropiata răspântie, de unde se desfăcea o 
puzderie de hudiţe întortocheate printre livezi fără 
împrejmuire şi maidane neumblate, erau mântuiţi. Dar, 
fie că aveau caii mai buni, ori că erau mai siguri de 
izbândă, călăreţii domneşti se apropiau ca nălucile 
judecății din urmă. Văzând că vor fi ajunşi, fugarii îşi 
struniră caii în loc şi se întoarseră să dea faţă, pe viaţă 
şi pe moarte. 

Doi dintre oamenii domneşti care purtau faclele se 
văzură deodată dinaintea luciului de argint al unei 
spade. Unul pică, celălalt dădu strigăt că se porneşte 
încumetarea cu lotrii. 

Căpitanul Petrea recunoscu pe cel ce trăsese sabia: - 
era vornicul, care avea mare faimă de spadasin. Şi ca 
fulgerul, se arătă lângă el. 

— Cutezi să stai împotriva săbiei mele, căpitane 
Petrea? Fă-ţi rugăciunea cea de pe urmă, cîne de calic! 
răcni trufaş vornicul. 

— Dar copoi bun la vânat, baş-boierule! îl aţâţă 
ostaşul. Aştept de mult ziua asta să mi te-nfig în 
strămurare! 

Şi împungând cu pintenii, îşi repeziră înainte săbiile. 

După primele încrucişări, Petrea îi dădu scurt ocol şi 
un zâmbet dispreţuitor îi ridică mustaţa încărunţită. 

— Te-a muiat traiul bun, boierule! strigă el. N-am să 
te ucid, că n-am poruncă pentru asta, dar de crestat 
tot te crestez... În gardă! Na! Şi ţine minte!... 

O dată cu ultima vorbă, căpitanul îi atinse adânc 
încheietura braţului, zburându-i vrăjmaşului sabia în 
şanţul drumului. 

— Valeu! răcni Velicico. M-ai tăiat, tâlharule... Dar de 
răpus tot nu m-ăi răpune... Şi nici de prins... 

Folosind vălmăşagul ce se făcuse în bătălie, vornicul 
trase frâul şi înfigându-şi pintenii până la sânge în 
pântecul armăsarului arăpesc îl repezi spre răspântia 
prielnică, de care nu mai era departe. 

— Prindeţi-l, copii! strigă căpitanul Petrea. Cu 
arcanul, ca pe tâlhari! 

Ştreangul subţire şerpui prin bezna îngălbenită de 
lucirea fumegoasă a faclelor şi în clipa următoare, 
smuls din şa, „calul troian” pe care se bizuiau voitorii 
de rău ai Moldovei se zbătea în clisa uliţei, cu laţul de 
gât. 

Apoi aburii nopţii prinseră a se risipi la suflarea - 
aurorei ce poleia turnul Goliei cu beteală nouă de 
argint. 

IV 
CAPCANA LUPILOR 


Vornicul cel hain şi-a plătit trădarea cu capul. Dar 
nici sub caznă n-a voit să-i dezvăluie pe ceilalţi boieri 
care, dimpreună cu el şi cu cei ce apucaseră să fugă, . 
urziseră pieirea lui Constantin Vodă. Tot credea că 
aceia vor cerca orice ca să-l mântuiască, precum le 
fusese legământul. Dar părtaşii n-au întârziat să afle 
de tăcerea vinovatului şi tocmai de aceea au făcut în 
fel şi chip ca să-l îndemne pe Vodă să-i ia capul. 

Şi lucru ciudat, cel mai grăbit dintre ei se arătase a fi 
lordache Russăt vistiernicul. De vreme ce uneltirile lor 
fuseseră zădărnicite - îşi spuneau boierii, fără să se 
poată dumeri cum - era mai bine ca vornicului să i se 
astupe gura cu ţărână, căci nu se putea pune prea 

mult temei nici pe dârzenia, nici pe sumeţia acelui 
trufaş boier. 

Constantin Vodă se gândise să-l trimită la ocnă, ba 
chiar îşi spusese că-i poate mai cuminte să-l ţină 
surghiunit pe la vreo mânăstire. Dar boierii cei mari nu 
se lăsaseră până ce Vodă nu le dăduse ascultare, 
hotărând pieirea duşmanului său de satârul călăului. 
Ba au făcut şi altă ticăloşie. Prefăcându-se a nu 
cunoaşte tâlcul poruncii de pedeapsă, au trimis nişte 
slujbaşi călări, pe ger şi lapoviţă, la moşia Bărboşi, 
lângă Roman, să-l taie şi pe fratele vinovatului, pe 
marele logofăt Miron Costin, mândria Moldovei. Hainii 
se temuseră că va putea vorbi, crezând că-şi scapă 
fratele dacă-i dă în vileag domnitorului urzeala şi 
părtaşii de care avea cunoştinţă. L-au aflat acolo, 
cernit de moartea jupânesei sale Ilinca şi nici nu i-au 
îngăduit să stea la slujba îngropăciunii, atât erau de 
grăbiţi să nu se afle ce-aveau de gând, ci l-au dus la 
Roman, unde i-au tăiat capul, fără să-i spună ce-aveau 
cu dânsul. Uciderea marelui cărturar, pusă pe seama 
domnitorului, trebuia, după socoata lor, să umple de 
ocară numele lui Constantin Cantemir, nu numai în - 
ţările de la miazănoapte, unde Miron Costin avea 
prieteni vechi, ci în întreaga lume creştină. Dar acest 
ticluit omor a fost vestejit de voievod îndată ce i s-a 
dat de veste, iar făptaşii şi-au primit plată grea din 
mâna armaşului. 

Şi a trecut vreme de la acea sângeroasă întâmplare. 
Nu prea multă. Dar pentru cei trei tovarăşi de joacă, 
această vreme a fost tocmai aceea în care ochii 
sufletului şi ai tinereţii se deschid minunându-se 
asupra lumii, şi cu nesaţ şi patimă sorb tot ceea ce află 

dinainte-le. Pentru aceşti ochi, cea mai măruntă 
schimbare îmbracă înfăţişarea unei  neasemuite 
amintiri. lar schimbări fuseseră destule, şi mai bune, şi 
mai rele. 

Povestea cu veverița lămurise multe în sufletul lui 
Mihuţ, iar tatăl lui, pricepând tot ce însemnase pentru 
copilandrul de treisprezece ani fapta cu adevărat 
bărbătească pe care o săvârşise, încetase de a-l mai 
socoti „prâslea” şi ceruse învoire domnului să-l ţie 
părtaş la ucenicia întru ale armelor, cu beizade 
Dumitraşcu. Şi nu mult după aceea, uimindu-i pe toţi 
cu îndemânarea şi priceperea sa la toate cele ce 
priveau oastea, fu înălţat de Constantin Vodă stegar în 
garda domnească, iar mai pe urmă rotmistru. Cel mai 
nevârstnic, dar poate cel mai destoinic rotmistru din 
sâmburele de oştire regulată alcătuită de Constantin 
Cantemir în cel din urmă an al domniei sale. 

Cât despre Dumitraşcu, el începuse a se dovedi 
aproape mai învăţat decât dascălul său leremia şi se 
arăta din ce în ce mai plin de neastâmpăr şi dor de 
ducă. Mai cu osebire când tătarul, prietenul său, îi 
vorbea, visător, despre marea cea nemărginită şi - 
nespus de albastră, despre drumurile cele lungi ale 
stepei către cetăţi şi ţinuturi fără asemănare, despre 
bucuria cu care ochiul. descoperă privelişti necontenit 
noi, undeva departe. 

Şi iată că într-o seară, Constantin Vodă îi vesti că 
avea să plece. Trebuia să-l schimbe la Țarigrad pe 
fratele său Antioh, ce se afla de prea multă vreme 
zălog la Poartă. 

| se făcuse dintr-o dată domnului dor atât de aprins 
de fiul său mai mare? E lesne de crezut. Dar se mai 

poate şi să se fi gândit că se arătase nedrept faţă de 
Antioh, lăsându-l atâţia ani departe de ai săi. De 
asemeni se prea poate să-l fi bătut şi un alt gând: 
simţindu-şi puterile slăbindu-i tot mai mult, şi-o fi spus 
că mai bine era să aibă alături de el pe fiul său cel mai 
vârstnic, acela ce după pravilă avea dreptul să ia în 
mână frânele domniei, cu mai mulţi sorţi de izbândă. 

Şi astfel Dumitraşcu fu pornit într-o bună dimineaţă 
de primăvară către [arigrad, iar pribeagul Mehmet 
ceru şi primi învoirea domnitorului de a-l întovărăşi pe 
prietenul său din copilărie. Tânărul cerchez trecuse de 
optsprezece ani. Patima-i crescândă de drumeţie şi de 
slavă îl făcea să se înăbuşe în laşul bântuit de 
măruntele zavistii ale „majordomilor”, care când se 
îmbrăţişau, când se mâncau între ei ca lupii cei turbati. 

Bineînţeles, rădvanul, urmat de căruțele cu cufere şi 
merinde, fu privegheat până la ţinta călătoriei de 
căpitanul Petrea, care apoi făcu calea întoarsă cu 
Antioh. 

Ce însemna pentru Mehmet, şi pentru Dumitraşcu 
acea călătorie şi mai ales vederea Ţarigradului, a cărui 
strălucire în vremea aceea nu va fi avut seamăn este - 
uşor de închipuit. 

Totuşi, nu trecură nici trei ani încheiaţi şi Dumitraşcu 
dori să se întoarne în ţară. | se făcuse, la rându-i, dor 
de părintele său şi de Moldova? Se săturase de cerul 
mereu albastru pogorât deasupra unei mări de-a pururi 
la fel de albastră? Sau cu un gând tainic tatăl său îl 
chemase iarăşi alături de el? Tot Petrea Gălăţeanul îl 
duse la Țarigrad pe Antioh şi îl aduse îndărăt pe 
Dumitraşcu. De data aceasta, tânărul cărturar călători 
fără prietenul său. Căci Mehmet nu voi să se mai 

întoarcă. Şi de-ar fi voit s-o facă, nu mai era slobod: la 
Țarigrad îşi aflase alte neamuri de-ale lui, rude sau 
dregători ai mai-marilor de la Sublima Poartă, care-l 
învredniciseră cu a lor înaltă luare-aminte. El o însuşi 
avea să intre curând după aceea în slujba sultanului, 
şi, urcând repede calea măririlor, să ajungă mâna 
dreaptă a marelui vizir. 

Reîntors în cămara lui căptuşită cu cărţi din cetăţuia 
laşilor, Dumitraşcu Cantemir se adâncise mai mult ca 
oricând în citit şi în scris. Apoi începuse a călători prin 
tară, din care călătorii se înapoia cu cufăraşul plin de 
hărţi, ziceri din popor şi felurite însemnări, temeiul 
viitoarei sale Descriptio Moldaviae. Avea patima 
cântecelor bătrâneşti şi a acelor „sentenţii” pline de 
înţelepciunea unei străvechi cunoaşteri a sufletului 
omenesc, pentru aflarea cărora nu pregeta să bată 
drumurile prăfoase din Ţara-de-Sus şi din Ţara-de-Jos, 
ca şi cărările prăvălite ale munţilor, către izvoarele 
apelor, şi mai sus, unde culegea floarea argintie cu 
petale pufoase ca pielea de căprioară. 

Apropierea de latinească a limbii neamului său şi; 
multele datini care semănau aidoma cu obiceiurile - 
romanilor aveau să stârnească în cugetul său o nouă şi 
neclintită convingere, întărită de glasul cronicilor, şi 
anume că „noi de la Râm ne tragem” şi că prin 
dispariţia puterii dacilor, pe întreg teritoriul ţărilor 
române, sângele curat al însoritei Rome a zvâcnit fără 
de oprire în trupul şi spiritul noilor locuitori ai 
împărăției stă-strămoşeşti ale cărei hrisoave de piatră 
grăiau încă despre dânsa de cele două părţi ale 
munţilor Carpaţi şi până la marea cea mare. Dar ce 
păcat că visul acestei împliniri sălăşluia numai în 

cugetul cărturarilor, atunci când temeiurile -lui se 
vădeau cu atâta putere-pe toate drumurile naţiei sale 
martirizate de noile împărăţii. Îl muncea acum visul 
Dachiei rediviva... 

Pe domn, în schimb, îl vedea tot mai rar. Fiindcă 
duşmanii - atât cei dinăuntru cât şi cei dinafară - iar îşi 
arătau colții şi parcă acei lupi turbaţi se înrăiseră mai 
mult ca oricând... 

Pus la cale de acelaşi Constantin Brâncoveanu, 
Sobieţki, craiul leşesc, a năvălit în Moldova cu şleahticii 
lui şi a pustiit greu ţara până la Cetatea Neamţului, 
unde vânători nemţeni l-au ţinut în loc şi l-au, bătut cu 
puştele“, Constantin Vodă s-a ridicat cu puţina, dar 
vrednica-i oaste şi a izbutit să alunge pe năvălitori. 
Apoi a trebuit să facă iar faţă năvălirilor răzlețe de 
tătari şi iarăşi de leşi. Dar cel mai mult sânge rău şi-l 
făcea cu boierii cei mari, care se înhăitaseră cu domnul 
Munteniei, cel ce încă mai cheltuia bani cu nemiluita 
pe la Țarigrad, ca să-l scoată din scaunul Moldovei şi să 
pună în locu-i nişte rude munteneşti. 

Într-o zi posomorită de sfârşit de februarie, domnul 
se întorcea în rădvan - că-i era anevoie acum să mai - 
facă drumuri lungi călare - de la nişte întărituri, care 
poruncise să fie ridicate mai jos de laşi. Un timp şezuse 
el tăcut, adâncit în gânduri, cu ochii la dealurile 
împădurite peste care se târau greoi norii plumburii. 
Căpitanul Petrea călărea alăturea de rădvan, şi nu 
cutezase să rupă tăcerea. 

— Căpitane Petrea, grăi Vodă într-un târziu, 
privindu-l lung. 

— Da, măria-ta! 


* Tunurile de-atunci. 

— Aş vrea să-ţi încredinţez o dorinţă mare a inimii 
mele... 

— Gata la poruncă, măria-ta... 

— Nu e poruncă, ci o dorinţă... Un gând al meu care 
mă munceşte... Constantin Vodă tăcu o clipă, apoi 
continuă cu glas mai scăzut: Eu, căpitane Petrea şi 
prietene, sunt greu bolnav. 

— Greu bolnav? Bine, dar... încercă să protesteze 
ostaşul. — Foarte greu bolnav, îl opri blând voievodul. 

Căpitanul Petrea îl privi cu întristată uimire. Domnul 
zâmbi amar: 

— Ehei, zilele omului, ca florile câmpului... 

— Dar eşti zdravăn şi ager ca acum douăzeci de ani 
măria-ta. 

Vodă Cantemir iarăşi tăcu, apoi se întoarse către 
vechiul său om de credinţă: 

— Acum douăzeci de ani încălecam din fuga calului. 
Astăzi nici de pe loc nu mai pot... Boala, Petreo, mă 
secătuieşte de puteri... Nu mai conteneşte arşiţa... Nu 
mai am somn... Şi biata Moldovă abia a mai început să 
răsufle. 

— Asta aşa-i că răsuflă, măria-ta; se bucură norodul - 
şi dă acatiste zilei când te-ai înscăunat. 

— Dar câinii pustiei au şi început să adulmece leşul... 
Credeam că cinci-şase ani vor fi de ajuns. lată că nu au 
fost. Şi nici o sută nu vor fi de ajuns atâta timp cât 
blestemaţii aceştia vor mai fi puternici prin averile cele 
jefuite, cu care tocmesc soarta ţării la turci... Eu nu am 
agonisit averi şi, afară de învăţătura pe care i-am dat-o 
lui Dumitraşcu, mă tem că faţă de preţul bucuriilor din 
această vale a plângerilor, nu-i voi lăsa nimic, sau ca şi 
nimic. Cum se va putea el încumeta cu sutele de pungi 

de aur ale Russăteştilor şi mai ales cu miile de pungi 
ale Brâncoveanului? Oricât mi-ar dori inima să cred că 
ar izbuti să-mi urmeze, nu văd cum va putea primi 
firman. 

— Cine poate şti, măria-ta! 


— Cine?... Eu!... Îmi cunosc prea bine duşmanii şi 
cunosc aceste amare vremi în care trăim. 
— Şi atunci? 


— Atunci, aş vrea, căpitane Petrea şi prietene, să-l 
ocroteşti mai departe pe Dumitraşcu, să-l scapi de 
colții lupilor... Poate că o vreme ar fi mai bine chiar să 
ia calea cetăților luminate de mintea marilor învăţaţi. 
Acolo, măcar de departe, să fie de folos ţării sale şi 
acestui norod. Pe urmă să se înapoieze cu puteri 
sporite... Îmi  făgăduieşte căpitane Petrea? Îmi 
făgăduieşti a-l păzi? 

— iți  făgăduiesc,  măria-ta! răspunse cu glas 
sugrumat oşteanul. Va fi făgăduiala mea cea mai 
sfântă. 

Puţine luni după aceea, bătrânul Cantemir îşi dădu 
obştescul sfârşit, iar dregătorii săi cei mai apropiaţi, 
unindu-şi gândul cu acel al norodului, ridicară în - 
scaunul domnesc pe coconul cel tânăr, pe Dimitrie. Dar 
fără firmanul Sublimei Porţi, nici un domnitor - mai 
ales un fiu mezin - nu putea fi recunoscut de boierii cei 
vechi şi nici de restul lumii. Plin de înţelepciune, 
Dimitrie Cantemir nu căuta să se impună cu putere, şi 
pentru a nu îndreptăţi vreo tulburare din partea 
vrăjmaşilor neamului său el socoti că e mai bine să 
aştepte. În schimb, porni să vegheze cu străşnicie, prin 
oameni de credinţă, ca măcar din aşezările şi rânduirile 
părintelui să nu se strice nimic de către acei vrăjmaşi. 

După trei Săptămâni, un călăreț, sosit în goană din 
Ţara-de-Jos, aduse căpitanului Petrea vestea că un agă 
turc vine de la Țarigrad şi se îndreaptă în mare grabă 
spre laşi. Era o zi însorită de iunie şi tânărul domnitor 
se coborâse în grădină unde se preumbla de vorbă eu 
amintirile sale. Văzând fruntea atât de senină a noului 
său domn, care tocmai se aplecase asupra unor 
trandafiri, minunându-se de gingaşa îmbiere de 
purpură şi atlaz de pe petalele încă îmbrobonate de 
rouă, căpitanul' Petrea pregetă o clipă, închipuindu-şi 
cât de lipsit de apărare poate fi un asemenea suflet la 
curtea Moldovei. Dumitraşcu Vodă Cantemir îl zări şi-i 
făcu semn să se apropie. 

— Ce veste aduci, căpitane Petrea? îl chemă, voios, 
amintindu-şi cu evlavie acele de pe urmă vorbe ale 
părintelui său: „Petrea Gălăţeanul e un prieten al 
neamului nostru, băiatule, şi un slujitor de credinţă 
cum nu se mai află... ascultă-l şi acum şi mai târziu!” 

Venitul se opri îngândurat şi după ce se descoperi, 
rosti, cu o umbră de stinghereală în glas: 

— Măria-ta, am aflat că din ceas în ceas trebuie să 
pice o aga turcească! : 

— Cu atât mai bine! Că mi-e lehamite nu atât de 
aşteptare, cât de starea asta pe loc, de parcă-s cu 
mâinile legate. , 

Oşteanul plecă tăcut capul, iar pletele cărunţite îi 
fluturară o clipă peste umeri. 

— Căpitane Petrea, îţi ghicesc gândul. După toate 
uneltirile duşmanilor neamului meu, ţi se pare fără 
noimă să-mi facă padişahul firman. Eu socotesc că 
unele nădejdi îmi sunt îngăduite. În cei trei ani 
petrecuţi la Istanbul nu m-am mărginit doar la truda şi 


gi aie i (nui a a “colină mă a ati br Ea 


mulţămirea cărturarilor. Şi crede-mă, am priceput mai 
multe lucruri din cele ce, de departe, îmi păreau greu 
de pătruns. Fireşte că sultanul şi cei ce-i înconjoară 
sunt lacomi de aur. Dar mai ales îi munceşte 
şubrezenia marii lor împărăţii. Acest, urieş a fost ciuntit 
binişor în bătălia cu austriecii pe Tisa. Şi puterea 
Turciei se întemeiază pe anumite politice chibzuieli. Eu 
am pricină să cred că din politichie, sultanul are tot 
interesul ca Moldova să fie o ţară zdravănă, o cetăţuie 
întărită, de care Turcia să se poată sluji întocmai ca de 
un scut tare tătăresc, fie împotriva leşilor şi 
austriecilor, fie împotriva puterii crescânde a 
Moscului... S-ar putea să nu mă vrea... 

— Măria-ta, - grăi rar căpitanul Petrea, - te vrea 
norodul. Tot târgul răsună de numele lui Dumitraşcu 
Vodă Cantemir şi lumea te binecuvântează că urmezi 
poruncile, în veci neuitatului părinte al măriei-tale. Dar 
eu mă tem că Stambulul nu de voia Moldovei se va 
lăsa  înduplecat, Eu nu mă pricep în treburi 
diplomaticeşti, dar mi-a fost dat să cunoasc toată 
păcătoşenia rânduielilor acestei lumi. De aceea, oricum 
şi oricare ar fi chibzuielile înalte ale Porții, sunt - 
aproape sigur că pungile cele multe ale 
Brâncoveanului vor fi mai tari decât orice politichie. Și 
Brâncoveanul ţine morţiş să fie căftănit feciorul lui 
Duca Vodă Bătrânul, pe care zice-se că va să şi-l facă 
ginere. 

— Bine, dar ar fi o nedreptate!... strigă fără să vrea 
Dimitrie. 

Căpitanul Petrea ridică din umeri şi dădu din cap cu 
amărăciune, amintindu-şi o vorbă a ţării: 

— Dreptatea, măre doamne, nu şade cu mărimile la 
masă! 

— La ce mai foloseşte omului truda şi învăţătura, 
dacă nu poate răzbi cu dreptatea, se întristă adânc 
tânărul domn. 

Căpitanul Petrea îl învălui cu o E mai caldă, 
aproape părintească. Abia acum îşi dădea seama ce 
limpede judecată avusese răposatul Constantin Vodă 
socotind că vlăstaru-i, încă necopt, trebuia ocrotit. 
Tânărul, mult prea tânărul şi prea neîncercatul 
domnitor, socotea, pesemne, lumea rea în care se afla 
gata a fi preschimbată la porunca unui conducător 
filozof, precum în scrierile străvechilor greci. De aceea 
căpitanul Petrea oftă adânc, când spuse aproape în 
şoaptă: 

— Învăţăturii şi dreptăţii poate că nu le-a venit încă 
vremea pe meleagurile acestea, măria-ta. 

— Dacă voi rămâne pe scaunul Moldovei le va veni, 
căpitane Petrea, mai repede decât s-ar putea crede. 

Portiţa grădinii se deschise şi Mihuţ intră răsuflând 
repede: 

Vin să spun că se apropie vistiernicul lordache - 
Russăt. 

Acest velit boier se prefăcuse pe vremuri a nutri 
prietenie părintelui domnesc al tânărului voievod, dar 
ştiut este că măsura preaplinelor pungi atârnă foarte 
greu în cântarul prieteşugului boieresc, mai cu seamă 
când pe tipsia cea aurită se mai cocoaţă şi zavistia. 

— Îi râd ochii vulpoiului acestuia bătrân. Să bagi de 
samă, măria-ta! îl sfătui căpitanul Petrea. 

— Bună dimineața, cinstite  vistiernice, îi luă 
într-adins înainte  musafirului său Dimitrie Vodă 

Cantemir, vorbindu-i liniştit şi cu o nepăsare atât de 
bine prefăcută, încât Petrea căpitanul se minună. Ce 
ştiri îmi aduci? 

— Bună dimineaţa măria-ta! se închină mai adânc de 
cum îi era obiceiul şi parcă în batjocură, vistiernicul. Nu 
atât cu o veste vin, cât cu un sfat părintesc. Un sfat 
chibzuit şi cu alţi prieteni ai măriei-tale, în cea mai 
mare grabă. 

— Dacă-i grabă nu-i şi chibzuinţă! rosti domnul rar şi 
apăsat, ca şi cum n-ar fi prins prea vădita îngrijorare a 
boierului. 

lordache Russăt zâmbi tăios şi răspunse fără şovăire: 

— Asta-i, măria-ta, loghică de la Academia elinească 
din Țarigrad, dar alta-i loghica moldovenească. De data 
aceasta, tocmai graba fi-va dovadă de chibzuinţă... 

— Grăbeşte atunci, vistiernice, te ascult! zise 
Dimitrie Cantemir pe un ton şi mai rece, înălţând 
dintr-o dată fruntea. 

Văzându-l, căpitanul Petrea crezu că nu mai are 
dinainte acelaşi om. Cel ce făcea faţă acum vicleanului 
şi puternicului boier nu mai avea nimic din tânărul 
visător ce se apleca cu ochi de copil peste trandafirii - 
îmbrobonaţi de rouă; o măreție adevărată se 
desprindea din privirea pătrunzătoare, din vorba 
stăpânită a lui Dimitrie Cantemir. Această schimbare 
nu scăpă nici vistiernicului. De aceea nu întârzie să 
răspundă: 

— Soseşte acel agă turc, măria-ta, şi are rang de 
imbrohor. 

Fără a se tulbura câtuşi de puţin - ceea ce iarăşi îl 
descumpăni şi îndărji în acelaşi timp pe vistiernic - 
tânărul domn îl înfruntă zâmbind: 

— Asta o ştie tot târgul leşilor. Care e -vestea 
domniei-tale? 

— Da, dar ceea ce târgul nu ştie este că aga aduce 
firmanul de domnie, urmă boierul şi făcu o pauză. 

— Aşadar am fost întărit! se pripi fără vrere Dimitrie. 

lordache Russăt aşteptă, apoi privindu-l ţintă în ochi, 
rosti rar, fără să clipească, cu un glas pe care îi voi tot 
atât de îngheţat pe cât fusese adineauri acela al 
domnului: 

— Aduce firmanul de domnie pentru Constantin 
Duca, ginerele Brâncoveanului... 

— Va sa zică au izbutit lupii! izbucni Petrea. 

— Întocmai precum spui, căpitane! se înclină 
batjocoritor spre el vistiernicul. 

— Atunci să ne pregătim de cele de trebuinţă! 
scrâşni oşteanul, ducând din obişnuinţă mâna la straja 
săbiei. 

— Te cam pripeşti, oştene! rânji acru Russăt. Drept e 
că prea din cale-afară nici noi nu-l iubim pe feciorul lui 
Gheorghieş Duca... 

— Asta n-aş fi crezut-o, mormăi Petrea, fulgerându-l 
cu privirea. - 

— Căpitane Petrea, - socoti de cuviinţă Dimitrie 
Cantemir să-l potolească pe omul său de credinţă, - 
lasă-l pe domnia-lui vistiernicul sa spună ce are de 
spus. 

— Pe mine nu mă mai supără mojicia! înălţă 
dispreţuitor din umeri lordache Russăt. Apoi adăugă 
privindu-l în ochi pe tânărul voievod: M-am învăţat s-o 
rabd de când mi-a fost dat să trăiesc printre atâţia 
mojici în anii din urmă... Mulţumesc, totuşi, 
măriei-tale... Cum ziceam, nici nouă nu ne e prea drag 

feciorul Ducăi Vodă... Dar socotim cu toţii, da, cu toţii - 
şi vistiernicul apăsă într-un anumit fel pe acest cuvânt 
- că în ceasul de faţă nu ne putem împotrivi voinţei 
padişahului, fără de a căşuna mare stricăciune pentru 
ţară. Aşa că, sfătuindu-ne noi, am chibzuit că pe 
măria-ta să te pitim la Golia, în turn, până pleacă 
turcul, şi apoi să te facem scăpat, noi, boierii tăi 
credincioşi, peste munte în [ara Ungurească, 
viu-nevătămat... 

Nici o trăsătură â feţei tânărului domn nu clinti. După 
o clipa de mare încordare lăuntrică, răspunse cu un 
zâmbet al cărui înţeles era greu de tălmăcit: 

— Fireşte, sunt adânc mişcat de părinteasca grijă a 
domniilor voastre şi n-am să uit niciodată binele ce 
voiţi a-mi face. Eu socot însă îngrijorarea domniilor 
voastre cam fără temei. De ce m-aş ascunde de turci? 
Cu ce-am păcătuit faţă de ei? Cu atât mai mult că am 
prieteni la Țarigrad... 

— Ştim, ştim, nu se putu împiedica să încuviinţeze 
lordache Russăt, apoi îşi muşcă buză. Dar ai şi mai 
mulţi  neprieteni Şi mai puternici decât ceilalţi. 
Brâncoveanul a cheltuit mai bine de o mie de pungi şi - 
a îngrămădit prea multe pâri împotriva măriei-tale - 
precum că ai fi vândut Ţara Moldovei, de pe acum, prin 
scrisori vinovate - încât imbrohorul are, pare-se, 
împuternicirea să te ducă legat până la Edicule:... Şi 
mai ştii ce se poate întâmpla, chiar pe drum?... Că deh, 
păgânu-i tot păgân... 

Domnul tăcu. 

— Maria ta, strigă posomorându-se căpitanul Petrea, 
e prea frumos din partea boierilor, ca mie sa nu-mi 

miroasă urât a lor bunătate. Nu le asculta. sfatul. 
Norodul e cu măria-ta. 

— Vrei dar vărsare de sânge? se sumeţi vistiernicul. 

Oşteanul nu-şi lua ochii de la domnitor; tăcea mereu, 
cu privirea pierdută în zare... Era atâta soare, atâta 
senină bucurie în întreaga fire! De ce şi de unde acest 
îngheţat întuneric şi acest venin în inima oamenilor? 
Ce frâie i-ar fi trebuit să stăpânească atâtea viltori de 
patimi? Nu se simţea slab şi nici strădania nu o socotea 
dincolo de puterile fiinţei lui. Căci în ciudă visurilor 
călătoare ale adolescenţei, îşi iubea ţara şi-şi preţuia 
norodul, aşa cum tatăl său îl deprinsese din copilărie. 
Un simţ adânc îl învăţa că nu trebuie să se dea bătut, 
aşa, orbeşte, ci să se îndârjească şi să asculte mai 
curând îndemnul vitejesc al căpitanului Petrea decât 
sfatul, desigur plin de înşelăciune, al boierilor. Dar pe 
de altă parte i se părea nebunesc ca într-o asemenea 
împrejurare să se lase îmboldit de porniri necugetate 
în loc să judece limpede şi cu folos cele de trebuinţă. 
Mai ales că el pusese întotdeauna atâta preţ pe 
judecata minţii. Această judecată îi spunea că de 
vreme ce vistiernicul îndrăzneşte să vină să îl îndemne - 
a se adăposti la, Golia, înseamnă că un întreg complot 
fusese cu de-amănuntul pus la cale, că toate măsurile 
erau luate pentru a-l scoate „hiclean” faţă de turci, 
dacă s-ar fi împotrivit cu sabia. Orice vădita împotrivire 
era primejdioasă. Mai bine era să încerce să scape 
printr-o mare îndemânare. În mintea lui se prefirară 
planurile vicleanului sfetnic al părintelui său. Boier 
lordache voia să se pună bine de la început cu Duca 
Vodă, jertfindu-i un primejdios pretendent al tronului 
abia dobândit. Partida „boierilor turciţi” n-ar fi pregetat 

să-i ia viaţa, dacă acuma le-ar fi făcut faţă cu sabia 
goală în mână, ca la balaurul din basme. De aceea 
socoti repede în câtă vreme căpitanul Petrea ar fi putut 
aduna, pe nesimţite, o mână de credincioşi ca să-l 
scape de la Golia, mai înainte de ungerea noului domn. 
Se gândi că un sfat al comisului le-ar fi de asemenea 
de mare ajutor... Şi se uită ţintă la oştean. 

— Cred că vistiernicul are dreptate! hotări el domol, 
răspunzând cu aceeaşi prefăcută nepăsare întrebării 
mute a căpitanului Petrea. 

— Şi atunci? 

— Atunci mă voi piti, cum spune domnia-sa, la Golia 
până la plecare turcilor. 

— Nu te las singur. la-mă şi pe mine, măria-ta. 

— Lipsa domniei-tale din fruntea alaiului lui Duca 
Vodă, căpitane Petrea, - se împotrivi vistiernicul, - ar 
da de bănuit şi bănuielile s-ar îndrepta taman spre cel 
pe care vrem să-l adăpostim... De data aceasta trebuie 
să vă despărțiți. 

— Are iarăşi dreptate, căpitane Petrea, încuviinţă 
tânărul voievod, uitându-se cu înţeles în ochii 
oşteanului. Este mai bine să rămâi... afară. Vei avea - 
grijă să aduni... câteva din lucrurile mele - cărţile, în 
primul rând - şi să le pui bine la domnia-ta acasă. Eu 
voi cere îngăduinţa doar să-mi iau o singură carte, mai 
dragă ca toate celelalte inimii mele. 

— Măria-ta glumeşti. Ceri îngăduinţă? Dar cui o să 
ceri? Până ce intră Ducă Vodă în palat eşti încă voievod 
samodârjeţ... că doar te-a vrut norodul! Zâmbetul 
unsuros al vistiernicului se schimbă în rânjet, rostind, 
cele din urmă cuvinte. 

Şi când Dimitrie Cantemir porni spre cămara sa, ca 
să-şi ia cartea dorită, vistiernicul îl urmă pas cu pas. 
Tânărul domn socoti că era mai înţelept să se facă a nu 
lua în seamă tâlcul acestei însoţiri. 

În câteva clipe, Dimitrie Cantemir fu gata. Cartea 
„cea mai dragă” era un mic sipet venețian, în chip-de 
carte legată în scoarţe de piele, cu balamale şi lacăt de 
argint, în care-şi păstra însemnările lui şi scrisorile de 
preţ. Poate într-adins nu mai voi să zăbovească în 
palatul plin de amintirea tatălui său, care atât se 
zbătuse pentru ca feciorul lui să nu apuce a trăi un 
asemenea ceas. Când căpitanul Petrea vru să 
poruncească să se înhame caii la careta domnească, 
vistiernicul socoti mai nimerit ca domnul să se suie în 
butca. lui. O butcă boierească nu trezeşte 
luarea-aminte a nimănui. 

Căpitanul Petrea se burzului, dar o privire a domnului 
îl potoli iarăşi. 

— Măria-ta, mai zise însă oşteanul înțelegând ochirea 
- dacă nu pe mine, ia-l măcar pe Mihuţ al meu ca să-ţi 
ţie de urât la Golia... până pleacă turcii, cum zice 
vistiernicul. “ 

— Fie şi el! se învoi vistiernicul lordache Russăt cu o 
lucire vicleană în ochi. * 

„Vulpoiul e bucuros. să vâneze dintr-o dată două 
prepelite”, se gândi domnul Cantemir, apoi îmbrăţişa 
în tăcere grumazul căpitanului Petrea, şoptindu-i la 
ureche: 

— Ai grijă... mai întâi, la comis! Şi fără a mai pregeta 
sări în butcă, urmat de Mihut şi de greoiul vistiernic. 

„Un pocnet de bici şi butca fu smulsă scurt din loc de 
caii arăpeşti, ale căror copite făcură să se cutremure 
podul cu lanţuri şi scripete al cetăţuii. 

V 
SE ÎNTOARCE ROATA 


Dacă - în timp ce butca vistiernicului Russăt îi purta 
pe ulițele întortocheate ale Iaşilor, ridicând nori de colb 
şi stârnind câinii de prin ogrăzi - lui Dimitrie Cantemir îi . 
mai rămăsese o amăgire asupra soartei ce i se 
pregătise, cea din urmă se stinse însă în clipa în care 
fu zăvorâtă în urma lor uşa încăperii unde fusese poftit 
să se urce pe scara-n culbec, după ce vicleanul boier, 
fericit că-şi ajunsese atât de uşor ţinta, se închinase 
adânc în faţa sa la poarta vestitului turn al Goliei. 

Incăperea nu era nici măcar chilie de pustnici, ci mai 
curând un soi de cocină. Printr-o fereastră îngustă, prin 
care nu se zărea decât o zdreanţă de cer, o lumină 
săracă se strecura plumburie pe zidurile mucede, 

acoperite în unghere cu pânze de păianjen. Peste un 
maldăr de paie era aruncat un ţol soios. Două 
scăunaşe cu trei picioare se aflau răsturnate într-un 
colţ. 

Mihut se ridică şi, după ce le încercă tăria picicpi Si 
le aduse sub ferestruică, mai la lumină. 

— Aici măcar poţi să citeşti, măria-ta... ca să treacă 
mai repede vremea... 

— Mihut, frăţioare, - îl întrerupse Dimitrie, fără 
geană de îngrijorare în glasu-i limpede, - te-am mai 
rugat în atâtea rânduri: când suntem numai noi, nu-mi 
mai spune măria-ta, ci pe numele de botez, ca mai 
înainte. 

— Mă iartă, dar aici, în temniţa asta, parcă mi se 
încălzeşte inima spunându-ţi măria-ta, zâmbi tânărul 
ostaş. 

Cantemir îi răspunse cu aceeaşi îmbrăţişare a privirii, 
dus pe gânduri. Amintirea faptelor mari ale atâtor eroi 
ai legendelor şi istoriei îl ajuta acum să privească mai 
limpede şi cu mai multă stăpânire de sine tot ce i se 
întâmplă şi ceea ce îl putea aştepta de-aci înainte. Fără 
să vrea, gândul îl duse la Plutarh şi la stoici, şi - 
siguranţa că va şti să rămâie senin şi demn până la 
urmă îl umplu de o nevinovată mândrie. Pe de altă 
parte, de-acum, şi pe. el şi pe Mihuţ nu putea să-i 
aştepte decât una şi aceeaşi soartă şi cugetă că, oricât 
de mare i-ar fi fost devotamentul faţă de domnul său, 
căpitanul Petrea nu şi-ar fi vârât singur fiul în gura 
lupului, fără un plan ascuns. Fără îndoială că, în vreme 
ce ei stăteau închişi, oşteanul punea grabnic la cale 
mântuirea lor din primejdie, fie înduplecându-l pe 
imbrohor prin făgăduielile comisului, aşa cum el îl 

povăţuise la plecare, fie cu mâna pe arme, la nevoie. 
Garda domnească îi rămăsese credincioasă. Asemenea 
steagurile de ostaşi de la Baia, de la Târgu-Frumos şi 
de la Roman. Căpitanul Petrea putea să ridice oricând 
răzeşimea, iar la chemarea prietenilor, ieşenii ar fi 
făcut zurba. Dar ceasurile treceau încet, începu a 
înnopta, şi nimic nu se arăta. Dimitrie Cantemir porni 
să-i povestească lui Mihuţ despre cele văzute, trăite şi 
pricepute de el la Țarigrad. Vorbiră apoi mult despre 
prietenul lor, Mehmet, de care se auzea că ajunsese 
mare dregător la înalta Poartă, unde avea, pare-se, şi 
anume însărcinări în legătură cu Principatele române. 

O, steluţă se aprinse departe de peticul de cer din 
ferestruică. Clopotele bătură de vecernie. Îndată apoi 
prin târg începu să ţiuie meterhaneaua turcească şi să 
plesnească focuri de puşte. Era semn că sosise aga cu 
osmanlâii săi şi poate şi Duca Vodă. Într-un târziu 
clopotele răsunară iarăşi pentru utrenie. Se făcuse 
miezul nopţii. Foamea începea să le împungă 
măruntaiele şi oboseala să le îngreuneze umerii. Dar 
nici unul nici altul nu se gândeau să se întindă pe 
maldărul de paie. Aşteptau, cu tot mai multă încordare, - 
fără să-şi mărturisească. Ce? De bună seamă o 
mişcare, un pas. Dar pasul putea fi nu numai al 
căpitanului Petrea, ci şi. al gâdelui. 

Deodată însă, când totul părea să doarmă în 
cuprinsul laşilor, pasul îndelung aşteptat se auzi. La 
început slab de tot, apoi limpede. Un pas se urca în 
taină, ferind parcă să nu trosnească prea tare treptele 
vechi de lemn. Şi grija asta era un semn bun. O cheie 
scârţâi în broască şi o umbră se strecură prin 

deschizătura puţină a uşii. Mihuţ trase sabia, gata să 
se năpustească de după uşă. 

— Măria-ta, dormi? suflă sositul. 

— Cine eşti şi ce vrei cu măria-sa? întrebă Mihuţ. 

— Nu aşa tare, flăcăule. Eu te ştiu şi pe domnia E 
Eşti Mihuţ al căpitanului Petrea.. 

— Dar tu cine eşti? îşi făcu auzit glasul liniştit 
Dimitrie, de sub ferestruică. 

Omul făcu doi paşi către acest glas şi se închină 
smerit. 

— Măria-ta, eu sunt temnicerul din turnul Goliei. 

Era un bătrân vânjos, cam zdrenţăros, încins cu un 
curmei lung de tei. 

— ŞI ce te aduce aici? 

— Să vezi, măria-ta... Am primit poruncă să vă ţin cu 
străşnicie până vin bostangiii lui Duca Vodă să vă ia 
capetele... 

— Cum ai spus? strigă fără să vrea Mihut. 

— Chiar aşa... Eu am bănuit ca e o treabă necurată 
când v-am văzut, oameni viteji, cum veniţi ca mieii la 
tăiere, în turnul Goliei... Dar pe mine nu mă lasă inima 
să vă dau gâdelui, că părintele măriei-tale mi-a scos - 
neamul din robie şi l-oi binecuvânta câte zile-oi avea... 
Teama mea era să nu vie harapul numaidecât. Acu e 
cum îi mai bine. Fugi, măria-ta, fugi unde-ai vedea cu 
ochii, că dacă rămâi aici, poate să nu mai apuci sfântul 
soare de mâine. Afară e mai uşor să te strecori Tot 
omul o să te ajute... 

— Să ieşim degrabă, măria-ta! şopti Mihuţ. 

— Dar tu, temnicerule? se îngrijoră Dimitrie. 

— Eu l-oi ruga pe dumnealui Mihut rotmistru să mă 
lege cu acest curmei când ajungem jos. De-a fi să vie 

oamenii domniei, a să le spun că s-au năpustit 
asupră-mi prietenii măriei-tale şi-apoi te-au scos din 
turn. 

Fără să mai zăbovească şi căutând să calce cât mai 
uşor porniră cu toţii pe scara-n culbec, izbindu-se prin 
negură de pereţii strimţi ca ghizdurile unui puț. Inima 
le bătea cu putere. Dacă ucigaşii ar fi picat în clipa 
aceea, erau pierduţi. Scara li se păru nesfârşită. Altă şi 
altă treaptă. Dar iată că noaptea din puţul acela fără 
fund porni să se lumineze. Şi dintr-o dată se aflară sub 
puzderia de stele a cerului. Temnicerul îi trase mai la 
întuneric, pe pragul turnului, unde Mihut îl legă 
fedeleş, cum se vorbiseră. 

— Mai strâns la mâini şi la picioare! şopti temnicerul. 

— Să te urcăm pe prag. Are să te cuprindă răceala 
nopţii şi a pământului dac-a fi s-aştepţi prea mult. 

— Nu piere omul dintr-atât. Prea mult nici n-o să fie 
de aşteptat... 

Dimitrie Cantemir se plecă, voind să-i mulţumească 
acestui om sărman - care-şi primejduia viaţa pentru 
dânsul, dar temnicerul le dădu iarăşi ghes: 

— Luaţi-o brăţiş, de-a lungul zidului... Cam prin dosul - 
mânăstirii e o spărtură în zidărie, dă într-o livadă, 
dincolo-i uliţa. Hai, grăbiţi... 

Ajunşi în livadă, se opriră şi traseră adânc în piept 
aerul răcoros al nopţii. Le mângâia obrajii o adiere din 
lanurile ce se întindeau pe la poalele dealurilor din 
jurul târgului. Cei doi prieteni şezură şi ţinură sfat, iar 
Mihuţ se dovedi parcă mai destoinic în planul urzit la 
repezeală. Cunoştea bine nu numai ulițele şi ulicioarele 
laşilor, pe care le bătuse în copilărie, dar şi potecile ce 

tăiau de-a dreptul prin livezi şi peste pârleazuri pe 
unde îşi plimba dragostele tineretul târgului. 

— Mergem la comisul Cerchez! hotări el. 

— Ce să căutăm acolo? Poate şi el e pândit, duşmanii 
ştiindu-l credincios neamului nostru. 

— Asta o să vedem noi, de îndată. Dar el e singurul 

care ne poate da ajutor în noaptea asta. Măcar o 
pereche de cai buni, din grajdurile domneşti... Pe 
tătuca e mai greu şi mai primejdios să-l căutăm acum. 
Dacă nu a izbutit să ne scoată din turn, înseamnă că şi 
el a căzut într-o capcană, de unde tot noi vom trebui 
să-l scoatem. Să nu mai zăbovim. Vino după mine, 
măria-ta... 
_ Curând ajunseră în preajma caselor comisului. 
Indemnând pe Dimitrie să rămână ascuns sub un 
zăplaz năpădit de viţă sălbatică, Mihuţ se apropie tiptil 
de porţile cele mari. Erau deschise. Dar ceea ce văzu în 
curte îl făcu să se tragă repede îndărăt. 

— Curtea e plină de turci şi de caii lor, măria-ta. 

— Ce-i de făcut? 

Mihuţ se gândi o clipă, apoi luminându-se dintr-o 
dată la faţă îl luă de mână: . 

— Vino după mine, şi-om scoate-o noi la capăt. 

Se strecurară pitiş de-a lungul zăplazului şi ocoliră 
într-o hudiţă lăturalnică din dosul grădinii. Abia acolo 
amintindu-şi dintr-o dată locurile acestea, Dimitrie 
înţelese planul feciorului căpitanului Petrea. 

— Fereastra cămării de altădată a lui Mehmet... 
Aşa-i, Mihut? 

— Aşa-i. Măria-ta o să stai pitit în umbră. Eu sar 
gardul. Din pricina osmanlâilor şi a iarmarocului din 
curte, dulăii sunt toţi legaţi. Intru pe fereastră şi apoi 

ajung eu la iatacul comisului. S-apuc să pătrund în 
casă şi apoi... 

Dar ajunşi în dreptul ferestrei, amândoi rămaseră 
pironiţi locului: fereastra era luminată! Nădejdea din 
urmă li se spulberase. Să se fi mutat acolo comisul, zi 
sila musafirilor? 

Ce se petrecu atunci în mintea lui Mihut uşor E 
de cele prin câte trecuse? Uitând parcă ce primejdie îl 
păştea, se aplecă deodată. Işi umplu pumnul cu 
pietricele şi le slobozi uşor în geam. In acelaşi timp 
dădu, scurt şi ascuţit, strigătul cucuvelei: Uhu-hu!... 
uhu-hu!... 

— Ce faci. Mihut, îţi arde de joacă? îl dojeni Dimitrie. 

O umbră se mişcă în dosul ferestrei. Cineva o 
deschise şi în pervazul ei se ivi, luminat slab de o 
lumânare, capul lui Mehmet, înfăşurat în turban scump 
cu surgiuc. 

Mihut se frecă la ochi, întrebându-se dacă nu i-au 
pierit cu totul minţile. Dar un glas, venind parcă din 
depărtările copilăriei, răsună în noapte: 

— Tu eşti, Mihut? 

— Sfinte Sisoaie! bâigui feciorul căpitanului Petrea. - 
Nu cumva am vedenii?... Tu aici, Mehmet, frăţioare? 

— Da, chiar eu. Dar cum ai scăpat din turn? Şi unde-i 
Dumitraşcu?... 

— Cum, ştiai?! se miră iarăşi flăcăul. 

— De bună seamă că ştiam... 

— Bine, dar atunci.. 

— Nici un atunci. Spune repede, unde-i Dumitraşcu? 
E-n mâini bune? 

— Aici sunt, Mehmet! strigă Dimitrie, ieşind de sub 
umbrar, nu mai puţin mirat decât rotmistrul său. 


Dintr-o singură mişcare, ca de sălbăticiune, Mehmet 
săltă jos peste pervazul ferestrei şi, sărind cu aceeaşi 
sprinteneală peste zăplaz, se repezi spre prietenul 
drag şi-l îmbrăţişă cu căldură şi bucurie. 

Apoi fără să mai stea să-i istorisească ce şi cum, spre 
a-l smulge din uluirea ce i se citea în ochi; îl trase din 
nou în umbra zăplazului. 

— Apropie-te, Dumitraşcule... Şi tu, Mihuţ. Pe aici 
s-ar putea ca şi frunzişurile să aibă urechi... Sus, hopa! 
Aşa! 

Câteva clipe după aceea, cei trei prieteni din 
copilărie se aflau laolaltă în odaia cea veche a lui 
Mehmet, care, după ce trase peste fereastră perdeaua 
groasă de cât, mai aprinse câteva lumânări în sfeşnicul 
mare de bronz. 

— Mehmet, prietene, nu pricep nimic. Fă-mă mai 
repede să mă dumiresc, stărui Dimitrie. Cum de te afli 
aici? Şi pentru ce? 

— Cum pentru ce? râse din toată inima Mehmet. Păi 
eu sunt imbrohorul padişahului. 

— Tu? păli Dimitrie, şi făcu un pas înapoi. 

Mehmet se întunecă la faţă: . 

— Dumitraşcule, de ce ţi se pare greu să pricepi că 
am cerut să fiu eu acela, tocmai ca să te pot pune la 
adăpost de toate primejdiile ce pândesc întotdeauna 
pe un domn valah mazilit? Doar ştii că îndeplineam 
slujbe privind şi Pro IILE sultanului de la nordul 
Dunării. 

Dumitraşcu plecă fruntea ruşinat de gândul ce-l 
fulgerase. 

— lartă-mă, Mehmet, dar am început să cunosc 
oamenii z într-altfel. 

— Oamenii... ai dreptate, dar slavă lui Alah, nu sunt 
toţi la fel. 

— Acum văd. Şi asta îmi dă din nou curaj şi 
încredere. De aceea îţi mulţămesc de două ori. Şi acum 
spune tot... În primul rând, de ce nu m-ai vestit mai 
curând despre ceea ce avea să se petreacă? z 

— Nu s-a putut, zâmbi trist Mehmet. 

— Şi ce e cu firmanul? 

— Apoi este aşa... Marele vizir este mai puternic 
decât mine, fiind, deocamdată, şi mai marele meu. 
Constantin Brâncoveanu i-a trimis o mie de pungi’, şi 
i-a făgăduit încă două mii pe care Duca Vodă o să le 
scoată din piatră seacă, să le trimită în cel mai scurt 
timp. Şi să ştii că poate-i mai bine aşa. Vremea de 
domnie e neprielnică pentru oamenii ca tine. Dar va 
veni şi vremea ta. Ţi-o spune un prieten care cunoaşte 
mai altfel rosturile lumii acesteia. Între timp vei putea 
învăţa multe, spre folosul tău şi al Moldovei. Poate 
chiar şi al Turciei, căci şi acolo sunt rânduieli de 
îndreptat, iar eu am nădejde să le pot îndrepta, 
cândva... Dar asta-i altă poveste. Să vedem ce-i de 
făcut acum. i 

— Eu însă nu pricep prea bine toată întâmplarea 
asta. 

— Şi cu tătuca ce-i? nu se putut opri să întrebe 
Mihut. 

— Căpitanul Petrea se află acum trimis, în mare 
taină, către Roman. 

— Către Roman? se minună Mihut. Şi noi la Golia?.. 


TO pungă - cam BR lei - aur. 

Mehmet începu iar să râdă, văzând uimirea 
amândurora, apoi, bătându-se cu mâna peste frunte, 
zise: 

— Dar voi trebuie să fiţi lihniţi de foame şi de sete, şi 
eu am uitat obiceiul gazdelor de la Moldova. la staţi 
niţeluş colea, să-l bucurăm de oaspeţi pe cine-se 
cuvine. 

Mehmet ieşi pe uşa scundă şi câteva clipe după 
aceea dădu buzna pe aceeaşi uşă, cu lacrimi de 
bucurie în ochi, comisul Cerchez, cu scufă în cap - căci 
nu mai avea acum fir de păr - şi în cămaşă de noapte. 
Se întoarse îndată şi Mehmet, urmat de două bătrâne 
slugi ale casei ce purtau tablale cu tot ce era mai bun 
în cămările comisoaiei şi cu o ploscă de vin. Luându-şi 
seama de straiul în care se afla, comisul îşi ceru iertare 
şi se duse să se îmbrace precum se potrivea a sta 
înaintea unor asemenea feţe. lar Dumitraşcu şi Mihut 
se aşezară la masă fără să aştepte să mai fie îmbiaţi a 
doua oară. Mehmet începu atunci, cu glasul lui cântat, 
să le povestească totul de-a fir-a-păr, presărându-şi 
povestirea cu mimică şi vorbe de haz, cum obişnuia. 
Sultanul nu avea nimic împotriva lui Dimitrie Cantemir. - 
Imbrohorul nu venise deci cu poruncă să-i ia capul, 
cum dăduseră zvon unii, ci dimpotrivă, să-l aducă 
îndărăt la Țarigrad, cu toată cinstea. Poarta nu plecase 
urechea la pârile Brâncoveanului. lar marele vizir 
socotise folositor să-l ştie pe Dimitrie, ca şi pe Antioh 
Cantemir, la Stambul, mai ales ca nu cumva să 
uneltească împotriva Ducăi Vodă şi astfel să se 
prăpădească cele două mii de pungi făgăduite. 
Mehmet cunoştea însă năravurile neamurilor boiereşti, 
vrăjmaşii Cantemireştilor. Sosind la laşi şi aflând de 

întemnițarea domnului, Duca Vodă se arătase foarte 
mulţumit. Mehmet se prefăcuse şi el aşijderea. Pentru 
a-l feri pe Dumitraşcu de urgie, le  atrăsese 
luarea-aminte boierilor că are poruncă să-l aducă 
el-însuşi pe domnul cel mazilit, viu-nevătămat la 
Țarigrad, unde va fi pedepsit la Edicule, sub ochii 
marelui vizir. Şi-i lăudase că-l prinseseră, ca nu cumva 
să apuce a fugi la leşi sau la unguri. Chiar de a doua zi 
din zori avea de gând să-l ia în primire, pe el şi pe 
Mihuţ, şi să-i trimită sub pază bună la Brăila. Estimp, 
pe căpitanul Petrea - care se pregătise să-i scape 
cumva singur, cu o mână de drăgani - îl trimisese să 
adune steagul ce-i era de credinţă la Roman, cu 
poruncă să împlinească alaiul noului voievod, dar, în 
taină, ca să fie lângă Cantemir, dacă cumva boierii s-ar 
fi arătat gata la vreo nesocotinţă. Acum însă, după ce 
Dumitraşcu şi Mihut fugiseră de la Golia - şi încă cu 
ajutorul unor presupuşi părtaşi - gluma se cam 
îngroşa. Căci trimisul sultanului nu putea lua, făţiş, sub 
ocrotirea-i, pe domnul mazilit, care dăduse prin fuga-i 
dovadă vădită de răzvrătire. Dumitraşcu trebuia deci 
să plece de îndată spre miazăzi, împreună cu Mihut. : 

Mehmet dăduse aceste lămuriri ținând un mic 
discurs, înflorat cu multe laude de sine, ce păreau mai 
curând praf în ochi pentru a acoperi o tainică faptă 
urâtă, decât relatarea amănuntelor unui plan 
îndrăzneţ. Cei doi tineri moldoveni  schimbară 
fulgerător o privire. Surprinzând-o, imbrohorul îşi 
micşoră pupilele, ca fiarele deşertului la pândă, apoi 
izbucni într-un hohot de râs, adăugând în glumă: 

— Fiţi pe pace: de la partida Ducăi Vodă am primit 
prea puţine pungi ca să plătească şi capetele voastre! 

... După o scurtă sfătuire, Mehmet şi comisul rânduiră 
totul cum era mai bine. Comisul avea să iasă din târg 
pe poarta de miazăzi într-un rădvan însoţit de nişte 
drăgani din garda domnească, spunând că merge la 
Bârlad să aleagă cai din hergheliile de acolo pentru 
alaiul noului domn. In acelaşi timp, pe o altă poartă-va 
ieşi în grabă un pâlc de călăreţi din garda lui 
Mehmet-Paşa imbrohorul, ducând grabnică ştafetă 
paşalei celei mari din raiaua Brăilei. Printre călăreţi, în 
straie turceşti, se vor afla Dumitraşcu şi Mihut. De la 
Bârlad, cei doi fugari aveau să-şi continue drumul cu 
rădvanul comisului, însoţiţi doar de câţiva oameni 
credincioşi, turcii agăi având să se întoarcă în grabă la 
laşi. Pentru încredințare faţă de paşaua turcească de la 
Brăila, Mehmet îi dădu lui Dimitrie Cantemir inelul său 
de aur cu pecete. Paşa din raiaua Brăilei trebuia să-i 
găzduiască cu toată cinstirea până la sosirea lui 
Mehmet, care apoi avea să-i însoţească, pe caicul său, 
până la Țarigrad. Cei trei prieteni se mai - îmbrăţişară 
o dată, apoi se despărţiră. Nu trecuse nici al treilea 
ceas al nopţii când, în straie turceşti, cu turbane pe 
cap şi înarmaţi până în dinţi, înconjurați de pâlcul de - 
călăreţi turci, Dimitrie Cantemir şi Mihuţ ieşeau pe 
poarta dinspre miazăzi a laşilor fără nici o supărare din 
partea nimănui, dar cu sufletul ca de plumb. 

— Incepe dară  pribegia, Mihuţ prietene! şopti 
domnul. Săraca Moldova noastră, cum o lăsăm... 

— Avem să ne întoarcem într-o zi, măria-ta, o să ne 
întoarcem cu mai multă putere asupra vrăjmaşilor ei, şi 
abia atunci veni-va vremea să răsufle şi ţara asta, cu 
adevărat slobodă. Veni-va negreşit acea vreme, fiindcă 
nu rar se schimbă sorții domnilor la Moldova şi nu 

numai pentru bucuria nebunilor... S-o întoarce ea 
roata!... | ză 

VI 
„SĂRUT PĂMÂNTUL 
MOLDOVEI!” 


După câteva nopţi de cale - pentru că ziua se 
adăposteau prin locuri ferite, de teama hăitaşilor - 
noului domn - Dimitrie Cantemir şi Mihuţ ajunseră, la 
ivirea zorilor, într-un crâng, pe malul Milcovului. 
Şedeau în rădvanul. comisului, aşteptând să se 
reîntoarcă din josul apei călăuza ce pornise să caute un 
vad mai potrivit, când un tropot de cai se auzi din 
urmă şi un glas sălbatic bubui: 

— Aicea-s, boierule! l-am dibuit! Să dăm iureş, să-i 
spârcuim. 

— De vii trebuiesc prinşi, aşa-i porunca! răcni un alt 
glas, care lui Dimitrie i se păru cunoscut. Cel ce vorbise 

de poruncă se arăta a fi un bărbat mai pirpiriu, cu un 
obrăzar negru pe faţă. 

Înainte ca lotrii ce le veneau împotrivă să se 
năpustească asupra lor, Dimitrie, Mihuţ, precum şi unul 
din cei doi oameni domneşti ce rămăseseră lângă 
rădvan, ochiră şi traseră câte un foc de muschetă. Doi 
călăreţi se prăbuşiră, iar calul unui al treilea se ridică în 
două picioare şi, rostogolindu-se pe spate, prinse sub 
el pe călăreț, care slobozi un strigăt de groază. 
Neaşteptându-se, pesemne, ca fugarii să aibă cu ei 
arme de foc, urmăritorii se opriră şi avură o clipă de 
şovăire, bătând cu caii în loc. Dimitrie şi ai săi folosiră 
acest răgaz şi mai încărcară o dată muschetele, apoi 
alţi trei călăreţi căzură din rândul urmăritorilor. 

— Pe ei, cu săbiile şi cu arcanul! Daţi năvală 
degrabă, să nu mai aibă vreme să încarce! se auzi 
porunca celui cu obrăzar negru. 

Pricepând că nu mai pot folosi armele de foc, 
Dimitrie şi Mihuţ traseră săbiile şi coborâră din rădvan. 
În aceeaşi clipă arcanul dobori în colbul drumului pe 
oşteanul ce tocmai încerca să-şi mai încarce muscheta. 
O ghioagă, azvârlită cu dibăcie, zdrobi ţeasta celuilalt - 
venit într-ajutor. Dimitrie şi Mihut rămaseră acum 
singuri să se apere împotriva năvălitorilor, căci surugiii 
călării fuseseră smulşi de pe cai şi legaţi mai înainte de 
a apuca să se împotrivească. 

— Treci lângă copacul ăsta gros, în spatele meu, 
măria-ta, strigă Mihuţ. Aşa, spate la spate, nu ne mai 
dovedesc ei; văd că nu prea ştiu cum se ţine o spadă 
în mână... 

— Cu spada şi pumnalul deodată Mihuţ, strigă la 
rându-i Dimitrie. Ca venețienii, că-i răpunem mai 
repede... punto reverso şi hai... 

Şi într-adevăr, cât ai clipi din ochi, cu săbiile zburate 
din mâini, alţi doi năvălitori sângerau în colbul potecii. 

Dar în ciuda măiestriei lor la lupta cu sabia, cei doi 
prieteni n-aveau să mai ţină piept multă vreme marelui 
număr al înconjurătorilor. Atunci Mihuţ luă o hotărâre 
deznădăjduită. Conţinând să fulgere cu sabia, şi fără a 
întoarce capul, spuse cu glas scăzut: 

— Măria-ta, uite colo, la un pas, slobod, calul 
înaintaş, e din cei buni ai comisului. Aruncă-te pe el şi 
fugi. Ai! nemernicilor ăstora sunt prăpădiţi. Nu te pot 
ajunge, într-un ceas eşti la straja Brăilei, arăţi inelul şi 
scapi. 

— Dar tu, Mihut? 

— Eu Îi ţin în loc, cât se poate... Fugi, măria-ta! 

— Nu fug, Mihut, - hotărî Dimitrie, - ne batem până 
la moarte aici, pe pământul Moldovei! 

Puterile însă începeau să le slăbească. Crestaţi în 
câteva locuri, porniră să li se rotească în faţa ochilor 
fulgere roşii şi negre. În clipa în care se socotiră - 
pierduţi, un alt tropot de cai se auzi şi un răcnet ca de 
leu turbat făcu să se cutremure pădurea. 

— Înapoi, fiarelor, . înapoi că aici v-aţi aflat 
mormântul. 

— Tătuca! strigă Mihuţ, cunoscând glasul. 

— Căpitanul Petrea! se bucură Dimitrie, prinzând 
iarăşi puteri. 

— Bateţi voi marginile, Mihuţ, că noi îi tăiem pe la 
mijloc! răcni de departe căpitanul Petrea. Apoi 

întorcându-se către oamenii săi le porunci: Pe ticălosul 
cu obrăzar cătaţi să-l prindeţi de viu. Ala-i tartorul lor. 

Căpetenia despre care era vorba se nimerise tocmai 
atunci la îndemâna lui Mihut, cu alţi doi alăturea. 

— Lasă-mi-l mie, tătucă... În gardă; că acum nu mai 
scapi, tâlharule... Ţine una. Şi cu una, două! Na... 

Mihuţ îi smulse sabia din mână; învinsul trase 
jungherul şi se repezi iarăşi, dar împiedicându-se de un 
ciot de copac, alunecă cu pieptul în spada rotmistrului. 

Omul cu obrăzar scoase un țipăt fioros, scăpă 
jungherul din mână şi se prăbuşi străpuns de moarte. 
În jurul lui, lupta urmă - cu deznădejde. Curând, puţinii 
nemernici care rămăseseră în viaţă aruncară săbiile şi 
o rupseră la fugă printre copacii crângului. Căpitanul 
Petrea făcu semn oamenilor lui să-i lase în plata 
domnului, că de-acum nu mai erau primejdioşi. 

După ce Dimitrie Cantemir îşi îmbrăţişă izbăvitorul, şi 
Mihuţ ele asemeni, se îndreptară tustrei spre leşul 
omului cu faţa ascunsă. 

— Cine să fie? întrebă domnul. 

— Scoate-i obrăzarul, Mihut! porunci căpitanul Petrea 
fiului său. i 

Mihuţ se aplecă şi, nu fără înfiorare, dădu la o parte 
năframa de mătase neagră. 

— la te uită! se cutremură Dimitrie Cantemir. 
Feciorul lui lordache Russăt vistiernicul... 

— Aşa-i, precum bine bănuisem! grăi Petrea. De mult 
îți purta sâmbetele acest cilibiu, otrăvit de zavistie 
pentru însuşirile cele mari ale minţii şi braţului „unui 
biet fecior de răzeş”. A vrut să se arate mai cu moţ 
decât boier lordache, taică-său, pe care Duca Vodă l-a 
dovedit hiclean şi faţă de sine. Credea că dându-i capul 

măriei-tale în schimb, îşi va scăpa şi moştenirea după 
fuga bătrânului. 

Cât mai răsuflară oleacă, bătrânul oştean le povesti 
ce nu ştiuseră până atunci: 

— După ce au aflat de ieşirea măriei-tale din turnul 
Goliei, şi mai ales cunoscând că imbrohorul nu era altul 
decât nepotul comisului Cerchez - asta fiindcă ţinuse 
morţiş să fie găzduit în casa comisului, nu în palatul 
domnesc - boierii au priceput că nu era lucru curat. 
Dar noul domn, ştiindu-şi poate încă şubred jeţul şi 
necunoscând nici care ar fi gândurile tainice ale Porții, 
n-a cutezat să facă prea mare tulburare pentru atâta 
lucru, ba i-a poftit şi pe boieri să se potolească şi să-i 
pregătească mai bine alaiul său, cu toată strălucirea 
cuvenită. De frică, lordache Russăt a fugit peste 
munte, la miazănoapte. Ei, clar vezi că tâlharii tot nu 
s-au lăsat de-ale lor. Mă întorceam - aşa cum 
avusesem vorba cu Mehmet-paşa - de la Roman, cu 
pâlcul meu de oameni de credinţă, când la hanul 
Hagiului îmi spune prietenul nostru că feciorul unui 
mare boier trecuse în goană spre Ţara-de-jos, pe 
urmele unor fugari, cu o ceată de joimiri. Fără să mai - 
zăbovesc, m-am luat după ei. Abia aseară le-am dat de 
urmă, dar peste noapte ne-au păcălit şi ne-au scăpat. 
Nu mai ştiam încotro au luat-o nici ei, nici măria-ta, 
fiindcă pe aici aşezările sunt mai rare şi oamenii tare 
temători şi zgârciţi la, vorbă. Dar, slavă domnului, am 
ajuns la ţenchi. | 

— Tocmai la tenchi, tătucă, altfel mă tem că ne 
dovedeau tâlharii, adeveri Mihuţ, ştergându-şi lama 
săbiei. 

— Acuma, însă, trebuie să vă grăbiţi... căci intraţi în 
Ţara Românească şi nemernicii care au scăpat vor da 
negreşit de veste lefegiilor Brâncoveanului. 

— Nu putem totuşi lăsa aşa, în colbul drumului, leşul 
feciorului lui Russăt! se împotrivi cam nehotărât 
Dimitrie Cantemir. z 

— Ticălosul acesta îşi merită soarta, măria-ta. Şi să 
n-ai grijă. Tâlharii care au fugit vor avea grijă de el, 
căci ei ştiu cine-i taică-său şi că nu vor rămâne 
nerăsplătiţi pentru milostenie. De îndată ce locul 
acesta va rămâne pustiu, se vor întoarce negreşit să-l 
ridice. 

— Şi domnia-ta ce vei face? întrebă Dimitrie Acum va 
trebui să vii, neapărat, cu noi. 

— Oamenii mei te vor însoţi până la Brăila, măria-ta, 
îl asigură cu părintească grijă căpitanul Petrea. 

— Nu la mine m-am gândit, căpitane Petrea, - se 
apără Dimitrie, îmbujorându-se uşor, - ci la domnia-ta. 
Cum te vei întoarce la leşi? Duca Vodă n-are să-ţi ierte 
această întâmplare. 

Oşteanul zâmbi: 

— Dar cine va să ştie ce a fost aici, măria-ta? - 
Singurul va fi fost odrasla Russătescului, care acum 
bate la porţile iadului. Nemernicii care s-au împrăştiat 
sunt joimiri ce nu pot sta pentru credinţă la o judecată. 
lar oştenii mei, credincioşi măriei-tale, au ei altele în 
minte, ce se vor afla până la schimbarea vremurilor, 
adăugă el zâmbind. 

Domnul pribeag voi să-i mulţumească iarăşi, dar 
oşteanul nu-i mai dădu răgaz: 

— Degrabă în rădvan, măria-ta. lată, se întoarce şi 
călăuza. Se vede că a găsit vadul. Băieți, - porunci el 

apoi la doi dintre oamenii săi, - tăiaţi legăturile 
surugiilor şi ajutaţi-i să se urce în şei. Vă duceţi, tot 
într-o fugă, să-l urmaţi pe domnul nostru Dimitrie 
Cantemir până la porţile Brăilei. 

— Să trăiască măria-sa! strigară într-un glas ze SII 
urcând cuşmile în vârful suliţelor. 

— Şi domnia-ta, - întrebă iarăşi Dimitrie, - nu-ți 
păstrezi nici un însoțitor? la-l măcar pe acest zdravăn 
tighecean! şi-l arătă, cu un semn de prietenie, pe unul 
din răzeşi, cunoscut de el mai dinainte. 

— Măria-ta, îmi ştii obiceiul şi patima: să călătoresc 
singur cu gândurile şi cu roibul meu... Ajung la leşi 
înaintea veștilor. Şi-i mai bine. De-aci-ncolo oi vedea 
încotro oi apuca-o... Dar ce faci, măria-ta? 

În clipa în care trebuia să se urce în rădvan, Dimitrie 
Cantemir îngenunchease şi-şi lipise obrazul de iarba 
înrourată. Răspunse încet, cu ochii înrouraţi: 

— Sărut pământul Moldovei, în care odihnesc oasele 
părinţilor mei, căci nu ştiu dacă mă voi mai reîntoarce 
vreodată. 

— Nu, măria-ta, strigă căpitanul Petrea. Să nu spui şi 
să nu gândeşti niciodată asta. Ţara ştie să-şi cunoască - 
stăpânul!... Eu rămân aici cu prietenii cei mulţi, 
noştri, şi zic aşa: De două ori pe an, măcar, voi veni la 
măria-ta la Țarigrad să-ţi aduc cuvântul Moldovei, iar 
măria-ta să te găteşti de domnie. Aceasta e făgăduiala 
sfântă şi se va adeveri şi ea, aşa cum în pământul 
acesta bate inima oamenilor lui. 

În geana umezită şi în glasul cald al Gălăţeanului se 
sumeţise o haiducească mândrie, pe care Cantemir nu 
numai o dată o aflase în neodihna sufletelor din ţara 
aceasta. Îi veni în minte vorba acelui moldovean de 

seamă, răpus în duşmănie de vrăjmaşii părintelui său: 
„Nu, nu va fi pus prea-veşnicul sfat al puternicului 
Dumnezeu ţării acesteia ţenchi şi soroc de sfârşire!...” 

Cu ochii strălucitori de o mare nădejde, Dimitrie 
Cantemir se urcă, urmat de Mihuţ, în rădvanul care 
după o minută cobora lin spre vad, pierzându-se 
printre copaci. 

Cu capul descoperit în vântul dimineţii, care i se juca 
prin părul uşor cărunţit, căpitanul Petrea rămase 
îndelung cu privirea în urma lor. Pe lângă bucuria că 
picase la vreme într-un ceas de cumpănă, sufletul îi 
era parcă legănat de o mulţumire şi mai adâncă: îşi 
împlinise o parte din acea făgăduială făcută cândva lui 
Cantemir Vodă cel bătrân. Dădu pinteni, şi în trapul 
mare al calului întoarse spre miazănoapte. 

De după o culme de pădure tivită cu aur se ivi 
soarele, împurpurând apele Milcovului cu sângele unei 
dimineţi noi. 

VII 
TREBURI POLITICEȘTI 


Şi-au pornit anii să treacă, unul câte unul, precum 
caicele cu vela-n vânt pe apele untdelemnii ale 
Bosforului. Şi unul câte unul, cam tot pe atâţia au fost | 
şi domnii care s-au perindat la Scaunul Moldovei. 
Aflaseră turcii, la „Bogdan-lli” - cum porecliseră 
această ţară binecuvântată - nesecat izvor de lapte şi 
miere, potrivit pentru cumpănirea marilor pagube ce le 
căşunaseră tot mai desele războaie pierdute. De aceea 
nu ştiau ce să mai.născocească pe seama locuitorilor 
acelor pământuri, trimiţându-le mereu alte lipitori 
nesăţioase. La asta îi mai ajuta şi pofta nemăsurată de 
jaf şi de împăunare cu alte cinuri a boierilor pământeni. 
Aceştia nu sufereau domni din rubedenii vrăjmaşe şi 

nici pe voievozii cu oleacă de milă pentru bietul plugar 
nu-i răbdau, pârându-i grabnic că nu ar fi credincioşii 
prea-puternicului padişah şi că ar cânta în struna celor 
care priveau cu sporită nădejde spre zorile puterii 
creştine a  Moscului. Pe măsură ce se-aprindea 
luceafărul ciudatului ţar Petru Alexeievici, se îngrijorau 
beglerbegii şi capii raialelor de la Dunăre, îşi întăreau 
cetăţile şi înmulţeau podvezile pentru armia semilunii, 
temători de cele ce-arătau să se-ntâmple. 

lar într-acest timp, norodul muncea şi pătimea din 
greu să plătească miile de pungi cu care se făcea 
mezatul pentru domnie la înalta Poartă. Şi tot mai 
mulţi „dădeau bir cu fugiţii”, pustiindu-se prin codri, 
sau în stepa cazacilor zaporojeni către pragurile 
Niprului. Atât de neruşinat era acest mezat, încât unii 
domni maziliţi, îngrămădind movilele tot mai înalte de 
aur în faţa marilor dregători ai Porții, se reîntorceau vii 
şi nevătămaţi de câte două şi trei ori pe Scaunul 
domnesc. lar alţii piereau de mâna harapului, sau îşi 
luau lumea-n cap, cu vistieria ţării. 

De multe ori, temători şi de umbră lor şi ştiindu-se ca 
vrabia pe cracă, acei domni jefuitori, dimpreună cu - 
boierii care abia aşteptau să le ia locul şi se îngrijeau 
să nu mai afle cumva şi pe alţii în calea lor, trimiteau 
tot soiul de pâri împotriva fiilor lui Cantemir bătrânul, 
despre care se zvoneau multe bune şi rele. Dar în 
ciuda acestor pâri tot nu le-a luat capul sultanul, poate 
fiindcă alte socoteli: avea cu dânşii, sau poate datorită 
ştiinţei de carte şi strălucitelor legături de prietenie ce 
şi le făcuse acolo Dimitrie. 

Printre aceşti prieteni de nădejde şi deasupra tuturor 
se afla Mehmet-Paşa, a cărui putere crescuse 

neîncetat, când mai de-a dreptul, când mai pe ocolite, 
ajungând aşa în rangul de mare-vizir. Cunoscând toate 
cele ce se petreceau în [ara Moldovei, şi 
împărtăşindu-se de multe ori el însuşi din mezatul cel 
neruşinat ce se făcuse până la venirea lui în această 
înaltă dregătorie, Mehmet se hotări să-şi împlinească şi 
un gând al lui mai vechi, pe care de altmintrelea, tot 
stând de vorbă cu Dumitraşcu, şi-l pusese mai de mult 
în minte. Anume că ar fi fost spre folosul Turciei ca în 
Moldova, ţară bogată şi de margine, pe care 
Ţarigradul, din pricina  slugărniciei boierilor, se 
obişnuiesc s-o socotească un  paşalâc, să fie 
statornicită o temeinică rânduială, ca să nu se mai 
împrăştie pe apucate roada pământurilor ei. Mai avea 
el o socoteală şi cu răzvrătirile prea dese ale 
locuitorilor, şi cu nădejdile lor smintite în izbânzile 
ruseşti. Geaba faci metereze noi pe de lături, dacă pe 
dinăuntru totul e putred! De aceea trimisese domn în 
Moldova pe Antioh Cantemir. Poate şi din pricini mai 
adânci, ştiute numai de câțiva inşi dintre mai-marii 
Islamului. S-ar fi zis, de altminteri, că numai la domnie 
nu-i era gândul fiului mezin al lui Constantin Vodă. Din ~ 
prea puţinul avut ce le rămăsese de la tatăl lor şi cu 
zestrea Casandrei Cantacuzino, nevasta lui Dimitrie, 
cei doi fraţi îşi duraseră o casă nu prea mare, dar 
plăcută la vedere, pe ţărmul Cornului de Aur. Din cea 
mai luminoasă încăpere a acestei case, Dimitrie îşi 
făcuse cămara lui de lucru şi-şi căptuşise pereţii, din 
podea până la bagdadie, cu rafturi ticsite de cărți 
aduse din toate colţurile lumii. De ani întregi purta 
neîntreruptă corespondenţă cu mulţi dintre marii 
învăţaţi ai lumii, care, pe atunci, îşi trimiteau unul 

altuia scrierile mai de seamă, iar tomurile nici nu mai 
aveau loc în rafturi şi se îngrămădeau pe mese, pe 
jilţuri şi chiar pe podea, prin toate ungherele. 

În iatacul său mai avea Dimitrie şi tot felul de arme, 
noi şi vechi, ţintuite în perete peste o blană de urs din 
Carpaţi. Că nici de obiceiul dobândit în copilărie de a 
mânui zilnic armele nu se lăsase Dimitrie Cantemir şi 
pe lângă „turniruri” prieteneşti cu străinii, ori de câte 
ori căpitanul Petrea, potrivit făgăduielii date, venea 
să-l vadă, fostul dascăl întru ale bătăliei şi învăţăcelul 
încrucişau iar spada ca în anii de ucenicie. Ca să 
împrumute de la nemți strategia cea nouă, urmase el 
însuşi oştile turceşti, la Zenta, în bătălia cu armatele 
prinţului Eugeniu de Savoia. Şi alăturea cu el mersese, 
din aceeaşi dorinţă, şi Mihuţ. 

Cu trecerea anilor, fostul stegar şi rotmistru 
moldovan îndrăgise căile mărilor. Mai întâi pe o corabie 
turcească adusă de un grec din Brăila, unul Tomida, pe 
care-l ajutase el să scape din ghearele unui stăpân 
hapsân; de pe aceea trecuse apoi pe o alta mai mare, 
genoveză. Drumurile lui erau, la înapoiere, prilej de 
îndelungi poveşti cu Dimitrie Cantemir, care învățase - 
multe limbi, dar  călătorise prea puţin. Aşa, 
întorcându-se odată din porturile nordului, îi adusese 
ştirea despre „marea ambasadă” a ţarului Petru, 
râzând împreună de şotiile acelui năzdrăvan aghiotant 
Alexei Menşikov, cu care Mihuţ se bătuse în luptă 
dreaptă dintr-un - rămăşag, într-o cârciumă din 
Amsterdam. De la o vreme, Dumitraşcu nu mai 
avusese veşti de la corăbier. Prea îngrijorat nu fusese 
însă, fiindcă de câte ori îl întreba pe căpitanul Petrea 
despre feciorul său  „Vântură-lume”, acesta îi 

răspundea că nu mai ştie nimic, dar ochii i se-mijeau 
de un zâmbet tainic. 

Antioh Cantemir n-a putut să rămână prea mult în 
Scaunul domniei, fiind pârât ca „hiclean”, printr-un sol 
nemtesc de la Țarigrad ce avea mare trecere pe lângă 
sultan. Şi sultanul l-a scos pe Antioh din domnie, peste 
capul marelui vizir, care dacă nu s-a împotrivit atunci, 
după o vreme a izbutit să-l aducă din nou pe Antioh în 
cetăţuia laşilor. La acea vreme a coborât iarăşi 
lordache Russăt - „majordomul” din pribegie să-l 
slujească pe Antioh, ca să-şi capete îndărăt averile 
răpite de înaintaşul lui la domnie. După ce şi-a făcut 
slujba aceasta, bătrânul cameleon şi-a schimbat pielea 
şi s-a tocmit să-l sape şi să-l duşmănească, cu puteri 
înnoite, pe binefăcătorul său. Nu mult după aceea, 
fratele lui Dimitrie s-a reîntors pentru totdeauna în 
casa cu pridvor de pe ţărmul Cornului de Aur, fiind 
pârât că întârzia luarea birurilor. 

Şi iată-i, într-o duminică însorită de toamnă, pe cei 
doi fraţi în acel larg pridvor, pardosit cu lespezi albe 
peste care erau aşternute covoare turceşti, mari şi 
groase; Antioh şedea într-un jilg moale şi adânc ca un - 
divan, cercetând nişte arme venețiene de curând 
primite în dar, iar Dimitrie, aşezat la o masă, pe care 
erau răspândite ca de. obicei tot felul de hârtii cânta 
când din violă, când din tambur - căci de la o vreme se 
îndeletnicea şi cu muzica - şi tot făcea însemnări pe 
nişte foi liniate într-un chip osebit. 

Punând armele pe o mescioară joasă, încrustată cu 
sidef, alături de el, Antioh se cuibări mai bine în jilţ şi 
lăsă să-i rătăcească privirea pe neasemuita privelişte 
de care nu se putea sătura niciodată. Printre stâlpii de 

piatră ai pridvorului, înveşmântaţi în flori agăţătoare, şi 
printre chiparoşii înalţi ce străjuiau grădina coborând 
spre Cornul de Aur, se uita cum Marea de Marmara 
aşterne sub cerul albastru o punte, când de smarald, 
când de argint, între limba de nisip pe care sfârşeau 
grădinile cu tainice chioşcuri ale Seraiului şi coastele 
însorite ale Asiei, la poalele cărora se oglindeau, albe, 
în ape, casele din Scutari. Răsărite din adâncuri, parcă 
dinadins ca ochiul să nu fie nici ostenit, nici copleşit de 
albastrul nemărginit al mării împreunate cu cerul fără 
pată, insulele Prinkipo aruncaseră peste această punte 
umbra viorie a pădurilor ce înveşmântau cu aurul 
ruginiu al toamnei molatica lor unduire de coline. Drept 
în faţă, peste Cornul de Aur, pe al cărui luciu se 
legănau catargele şi velele caicurilor, Stambulul se 
resfira plin de taine printre adevărate păduri de 
chiparoşi şi de pini, pe coastele înflorite pe care 
strălucise altădată Bizanțul. Pe culme, ţâşnind parcă 
din ostroave de verdeață întinsă printre ziduri 
străvechi pe jumătate prăbuşite şi cotropite de iederi, 
se înălţau sub soarele blând cupolele Sfintei Sofii şi 
minaretele moscheilor ridicate de întemeietorii puterii - 
Islamului. Dacă ostenea de atâta strălucire şi măreție 
şi voia să-şi caute odihnă, privirea nu avea decât să 
alunece spre dreapta, unde Stambulul îndoindu-se, 
înjunghiat parcă de Cornul de Aur, îi întindea, ca pe o 
tipsie de pământ ars, cuibul stufos de verdeață în care 
albeau stelele şi Lespezile funerare ale cimitirului de la 
Eyub. 

Antioh rămase multă vreme cu ochii pironiţi pe 
această vedenie de vis. Dar dintr-o dată, ea păru să se 
şteargă, adumbrită ca de o pâclă, şi printre genele 

întredeschise, în locul colinelor pline de slavă ale 
Bizanțului şi Stambulului, îi răsăriră din amintire acelea 
mai sălbatice, dar învestite cu un farmec nespus, care 
înconjurau laşul cel legănat de zvonul clopotelor. Şi o 
mâhnire ascunsă îi strânse inima. Le va mai vedea el 
vreodată? De câte ori nu stătuse aşa într-un jilţ, lângă 
fereastra arcuită a iatacului domnesc din cetăţuie şi le 
sorbise îndelung mireasma: uneori sub zăpada ce se 
aşternea molcom, alteori sub fulgerele ce brăzdau 
cerurile furtunoase de vară. La fel le va fi privit, de la 
aceeaşi fereastră, şi tatăl lor, bătrânul Constantin 
Cantemir. 

Dar Dimitrie? Se împliniseră în primăvara aceea 
şaptesprezece ani de la moartea părintelui lor. Şi tot 
pe atâţia de când Dumitraşcu trecuse Milcovul 
însângerat, luând calea pribegiei. Uitase el oare cu 
totul şi de nădejdile tatălui, şi de planurile cu care s-ar 
fi părut că venise la [arigrad? Cu vremea nu mai 
vorbise de ele şi părea că nici nu voieşte să audă de 
domnie. Ce om ciudat era acest Dumitraşcu! Şi ce 
închis faţă de ai săi! Antioh avea pricini să creadă că 
fratele său mai curând îşi deschidea inima şi îşi - 
destăinuia gândul celor străini de neamul său, decât 
lui. 

Îşi aduse aminte că într-o seară, odată, după întâia-i 
mazilire, i-a povestit cu obidă cum fusese pus de turci 
să robotească eu mâna lui la meterezele Tighinei, ca 
să dea pildă, şi cum îi citeau moldovenii în ochi 
umilinţa, parcă aşteptând o singură poruncă, să-i 
sfârtece în bucăţi pe căpetenia raialei şi pe însoţitorul 
său care, priveau rânjind. El, domnitorul, nu cutezase 
să dea acea poruncă, iar oamenii lăsaseră capetele în 

jos, scrâşnind din dinţi, şi continuaseră să sape, izbind 
duşmăneşte cu hâărleţele, ruşinaţi până în fundul 
sufletului de ruşinea lui Antioh Cantemir. 

Dimitrie a avut atunci o izbucnire de furie aproape 
nebunească, sfâşiindu-şi de pe dânsul veşmântul 
persienesc şi lovindu-şi fruntea de stâlpii pridvorului. 
Pe urmă s-a pornit pe un râs răutăcios, îndemnându-l, 
în bătaie de joc, să ciocnească cu dânsul: 

— Să bem, Antioahe, în cinstea vampirilor nesăţioşi 
care ne storc ţara!... Să bem şi să slăvim soarta ce le 
grăbeşte sfârşitul, cu fiecare strop de sânge cu care se 
ghiftuiesc!... E tot ce ne rămâne acum de făcut... Apoi 
l-a îmbrăţişat, plângând cu hohote, şi a fugit în 
grădină. A doua zi dimineaţa vorbea nepăsător, de 
parcă nu se întâmplase nimic. Se pregătea pentru o 
sindrofie la agentul diplomatic austriac. 

Altă dată, nu de mult, Antioh îi împărtăşise taina de a 
fi primit prin mijlocirea unei înalte feţe bisericeşti 
dintre prietenii Brâncoveanului, o scrisoare cu slovă 
moldovenească de la un dregător iubit al ţarului Petru, 
cărturar şi călător de pomină prin ţările hanului 
Kitailor. Acel moldovean umblat avea, pare-se, un greu - 
cuvânt în  Despărţământul trebilor dinafară al 
imperiului, la „Posolski Prikaz”, şi se chema pe numele 
lui rusesc Spafarii Nikolai, iar după baştină Nicolae 
Milescu, cel ce avusese rang de spătar la Moldova şi-i 
rămăsese porecla de „Cârnu”, că-i tăiase nasul 
Ştefăniţă Vodă în tinereţile lui, de la o obrăznicie. La 
această poveste Dimitrie plecase urechea cu multă 
luare-aminte şi-l descususe îndelung. Ce făcea acuma 
spătarul? Primea el şi trimitea scrisori, după obiceiul 
academiilor vremii? Avea ascultare la ţarul Petru? ŞI 

câte şi mai câte! Pe urmă nu mai vorbiseră -despre 
asta. Dar şase luni mai târziu îi arătase Dimitrie o 
scrisoare a spătarului în care acel bătrân călător îi 
trimitea lui, de data asta în latineşte, nişte însemnări 
de istorie şi geografie şi-l firitisea pentru nu SHE ce 
scriere. 

Antioh îl învălui într-o privire lungă, creatura ŞI 
fără să-şi dea seama, zâmbi cu tristeţe. 

Simţind asupră-i privirea fratelui, Dimitrie întoarse 
capul. 

— De ce zâmbeşti, frate Antioh? întrebă el, Şi încă 
astfel... 

— Cum „astfel”? 

— Ştiu eu, cum să spun?... Parcă cu un dram de 
mâhnire. 

— Mă gândeam la răposatul taica, Dumnezeu să-l 
ierte. Ce-ar zice de te-ar vedea... 

Dimitrie începu să râdă, fără să lase din mână pana 
cu care însemna mai departe cântecul născocit de el. 

— Dacă i-ar sta în putinţă să mă vadă, eu cred că 
n-ar putea decât să se bucure. 

Antioh oftă, şovăind dacă trebuie să mărturisească - 
sau nu gândul cu care-i pusese întrebarea. Nu-i plăcea 
îndeobşte să strice cheful nimănui. Totuşi grăi eu, glas 
îndoit: 

— De, Dumitraşcule, ştiu şi eu? Drept să-ţi spun, 
nu-mi vine a crede. 

— De ce? 

— Vezi tu, frăţioare... El îşi pusese multă nădejde în 
tine... Te voia mare cărturar şi om ales... 

Dimitrie nu se putu opri să izbucnească iarăşi în râs. 
Un râs limpede şi din toată inima, ca dintr-un cuget 

curat şi împăcat. Când râdea semăna cu părintele său, 
la a cărui biografie începuse să scrie de-a drept în 
latineşte: Vita Constantini  Cantemiri. Dar văzând 
simţământul ce se întipări pe faţa fratelui, se căi şi 
punând pana jos îşi rezemă capul de spătarul înalt al 
scaunului şi răspunse potolit: 

— Cărturar socot că am ajuns ori sunt pe cale de a 
ajunge. Slăvitul Meletie di Arta zice că aş fi cel mai de 
nădejde istoric al imperiului otoman. Om mare? Sunt 
felurite chipuri de a fi om mare... 

Antioh îşi urmă dojana, ca şi cum n-ar fi auzit: 

— Tu... tot pe la ospeţe, pe la vânători, mereu în 
preumblări cu tot felul de lume... Alteori, parcă eşti 
apucat: topeşti noapte de noapte făcliile ca să aşterni 
pe hârtie fel de fel de scrieri netrebuincioase. In loc să 
te chiverniseşti şi tu! 

— Dar tu te-ai gândit la chiverniseală? 

— Eu nu. Dar măcar am trăit cumpătat şi voi avea o 
bătrâneţe liniştită. În vreme ce tu? Tu nici nu te 
gândeşti la ziua de mâine. Ai atâţia prieteni... Şi ştie 
oricine că aici, la Țarigrad, „sula de aur pătrunde şi 
Zidul de cetate”. “ 

— Cuvântul cel înţelept prinde cu atât mai vârtos! 

— Asta nu prea-i aşa. Şi o ştii şi tu, că doar tu însuţi 
ai scris despre „Gâlceava înţeleptului eu lumea”. 
Precum vezi, scrierile astea ale tale tot nu-ţi sunt de 
nici un folos iar acea „Istorie leroglifică”, la care 
migăleşti acum, :scornind oamenilor porecle de 
dobitoace, îţi va face numai rău, căci alţi duşmani ai 
să-ţi adaogi celor mulţi ai neamului nostru. 

— Dimpotrivă, - vorbi rar şi cu căldură Dimitrie 
Cantemir, - această poveste alegorică a luptei dintre 

inorog şi corb, care e, cum ştii, povestea luptelor 
neamului nostru cu Brâncoveanul şi ai lui, are drept 
ţintă tocmai să ne împace cu dânsul, pentru a aduce 
celor două provincii româneşti tihna mult dorită de 
norod şi a le împreuna împotriva adevăratului lor 
vrăjmaş, cu sprijinul boierilor credincioşi şi cu milă-de 
pătimirile ţării. 

— Asta eu nu prea pricep cum ar veni. Cum, adică, a 
le împreuna? Şi care-ar fi vrăjmaşul adevărat? îl privi în 
ochi, nedumerit, Antioh. 

Zâmbetul uşor ironic, cu care răspunse fratelui său, 
nu ascunse o adâncă tulburare faţă de întrebarea 
necugetată a fostului domnitor moldovean. 

— Credeam că ştiai... Turcul, iubite frate, imperiul 
otoman! 

— Şi asta o spune „cel mai de nădejde istoric al 
imperiului otoman”? îl întrebă Antioh tăios, dar nu mai 
puţin nedumerit. 

— Cartea la care lucrez, bagă bine de seamă, - urmă 
Dimitrie Cantemir, - se va numi: Istoria măririi şi 
decăderii imperiului otoman... da, atque 
decrementorum... şi decăderii, dragă Antioahe! Uriaşul - 
acesta care înspăimânta azi Europa are nişte picioare 
de lut, pe care „sula cea de aur” a proverbului tău le 
ciuruieşte pe zi ce trece, până ce se va prăbuşi 
dinaintea mâniei noroadelor slobozite. Asta e soarta 
sultanilor şi a mărimilor din jurul lor, cu care... 

— Cu care tu eşti-toată ziua de gât, nu-l slăbi fratele 
mai mare. 

Dimitrie se ridică de la masă şi-l întrebă blând: 

— Auzit-ai de un italian care a scris, în veacul trecut, 
o carte despre felul cum trebuie să guverneze un 
principe înţelept? ltalianul acela se chema Machiavelli. 

— N-am auzit de el. Eu nu ştiu unsprezece limbi ca 
tine. Dar ştiu că o ţară se ocârmuieşte bine cu daune şi 
cu spada... 

— Nu-ţi fie cu supărare, frăţioare dar e un fel cam... 
da, cam bătrânesc de a privi lucrurile. 

Antioh ridică iar din umeri. De data aceasta nu cu 
nedumerire, ci mâniat de-a binelea trecu la altceva: 

— lar acum te-ai apucat de lăutărie. Tot treabă de 
„principe” e? 

— Poate că da, surâse într-o doară Dimitrie. 

Apropiindu-se de marginea pridvorului ŞI 
sprijinindu-se cu mâna de unul din stâlpi, el privi 
clipă în grădină, apoi adăugă cu acelaşi zâmbet 
nelămurit: 

— Compun un cântec de slavă pentru sultan. 

— Pe de o parte compui cântece de slavă sultanului 
şi pe de alta te înhăitezi cu solii ţărilor vrăjmaşe 
imperiului otoman. lar nu mai pricep nimic. Ce 
urmăreşti? : 

Dimitrie se întoarse şi, trăgând un trepied cu fund de 
piele de Cordoba, se aşeză lângă fratele său. 

— Pe bună dreptate. te miri şi mă dojeneşti, frate 
Antioh. Eu te pricep pe tine mai bine decât mă pricepi 
tu pe mine. E adevărat că e şi vina mea, că prea puţin 
ti-am deschis sufletul. Dar crede-mă, frate, că am avut 
pricinile mele de a tăcea, iar altă dată de a mă preface 
guraliv. 

— Deci ai taine faţă de mine, mărturiseşti! se 
întunecă deodată Antioh. 


— Taine... nu... Dar nu-i bine a vorbi despre lucruri 
care nu-s destul de coapte spre a fi date-n vileag. 

— De-i aşa, cu atât mai bine şi mă iartă. Dar ce vrei, 
adesea mă cuprinde mâhnirea văzând cum te risipeşti 
în lucruri mărunte. Şi tot mi se pare că eşti preg 
uşuratic. 

— Ei, află, frate Antioahe, că şi în cele mai mărunte 
lucruri trebuie uneori multă ştiinţă. Până şi ceea ce tu 
socoteşti îndeletniciri de lăutar este ştiinţă. O ştiinţă ce 
se arată a fi cândva spre slava Moldovei şi a neamului 
nostru... Aminteşte-ţi cântecele noastre bătrâneşti... 
Muzica este, din vechime, un dar de preţ al omului, 
care şi fiarele îmblânzeşte... Dar mai ales le-adoarme 
bănuielile... Acu te-ai dumerit, frăţioare? 

Un tropot de cal se auzi din josul uliţei şi se opri în 
dreptul porţii, Antioh ridică alene capul, se uită şi dădu 
de veste: 

— Descalecă un slujitor de casă mare. De bună samă 
iar te pofteşte vreun paşă sau vreun sol străin la ospăț, 
sau la cine ştie ce sindrofie cu... muzică. 

Doi slujitori din curte se repeziră la poartă. Unul ţinu 
calul, iar celălalt urcă în pridvor cu noul venit. s 

— Pentru înălțimea sa, beizade Dumitraşcu 
Cantemir. De la luminăţia sa marele agă al 
Ţarigradului. 

— Ai vreun răvaş? 

— Nu, ci poruncă să o poftesc pe înălţimea-ta mâine 
la marele agă, la prânz. 

— Mâine?... Nu voi putea... Sunt poftit de mai înainte 
în altă parte. Spune-i înălţimii-sale marelui agă că sunt 
tare mâhnit, dar nu-mi pot lua cuvântul înapoi din ceea 
parte. 

— Am înţeles, înălţimea-ta! Îi voi spune întocmai. 

— Nu te duci la marele agă? întrebă Antioh pe 
Dimitrie, când fură din nou singuri. 

— Nu. Mâine la prânz voi fi la contele Tolstoi, solul 
ţarului Petru. E zi de „banchet”. 

— larăşi? 

— Da, iarăşi. Şi acum ascultă-mă, frate, şi ia aminte 
la ce ţi-oi spune. Să ştii că nimic din tot ce am făcut nu 
a fost fără socoteală. Nici nopţile petrecute, cu pana în 
mână, nici ospeţele la care am legat prietenii şi am 
aflat şi învăţat multe. Şi nici măcar renumele de om 
uşuratic, cam neisprăvit, pe care nu fără oleacă de 
trudă mi l-am făcut... Se pare că aşa se arăta şi riga 
Henric al V-lea al Engliterei... În curând mai multe vei 
cunoaşte despre toate acestea şi nu uita că tăcerea e 
de aur. 

Antioh dădu din cap, împărţit între un simţământ de 
neîncredere şi altul de admiraţie faţă de fratele său, 
apoi se potoli. 

Dimitrie se aşeză iarăşi la masă şi, luând pana, 
aşternu mai departe pe hârtie oda închinată 
padişahului la îndemnul unui prieten mai vechi al său, - 
acum cel mai înalt dregător al Sublimei Porţi. 

x 


* x 


În aceeaşi dimineață, sultanul Ahmed, de curând 
urcat în scaunul împărăției în locul fratelui său, pe 
care-l răsturnase cu sprijinul haremului şi-l otrăvise 
apoi în închisoare, se preumbla posomorit prin 
minunatele grădini ale Seraiului, de-a lungul aleilor de 
chiparoşi ce se oglindeau visători în luciul Mării de 
Marmara. La un pas în urmă, plin de prefăcută umilinţă 

şi smerenie, venea marele vizir Mehmet, iscodindu-şi 
stăpânul cu priviri agere, pătrunzătoare. 

Nepotul de la Crâm al comisului Ştefan Cerchez se 
schimbase mult în aceşti din urmă şaptesprezece ani. 
Se schimbase chiar atât de mult, încât celui ce nu l-ar 
fi văzut de o vreme mai îndelungată, i-ar fi fost greu-a-l 
recunoaşte. O barbă mare, neagră - atât de neagră, 
încât i se bănuia de îndată căneala - i se răspândea 
acum peste piept, pe deasupra straiului de mare 
bogăţie şi pe care mai jos de barbă, îl umfla un pântec 
uriaş. Un ochi bolnav, mereu urduros, îi făcea, obrazul 
respingător. Însuşi Dimitrie Cantemir nu-şi mai 
recunoştea prietenul şi câteodată se  posomora 
cugetând la purtarea şi noul fel de a gândi al lui 
Mehmet. Feciorul lui Constantin Vodă măsurase astfel 
o dată mai mult înţelepciunea poporului, care spune că 
merele putrede şi pe cele bune le strică, fiindcă 
într-adevăr totul era putred în ocârmuirea turcească şi 
în toate aşezările ei. Se prea poate că nu numai acea 
putreziciune să fi fost pricina relelor deprinderi luate cu 
vremea de puiul de han venit de la Crâm, cât 
deznădejdea că nimic nu mai putea fi îndreptat din - 
mersul spre genune al lumii feudale turceşti. Apoi 
strălucirea unui mare vizir se ţinea cu mare cheltuială. 
Şi cum să nu fie ispitit un mare vizir, când în faţa lui 
cresc mereu movilele de aur ale peşcheşurilor, 
huzmeturilor şi haraciurilor? 

Oare sultanului îi va fi trecut ceva prin minte acum şi 
despre asta, căci  contenindu-şi dintr-o dată 
preumblarea, se întoarse pe neaşteptate către Mehmet 
şi îl înţepă, rânjind scurt, mânzeşte: 

— De ce eşti atât de îngândurat, vizirule? Faci 
socoteala pungilor pe care le-ai primit ieri sau a celor 
pe care te bizui că ai să le primeşti astăzi? 

— Luminate şi prea slăvite împărate, - se apără 
Mehmet, - izvor de înţelepciune şi putere, bucurie a 
supuşilor tăi şi fulger năprasnic în fața căruia se 
cutremură duşmanii, cu ce greşit-am oare ca atât de 
crunt să mă biciuieşti cu vorba şi presupunerea, 
luminăţia-ta? Tocmai eu să primesc bacşişuri? Eu, cel 
pe care, în nesfârşita-ţi şi neasemuita-ţi pricepere, l-ai 
pus mare vizir tocmai ca să curmi acest prea 
înrădăcinat obicei de care câinii de ghiauri cutează să 
zvonească precum că ar fi al pământului şi al neamului 
nostru? Nu, lumina ochilor mei, pricina îngândurării 
mele este alta. Socoteam şi mă nedumeream cu 
mâhnire: oare, când toate bucuriile pământului se află 
la îndemâna sa ce griji ar putea să adumbrească, în 
această însorită dimineaţă, fruntea prea puternicului şi 
sublimului nostru stăpân? De câte ori privirea i se 
ridică spre apele cele albastre ale Bosforului şi se 
îndreaptă către îndepărtatul miazănoapte, chipul prea 
luminat i se înnourează. . 

— Cum să no se înnoureze, - răspunse sultanul, - 
când de fiecare dată apele şi cerul din acea parte îmi 
aduc aminte de furtunile ce-mi pândesc mereu 
dintr-acolo împărăţia?... 

Spre norocul lui, sultanul nu văzu acel firicel de 
zâmbet răutăcios cu care Mehmet îşi ticlui răspunsul 
mângâietor: 

— Dar, luminăţia-ta, muscalul tremură numai la 
gândul puterii tale. 

— Nu ştiu cât tremură, sau dacă a tremurat cu 
adevărat vreodată! Ştiu însă tot mai limpede că de 
acum înainte nu va mai tremura el, ci noi şi alţii vom 
începe a tremura. Împăratul Petru al Moscului este pe 
cale a face din pustia de la miazănoapte o împărăție 
puternică, aşezată şi orânduită după pilda celor 
apusene. La Mosc, fii sigur, vizirule, că nu se iau pungi 
de aur. Până şi bărbile şi le-au tăiat, ca să semene cu 
nemţii. N-aveau flotă, şi acum şi-au făcut. Nici pe mare 
nu mai suntem stăpâni. Ai văzut galioanele cu care a 
venit mai deunăzi, pe apă, noul sol al Moscului? În 
fiecare noapte mă cutremur şi mă aştept să aud 
iureşul pedestrimii ruseşti sub zidurile Seraiului... 

— Dar luminăţia-ta uită de ienicerii noştri şi de sutele 
de puşci mari şi grele care am poruncit să fie aşezate 
pe zidurile cetăţii? 

— Mi-e teamă şi de duşmanul dinăuntrul acestor 
ziduri, mărturisi sultanul după o clipă de şovăire. 

— Slăvite, dar ce duşmani sunt înăuntru? se miră 
smerit marele vizir. 

— După câte văd, împăratul Moscului i-a dibuit mai 
repede decât tine, vizirule. Şi pune la cale cu ei multe - 
şi primejdioase lucruri. Chiar aici, da, între zidurile 
cetăţii imperiului lui Osman! 

Cu o nestăpânită îngrijorare, vizirul se apără iarăşi: 

— Dar solul muscălesc este îndeaproape păzit. 

— Acela este pisica cu clopoței. Moscul are acum 
oameni de credinţă printre dregătorii mei. Cel mai de 
temut mi se spune că este chiar unul din sfetnicii noştri 
de taină... 

— Exaporitul? bănui Mehmet, clipind des din ochiul 
cel bolnav. 

— Da. Şi nepotul patriarhului, şi alţii. Dar asta trebuia 
s-o afli înaintea mea! se înfurie şahul şahilor. 

— Îmi porunceşte luminăţia-ta să le iau capul, de 
îndată? 

— Nu încă, prostule. Ghiaurii aceştia au bani mulţi şi 
legături de rudenie în toate părţile. Poate să ne slujim 
de unii, la vreme, chiar pe lângă muscali, căci cei mari 
vor şti pururi să se împace pe seama celor mărunți. 
Aşadar, aşteaptă şi deschide ochii. Urmăreşte-i pas cu 
pas... Se frământă ghiaurii... Mă tem... Da, tare mă 
tem că nu va fi atât de lesne ca-n alte dăţi. 

Sultanul îşi reluă preumblarea, tot mai adâncit în 
gânduri. Aleea de chiparoşi ducea pe limba de nisip ce 
voia parcă să tragă o despărţitură între apele Mării de 
Marmara şi acelea ale Cornului de Aur. În faţă, pe 
coasta Anatoliei, mai în sus de Scutari, se arătă lucind 
în soare, pe meterezele de la intrarea în Bosfor, 
bronzul puşcilor mari şi grele de care pomenise mare 
vizir. Se vede, însă, că lucirea lor nu avu darul să 
ostoiască îndeajuns temerile  padişahului, căci 
înturnându-se pe neaşteptate spre marele vizir, hotărî: 

— Porunceşte ca solul rusesc să fie întemnițat la - 
Edicule... Pisică cu clopoței sau nu, el e capul 
răutăţilor. 

— Un sol închis, luminăţia-ta!... şovăi dregătorul. 

— Da, un sol! se încruntă sultanul. 

Chiar acum, stăpâne! Şi marele vizir se închină 
adânc, cât mai adânc îi îngăduia pântecul, straiul greoi 
şi mai ales turbanul cât o baniţă, prins în frunte cu 
pietre nestemate cât oul de hulub. 

VIII 
BANCHETUL PLATONICIAN 


Cercetarea arhivelor imperiale era o îndeletnicire 
care nu numai că nu-l obosea pe nobilul cărturar 
moldovean, dar părea să-l însuflețească atât de mult, . 
încât uita şi de prânz şi de odihnă. În interiorul clădirii, 
rămasă neschimbată de pe vremea bizantinilor, se 
adăpostea o curte răcoroasă, podită cu mozaic mărunt, 
în jurul unui trandafiriu havuz de marmură grecească 
din care ţâşnea un joc de ape. Semnul artelor Islamului 
îl dădeau aici doi înalţi pereţi împrejmuitori tăiaţi în 
treflă şi căptuşiţi cu dale de porțelan - neîntrecutele 
azulejos maure - şi cântările prelungi, tulburătoare, cu 
care  dervişii răspundeau la  răstimpuri, chemării 
repetate a muezinilor din înaltul celor o sută de geamii: 

„Allah, e singurul dumnezeu, şi Mahomet e profetul 
său! Allah, e singurul dumnezeu...” 

In această curte se întâlneau, pentru răgazul câtorva 
nepreţuite clipe, puţinii studioşi îngăduiţi între zidurile 
casei arhivelor. Erau, printre aceştia, umanistul Meletie 
di Arta, cu chipul împalidat de veghile învăţăturii, 
astrologul Nefi-Ogli şi muzicianul Chiemani Ahmed, în 
burnuzul alb al cântăreților deşertului. 

Astăzi, cititorul în stele uitase, sau nu putuse, să se 
bucure de susurul răcoros al apelor din frumosul patio 
împodobit cu versete din Coran. 

Pe covoraşul persienesc, întins la umbra havuzului, 
şedeau la taifas numai trei dintre obişnuiţii vechii 
biblioteci. 

Întrebase Di Arta, cu glasul lui cumpănit: 

— Cum izbuteşti, iubite principe, să te călăuzeşti în 
acest labirint de date antinomice? Cronicarii otomani 
sunt atât de lipsiţi de sinceritate şi de curaj, încât eu 
întâlnesc în scrierile unora care, în viaţă fiind, au 
apucat, să zicem, doi sultani, întâi stihuri de mare 
laudă, apoi vorbe de groaznică ocară privitoare la unul 
şi acelaşi fapt istorie sau om, la interval de numai un - 
deceniu. Ce te faci atunci cu secolele?... Mă întreb 
dacă teoriile cele noi, despre aflarea unei metode 
unice în ştiinţe, se mai pot aplica la haosul acestui 
bazar, care e istoria imperiului otoman? 

Dimitrie Cantemir părea să nu urmărească gândul 
acestui prieten al său, care nu mai stărui, aflând îndată 
pricina tăcerii atente a tânărului cărturar. De dincolo 
de ziduri pogora pe adierea acelei limpezi dimineţi 
cântecul unui derviş, care povestea molcom istoria 
unui erou de demult: 

„„..Avea ochii şoimului, 
Pieptul leului, 

Fața trandafirului, 
Fruntea jasminului, 
Mâinile ca aripile...” 


Cantemir se întoarse către Meletie di Arta şi, 
arătându-i într-acolo, îi dădu răspunsul la întrebarea de 
adineauri. 

— Cum izbutesc?... Le confrunt cu istoria nescrisă, cu 
legendele turceşti, arabe şi persane asupra religiilor şi 
eroilor lor. Popoarele au spus întotdeauna adevărul. 
Asta e metoda mea - adăugă cu râsul său cristalin - şi, 
o consider mai bună decât oricare alt „discurs asupra 
metodei”. Să mă ierte marele Cartesius, dar e o 
metodă care se aplică cu augurii cei mai favorabili şi în 
alte ştiinţe. În geografie, bunăoară, sentenţiile, 
zicalele, denumirile cele mai ciudate îşi află noima lor 
în mintea cercetătorului care nu oboseşte prea lesne... 
Dintre acestea am adunat multe şi în ţara mea, pentru 
o Descriptio a ei, pe care o plănuiesc în viitor. Dar 
m-am luat cu vorba şi uitam să vă împărtăşesc un alt . 
gând, stârnit de cântecul acestui sfânt cerşetor. 

— Care? întrebară într-un glas cei doi iubitori a! 
înţelepciunii. 

— Mă gândeam la o vietate care ar putea întruni 
toate acele însuşiri pe care i le slăveşte poetul anonim: 
piept de leu, aripi şi ochi de şoim... Natura nu poate 
concepe un asemenea monstru. 

— Bine, dar acesta este chiar grifonul! îi aminti 
umanistul, niţel mirat de acest lapsus al nepotolitului 
studios moldovalah. 

— Grifonul este un animal legendar. Atâta vreme cât 
nu avem o dovadă fizică cât de cât probabilă, nu 
există. 

— Dar  centaurul, inorogul, cameleonul?... Toată 
mitologia... 

— Primele două fiare sunt deopotrivă -de 
contestabile. Pe inorog îl aduc eu însumi într-o 
povestire cu tâlc, un roman alegoric, dar numai ca 
simbol. În privința cameleonului, lucrurile stau altfel. În 
această chestiune am o teorie a mea, care respinge 
toate speculațiile anglo-italiene asupra cameleonului 
din Tripolitania. 

Şi Cantemir le povesti cum, nu trecuse o săptămână 
de când, la un preţ astronomic, îi fusese adus un 
asemenea mic saurian căruia, după ce i-a urmărit 
obiceiurile, i-a crestat cu un brici  pielea-i 
schimbătoare, observând prin disecţie, cu ajutorul unei 
lentile, fenomenul ce lămurea în sfârşit misterul 
acestei ciudate dihănii: benzile bicolore de pigmenţi 
situate sub dermă. Acestea îi permiteau deci să-şi 
schimbe culoarea după aceea a mediului înconjurător, 
înlesnindu-i lupta pentru existenţă. - 

Cântecul dervişului încetase. Meletie di Arta continua 
să se uite lung la tânărul său prieten. Acum principele 
contempla cu interes .notaţiile omului în burnuz alb, 
care umplea cu liniuţe un sul de hârtie mătăsoasă. 
Chiemani Ahmed se sula dator a lămuri scopul acestor 
însemnări: 

— E chiar A iaca! cerşetorului. 

— Văd bine, zâmbi Cantemir. Dar notația mi se pare 
greoaie şi anevoie de descifrat. Muzica este un fel de 
matematică. Ea însăşi respinge lipsa preciziunii. Mai 

ales în muzica orientală, excepţional de simţitoare la 
cele mai mici modulaţii. 

Chiemani ridică plumbul de pe hârtie, cu o abia 
bănuită supărare în glas, adresându-se italianului 
nedumerit de răspunsul lui Cantemir: 

— Luminatul nostru prieten a inventat un ritm al său, 
pe care-l aplică de la o vreme muzicii noastre. Mă tem 
că... 

— O încercare, nimic mai mult, prea-venerate 
magistru, începu a-l îmbuna Cantemir, adoptând 
pentru complimentul său stilul pompos, atât de 
obişnuit pe aceste tărâmuri înflorite. 

Bătrânul muzician îi curmă, cu un gest potolit, tirada 
începută şi urmă privindu-l drept în ochi, cu o 
neascunsă admiraţie: 

— O încercare reuşită, iubite Cantemir. Urmaşii lui 
Jean Baptiste Lulli cântă la curtea regelui Franţei „Aria 
Cantemiriană”, a cărei temă sau idee principală, cum îi 
zici, sună ca la Moldova... Voiam s-adaug că mă tem, 
totuşi. Mă tem că această primă teorie a muzicii 
orientale nu-şi va aduce slava altor lauri, fiindcă pe 
fruntea domniei-tale nu mai rămâne loc... decât pentru ~ 
această părintească binecuvântare! Şi ridicându-se, 
bătrânul muzician, gloria ţărilor răsăritului, îl sărută pe 
frunte pe Dimitrie Cantemir. 

Umanistul se ridicase şi dânsul cu ochii umeziţi. 
Netezindu-şi veşmântul doctoral el oftă, 
mulţumindu-se, în -loc de laudă şi sfat, să-i citeze 
poeticul îndemn al lui Horaţiu de a se grăbi în lupta cu 
ştiinţele, ca să-şi dobândească izbânzile mai înainte de 
sfârşitul acestui prea scurt răgaz pe care natura l-a 
dăruit aleşilor săi: 

„„..hei, Postume, Postume, ‘n aprigă fugă 
Se spulberă anii şi-n van e-orice rugă. 
Căci nici bătrâneții ce vine grozavă, 

Nici mortii ne-nfrânte n-aduce zăbavă...” 


Câteva ceasuri după această  peripateticiană 
convorbire a celor trei prieteni, Cantemir urca 
îngândurat pe caldarâmul uliţei către casă, urmat de 
un arap mititel, care-i purta zilnic, la dus şi la întors, 
ghiozdănaşul de piele de căprioară. Dinaintea porţii, 
scoase din pungă şi azvârli-n sus, cu degetul mare, o 
băncuţă de argint, pe care micul arap o prinse cu 
dibăcie-n dinţi şi cobori, chicotind, către port. Cantemir 
privi după el cu obrazul destins, apoi se duse să se 
îmbrace pentru masa la care fusese poftit. 

La timpul potrivit, carâta solului mare al ţarului 
Rusiei, cneazul P. A. Tolstoi, trase la scară. Cantemir 
era înveşmântat după moda europenească, părăsind, 
pentru această după-amiază ce se vestea plăcută, 
anteriul oriental în care fusese la arhive. 

Pe când ambasadorul Matveev din Olanda dovedise 
cât de mult folos aduce un prânz ales şi buna ospeţie | 
unei misiuni diplomatice, Petru Alexeievici îngăduise 
solilor săi cheltueli pe care casa împăratului nu şi le 
permitea la acea vreme de cumpănă şi războaie. 

Prânzul bogat, însufleţit de vinurile străvezii din 
insule, se sfârşi cu poame uscate, după obiceiul 
arăpesc: smochine,.migdale, curmale pe crenguţele lor 
şi roşcove mari, cu coajă moale şi sâmburi mărunți, 
cafenii. Pe alte largi tipsii, bătute în arabescuri 
îndrăzneţe de mâna meşterilor pustiei, se slujiră 
fructele zemoase, aducând un fior dulce din aromele 


Bei mt rac E (gala "roza gi A ua Aaaa =" “eo dona md Arial aa = ati ae î. e Ammitai 


Italiei: struguri tămâioşi din Romagna şi neîntrecutele 
pere a căror sămânță fusese furată din grădinile 
anticului Pergam. 

Era ceasul de amurg la care, în aburul cafelelor şi 
fumului înmiresmat, răcorit în narghilele pântecoase, 
mesenii se odihneau pe sofale, cu coatele-n perinile 
mari de mătase şi catifea subţire, ascultând nobila 
sfadă a cărturarilor cu care avuseseră cinstea să 
împartă pâinea şi vinul banchetului. Se deprinseseră 
a-i zice „banchet”, printr-o glumeaţă îndepărtare de la 
vechiul înţeles platonician, de dezbatere înţelepţească, 
ospăţului întins, o dată, sau de două ori pe lună, în 
casele solului rusesc, ca o recunoaştere a virtuţilor 
filozoficeşti ale acestor întâlniri în care partea 
platonicienilor înfrunta, cu tot mai puţine izbânzi, 
asaltul  „sectei” naturaliste a lui Van Helmont, 
novatorul fizician şi filozof al sfârşitului de veac. 

Erau de faţă oameni de naţii, credinţe şi morale 
deosebite. Nici măcar vârsta nu le putea fi punte, 
fiindcă gazda, pe vremuri un bărbat bălan şi zdravăn, 
trecuse de a doua tinereţe, adunând în barbă mai mult 
argint decât aur, iar cavalerul de Syre, solul de taină al - 
Regelui-Soare, părea să fie foarte fudul de „musca” din 
bărbie şi de tuleile mustăţilor lui de ţanţoş muşchetar. 
Inţeleptul cneaz îl poftea pe acest gascon la toate 
praznicele sale, ţinându-l în mare cinste şi lăudându-i 
însuşirile adevărate şi închipuite, dintr-un tâlc anume. 
Ludovic al XIV-lea, istovit de hărţuielile „prietenilor” săi 
apuseni şi de încurcăturile în care se vârâse alături de 
regele Spaniei, nepotul său, şi de, pretendentul la 
tronul Angliei - ultimul Stuart, refugiat în Franţa - 
căuta o alianţă nouă şi tare, lar Petru Alexeievici îşi 


pregătea deschiderea „ferestrei de către asfinţit şi 
miazănoapte” a uriaşei lui împărăţii, cătând un reazim 
european împotriva „perfidului Albion”. De aceea, când 
muşchetarul închină ultimul pocal de Xeres spre slava 
stăpânului casei, acesta răspunse, în limba musafirului, 
după ce goli, dintr-o sorbitură, pocalul său bătut: în 
rubine: 

— Pour notre grande amitié” 

Întru acestea, glasul subţire al cărturarului lacomis, 
un grec mândru de vechea-i stirpe, se auzi dând cuiva 
un alt răspuns. Vorbind, îşi scutura femeieşte părul 
arămiu, de sub mica tichie de atlaz alb cusut cu fir: 

— Pe noi, prietene, aceeaşi sete ne consumă, 
Tărâmul ştiinţei pure, de unde vii, e matricea luminii, 
purtătoarea lui eidos, a ideii neîntinate: ideea supremă 
a Binelui şi a Frumosului absolut, pentru care filozoful 
atenian, slăvitul Plato, a găsit acel unic cuvânt. ŞI 
repetă, iniţiat: Acel unic cuvânt! 

Vorbele erau adresate, în greaca veche, cu o nobilă 
plecăciune, lui Saadi, matematicianul  pitagoreic. 
Gasconul, mândru de diplomele sale umanistice, dori 
să-l iscodească pe marele dascăl idealist: : 

— Nu cunosc acel cuvânt. Care-i acela şi mai cu 
osebire, care i-ar fi noima, în zilele noastre? 

O uşoară tăcere se aşternu în cerdacul larg al 
cneazului, până răzbătu peste grădini ecoul strigătul 
unui timonier din golful portului: 

— Viraa ancora! 

Singurul marinar dintre cei de față, căpitanul Vara 
Haag, ciuli urechile. Apoi pufăind adânc din luleaua-i 

cocoşată, cu capac, repetă într-o latinească mai curând 
liturgică decât cărturărească. 

— Care i-ar fi noima? 

Grecul tăcu, cu un zâmbet străbătut de fiorul unei 
supraterestre înţelepciuni. Atunci râsul voios, uşor 
ironic, al principelui Cantemir deschise, ca de obicei, 
ostilitățile „banchetului”, în acea seară de limpezimea 
peruzelei, lămurind ironic: 

— Acel cuvânt este kalokagaton, şi Platon îşi 
închipuia că studiul acestui element - „ultim” al 
existenţei ridică spiritul deasupra vieţii comune. 

Asemenea intervenţii ale lui Dimitrie Cantemir 
încetaseră de mult să-i mai uimească pe înalții oaspeţi 
ai lui P. A. Tolstoi. Cei mai mulţi se bucurară deci în 
sinea lor că trufaşul platonician, prețuit drept mintea 
cea mai strălucită a Academiei constantinopolitane, 
avea să fie iarăşi înfundat de acest Pico de la 
Mirandola moldovean. Doi dintre obişnuiţii casei 
cneazului se şi repeziră să-l sprijine, stârnind văpăi de 
nemulţumire în ochii grecului. 

— Nonsense!... mormăi, primul, sir Percy Honey, 
baronetul scoţian prin care regina Ana - sub sceptrul - 
căreia se unise, de voie, de nevoie, Anglia şi Scoţia - 
binevoia „să-şi arunce ochii asupra strâmtorilor 
turceşti”. Şi conchise. Sir Francisc Bacon a risipit 
această păgubitoare himeră încă din veacul trecut! 

Olandezul îi ţinu hangul, citându-şi compatriotul: 

— „Materia se creează şi se distruge datorită 
propriilor ei legi fizice”, Van Helmont dixit!* 

Se zvoni un început de larmă. 


8 În latină: a zis! 


Bazil ae carii uzi ia E Ga a r gaa dear vei a atzi) ama i aE 


Temându-se de vreo ascunsă zâzanie, care ar fi 
stricat voia bună a acestui pestriţ sobor, diplomatul lui 
Petru | o curmă, împăciuitor: 

— Aş zice să-i lăsăm pe aceşti filozofi să-şi apere 
singuri principiile. Până atunci, ni se vor schimba 
ciubucele şi se va sluji, în păhărele anume, o băutură 
abia aromită, pe care o suferă numai bărbaţii în 
putere. | se spune pe la noi vodka şi oarecum aduce cu 
o aspră licoare din ţara baronetului scoţian, prietenul 
nostru!... 

Zâmbetele se aşternură mai lesne pe chipurile 
părtaşilor la vechea dispută a spiritelor vremii şi 
Cantemir putu urma cu a lui dicţie fără cusur: 

— Cu această noimă, magistrul profesorului nostru 
exprima, în Fedru, în Banchetul şi în Lisis, ba chiar şi în 
Republica, vestitul său dialog, ideea pe care şcolarul 
lui, Heraclid din Pont, o punea în seama lui Pitagora: că 
numai Dumnezeu este înţelept, iar omul nu poate fi 
decât cel mult iubitor de înţelepciune! M-am opus cu 
străşnicie acestei idei, încă din fragedă tinereţe, într-o 
carte scrisă sub oblăduirea dascălului meu, leremia 
Cacavela. s 

— Acel Divan al Lumii, tipărit la laşi, mi se pare că nu 
este decât o dezvoltare a teoriilor stoice, îl întrerupse, 
la rândul său, cu un subțire surâs platonicianul. 

— Nu mă ascund. Se termină chiar cu cele zece 
porunci ale prietenilor lui Marc-Aureliu. Dar am urcat 
de-atunci câteva trepte. Prin Bacon, filozofia a început 
să cedeze ştiinţei locul cuvenit. 

Baronetul scoţian încuviinţă printr-un nou mormăit. 
Cantemir îi mulţumi din ochi şi urmă: 

— Pentru Cartesius, apoi, medicina, mecanica şi 
morala sunt ramurile unui singur trunchi, care este 
fizica, iar filozofia e comparată cu rădăcina ce le 
transmite sevă nutritivă. Dacă practica ştiinţelor fără 
filozofie este secătuită, apoi filozofia pură, iubite 
magistre, fără experienţa ştiinţelor naturii, e ca un ciot 
găunos, în care-şi caută sălaşul doar lotrii şi păsările de 
pradă ale nopţii. 

O dată cu tânărul franţuz - mândru de invocarea lui 
Descartes - toţi cei de faţă salutară prin vii aplauze 
replica ce marca izbânda prinţului Cantemir asupra 
ilustrului profesor şi închinară în cinstea lui întâiile 
pahare din acea zdravănă băutură rusească. 

Şi pentru că niciodată agapa nu se încheia fără 
cuvenita „istorie de pomină”, pe care oaspeţii 
cneazului rus se legaseră a o istorisi unul câte unul, 
Cavalerul de Syre, căruia îi venise rândul în seara 
aceea, nu se lăsă prea mult rugat, cunoscut fiindu-i, şi 
de toţi admirat, darul său de povestitor. 

El începu, adresându-se mai întâi olandezului: 

— lubite căpitane Van Haag, să nu te supere 
povestea la care voi purcede. Şi îţi cer dumitale iertare - 
dintru început, şi-acum voi lămuri în două chipuri 
această adunare de oameni veseli şi înţelepţi, pentru 
ce. Mai întâi, fiindcă istoria mea se întâmplă pe mare. 
Intru deci-pe teritoriul dumitale şi presimt că-mi vei 
afla cusururi de amănunt pe care numai politeţea te va 
împiedica să le ridici împotrivă-mi. 

Olandezul nu răspunse: doar săltă paharul, cu 
înţelesul că marea nu-i neapărat teritoriul său şi că pe 
căile ei este loc pentru toată lumea, mai cu osebire 
pentru un povestitor atât de îndatoritor. 

Franţuzul închină şi el şi urmă: 

— Apoi, pentru că istoria mea reaminteşte, fără voie, 
cea mai grea dintre puţinele înfrângeri suferite de 
admirabila dumneavoastră flotă nordică. Dar numele 
învingătorului o scuză. 

Van Haag ciuli urechile. 

— Şi cine e, rogu-te acela pe care te pregăteşti a-l 
slăvi? întrebă arţăgos bătrânul lup de mare, hotărât 
dintr-o dată să-l nimicească pe acest gascon imberb şi 
cam prea sigur de el. 

— Le chevalier Bart, stimate domn. 

La numele acesta, Van Haag bătu în retragere, şi 
întreaga luare-aminte a mesenilor se îndreptă spre De 
Syre, care porni să povestească, plin de însufleţire, un 
episod din lupta navală de la Texel, cunoscută tuturor 
marinarilor. 

— Domnilor, - începu el căutând privirea cneazului, - 
acum nu mai reprezintă pentru lumea diplomatică o 
taină faptul că victoria escadrei de la Dunkerque, 
comandată de Jean Bart, a fost piatra de temelie a 
unor importante relaţii de amiciţie. 

Cneazul clipi, încuviinţând, iar francezul urmă: i 

— Precum ştiţi, cu numai câțiva ani în urmă, o serie 
de calamităţi naturale au împiedicat ogoarele Franţei 
să-şi mai poată sătura locuitorii. La Paris bântuia 
foametea. Consilierii regelui negociaseră un mare 
transport de cereale ruseşti şi poloneze ce trebuia să 
fie dirijat spre portul Vleker: un convoi de o sută 
douăzeci de vase de comerţ, ce urma să fie escortat 
spre porturile noastre de o escadră neutră, căci 
războiul ne risipise navele pe mările lumii. Cele câteva 
corăbii franceze disponibile n-ar fi putut ridica pânzele 

în Marea Nordului, dominată de flota lordului-amiral 
Hopson, aliată cu cele două escadre olandeze pe care 
Messieurs les Etats Généraux des Provinces Unies le 
puseseră de strajă, ca să ne răpună prin foame, să mă 
ierte domnul Van Haag. Enfin, jean Bart se 
însărcinează să protejeze convoiul şi mica lui escadră, 
în frunte cu „Maurul”, comandat de dânsul, iese în larg. 
În zorii celei de-a treia zile de navigare pe o mare 
neliniştită şi mereu voalată, zăreşte, la douăsprezece 
leghe vest de Texel, o uriaşă flotă cu toate pânzele-n 
vânt. Comandă manevra de apropiere şi două ceasuri 
mai târziu are dinainte convoiul de grâne ruseşti, dar... 
capturat de inamic şi împins spre un port străin. Înălţă 
la catarg steagul consiliului căpitanilor. Peste puţin, în 
cabina lui, se hotărăşte atacul. Căpitanii coboară în 
bărci şi trec pe punţile lor de comandă, conform 
ordinelor primite pe „Maurul”: „abordaj cu sabia-n 
mâna!” Situaţia era disperată şi eroică. Să 
ne-nchipuim, pe această masă poziţia taberelor... 

Cu o neaşteptată dibăcie, povestitorul preschimbă la 
repezeală masa banchetului într-un sugestiv tablou de 
bătălie navală. Cele două tipsii de argint golite de - 
poame şi puse faţă-n fată fură botezate: una „Maurul”, 
cealaltă nava amiral olandeză „Prince de Frise”. 
Farfuriile, cupele şi .chiar câteva frumoase pere 
pergamote se preschimbară în fregate, corvete şi 
„flătes”. Bătălia se dădea în stilul clasic al corsarilor, în 
care manevra rapidă şi saltul pe puntea inamică erau 
preludiul unei sălbatice lupte corp la corp. Privindu-l pe 
De Syré, ascultătorii şi-l puteau închipui pe Jean Bart, 
cu statura lui herculeană, cu sabia de abordaj într-o 
mână şi un pistol într-alta, răcnind comenzile, îmbrăcat 

de paradă, pe piept cu ordinul Sfântului Ludovic şi în 
gură cu o făclie aprinsă ca să dea foc grenadelor pe 
care avea să i le-ntindă, una câte una, fiul său 
Francois, guard de marină pe „Maurul”. 

Povestitorul relată victoria francezilor cum n-ar fi 
putut-o face decât un martor ocular, ceea ce: şi 
mărturisi că fusese: 

— Mă aflam şi eu acolo, domnilor, pentru primirea 
convoiului, pe lângă Court de la Bruyere, primul său 
locotenent. Şi am asistat atunci, în iureşul abordajului, 
la cea mai adevărată istorie de pomină, aceea pe care 
am să v-o povestesc acum, abia acum. 

Ascultătorii, captivaţi ele povestea bătăliei fuseseră 
gata să se declare mulţumiţi, de aceea se arătară cu 
atât mai atenţi la urmare. De Syre reluă: 

— În clipa abordării, cavalerul Bart a strigat: „Zece 
pistoli? aceluia care-mi va aduce pavilionul 
vasului-amiral inamic şi şase celui care va aduce 
pavilionul de la pupa”. Am văzut atunci miracolul, Un 
contramaistru de pe „Maurul”, un tânăr provensal, sau 
portughez, pe nume Miguel Pamberg, se agăţă de o 
parâmă şi balansându-se se aruncă în cordajul - 
vasului-amiral olandez, apoi ca o veveriţă se căţăra pe 
catargul cel mare până la crucetă. Şeful echipajului 
olandez îl vede şi sloboade în el două focuri de puşcă 
scurtă. Tânărul e rănit, în braţ şi în pulpă, dar nu se 
lasă. Îşi scoate basmaua din cap şi-şi leagă pulpa, iar 
cu eşarfa de, la gât îşi strânge braţul din care sângele 
începuse să curgă. Se căţără şi pe arboret, smulge 
pavilionul, şi-l înfăşoară pe după mijloc, ca pe un brâu, 
apoi îşi dă drumul pe straiul care leagă catargul de 

dunetă şi smulge şi pavilionul de la pupa. Olandezul îl 
pândise tot timpul, atât cât îi îngăduia vălmăşagul de 
pe punte, şi, pe la spate, i-a azvârlit cangea. O lovitură 
de uriaş. Dar flăcăul s-a ferit scurt, - nu destul, fiindcă 
în trecere i-a zdrelit şoldul - şi fierul a făcut ţăndări 
felinarul cel mare. Apoi, dintr-o singură mişcare, 
băiatul i-a răspuns nemernicului cu o lovitură de 
pumnal, azvârlit, domnilor, cu precizie ma-te-ma-ti-că 
de la douăzeci de paşi, ca piraţii din Baleare, 
străpungându-l dintr-o parte-n alta, aşa, ca pe-o 
bucată de brânză de Olanda. (Şi povestitorul înfipse 
cuțitul într-un burduf roşu, aflat pe masă). Pe urmă, cât 
ai bate din palme eroul a depus la picioarele 
comandantului său cele două trofee atât de vitejeşte 
dobândite... În cinstea acelui tânăr, mes chers amis, 
ridic acest pahar. Cine ciocneşte cu mine? 

— Eu, monsieur!... răsună glasul aspru al căpitanului 
Van Haag care se apropie şi întinse, primul, paharul. 
Confirm povestea cavalerului nostru gascon. O ştiam 
de-altfel într-o versiune, ce-i drept, mai puţin 
pasionantă, de la comandantul vasului „Prince de 
Frise”, amiralul Hidde de Vries, care şi-a pierdut şi - 
braţul în acea bătălie. 

— Well, - interveni curios şi practic baronetul, - eu aş 
vrea să ştiu dacă din acest colosal convoi s-a mai ales 
ceva, după tot prăpădul de care s-a povestit aici. Altfel, 
la ce bun tot eroismul ăsta? 

Nedumerirea scoţianului află îndată lămuriri de la 
cinstita gazdă, care-l informă că, în afară de patru 
corăbii acostate pe ceaţă, în canalul Mânecii, de un vas 
britanic şi conduse la Plymouth, flota cu grâul rusesc a 
ancorat, cu pace şi belşug, la Le Hâvre. Mai departe, 


înălţimea sa cneazul Tolstoi se feri să spună ce ştia 
numai el despre flăcăul din povestea de pomină a 
franţuzului, poate pentru a nu stârni prea tare 
curiozitatea oaspeţilor săi. 

În aceeaşi seară, îndată ce ultimii musafiri fură 
petrecuţi de stăpânul casei până la scară, din umbra 
grădinii împrejmuitoare năvăliră ienicerii gărzii de la 
Edicule spre a îndeplini ştiuta poruncă a vizirului 
Mehmet. 

IX 
LA DRUM DE SEARĂ 


Chiar când se culca noaptea târziu, zăbovind pe 
unde zăbovea, Dimitrie Cantemir se trezea o dată cu 
răsăritul soarelui. Îşi lua dulceaţa de chitră la masa lui . 
de lucru. Prin fereastra totdeauna deschisă, căci 
vremea este blândă aproape tot anul în acea parte a 
lumii, adierile dimineţii îi aduceau miresme de grădini 
şi de ape. Şi de câte ori ridica ochii de pe filele scrise în 
felurite limbi, cu slova lui măruntă, o privelişte de 
basm i se dăruia privirii. În bătaia celor dintâi raze ale 
soarelui, Constantinopolul, cu grădini, marmuri de 
palate, cupole de bazilici şi minarete, se acoperea cu 
aur şi purpură. Şi pana filozofului începea din nou să 

alerge grăbită pe colile de hârtie albă anume adusă 
pentru dânsul de la manufacturile apusene. 

Într-una din aceste dimineţi, Dimitrie şedea, mai 
gânditor ca de obicei, asupra unui răvaş pe care-l 
începuse în limba greacă. Se răzgândi şi, arzând la 
flacăra unei lumânări hârtia pe care abia scrisese 
câteva rânduri, luă alta şi le scrise a doua oară, de 
data aceasta în latineşte, Se vede că era o scrisoare de 
mare însemnătate şi chibzuia cum va fi mai anevoie de 
desluşit, de s-ar întâmplă să cadă în alte mâini decât 
acelea ce trebuiau să o deschidă. Şi pesemne că nici 
prea mare încredere nu avea în ştafeta pe care era 
nevoit să o folosească, un grec din Fanar. 

Dintr-o dată portita cea mai ferită a grădinii, ce da 
într-o _ ulicioară cu totul dosnică, scârţâi prelung. 
Dimitrie înălţă fruntea şi zări un bătrân negustor de 
covoare de Smirna şi de Tebriz înaintând pe sub 
umbrarele de iasomie, pe buze cu acel neschimbat 
surâs oriental, viclean şi ademenitor. Nedumerit - căci 
nu pricepea de unde cunoştea acel neguţător de 
covoare taina portiţei dosnice şi ce-l putea aduce la 
ceasul acela într-o casă unde totul părea încă să - 
doarmă - Cantemir se ridică de la masă şi se aplecă 
asupra ferestrei larg deschise. 

Zărindu-l, negustorul se opri, făcu o temenea 
ducându-şi mâna la inimă, la buze şi la frunte, apoi 
întrebă cu glas scăzut, în graiul dulce al Moldovei: 

— Bucuroşi de oaspeţi, măria-ta? Dimitrie Cantemir 
se lumină deodată la faţă şi izbucni în râs: 

— Ei, bată-te să te bată! De asemenea oaspeţi 
fireşte că suntem totdeauna bucuroşi. Bine ai venit, 
căpitane Petrea. 

Cel astfel dat în vileag duse iute un deget ia buze, 
uitându-se temător împrejur. Dimitrie Cantemir îi făcu 
semn să se urce pe scăriţa care ducea, printr-un mic 
pridvor potopit de glicină, din grădină drept în cămara 
căptuşită cu cărţi. Işi strânse apoi cu căldură, la piept, 
pe fostul dascăl de arme şi prieten credincios. 

— Te aşteptam mai de mult... De data aceasta ai 
zăbovit binişor şi intrasem la gânduri. Dar bucuria 
acestei revederi mă răsplăteşte de toate grijile pe care 
mi le făcusem. Nu ne-am mai văzut de când mi-ai adus 
răspunsul Milescului. 

Căpitanul Petrea îşi scoase turbanul şi halatul vărgat 
ponosit, apoi răsuflând uşurat ridică fruntea: 

— Măria-ta, am zăbovit, ce-i drept, dar nu fără de 
folos. 

— Stai jos pe divanul ista şi povesteşte. Dar mai întâi 
de toate spune-mi ce-i cu straiele în care te preumbli? 
De ce ai socotit că trebuie să te ascunzi venind la 
mine? Doar ai firman de la marele vizir că poţi sosi şi 
pleca oricând fără supărare, pe căile de uscat şi de apă 
ale împărăției. 

— Firman, nefirman, măria-ta, paza bună trece - 
primejdia rea. Că şi Mehmet al comisului, după câte 
am auzit, nu mai e taman-taman cel pe care îl ştiam 
noi. Aşa se schimbă câteodată oamenii, şi mai vârtos 
cei mari ai lumii acesteia. 

O umbră trecu pe faţa lui Dimitrie. Întrebă iarăşi, 
clipind des, cum făcea răposatul părintele său, la 
îngrijorare: 

— Spune-mi tot, căpitane Petrea. Mi se pare că-mi 
aduci veşti de samă, Dar ce vorbesc eu? Poate că ai 
nevoie mai întâi să te odihneşti şi să îmbuci ceva. 

— Nici o grijă, măria-ta. Am venit pe apă, cu un caic. 
Marea a fost toată vremea ca untdelemnul. Mai multă 
odihnă nici că se putea. Şi de-ale gurii am avut 
berechet... * 

— Atunci stai şi eu _ te-oi asculta cu toată 
luarea-aminte. Spune-mi ce mai e prin Moldova 
noastră? E linişte? 

— Liniştea Moldovei, măria-ta, e tihna vânturilor şi 
odihna valurilor... Vremuri grele; de bici şi de jug nu 
mai scapă ţara. Au început moldovenii să dea bir cu 
fugiţii. lar s-au stârnit năvalele lotrilor, şi când Duca 
Vodă cel tânăr, când Mihalache Racoviţă storc ţara cu 
rândul, până la cea din urmă picătură... 

— Ce fac oamenii noştri? 

— Rabdă sireacii, dar inima ţării bate de nădejde. 
Despre asta ţi-oi da samă pe îndelete. 

— Şi boierii noştri ce fac? 

— Starea boierilor neturciţi este jalnică. Se roagă 
bieţii ziuă întreagă cu ochii la răsăritul soarelui... Trag 
nădejdea  dintr-acolo, aflând că tot de cătră 
creştinătate aşteaptă mântuirea toată suflarea, ca să 
se ridice ca iarba la suflarea primăverii. “ 

— Da... Starea de lucruri din Europa e nespus de 
prielnică Rusiei: negoţul peste hotare, flota, lupta lui 
Petru cu  năravurile. îndărătnicite, toate-mi stau 
dinainte, ca o pildă vie a strădaniei principelui umanist 
spre a guverna împotriva înapoierii în care şi-a ţinut 
lumea veacul cel asfinţit... Mă gândesc mereu şi mă 
frământ... 

— Gându-i bun, măria-ta, dar fapta e şi mai bună... 
negreşit, la vremea ei. 

— Comisul ce mai spune? 

— L-a amuţit un gutunar, astă-iarnă. Dumnezeu să-l 
ierte. 

— Rău îmi pare... Dar ia zi-i, Brâncoveanul s-a 
potolit? 

— Apoi aici e comedia cea mare. De la o vreme, a 
început să umble în două luntre, adulmecând vulpeşte 
dincotro bate vântul... Tocmai de aceea am şi zăbovit 
atâta. Am avut multe de aflat şi de pus la cale cu 
oamenii postelnicului Cantacuzino, ruda măriei-tale, 
care s-a rupt de partida Brâncoveanului. Incepe să 
se-arate că  stăruinţele  Milescului de a  făuri 
mănunchiu-i de principi împotriva aliotmanului dau 
roadă timpurie. Am mai legat cu prieteşug şi cu un 
anume David Corbea, un fel de cărturar... 

— Am auzit de el. A fost şi pe aici, slujitor la 
capuchehaia lui Brâncoveanu. In ce ape se scaldă 
acuma? 

— Păi în apele în care, pare-mi-se, tot el l-a adus şi 
pe Brâncoveanu. Nu-l prea iubeşte el pe voievodul 
muntean, dar îi slujeşte de multă vreme, pentru un 
bine pe care i l-ar fi făcut prin Ardeal. Zice că va pleca 
în curând ca sol de taină al stăpânului său către ţarul - 
Petru, în Ţara Căzăcească. 

Dimitrie Cantemir îl privi o clipă pe oştean, aproape 
fără să-i vină â-şi crede urechilor. 

— In Ţara Căzăcească? In Rusia? E nemaipomenit! 

Căpitanul Petrea zâmbi şiret în barba-i sură, apoi 
adăugă cu prefăcută nepăsare: 

— Şi-apoi, nu ştiu dacă face să se spuie că acest sol 
de taină va fi însoţit în drumul său, cam într-o lună de 
zile, de un oştean, proaspăt lefegiu al lui Constantin 

Vodă Brâncoveanu, pe nume Petrea Gălăţeanul, sluga 
măriei-tale. 

Dimitrie Cantemir începu a râde, bătând din palme: 

— Bine, dar domnia-ta eşti diavolul însuşi. N-aş fi 
visat niciodată că tocmai Brâncoveanu să ajungă să 
plătească leafă oamenilor mei... Mă bucur din toată 
inima. 

Dimitrie fu cuprins de o mare însufleţire şi, sărind 
tinereşte de pe scaunul pe care sta la masa de scris, se 
aşeză alături de musafirul său şi-i puse mâna pe umăr. 

— Căpitane Petrea, această călătorie a domniei-tale 
în Rusia preţuieşte cât tezaurul Paleologilor. Nici nu-ți 
poţi da sama ce bine se potriveşte cu cele de trebuinţă 
ale noastre. Ai picat tocmai la timp. Dar ia spune-mi: 
cât poţi rămâne aici, în Țarigrad? 

— Cel mult trei zile. Ca să fiu la vreme înapoi la 
Bucureşti, să-l însoțesc pe acel Corbea... 

— Avem tot timpul. Voi pregăti în grabă cele de 
cuviinţă. 

Dimitrie Cantemir dădu un scurt ocol odăii sale, apoi 
şopti repede: 

— Am de scris şi de trimis ţarului Petru o scrisoare - 
lungă şi de mare taină. Trebuie să-i dau unele veşti de 
la solul lui de aici, de la contele Tolstoi, pe care 
sultanul l-a închis alaltăieri la Edicule. Prin mijlocirea 
unor ceauşi m-am pus în legătură cu omul lui. Acesta 
mi-a încredinţat un plic cu hârtii ce trebuie sa ajungă 
negreşit în mâinile ţarului Petru Alexeievici. Poimâine 
poţi pleca... Dar voiam să te întreb, - îşi aduse dintr-o 
dată aminte Dimitrie, - ce mai ştii de Mihuţ, 
„Vântură-lume” al nostru? 

Ca şi ultima dată, căpitanul Petrea ridică din umeri şi 
mai-mai să se jure că nu ştie nimic. Dar ochii i se 
bucurară de acelaşi zâmbet şiret. 

Fostul domn pricepu şi acum că oşteanul nu voia sa 
spuie ceea ce ştie. Dar nici o clipă nu se gândi să-i ia 
această taină în nume de rău, bănuind că nu putea fi 
decât nevinovată şi că, fără îndoială, tatăl, lui Mihuţ îi 
pregătea o veste bună despre al său nepotolit flăcău 
care fusese cândva stegar şi rotmistru în oastea 


Moldovei. 
x 


* x 


Şi în acel an toamna se dovedise a fi lungă şi blajină 
la Moldova. Către hramul Sfântului Dimitrie izvoditorul 
de mir, zilele erau atât de însorite, încât te-ai fi crezut 
tot în august, de n-ar fi fost rugina mai întinsă a 
pădurilor şi viilor. Nopțile erau însă reci şi umede, iar 
ceţurile pogorâte prin văi se lăţeau şi stăruiau mai ales 
pe valea cea largă a Siretului Hanurile se cam 
părăduiseră, iar drumeţii, siliţi să înnopteze care pe 
unde  apucau, aprindeau focuri mari ca să-şi 
înveselească cina, alungând rebegeala ce le pătrundea - 
în oase. 

Un focşor ca acela îşi înălța pălălaia şi pe sub ulmii 
sub care se aflase hanul Hagiului şi unde, în seara 
aceasta, poposiseră mai mulţi cărăuşi, precum şi doi 
negustori ce veneau din Muntenia. Aceştia călătoreau 
călări, însoţiţi de vreo patru-cinci slujitori şi de un 
coşcogea chervan legat cu şine de fier. 

La drept vorbind, nu la han trăseseră ei, ci dinaintea 
hanului din care nu mai fiinţa acum decât o zidărie 
înnegrită de fum. 

Aflând din auzite că Hagiul ar fi avut bani mulţi 
îngropaţi într-un loc numai de el singur ştiut, taxidarii 
Ducăi Vodă atâta îl munciseră şi-l schingiuiseră, că 
până la urmă bietul îşi dăduse sufletul în mâinile 
călăilor. De ciudă că tot nu putuseră scoate nimic şi ca 
să şteargă urmele faptei, zbirii puseseră foc casei,-de 
la acoperişul de şiţă. Acum, zidurile vechi, roase şi 
oarbe, se înălţau hâde ca nişte vedenii în pâcla vânătă 
a nopţii. Dacă hanul arsese şi Hagiul pornise pe ceea 
lume, obiceiul însă de a poposi la acea răscruce se 
păstrase. Coşarele şi vreo două pătule mai îndepărtate 
de casă scăpaseră neatinse de pojar şi, pe vremea rea, 
oamenii şi vitele îşi mai aflau oleacă de adăpost în ele, 
fără plată. Căci din pricina vitregiei timpurilor, mai 
cumplite ca niciodată, nimeni nu mai cutezase să 
dreagă hanul şi să-l deschidă din nou. Astfel că în 
seara aceasta, ca şi în multe altele, drumeţii 
aprinseseră focul în marginea şleaului, aţâţându-l cu ce 
apucaseră să smulgă de prin gardurile surpate. Un 
bărbat voinic - unul dintre slujitorii ce-i însoțeau pe cei 
doi negustori - aninase peste jeratic, între două 
crăcane, o pulpă de berbec înfiptă într-o strămurare. “ 

In timp ce pulpa se frigea sfârâind, oamenii şedeau 
la taifas împărtăşindu-şi veştile culese în cale. Unii 
vorbeau domol şi aşezat, ca prin părţile acele; 
muntenii repezit şi apăsat, precum li-e firea şi graiul. 
De aceşti munteni se cam feriseră la început ceilalţi. 
Mai ales de cei doi negustori, dintre care unul, cu toate 
că îi ziceau tot muntean, îl aducea limba la 
moldoveneşte. Se vedea bine că sub portul lor 
negustoresc ascundeau altă îndeletnicire, cu tainic 
meşteşug şi se înţelegea că aveau şi arme bune la 

îndemână pentru paza acelui meşteşug. Mai la urmă 
însă, văzându-i paşnici şi mai mult posaci decât puşi pe 
vrajbă, moldovenii începură să încuviinţeze cu glas 
tare tânguirea unui moşneag dintr-ai lor, care povestea 
despre obida acelor vremi. 

— Prea bine nu a fost de nu se mai ţine minte când 
în sireaca ară a  Moldovei!... Că vorba ceea: 
Schimbarea domnilor, bucuria nebunilor. Săraci şi 
prigoniţi de podgheazuri şi bulucuri de pradă, aşa s-au 
pomenit pe lume bieţii noştri pământeni... Domnii 
Osmanului veneau cu ajutor de la munteni, leşi ori 
tătari, care tăiau, ardeau şi pustiiau ţara, şi gloaba o 
plăteau tot săracii plugari. Dar parcă niciodată domnii 
lumii aceste n-au cutezat să facă atâtea nelegiuiri ca în 
zilele noastre. 

— Aşa-i, moşule, vorbi un alt cărăuş. Sila asta o 
cunoaşte toată Moldova... Da, toată Moldova! A strâns 
Duca Vodă în jurul lui neamurile boiereşti cele 
hulpavnice să le răsplătească de câte au pierdut sub 
Vodă Cantemir cel bătrân şi cel tânăr. Căci şi Antioh a 
vrut să fie cu milă de ţară şi de norod, ca şi tătâne-său. 
Şi acu’, de vreun an încoace instalat, a născocit - 
fumăritul şi-au podidit taxidarii ca viespile pe trupul 
Moldovei... 

— Nici la Muntenia nu e mai bine... oftă moşneagul. 
Spun oamenii că Brâncoveanul - care i-a fost socru bun 
Ducăi Vodă - jupoaie şi mai rău Ţara Românească, să 
poată dovedi câte. plăteşte padişahului ca să-l mai 
ţină-n Scaunul domnesc şi să aibă îngăduinţa de a tăia 
şi spânzura şi în Ţara Moldovei, precum i-a fi vrerea. 
Nu e vorba că şi ţăranii lui sunt tare proşti: nu le lasă 
boierul decât loboda, iar când îi aduce la bătălie la noi, 

dau năvală la jaf asupra sărăciei noastre şi uită de 
sărăcia lor... Şi suntem de-un sânge şi de-o lege... 

— Imi  îngădui să-ţi spun că-i năpăstuieşti pe 
munteni, moş Toadere! se amestecă dintr-o dată în 
vorbă, dar cu ochire blajină şi cu glas domol, unul din 
cei doi negustori. Nasc şi în Ţara Românească oameni 
de omenie şi de nădejde ca şi la Moldova. 

— Dar domnia-ta, străine, de unde mă cunoşti pe 
mine după nume? se minună moşneagul. 

— Hei, care din oştenii vechi ai Moldovei nu te 
cunoaşte, căpitane Toadere, zâmbi iarăşi negustorul. 
N-ai sculat domnia-ta neamul tighecenilor în vremea 
lui Ştefăniţă Vodă, pentru ocinele din bătrâni şi pe 
urmă, dacă n-a fost să izbândeşti, nu domnia-ta ţi-ai 
împrumutat sabia şi virtutea craiului Lehiei? 

— Ei, comedie! se frământă bătrânul. la trage-te mai 
la foc, nepoate, să te văd, că după glas parc-aş şti de 
unde să te iau... 

— lată-mă-s, căpitane Toadere. 

— Aha, acu te-am dibuit, oştene... Mda... acu te ştiu 
Şi te cunosc. 

O tăcere se lăsă. Moşneagul păru să retrăiască - 
întâmplări vechi de tot. 

— Domnia-ta eşti moldovean de-ai noştri? întrebă cu 
sfială un flăcău. , 

— Să vă spuie moşul! râse străinul. 

— Slobod să te spun? zâmbi şi bătrânul. 

Căpitanul Petrea îl scrută din ochi, apoi, la un tainic 
semn de  încuviinţare al moşului, răspunse cu 
voie-bună: 

— Slobod, moş Toadere, că suntem doar între 
oameni de omenie. 


IBM mie ra E Angola "pice goi A E taie =" eo dona md Arial aa" cati ae îi Amitai 


— Apoi dumnealui e căpitanul de lefegii - Petrea 
Gălăţeanul, carele a fost în slujba Moldovei pe 
vremuri... a slujit şi în oastea leşească şi multe semne 
a fi având pe trup de la războaie... Cu Cantemir 
bătrânul a fost deopotrivă asupra multor cetăţi, = cu 
turcii s-au încumetat.. 

— Vei fi fiind domnia-ta din neamul de Codreni şi 
Gălăţeni boieriţi de Cantemir bătrânul, împotriva voii 
divanului? îndrăzni un alt cărăuş. 

— Dintre aceia, prietene... Dar acum slujesc la 
scaunul Ţării Româneşti, ca şi tovarăşul meu aci de 
faţă, carele a poruncit să se părpălească la foc 
hartanul cela de berbec, ca să ne ospăteze pe toţi. 

— Şi de unde şi-ncotro v-aţi încălărat, căpitane 
Petrea? întrebă moşneagul. 

— Într-o treabă de-ale negoţului, moş Toadere. 

— Da' sabia, căpitane, sabia unde ţi-a fi? 

— O  metaherisesc şi pe aceea în negustorie, 
răspunse în şagă oşteanul. Apoi, schimbând vorba: 
Avem chervanul plin de mărfuri munteneşti; şi vor mai 
veni în urma noastră nişte care cu sare şi vinaţ. 

— Şi unde le duceţi, dacă nu vă e cu supărare? - 

— În Ţara Căzăcească, tot pentru negustorie. 

— În Ţara Căzăcească? se minunară aproape într-un 
glas toţi moldovenii. 

— Dar turcul ce zice? închise dintr-un ochi cel ce 
fusese cândva căpitanul Toader şi acum nu mai părea 
a f i decât un drumeţ sărman. 

— Cu voia domniei-voastre, turcul n-are şi n-o sa 
aibă ştire de treburile noastre, vorbi apăsat ciudatul 
neguţător. 

— Pricep, pricep! se veseli foarte moşneagul. Se 
înţelege. Dar domnia-lui, tovarăşul matale, căpitane 
Petrea, ne îngăduie să-l cunoaştem după nume? 

— Dumnealui este ceauşul David Corbea, om umblat, 
care ne face slujba să ne fie tălmaci pe acele străine 
tărâmuri. 3 

— Da, da, pricep, repetă tigheceanul. Ehei, ceauşule 
Corbea, - strigă el apoi, - pofteşte-ţi slujitorii să vadă 
ce-i cu berbecul. Atâta l-ai fript, că a început să 
miroasă a fum... Sau mai curând a fum de iarbă de 
puşcă... Ha, ha, ha... 

— Râzi, moşule, dar numai dumneata ştii de ce râzi! 
zise flăcăul ce se amestecase în vorbă adineauri. Ori 
crezi că dumnealui, căpitanul Petrea, şuguieşte?! 

— Fac şi eu haz de necaz... De bună samă că Petrea 
Gălăţeanul nu glumeşte... Şi nu va fi mai prost 
negustor decât alţii, acolo unde se va duce, oricare i-ar 
fi negustoria... Dar fiindcă veni vorba, căpitane Petrea, 
mai fost-ai vreodată prin acele părţi căzăceşti? 

— Am mai fost, vezi bine c-am mai fost şi multe mi-a 
fost dat să văd, că n-aş mai sfârşi de povestit până 
răspoimâine. i 

— Auzit-am că ţar Petru ar fi întors pe dos credința 
pravoslavnică. Dar că ar fi oştean cum nu se mai află... 

— Este. lar dacă zodia în care ne aflăm nu ne va fi 
protivnică; voi apuca de data aceasta să-l văd şi pe 
„domnul tunar” şi să învăţ a doua oară, la bătrânețe, 
meseria armelor, ca un oştean din cei de acum. 

— Pe „domnul tunar”? se nedumeri Toader. Dar cine 
o fi şi domnul aista tunar? 

— Însuşi măria-sa ţarul Petru Alexeievici! Aşa a fost 
poruncit să-i spuie soldaţii, în loc de „luminăţia-ta”: 

Gospod bombardir, adică „domnule tunar”, pe 
căzăceşte. 

— Mare  minunăţie! Auzi, frăţioare, în loc de 
„luminăţia-sa” să pună el să-i spună „domnule tunar”! 
Şi boierii lui ce zic de această smerenie? 

— Ce să zică? Tac chitic. Că le-a tăiat şi bărbile şi 
pulpanele caftanelor şi i-a pus la lucru. El însuşi 
roboteşte cu şorţul dinainte, la cot cu fierarii şi 
dulgherii. A învăţat meşteşug bun în Olanda şi a făcut 
corăbii cu mâna lui, la Voronej, corăbii mari şi a trecut 
de-pe Don în Marea Neagră. Prietenul nostru, ceauşul 
David Corbea, era la Țarigrad pe atunci. Rugaţi-l să vă 
spună el cum a fost, ca unul care s-a aflat de faţa. 

— Domnia-ta, ceauşule, - se întoarse bătrânul spre 
Corbea, - ne-ai îndatora mult, adăpându-ne sufletele 
cu nădejde, dacă ne-ai povesti această neasemuită 
întâmplare. Şi apoi pe aceste meleaguri o vorbă cu tâlc 
nu este de prisos, mai ales la vremi de cumpănă şi 
restrişte ca acestea. 

— Eu, oameni buni, - se hotărî cam în silă să 
grăiască Corbea, - înainte de aceste vremi fost-am 
învățăcel în Ardeal, apoi dragoman cu plată la - 
capuchehaia Brâncoveanului. Mi-a fost drag să fiu 
slobod. De aceea, când a venit solul rusesc Emilian 
Ukrainţev la Țarigrad, pe întâia corabie rusească de pe 
Marea Neagră - se chema acea corabie cu pânze 
„Kreposti”, adică „Puterea” - mult m-am bucurat 
văzând spaima trufaşilor mei stăpâni. Sultanul privea 
din geamlăâcurile Seraiului său şi zice-se că ar fi 
tremurat el de ciudă. Mă aflam şi eu printre cei o sută 
de ceauşi călări ce l-au întâmpinat pe solul rusesc la 
mal, când a coborât din corabie. 

— Şi de ce tremura de ciudă sultanul? întrebă flăcăul 
cel dornic să le afle pe toate şi care răspundea la 
numele sihastrului Dănilă. 

— Hei, - adaose de-alături moş Toader, în locul 
ceauşului, - fiindcă a văzut o corabie de toate 
mândreţele, care nu era a lui, plutind cam prea 
aproape de țărmurile noroadelor creştine... 

— Nu eşti departe de adevăr, se întoarse spre el 
David Corbea. Lăcomia turcească n-are margine. Dar 
ciudă aceasta, vecină cu turbarea, avea şi alt tâlc, ce 
mi l-a spus un grec; turcilor le e teamă că dacă ţarul 
Petru Alexeievici închide Marea Neagră cu o flotă a sa 
de război, la Țarigrad se face foamete şi lipsă, pentru 
că bucatele, uleiul, ceara şi cheresteaua se aduc prin 
schelele ţărilor noastre. 

— Apăi, nu-i greu de priceput; noi slăbim şi turcul se 
îngraşă, se oţări şi flăcăul cel sfiicios. 

— Ţarul le-a şi luat turcilor Azovul, dar nu ca să 
închidă Marea, ci dimpotrivă s-o deschidă slobodă 
pentru  negoţul tuturor neamurilor creştine. lar 
deocamdată, - mai zise Corbea şi-şi termină cu asta 
vorbirea, - făcând armată nouă pe uscat şi pe mare, îl - 
bate pe craiul şvezilor la Marea Baltică. Asta e. 

— Să-i deie cel de sus sănătate şi grabnică izbăvire, 
dacă numai gândul cel bun îl călăuzeşte! îi ură 
tigheceanul. Şi domniilor voastre, de asemeni, să vă 
dea sorţi de izbândă în călătoria în care aţi purces... 
Ţara aceasta, care a cunoscut slava lui Ştefan cel Mare 
şi mucenicia iubitorului de norod lon Vodă, nu va lipsi 
de la sfânta-i datorie de a fi cât mai degrabă slobodă 
din greaua-i asuprire. 


În timp ce rumenea la foc hartanul, unul din oamenii 
căpitanului Petrea, meşter în ale gătitului, îl tot stropea 
cu saramură pregătită anume într-o strachină, apoi 
berbecelul prinse dintr-o dată să sfârâie cumplit, semn 
că era numai bun de despicat şi de înfulecat. La un 
semn al stăpânului său, slujitorul se duse la chervan, 
de unde se întoarse cu braţele pline: încă un hartan 
gata fript, un burduf de brânză cât o roată de plug, o 
ploscă mare de roşu de Drăgăşani şi o pită albă 
crescută. 

Se încinse ospăț în toată regula. Şi după ce Dănilă 
cărăuşul, carele abia împlinise douăzeci de primăveri, 
le zise din fluier nişte doine de ţi se rupea inima, 
sfârşite-n hore de-ţi furnicau picioarele, mai stătură iar 
la taifas, şi slujitorul căpitanului Petrea se mai arătă la 
poruncă cu altă ploscă plină. Trecuse bine de miezul 
nopţii când, înfăşurându-se în pături miţoase şi 
trăgându-se mai lângă foc, drumeţii socotiră că-i 
ceasul să-şi afle calea mai departe pe aripile somnului. 

Prin ulmii înalţi, cu frunzele rărite, preschimbate de 
tainicele orânduiri ale toamnei în scoici de aramă prin 
care adierile nopţii susurau prelung, trecu, venit - 
dinspre miazănoapte, cel dinţii vânt prevestitor de 
iarnă. 

Către amiază, vremea se posomori de tot. Geana 
sinilie, cu dâre trandafirii, ce mai stăruia pe un fund de 
zare peste aurul întunecat al pădurilor de ceea parte, 
se şterse şi ea, cotropită de volburi ca de cenuşă. 
Vântul prinse să taie ca în plină iarnă şi prin burniţa ce 
se cernea mocnit din înalt începură să se zbată câţiva 
fulgi răzleţi. 

Moş Toader îşi ţinuse toată vremea murgul pe 
potecă, de-a lungul şleaului, dar după un timp trase - 
scurt de dârlog şi apropiindu-se de căruţă, bătu cu 
codirişca în loitră. De sub coviltirul de rogojini ieşi 
chipul cam somnoros al flăcăului, care în ajun îi zisese 
din fluier până noaptea târziu. 

— Ce-ai spune, măi nepoate, dacă m-aş piti şi eu sub 
coviltirul cela, până se mai potoleşte păcătoasa aiasta 
de zloată? 

— Păi ce să spun, moşule, vorba păcăliciului: 

Şi zicând, strânse hăţurile. 

Caii se opriră, scuturându-şi coamele, Moş Toader 
descălecă, înnodă cu îndemânare dârlogii murgului pe 
după loitră, acoperi cu o dimie, împăturită în patru, 
tarniţa, ca să nu se umile, dezlegă desagii de la coburi 
şi cu ei în braţe sări în căruţă cu o sprinteneală care îl 
uimi nespus pe flăcău. 

Făcându-şi loc, cu mare desfătare, pe maldărul de 
fân ce mai păstra încă toate miresmele luncii, moş 
Toader prinse a-şi freca încheieturile genunchilor şi 
oftă cu ochii la felinarul cu oloi de rapiţă, atârnat 
deasupra, sub coviltir. 

— Amarnice sunt bătrâneţile aistea, măi nepoate! De 
ciudă că nu mă înduplec să le iau în samă şi mă 
încăpăţânez să mai bat drumurile călare, în loc să stau 
pe cuptor, cum s-ar cuveni la leatul meu, iaca, au 
început iar să mă muşte de balamale. 

Flăcăul tăcu, silindu-şi caii cu hăţurile. Cele auzite în 
jurul focului de sub ulmi - povestirile căpitanului Petrea 
şi ale ceauşului David Corbea, precum şi amintirile . 
acestui Toader despre atâtea fapte de vitejie şi de 
zbucium în vitregia vremilor - îi înfierbântaseră inima 
şi închipuirea. Hotărâri mari şi urări urieşeşti, înfiripate 
într-o clipă de tinerească însufleţire, se năruiau în clipa 
următoare, topite sub un noian de gânduri grele. Apoi 
iarăşi se depănau despletite ca puhoaiele întărâtate de 
furtună. Toate - lucruri şi oameni - i se înfăţişau acum 
parcă altfel. 

Simţind asupra-şi privirea moşneagului, ca şi cum 
s-ar fi temut că i-ar pătrunde gândurile, flăcăul vorbi, 


cam nemulţumit, şi mai mult ca să rupă tăcerea, fără 
să-şi dea seama că-l îndreaptă tocmai spre miezul 
tulburării sale. 

— Şi zi-i aşa... îl ştiai, adicătelea, mai de demult, pe 
acel căpitan Petrea? 

Moşneagul se prefăcu a nu fi priceput nimic: şi 
răspunse domol: 

— Da... de bună samă, mai de demult... 

— ŞI el... te ştia cine eşti? 

— Precum s-a văzut. Că altfel nu-şi deschidea el 
dintr-o dată sufletul şi nici limba nu şi-o dezlega, pe cât 
îl cunosc. 

Flăcăul dădu din cap, apoi un zâmbet abia mijit îi 
încreţi colţul gurii: 

— Da tot s-a uitat cam lung la domnia-ta şi a 
pregetat o clipă să-ţi răspundă când l-ai întrebat, la 
plecare, prin care vad are de gând să treacă Prutul... 

— De pregetat, e drept că a pregetat, - se învoi 
moşneagul, spunându-şi în sinea lui: „E dat dracului 
flăcăuaşul aista; a băgat de samă!” - dar vorba e că de 
răspuns tot a răspuns. Tot atât de drept este, însă, ca 
drumurile se mai pot şi schimba, că nu totdeauna - 
socoteala din bătătură se potriveşte cu cea din 
iarmaroc. 

— Fireşte! întări cam tăios flăcăul. Apoi după o 
ochire piezişe adăugă: Aşa cum ţi l-ai schimbat şi 
domnia-ta? 

Bătrânul nu-şi mai putu stăpâni o mişcare de uimire. 

— Da' de unde ştii tu că mi l-am schimbat? 

— Păi, - răspunse liniştit flăcăul, - asară parcă ziceai 
că te-ai duce spre Tecuci şi iată-te acu pe şleaul 
Bârladului... Ai treabă la Ghergăuşani? 

Moş Toader nu păru prea grăbit a răspunde. Dar se 
vede treaba că nu din vreun gând viclean. Căci i se 
descreţi fruntea şi un semn de râs bun îi înflori sub 
mustaţa stufoasă. Zărindu-l, flăcăul pririse dintr-o dată 
a se veseli. 

— De ce râzi, măi nepoate? se miră bătrânul. 

— Uite aşa, de mine. Ce ţi-e şi cu omul! Ziceam eu 
că nu de răul ploii te-ai pitit sub coviltirul căruţei mele, 
ci ca să mă poţi iscodi mai lesne. Şi uite că acu' eu te 
iscodesc pe domnia-ta. 

Bătrânul râse încetişor, fără să zică nimic, apoi 
scoțând o ploscă din desagă o întinse cărăuşului, după 
ce mai întâi trase el o duşcă lungă. 

Flăcăul bău şi-i înapoie plosca, uitând să 
mulţumească, apoi croi într-o doară cu biciuşca 
spinarea cailor ce răriseră pasul la o costişă şi începu 
să şuiere fără chef un cântec de la munte. 

— Hei, - îl încercă într-un târziu bătrânul, - tare mi-ar 
fi plăcut să te am printre ostaşii mei, la vremea asta. 

— Vremea nu-i pierdută, căpitane Toadere. 

— Cum să nu fie, păcatele mele! 

— Nu-i, chiar deloc. Cum bine spuneai domnia-ta - 
asară căpitanului Petrea, cam miroase a iarbă de 
puşcă în toată Ţara Moldovei. Şi aşa cum te văd şi te 
arăţi, om mai sprinten.la trup şi mai ager la minte ca 
mulţi tineri, aş pune mâna în foc că am să te aflu 
printre cei dintâi cu sabia goală în mână, dacă cumva 
s-ar ridica ţara... 

Moş Toader îl privi lung. 

— Şi de partea cui socoţi tu, măi nepoate, că m-aş 
afla eu? 

Flăcăul tăcu o clipă; îi răspunse îndrăzneţ la privire 
şi, ridicând din umeri, plesni iar cu sfârcul biciuştii 
spinarea aburindă a cailor. 

— Apăi... de partea dreptăţii. 

Căruţa ajunsese pe muchea costişei, dincolo de care 
se deschidea o vale împădurită. Ploaia mai contenise. 

— Uite, acolo, în crovul acela-s Ghergăuşanii, arătă 
flăcăul cu coada biciuştei spre fundul văii cotropită de 
pâclă, bucuros c-a ajuns. 

Moş Toader dădu din cap, fără să lase a înţelege 
lămurit dacă mai fusese sau nu prin acele meleaguri. 
Caii, care arătau să cunoască drumul, se opriseră 
singuri, în culmea dealului, ca să răsufle. Printre 
sforăiturile lor şi zăngănitul zăbalelor lovite de oiştea 
carului se auzea, ţârâind molcom pe coviltir şi pe 
frunzişuri, cel din urmă scuturat al norilor. 

— la spune, măi nepoate, - începu dintr-o dată Moş 
Toader, parcă cu alt glas, dar în ochi cu aceeaşi lucire 
niţeluş şăgalnică, - ia zi, nu cumva îl ştii pe unul 
Postolache al Saftei lui Bucur, din Ghergăuşani? 

Amorţeala flăcăului pieri dintr-o dată. 

— Da’ ce-ai matale cu dânsul? întrebă el eu o - 
nestăpânită asprime. 

— Ei... aş avea eu să-i spun o vorbă. 

— Îl cunoşti mai de mult? stărui flăcăul. 

— Nu l-am văzut niciodată. Doar aşa... din auzite. 

— Şi cum îţi veni aşa, fără veste, să-ntrebi? 

Pârând că nu se tulbură de loc de repezeala 
flăcăului, moşul trase iarăşi plosca din desagă şi i-o 
întinse. Acesta însă dădu din cap în semn că nu-i mai 
arde de băut. Atunci bău el încet, tacticos. Tot domol, 

— Păi ce mi-am zis eu? Odată şi odată tot aveam eu 
să mă răpăd pe la Ghergăuşani. De ce să nu mă abat 
acum? Mai ales că am pricină să dau faţă nu numai cu 
Postolache al Saftei, dar şi cu frate-său cel mezin. 

— Şi... de unde ştiai că Postolache mi-e ia se 
sperie de- -a binelea flăcăul. 

— Păi nu te-am auzit chiar pe tine, prâsleo, pana] 
aseară unui alt căruţaş că eşti din Ghergăuşani? 

— Va să zică domnia-ta tragi şi cu urechea! se mânie 
flăcăul. 

— Ei, he-he, i se mai întâmplă omului! râse 
mehenghi bătrânul. 

Celălalt îl privi cu duşmănie şi întinse mâna să ia 
biciul ca să pornească, dar deodată se opri şi-l apucă 
de umăr pe moşneag;: 

— Nu cumva ăi fi copoi domnesc? 

Moş Toader se uită la umărul cel încleştat şi izbucni 
într-un râs cu hohote, care-l nedumeri şi mai rău pe 
flăcău. Luându-i mâna de pe umăr, bătrânul îl bătu pe 
genunchi şi-l întrebă de data asta serios, cu un licăr 
rece în ochi: 

— Păi, uită-te mai bine la mine, măi băiete, şi spune - 
şi tu dacă se potriveşte! 

Flăcăul îl ascultă şi-l privi cu luare-aminte. Deşi 
cunoştea că în vremurile acelea mişunau vânzători, 
ceva neştiut îl încredinţă că într-adevăr nu era cu 
putinţă. Un firicel de zâmbet i se ivi din nou pe faţă, 
dar inima îi rămase încă chinuită de o rămăşiţă de 
îndoială. Atunci îl fulgeră un gând. Rosti răspicat o 
anume vorbă, ca la-ntâmplare, şi-l iscodi pe moşneag 
cu coada ochiului. 

— Bourul trage să moară! 

Dar iată că la asta bătrânul răspunse ciudat de 
liniştit, privindu-l în albul ochilor: 

— Baltagul îl va tămădui! 

— Moş Toadere, moş Toadere! strigă flăcăul cu 
nespusă bucurie în ochi şi în glas. Domnia-ta eşti om 
de-al lui... de-al nostru! 

Bătrânul rămase dintru-nceput încruntat, fără a 
încuviinţa; se putea ca acest flăcău prea isteţ să-l fi 
auzit când a schimbat asemenea ciudate bineţe cu un 
anume neguţător şi căpitan, după cina de la hanul 
pustiit al Hagiului. 

— De unde ştii aceste vorbe de taină? 

— De unde să le ştiu? De la alde bădia, de la 
frate-meu. 

În loc să se arate mulţumit de răspuns, moş Toader 
se prefăcu a se încrunta şi mai tare şi spuse aproape 
răstit: 

— Şi alde frate-tău ce mai aşteaptă? Şi el şi chiar 
tu... aşa copt la minte cum te dovedeşti? De ce nu vă 
aflaţi acolo, unde se cuvine? 

Flăcăul vru, să răspundă ceva, dar se opri. Trăgând 
de hăţuri şi pocnind din bici, repezi căruţa la vale, apoi, - 
aplecându-se spre bătrân, îi dădu cu cotul, prieteneşte: 

— Las’ că ţi-a spune bădia. Că s-o pricepe dumnealui 
mai bine.. 

Ghergăuşanii fuseseră cândva o aşezare înfloritoare. 
Acum, din bogatul sat răzăşesc nu mai rămăseseră 
decât o mână de cocioabe răzlețe într-un fund de vale. 
Văgăuna care apărase acea aşezare de pârjolul atâtor 
războaie şi năvăliri nu o putuse feri de urgia 
strângătorilor de biruri care, de la mazilirea lui Antioh, 
se  dezlănţuise cu atâta sălbăticie încât multe 

gospodării se pustiiseră. lar ceea ce nu mai izbutiseră 
să facă zbirii Ducăi Vodă şi ai lui Mihalache Racoviţă în 
două domnii, desăvârşise iarna, foametea şi molimele. 
Puţini din cei ce scăpaseră cu viaţă mai rămăseseră în 
sat. Unii apucaseră calea, codrilor. Haiducii şi lotrii 
mişunau iarăşi pretutindeni. Alţii îşi luaseră lumea în 
cap şi se duseseră să se aciuieze la capete de ţară, 
care pe unde putuseră. 

Casa lui Bucur Tigheceanul - ce poruncise pe 
vremuri steagul de la Roman şi, credincios lui Dimitrie 
Cantemir, luase şi el parte la întâmplarea de la vadul 
Milcovului, urmându-l pe căpitanul Petrea - se afla 
chiar în marginea şleaului şi fusese şi aceea, cândva, 
curte mărişoară. Era zidită din cărămidă şi piatră şi 
avusese, spre drum un pridvor cu stâlpi mari şi 
frumoşi, de mult părăduiţi. Acuma, stâlpul cel de 
nădejde al casei răposatului era jupâneasa Safta, care, 
apropiindu-se de şaizeci de ani încă se arăta mai 
harnică şi mai sprinteioară decât noră-sa Hanka, 
tânăra nevastă a lui Postolache, feciorul ei cel mai 
mare. 

Această Hanka era focul Saftei. Pe de o parte trebuia - 
să-i fie recunoscătoare, fiindcă datorită ei bătăiosul 
Postolache Tigheceanul se adunase dintr-o dată de pe 
drumuri, spânzurase armele de pereţi şi se apucase - 
pe cât era cu putinţă în acele timpuri - să închege o 
bruma de stare în casa bătrânească. Dar pe de altă 
parte, Hanka îi sta Saftei ca un ghimpe în inimă, că era 
venetică şi, ca toţi leşii de neam, papistaşă şi fudulă 
nevoie mare. Feciorul Saftei era atât de orbit de 
dragoste şi robit de tinereţea şi frumuseţea neveste-si, 
încât de nimic alt nu mai voia să ştie. Nici măcar de 

vorba lui Turculeţ mândria Moldovei, cu care se legase 
cândva frate de cruce. 

Hanka fusese odrasla răsfăţată a unui negustor leah, 
destul de înstărit, dintr-un târguşor din apropiere de 
Hotia cu case şi prăvălii la Camenița. Cum de se 
pripăşise dânsa aici la Ghergăuşani? După ce lăsase 
oastea, Bucur Stegarul îşi durase o moară cum văzuse 
el către Nistru, nu prea mare, dar care îngăduia un 
oarecare belşug în casă. După moartea lui Constantin 
Vodă Cantemir se mai luptase cât putuse cu birurile şi 
cu toate angaralele abătute asupra ţării, dar până la 
urmă fusese răpus de taxidarii domniei, întocmai ca şi 
Hagiul. Moara le fusese luată de un boier Bogoş, un 
megieş de pe acele moşii, iar fiul său Postolache se 
apucase de cărăuşie. Cum vitele, grânele şi mai ales 
vinul începuseră a avea mare căutare şi în ţările de 
miazănoapte, şiruri nesfârşite de chervane 
negustoreşti porneau spre Camenița, spre Beci! şi, 
acuma în urmă, tot mai des, către Nijni-Novgorod. 
Faima vinurilor moldoveneşti era atât de mare încât 
negustorii veneau de cu vreme de la Nijnj şi chiar de la 
Mosc, arvuneau tot rodul viei şi rămâneau la podgorii - 
până ce vinul fierbea. Când dădea bruma, îl încărcau în 
buţi uriaşe şi porneau cu el spre ţările lor, despre care 
se povesteau tot mai multe minuni. Aşa a purces 
Postolache să bată şi el drumurile Ţării Leşeşti şi aşa-l 
cunoscuse şi pe căpitanul Turculeţ. 

Precum se ştie, era acest Constantin Turculeţ, un om 
cum nu sunt mulţi. Şi fără doar şi poate că ar fi ajuns 
chiar voievod, de i-ar fi fost judecata pe atât cât îi era 
vitejia. Dar iute la minte şi nepriceput de fel în cele 

politiceşti, mereu răzvrătit, dar fără a şti prea limpede 
de partea cui trebuia să apuce, până şi lui Constantin 
Cantemir - ale cărui înțelepte chibzuieli nu le putea 
pătrunde - îi făcuse multe încurcături. Fire furtunoasă, 
oşteanul pribeag pricepea greu politica de supusă 
răbdare faţă de turci a voievodului-răzeş. El ştia doar 
că trebuie să-i lovească. Şi nu fără trudă, Constantin 
Vodă îl scăpase în multe rânduri de la pieire. 
Asemenea condotierilor Renaşterii - de care fără 
îndoială că dânsul nu va fi auzit niciodată - Constantin 
Turculeţ îşi întocmise o mică oaste, cu care pălea 
năprasnic, când pe turci, când pe tătari, iar mai târziu, 
primind cuvânt de frăţie din staniţele căzăceşti, chiar şi 
pe leşi, când aceştia se repezeau cu podghiazurile 
către târguri, după prădăciuni. Răzvrătirea lui neostoită 
împotriva asupririi şi jăcmănirilor, precum şi faima 
vitejiei fără de seamăn îi ademenise pe cei mai mulţi 
dintre soţii săi. Voinicii moldoveni, setoşi de dreptate şi 
de răzbunare, îl căutau şi-l aflau. Se dusese vestea de 
tabăra lui din codrii Tigheciului, ca de ostrovul 
cazacilor zaporojeni. Tot astfel nimerise în oastea lui şi 
Postolache al Saftei lui Bucur Tigheceanul, care îşi - 
făcuse repede un loc de frunte între vitejii din jurul lui 
Turculeţ. 

Tocmiţi odată de căpetenia unei oşti leşeşti, să dea o 
mână de ajutor la despresurarea unor târguri din 
Podolia cotropite de un ceambul tătăresc, Postolache o 
cunoscuse pe Hanka şi îndată i se aprinsese inima 
după ea. Semeaţă şi răsfăţată, dar cu mintea 
înfierbântată de zvonul faptelor cavalereşti, se 
îndrăgostise şi ea de focosul moldovean. Negustorul 
leah însă nici în ruptul capului nu a vrut să se lase 

înduplecat de lacrimile fetei. Atunci voinicul şi-a răpit 
mireasa şi-a adus-o pe vatra jupânesei Safta, la 
Ghergăuşani. Aşa l-a strâns Hanka de pe drumuri pe 
feciorul lui Bucur Stegarul. Turculeţ l-a lăsat în plata 
dragostei o primăvară şi o vară încheiată. Acum însă 
avea iarăşi nevoie de el ca de mulţi alţi soţi ai lui lăsaţi 
pe la vetre. De la o vreme, judecând - după marile şi 
răsunătoarele izbânzi dobândite în aceşti ani de oştile 
nemţeşti asupra turcilor - că puterea Islamului slăbise 
mult, Turculeţ îşi alcătuise o oaste de vreo două mii de 
oameni, bine înarmaţi, cu care aştepta ceasul prielnic 
să pălească la laşi. Visa el să pună mâna pe scaunul 
domniei şi să închine ţara lui Petru, alăturea de care să 
înceapă războiul cel mare cu puterea otomană? De 
aceea sau din alte pricini căpitanul Turculeţ chema 
necontenit oameni la oaste, prin prieteni ai săi de 
credinţă, ca moş Toader, care se dovedise cel mai 
dibaci dintre toţi. 

Bătrânul oştean nu alesese la nimereală drumul 
Ghergăuşanilor. De-aici până la vadul Prutului, unde 
trăgea podul cel mare către ţările căzăceşti, era puţină 
cale. In acel loc de răscruce se amestecau deseori - 
printre carele neguţătorilor străini feţe nemărturisite 
din tagma vânzătorilor de ţară, mai răi ca hoţii de cai. 
O iscoadă priceputa îi putea orşicând dibui şi amuţi, la 
nevoie. Asemenea trebuşoare mai făcuse uncheşul 
ajutorat de nişte nepoți repezi la mână, atunci când 
căpitanul Turculeţ făgăduise pază bună unor purtători 
de scrisori către Mosc. 

De aceea, după întâlnirea de la hanul Hagiului, 
grăbise iarăşi peste dealuri spre răscrucea 
Ghergăuşanilor, ca să-l afle zorile la malul Prutului, 

însoţit de oameni încercaţi. lar dintre aceştia nu putea 
lipsi Postolache Tigheceanul, care la viaţa lui nu 
cunoscuse altă înfrângere decât aceea dinaintea 
ochilor de smaragd ai Hankăi. 

Noaptea se lăsase de mult, iar cei trei bărbaţi - moş 
Toader, Postolache şi Dănilă, fratele mezin - tot mai 
şopoteau la o masă scundă, cu ulcelele uitate pline 
dinainte, când un tropot de cal se auzi pe drum, apoi 
bătăi zănatice răsunară în oblonul de la intrare. Fără 
şovăire, Postolache desprinse toporul din cui şi, 
apropiindu-se de uşă, răcni: 

— Cine-i? 

— Slujba domniei! se auzi de afară un glas răguşit de 
băutură multă şi rea. 

După o clipă de chibzuială, Postolache deschise, şi 
cei dinăuntru văzură în prag o matahală de om, cu un 
sac în cap, pesemne ca să se ferească de ploaie. Dând 
să intre în casă, matahala făcu doi trei paşi într-o 
parte, se poticni şi se întinse cât era de lung, cu faţa în 
jos pe duşumea. 

Moş Toader şi mezinul săriră să-l ridice. Din nou pe 
picioare şi bălăbănindu-se în căutarea unui reazim, - 
omul se uită buimac în jurul lui, apoi se trânti pe un 
scăunaş în faţa focului. 

— Ce slujbă a domniei, măi omule? îl scutură 
mezinul. Unde-ţi sunt semnele domneşti? Că straiele şi 
înfăţişarea îţi sunt mai curând de lotru. 

La aceste cuvinte, oaspele nepoftit se porni pe un 
râs tâmp. Când se mai potoli, întrebă, clipind dintr-un 
ochi: 

— Aşa-i că ai jura că-s lotru? Ei, dacă-i aşa, atunci e 
bine, taman după poruncă! 

— De ce să fie bine, nepoate? îl îmbie cu glas blând 
moş Toader, făcându-le celorlalţi semn să tacă. Şi după 
care poruncă? 

— Ehei, fiindcă vezi, slujba domniei aşa trebuie să se 
facă astăzi: cu obrăzar şi cu straie de împrumut Am dat 
cinstea pe ruşine şi nici un câştig n-am dovedit. Valeu 
mie, văleu-u-uh... Şi omul se porni să smiorcăie de mila 
lui însuşi. 

— Ei, uite comedie! se prefăcu a se înduioşa şi moş 
Toader. Dar ia spune-ne şi nouă, rogu-te, cine te pune 
la aceasta? 

Beţivanul privi în gol, fără să răspundă. 

Moş Toader îl bătu pe umăr, oftând zgomotos, şi 
schimbă o privire cu gazda. Postolache cobori la beci, 
de unde se întoarse cu o vădruţă de vin nou şi cu nişte 
slănină afumată. La vederea acestor bunătăţi, ochii 
tulburi ai slugii domneşti se reaprinseră. Şi nu trebui 
mai mult ca „lotrul” să li se spovedească printre 
sughiţuri, ca unor duhovnici drepţi ce-l împărtăşeau cu 
sângele Mântuitorului. 

Prin iscoade plătite, domnia aflase de solia lui David 
Corbea şi a căpitanului Petrea. Simţindu-şi mai de mult - 
scaunul primejduit, pe de o parte din pricina intrigilor 
lui Constantin Brâncoveanu şi pe de alta pentru că 
Moldova fiind atât de secătuită el nu putea să-şi 
îndeplinească făgăduielile de bani făcute sultanului, 
Vodă Racoviţă se bucurase mult la gândul că poate da 
măcar astfel o dovadă de mare credinţă Porții. Dar 
temându-se totuşi de puternicul Brâncoveanu, nu 
cutezase să facă lucrurile pe faţă. De aceea îmbrăcase 
în haine schimbate un steag de lefegii şi îi trimisese să 
le-aţie calea, ca lotri, şi să-i prade la drumul mare pe 

soli, luându-le la nevoie şi capul. Dacă se făcea zarvă 
cu acest prilej, se putea dovedi că nelegiuirea fusese 
săvârşită numai pentru jaf de nişte răufăcători fără 
nume. Oamenii tocmiţi se grăbiseră să iasă-n calea 
căpitanului Petrea la fostul han al Hagiului. Dar pe 
drum spre acea răscruce se încurcaseră la o cramă,-pe 
care spărgând-o, băuseră până ce nu mai putuseră şi 
mulţi dintre ei, nemaiştiind ce fac şi-ncotro s-o ia, se 
răzleţiseră de grosul steagului. Unii dintre aceştia fiind 
şi de prin partea locului se duseră să-şi vadă care 
nevasta, care ibovnica. Acest nătărău căutase o altă 
ogradă şi nimerise, bâjbâind pe întuneric, taman în 
casa tighecenilor aflată la marginea satului, în calea 
drumului său. Nemaiapucând pe solii Brâncoveanului la 
hanul Hagiului, şi fiindcă mai departe drumurile erau 
prea umblate, urmăritorii se hotărâseră să-i adaste 
buluc la vadul cel mare al Prutului, pe unde de bună 
seamă că urmăriţii aveau să treacă liniştiţi, ca nişte 
negustori cumsecade ce voiau să pară. 

Când fură siguri că, din partea celui ce adormise 
buştean la dogoarea focului, nu mai era nici o 
primejdie, cei trei bărbaţi ţinură sfat grăbit. s 

Nu mult după aceea trei călăreți zburau prin noapte, 
ca nişte năluci, tăind pe poteci lăturalnice, numai de ei 
ştiute. Astfel, la crăpat de ziuă, ajunseră din urmă 
chervanul ce se îndrepta spre Prut, drept către vadul 
cu pricina. 

Când se revăzură, căpitanului Petrea nu-i veni să 
creadă că aşa de curând putuse fi zădărnicită o 
capcana atât de primejdioasă şi aduse mulţumirile sale 
călduroase celor ce-i priveghease. Apoi la prima 
răscruce, alaiul îşi schimbă calea. Cei doi fii ai 


răposatului Bucur şi moş Toader îi petrecură cu voie 
bună pe solii Brâncoveanului până la alt vad al 
Prutului, Trecând mai departe, căpitanul Petrea îşi 
simţi o clipă sufletul în cumpănă, între o mare bucurie 
şi o măruntă ciudă: ciudă de slujbaş, pentru întârzierea 
pricinuită de ocolul făcut pe drumurile ferite până la 
vadul nou şi bucuria inimii lui mândre la dovada că în 
Moldova au fost şi vor fi cât lumea oameni de 
temeinică nădejde, după inima ţării acesteia. 

XI 
„DOMNUL TUNAR” RĂSPUNDE 
PRINTR-UN SOL DE CREDINȚA 


Nu multă vreme după ce Petrea căpitanul, şi David 
Corbea ceauşul bătuseră drumurile soliei lor spre o ~ 
ţintă ce ne-a fost cunoscută, un bărbat spătos, cu faţa 
bălană, ars de soare şi purtând pe cap, strânsă cu un 
nod într-o parte, o basma roşie ca piraţii din Baleare, 
trase clopotul de la poarta casei cu cerdac înflorit de 
pe ţărmul Cornului de Aur. Era către nămiază şi 
Dimitrie Cantemir -abia se înturnase de la arhivele 
împărăteşti unde lucrase cu spor toată dimineaţa. 
Aşezat la masa lui de scris din pridvor cu însemnările 
culese pe petice de hârtie numerotate, îşi punea 
rânduială în cufăraşul unde ţinea manuscrisul măreţei 

opere la care lucra: „/storia Imperiului Otoman”. Şi 
deodată, se trezi în cerdac faţă în faţă cu acel străin cu 
înfăţişare de corsar. 

La drept vorbind, prea mult nu se miră fiul lui 
Cantemir Vodă, căci deseori ştafete, în cele mai 
felurite straie, i se înfăţişau aducându-i cărţi sau 
răvaşe, de la prietenii lui de pe alte meleaguri din 
lume. 

— Bună ziuă, străine, spuse el, măsurându-l liniştit 
din ochi pe venit. Cine eşti şi pe cine cauţi? 

— Sunt căpitanul de brigantină Pamberg Miguel şi-l 
caut pe principele Dimitrie Cantemir, vorbi acesta cu 
accent meridional. 

— Eu sunt. 

Străinul tăcu o clipă, apoi, pornindu-se pe un râs 
gros, mai zise, într-un grai mult iubit: 

— Greu trebuie să mă fi schimbat vijeliile mării şi ale 
bătăliilor, dacă măria-ta nu mă mai cunoaşte... Ai uitat 
de întâmplarea cu veverița, de turnul Goliei, de săbiile 
încrucişate la vadul Milcovului şi de braşoavele lui 
„Vântură-lume”?... 

— Mihut, prietene! strigă Dimitrie Cantemir, - 
ridicându-se de la masă. Vino să te strâng în brațe. Ce 
bine-mi pare. Stai jos şi lasă-mă să mă uit mai bine la 
tine. Chipul tău e oglinda copilăriei mele... Dar cum de 
eşti astfel îmbrăcat? Ce cauţi aici la Țarigrad? Şi de 
unde vii? 

— M-a trimis „domnul tunar” la măria-ta cu această 
scrisoare. 

Dimitrie Cantemir făcu ochii mari şi cobori glasul: 

— O scrisoare de la ţar Petru, încredinţată ţie? 

— E răspunsul la cea trimisă de măria-ta prin tătuca, 
înainte de Poltava. 

— Aha, acum înţeleg taina pe care o ţinea căpitanul 
Petrea în ultima vreme, de câte ori îl întrebam de 
tine... Bănuiam eu că n-o să întârzie mult bucuria 
revederii noastre. Dar ia spune-mi, unde şi când te-ai 
întâlnit cu viteazul tău părinte şi cum i-a fost călătoria? 

— Măria-ta, călătoria i-a fost plină de izbândă, aşa 
cum dovedeşte răvaşul acesta cu peceţi puse chiar de 
mâna ţarului Petru Alexeevici. Cum de am ajuns eu sol 
de taină al „domnului tunar” e o altă poveste şi ţi-oi 
spune-o mai încolo, dacă mi-a îngădui măria-ta, după 
ce vei citi cuvântul ţarului, care e mai de folos şi mai 
de samă decât povestea mea şi a tătucăi. 

Dimitrie Cantemir zâmbi şi rupse peceţile. Chipul 
său, încă înseninat de bucurie la vederea lui Mihuţ, se 
lumină şi mai mult citind rândurile scrise de mâna 
ţarului Petru. 

— Ei, „Vântură-lume”, acum nădăjduiesc că vei 
rămâne oaspele meu pentru o vreme mai îndelungată, 
se îndreptă el spre Mihuţ, când sfârşi de citit. 

— Măria-ta, corabia - pe care am să mă îmbarc eu - 
pleacă mâine în zori, fiindcă nişte prieteni ne-au spus 
că trebuie să ne grăbim... 

— Da, după Poltava, turcii nu-şi mai ascund 
duşmănia faţă de Rusia, ba chiar sunt zădăriţi de unele 
puteri europene speriate de victoriile şi reformele 
ţarului... Chiar ieri-a sosit aici în portul cel mare o 
corabie englezească cu patruzeci de tunuri... Imi pare 
rău că această duşmănie stârnită de treburi politice 
ne-a mai răpit un prieten. 

— Mehmet? 


Pa ae cara azil ia "n "ateu Go i a degete» gaa h a Ai ua = atzi) ana i ae Aaaa 


Dimitrie adeveri înnourat. 

— Cum se despart drumurile oamenilor, măria-ta! 
oftă Mihuţ, ghicindu-i întristarea. Mehmet slujeşte 
acum cu credinţă tocmai la duşmanii Moldovei... 

— Măcar de i-ar sluji din adevărată credinţă!... dădu 
din cap Cantemir. Apoi aruncându-şi ochii pe răvaşul 
ţarului adăugă, bucurându-se iarăşi: Văd că în 
scrisoarea sa, ţarul mă asigură de deplina încredere pe 
care o are în aducătorul ei... căpitanul Pamberg... Aşa 
te cheamă, nu? râse din toată inima fostul şi viitorul 
domn. Apoi îşi curmă râsul, căscând ochii la amintirea 
unei nemaipomenite istorii. 

— la spune, n-ai slujit tu pe „Maurul” sub poruncile 
cavalerului Bart? 

— Ba da, măria-ta. Era un uriaş neînfricat, fie-i 
ţărâna uşoară. 

— Şi-acum ai avansat şi tu căpitan? 

— Intocmai, măria-ta! Mă recomand, căpitanul de 
brigantină Pamberg Miguel! 

— Atunci povesteşte, frăţioare, că ai multe a mă 
învăța. 

Şi Mihut povesti, pe îndelete, despre toţi şi toate - 
cele, aşa cum îi cerea necontenit bunul său prieten, 
fecior de domn şi principe al gândirii. Căci nu numai 
întâmplările trăite de. prietenul său din copilărie îl 
interesau pe vestitul cărturar, dar şi locurile prin care 
trecuse, obiceiurile din acele locuri, şi mai ales oamenii 
pe lângă care trăise şi se războise. Se însufleţi mai ales 
când află că sub steagurile ruseşti de la Poltava se 
bătuseră mai bine de doua mii de moldoveni, la 
porunca lui Constantin Turculeţ printre care se număra 
şi unul Postolache Tighiceanul cu frăţine-său, Dănilă. 

Că David Corbea şi Petrea căpitanul rămăseseră în 
slujba ţarului şi multe altele. Într-un târziu, când veni şi 
Antioh - pe care o boală fără leac îl silea în ultima 
vreme să stea zile întregi întins pe un pat în grădină - 
prânziră voioşi, cu bucate moldoveneşti, stropite cu 
Cotnar bătrân. : 

Antioh, iubitor de ştiinţa războaielor, îl descusu pe 
Mihut asupra celor văzute prin arsenalele apusene, mai 
ales cele englezeşti, care se mândreau cu neîntrecutul 
tir al tunurilor lor. Dimitrie prefera descrierea lumilor 
îndepărtate. Şi omul mărilor începu această poveste 
care avea să facă gloria lui Daniel Defoe: 

— Asta s-a întâmplat anul trecut. Niciodată n-a fost 
pregătită cu atâta luare-aminte o expediţie ca aceea 
încredinţată de  armatorii din Bristol căpitanului 
Woodes Rogers, cu porunca de a lovi pe mările Sudului 
navele spaniole şi franceze. Erau două bastimente de 
câte treizeci de tunuri, echipate în rada regală a 
portului Bristol. „The Duke”, comandată de Rogers şi 
„The Duchess”. la Ordinele căpitanului Courtney. Am 
ridicat ancora în august, iar în ajunul Crăciunului am 
văzut la zare cuibul piraţilor din insulele Maluine, la 61° - 
latitudine. Am tras bara către nord-vest ca să le 
ocolim, şi două săptămâni mai târziu am dublat capul 
Horn, fără să trecem prin strâmtoarea lui Magellan, ca 
navigatorii ce ne precedaseră. Era primejdioasă în acel 
anotimp, echipajul arăta istovit şi aveam cazuri de 
scorbut la bord. Căpitanul Rogers a dat ordin să facem 
escală în insula Juan Fernandez. La 1 februarie, la 
căderea nopţii, eram la patru leghe de ţinta aceasta. 
Am văzut atunci pe mal licărind un foc şi ne-am temut 
să nu fie francezii sau spaniolii. Am făcut înconjurul 

insulei, scrutând toate golfuleţele. Era pustiu. Am lăsat 
în zori, o barcă. Căpitanul Rogers m-a luat cu el, fiindcă 
îi plăcea lui cum trăgeam la rame. 

— Sau cum trăgeai cu cuțitul? îl întrerupse Dimitrie 
Cantemir, amintindu-şi de „brânza de Olanda”, 
sfârtecată de franţuz. : 

— Poate şi de aceea, urmă Mihuţ, arătându-şi colții 
într-un râs ştrengăresc. Şi cum vă spuneam, într-un 
sfert de ceas, trăgeam barca pe plaja ostrovului 
părăsit. Ce mi-a fost dat să văd atunci, era chiar 
nemaivăzut. Ne-a ieşit înainte o arătare bărboasă, un 
fel de ţap cu chip omenesc, purtând la umăr o flintă şi 
în mână o umbrelă. Era tot îmbrăcat în piei de capră şi 
vorbea englezeşte cu accent scoţian. El aprinsese 
focul, în seara trecută, ca să-şi semnaleze prezenţa pe 
insulă, îndată ce recunoscuse pavilionul englez, de 
teamă să nu ieşim în larg mai înainte de a-l culege. Era 
într-adevăr scoţian din Fife, se numea Alexander 
Selkirk şi fusese contramaistru pe vasul englez „Cinque 
Ports”. Certându-se cu şeful, căpitanul Straddling, 
acela poruncise să fie debarcat pe insulă, cu cele 
trebuincioase traiului pe numai o lună de zile. ŞI-l - 
părăsise acolo, duşmăneşte, în voia soartei. Patru ani 
şi jumătate trăise în sălbăticia aceea, luând de la capăt 
cele deprinse de omenire de la facerea lumii încoace: o 
colibă, unelte, îmbrăcăminte, hrană, toate făcute de 
mâna lui. A domesticit dobitoace, a lucrat pământul, a 
născocit felurite scule din te miri ce, şi a rezistat, fără 
să-şi piardă nădejdea, spre cinstea chipului său 
omenesc din care, drept să spun, păstrase numai 
isteţimea şi blândeţea ochilor, căci arăta, cum vă 
povesteam, ca altă dihanie. Zicea chiar că odată 


coborâse pe insulă o şalupă cu spanioli şi-l hăituiseră 
trei zile-n şir pocnind din flinte prin păduri, crezând că-i 
o fiară necunoscută. 

— Şi de ce nu li s-a înfăţişat atunci spaniolilor? se 
miră Dimitrie. Un om să nu se teamă niciodată 2E 
semenii lui. 

„Vântură-Lume” oftă îngândurat: 

— Măria-ta, l-am întrebat şi eu întocmai. 

— Şi ce ţi-a răspuns? 

— Că prefera să moară pe insula lui pustie, când 
puterile nu-l vor mai fi ajutat să-şi apere viaţa de 
nedreptatea soartei, decât să se lase de bună voie în 
ghearele spaniolilor care l-ar fi ucis pe loc, ori l-ar fi 
vândut sclav, după năravul lor de hoţomani. 

— Avea dreptate Hobbes: Homo homini lupus, 
conchise filozofic principele. 

— Şi ce-aţi făcut cu el? vru să ştie urmarea Antioh. 

— Cu Selkirk? L-am luat cu noi pe „The Duke” şi s-a 
dovedit un marinar atât de destoinic, încât m-a 
schimbat pe mine în post, când a venit vremea să 
mă-ntorc acasă. Şi din câte mi-a povestit el, de-aş 
avea mâna mai fragedă şi deprindere la condei, ca - 
Dumitraşcu-beizade, aş umple de basme o carte ca 
aceea. 

— Basmele sunt bune de ascultat, Mihut frăţioare, - 
răspunse cu blândeţe cel măgulit astfel, - dar condeiul 
trebuie să lase pe hârtie numai lucruri adevărate şi 
serioase, căci scripta manent - scrisul rămâne, să lase 
învățături viitorimii. 

Antioh nu-şi potolise însă curiozitatea. 

— Mai spune, căpitane. Ce-au făcut vasele lui Rogers 
după aceea? 


iai ee a "a ragaie salică d vip Aglae aa i ed Anita 


— Şi-au continuat ruta stabilită, spre insulele 
Galapagos, apoi către Puerto-Seguro, pe coastele 
Californiei. Urmau ca la începutul anului ăstuia să 
traverseze Pacificul, prin Indiile Olandeze şi să se 
întoarcă pe la Capul Bunei Speranţe, la Bristol, de unde 
au purces. Din păcate, Rogers a rămas numai cu-un 
singur bastiment... 

— De ce? Răscoală la bord? se oţări fratele cel 
războinic al cărturarului. 

— Nu, l-a prins un taifun. „The Duchess”, greu 
încercată, a trebuit să facă cale-întoarsă, lăsându-şi 
soţul singur pe mările Sudului... Dar fiecare rău are 
partea bună. Că dacă nu păţea aşa, n-aş fi avut 
norocul să-l aflu azi-dimineaţă în port pe căpitanul 
Courtney. Asta-i corabia englezească cu treizeci de 
tunuri de care pomenirăţi adineauri. Are drum pe 
Marea Neagră. Îl lasă la Chilia pe trimisul Angliei pe 
lângă craiul şvezilor adăpostit de turci la Tighina. Un 
domn, Jeffries, mi se pare. Ei, dar ne-am luat cu vorba 
şi timpul întâlnirii mele se apropie, iar căpitanul 
Courtney e punctual ca orice gentleman. 

După masă, Mihuţ plecă în port, iar Dimitrie se - 
închise în cămara sa de lucru să întocmească 
răspunsul ce avea să-l trimită ţarului Petru Alexeievici 
pe potriva cinstei ce-i făcuse scriindu-i. Abia aşternuse 
însă câteva cuvinte, când huruitul unei trăsuri îl făcu să 
ridice capul. Dinspre uliţa cea mare, pe drumeagul 
străjuit de chiparoşi, urca prin grădină o trăsură în 
trapul a doi minunati cai arăpeşti. 

Dimitrie Cantemir încruntă puţin sprâncenele şi îşi 
adună hârtiile în cartea-sipet ce se afla pusă într-un 

raft al bibliotecii, îndărătul unei cadre italieneşti. Apoi 
ieşi în pridvor să-l întâmpine pe musafir. Era Mehmet. 

Se vede treaba că marele vizir avea să-i aducă la 
cunoştinţă o veste de seama, sau să-i ceară un sfat 
grabnic în mare taină, căci venise fără alai, la ceasul 
când toate mărimile Ţarigradului îşi făceau somnul 
dulce de după prânz. Apoi dinapoia perdelelor lăsate 
ale trăsurii, înălţimea sa se afla îmbrăcat mai puţin 
bătător la ochi şi Cantemir văzu că poruncise să i se 
înhame caii la trăsurica nemţească cu roţi înalte, o 
carosă pe curele legănătoare, pe care o adusese 
anume de la Beci. 

De cum se aflară singuri - nu în pridvor, unde marele 
meghistan spuse că e prea cald - ci în cămara de lucru 
a lui Dimitrie, Mehmet se îndreptă spre acesta cu 
braţele larg deschise, după ce schiţă mai mult în glumă 
o adâncă temenea. 

— Dumitraşcule, prietene, am venit să te îmbrăţişez 
şi să fiu întâiul muritor care se închină lui Dimitrie Vodă 
Cantemir. 

— Cum ai spus? Lui Vodă? îţi arde de şagă? 

— Lui Dimitrie Vodă Cantemir! repetă marele vizir, - 
râzând cu hohote de mirarea prietenului: său din 
tinereţe. Sultanul va pecetlui, poate chiar astăzi, - 
continuă el, apăsând. pe ultimele trei cuvinte, - 
firmanul tău de domnie. Am vrut să-ţi aduc vestea eu 
însumi şi să-ţi spun să te pregăteşti. Într-un ceas - 
dacă se pecetluieşte firmanul - vine alaiul cuvenit să te 
ia şi să te ducă la padişah, care-ţi va pune pe umeri 
caftanul cu blăni de samur. 

Lui Dimitrie vi se păru că era totuşi ceva ciudat la 
mijloc. 

— Igitur’ este şi un dacă! zâmbi el cu prefăcută 
nepăsare, clipind des. 

— Ar putea fi, dar atârnă numai de tine ca să fie 
înlăturat. De aceea am şi venit sa ne sfătuim împreună 
ca doi adevăraţi fraţi ce suntem... 

„Care-i preţul?” fu ispitit să întrebe necugetat 
Dimitrie. Dar îşi luă seama şi, după ce-l aşeză pe 
marele vizir pe cel mai moale divan şi porunci unui 
slujitor să aducă dulceţuri, cafea şi narghilele, se 
aşeză, fără să vrea, tot la masa de lucru şi-l îmbie 
calm: 

— Pofteşte, te ascult! 

Mehmet gustă din dulceţuri, îşi înmuie buzele în 
felegeanul cu băutura fierbinte, trase un fum două din 
narghilea, apoi, cuibărindu-şi mai adânc dosul în 
pernele moi ale divanului, îşi mângâie barba şi începu 
cu un rânjet răutăcios, care nu reuşea să fie surâs: 

— Dumitraşcule frăţioare, linişteşte-te: nu am venit 
să-ţi cer vreo răsplată, precum pari a crede. Căci ştiu 
că n-ai prea avea de unde... 

Dimitrie zâmbi stingherit şi răspunse domol: 

— Dacă-i să vorbim deschis mă cam temeam... şi - 
apoi nici făgăduieli pe pielea norodului nu aş voi a 
face... 

— Dar de ce socoteşti că ar trebui neapărat? păru a 
se miră sincer înaltul dregător. După ce mai trase o 
dată din narghilea, izbuti să dea glasului o căldură care 
reînvia, ca într-un: vis, pe băieţandrul ce se juca 
odinioară cu coconul domnesc în grădinile aninate pe 
pripoarele dintre meterezele cetăţuii laşilor: Mă judeci 

strâmb Dumitraşcule, şi mă osândeşti în sinea ta, fără 
dreaptă pricină. 

— Aş fi atât de fericit de mi-ar fi cu adevărat strâmbă 
judecata în ce te priveşte... 

— E drept că m-am schimbat mult şi m-am lăsat 
pradă multor slăbiciuni... Dar se cuvine să şti că nu din 
lipsă de tărie de cuget am făcut-o, ci poate dintr-o 
anumită înţelepciune. 

Întâlnind privirea nedumerită a lui Cantemir, Mehmet 
repetă dând din cap: 

— Da, dintr-o anume înţelepciune. Sunt sătul şi 
scârbit de toate şi de toţi; totu-i de prisos în lumea asta 
deşartă, orice trudă, orice jertfă. Omul să-şi trăiască şi 
să-şi petreacă viaţa. Restul nu preţuieşte nici cât praful 
de pe imineii aceştia, şi Mehmet îşi scutură papucii cu 
un gest plictisit şi moale. 

— Dar te-nşeli, se împotrivi cu vioiciune Cantemir. 
Dacă unii oameni şi unele făpturi sunt netrebnice, 
aceasta nu înseamnă că omul şi viaţa lui sunt 
deşertăciuni. 

— Astea, - râse dispreţuitor cerchezul, - sunt poveşti 
filozoficeşti care nu plătesc cât e para ruginită. Eu nu ~ 
mai cred în ele, nu mai cred în nimic. Dar nu pentru a 
face filozofie mi-am jertfit somnul de după-amiază, ci 
ca să stăm la sfat despre lucruri mai grabnice şi mai de 
folos. 

— Mai de folos... pentru cine? 

— Pentru amândoi. 

— Mi-ai îngădui o întrebare? 

— Câte vrei. Doar de aceea am venit: să vorbim fără 
ocol, prieteneşte. Altfel nici despre acea ultimă 
înţelepciune nu ţi-aş fi spus nimic. 

— De la tine, ori de la sultan, a pornit hotărârea de a 
mă înscăuna pe mine domn la Moldova? luă taurul de 
coarne Cantemir. 

— Gândul meu acesta a fost de multă vreme. Dar 
precum ştii, ba nu voiai tu, zicând că „roada nu-i 
coaptă îndeajuns”, ba nu voia sultanul, bănuind, - şi-pe 
drept cuvânt - cu nu ai fi omul care să scoată bani din 
piatră seacă... Acum te vreau şi eu şi te vrea şi 
sultanul, şi pentru aceeaşi pricină: pentru că împărăţia 
are nevoie de tine. Asta-i buba. 

— Ce ciudat! se miră cu iz de batjocură Dimitrie. 

— Ce e ciudat? îl privi scrutător Mehmet. 

— Că un om care pretinde a nu mai crede în nimic se 
arată grijuliu de foloasele ţării pe care o slujeşte, 
slujindu-se totuşi numai pe sine. Mă iartă, dar nu-i 
aceasta judecata înţelepciunii de care mi-ai vorbit? 

Mehmet se înveseli nespus la auzul acestor cuvinte, 
ca la o glumă bună. Râsul îl zguduia tot şi-şi bătea cu 
palmele genunchii, arătându-şi colții sidefii, întocmai 
ca atunci, după fuga de la Golia, când îi mărturisise în 
glumă că primise prea puţine pungi de la partida Ducăi 
Vodă, ca să-l piardă şi pe dânsul. Răsturnându-se alene - 
pe pernele divanului spuse: 

— Dumitraşcule, băiete, iar mă înţelegi greşit. Dar eu 
tot deschis ţi-oi vorbi şi acum, cum faceţi voi la 
duhovnic. Află că eu nu numai de bogăţie şi de 
strălucire am ajuns să fiu dornic, dar şi de putere. Căci 
mai dulce chiar decât bogăţia e puterea, gloria. De se 
prăbuşeşte puterea turcească, mă prăbuşesc şi eu, 
chiar dacă printr-o minune mi-ar rămâne averile. 
înţelegi? 

— Agentul secret al - ţarului pentru Europa noastră, 
pentru Balcani, are un om dintre oamenii mei, de la 
care aflat-am... 

— Cine? bâigui viitorul domnitor. 

Mehmet îl privi printre gene şi alta îi răspunse. 

— Agentul tarului este Sava Raguzanul, sau 
Rogojinski, un deştept de care nu se poate să nu fi 
auzit pe la sindrofiile solilor. Dar taci şi ascultă. El 
tulbură minţile principilor de pe la noi cu himera 
neatârnării noroadelor creştine. N-ai auzit nimic despre 
asta? 

Cantemir nu putu rezista ochilor iscoditori ai vizirului 
dar cu o sforţare îşi pironi fără clipire privirile în ei. 

— Nu prea. 

— Ba da; dar n-are însemnătate ce spui tu, ci numai 
ce ştiu eu. lar eu ştiu că astea toate sunt palavre 
pentru cei mulţi şi proşti şi că de fapt [ar-Petru vrea... 

— Şi ce-mi pasă mie de toate astea? 

— Ei bine, mai înainte de a cădea la învoială cu Tarul 
printr-un alt târg, ne trebuie timp. Ne trebuie de aceea 
în Moldova o minte ascuţită şi o inimă curajoasă, un 
domn care să le fie prieten turcilor şi să aibă alături de - 
el şi voia norodului. 

— Dar de ce tocmai astăzi s-a trezit sultanul să afle 
că eu aş fi omul de care are nevoie? îl iscodi cu un ton 
de nevinovată dojană Cantemir. 

— Fiindcă necredinţa Brâncoveanului şi legăturile 
sale ascunse cu ţarul Petru cred a fi acum fapte pe 
deplin dovedite, Brâncoveanu a fost cel mai crâncen 
duşman al tău şi al neamului tău. Vei avea putinţa să 
te răzbuni, înlăturând o primejdie şi pentru tine şi 
pentru noi... fără ca noi să arătăm că ştim. 

— Nu înţeleg. Ce nevoie are Poarta de mine întru 
înlăturarea Brâncoveanului, când poate foarte bine să-l 
aducă detronat aici, ca pe mine, şi să-l întemniţeze, 
sau chiar să-i reteze capul, cum aţi făcut şi cu alţii? 

— Fiindcă în ceasul de faţă, Brâncoveanu! este 
sprijinit şi de austrieci şi de ruşi. lar sultanul nu vrea să 
se certe şi cu apusul şi cu Moscul dintr-o dată. Tu îl vei 
atrage lesne într-o capcană, spre a-l dovedi hiclean 
faţă de toţi aceştia. Asta este singurul dar pe care 
sultanul aşteaptă să i-l făgăduieşti ca să-ţi pecetluiască 
firmanul. 

Obrazul de obicei palid al lui Dimitrie Cantemir se 
făcu stacojiu de o mânie abia stăpânită. 

— De ce taci? se nedumeri sincer marele vizir. Uiţi 
tot ce ai avut de pătimit de pe urma acelui ticălos? 

Fiul lui Constantin Vodă se ridică de la masa de scris, 
se duse la fereastră şi după ce privi o clipă, în neştire, 
în grădină, se întoarse şi grăi cu nespusă obidă: 

— Ţi-aduci aminte, Mehmet, de noaptea în care am 
fugit din turnul Goliei şi tu m-ai adăpostit până în zori 
în cămara din casele unchiului tău, comisul? Ti-am 
spus atunci, sau am vrut să-ţi spun, că tu mă împăcai - 
cu oamenii şi cu viaţa. Oare nimic să nu fi rămas în 
tine din omul de atunci? 

Împins ca de un arc de oţel, Mehmet sări în picioare 
dintre perne, şi, apropiindu-se de prietenul său din 
copilărie, îl apucă strâns de mâneca anteriului: 

— Şi de unde ştii tu că nimic nu a rămas? De unde şti 
tu că eu nu te trimit domn în Moldova pentru a te 
scăpa de iataganul gâdelui, care ţi-ar tăia de îndată 
capul, dacă sultanul ar afla mâine ce ştiu, deocamdată, 
numai eu? 

Din stacojiu ce era, Dimitrie se făcu alb ca varul. 
Fără a-şi pierde cumpătul răspunse: 

— Şi atunci, dacă ştii ceea ce crezi că ştii, de ce mă 
trimiţi pe Scaunul Moldovei? Nu ţi-e teamă? 

— Nu. Pentru că mă încred în marea şi adevărata ta 
dragoste de ţară. Fiindcă dacă va fi război, îl vom face 
în Moldova. Şi mă încred mai ales în, agerimea minţii 
tale, care priveşte treburile politiceşti - tot atât de 
limpede ca şi mine, despărţindu-le de slăbiciunile 
sufletului. 

„Dacă ai vedea într-adevăr limpede, nu m-ai mai 
trimite tu acasă”, se gândi Dimitrie, dar tăcu din nou. 
Mihuţ avea dreptate: drumurile copilăriei nu se mai 
întâlneau, nu se mai puteau întâlni cu ale bărbaţilor 
cărora le era dat acum să ţină în mâini destinele unor 
ţări vrăjmaşe. Trebuiau să se despartă, fără mustrare 
de cuget. Căci - în ciuda prieteniei de care voia să facă 
dovadă - Mehmet ucisese în inima lui Cantemir pe 
micul cerchez pripăşit cândva la curtea comisului 
Ştefan. 

— Rusia va fi, desigur, o mare putere, continuă 
marele vizir să-şi facă socotelile cu glas tare. Dar - 
într-un viitor mai îndepărtat, peste cincizeci, sau o sută 
de ani. Vom fi atunci oale şi ulcele. Ce se va întâmplă 
atunci nu ne mai priveşte nici pe mine, nici pe tine. 
Totul este să câştigăm timp. Eu, ca să mă bucur mai 
departe de roadele filozofiei mele, tu ca să le răsădeşti 
pe acele ale tale. -Rusia nu este gata, ca să poată 
zdrobi puterea turcească şi a aliaţilor ei. Un război 
între oştile ţarului şi ale sultanului nu ar fi hotărâtor 
acum nici pentru o parte, nici pentru cealaltă. Dar 
Moldova ta ar fi pustiită, căci, repet, pe pământul ei 

s-ar da lupta. Aşadar, întocmai ca şi tatăl tău, care a 
ştiut să stea în chibzuită înţelegere cu toţi vecinii, fără 
să aplece prea tare talerul în folosul vreunuia şi 
mijlocindu-le şi lor între ei buna învoială, la fel vei folosi 
şi tu legăturile tale cu ţarul Petru, ca să-l potoleşti şi să 
fereşti Moldova de urgia războiului până... Spune, “nu 
am dreptate? Te învoieşti? 

— Dar cu Constantin Brâncoveanu? Nu prea mă văd 
ucigaş... 

Mehmet ridică din umeri: în mintea lui ageră se 
urzise un alt plan. 

— Lasă-l pe acela în grijă mea, Sultanului îi voi spune 
că ne-am învoit. Ce spui? 

— Fie! şopti Dimitrie visător. 

Acum ne se mai gândea decât la chipul cum îşi va 
putea înfăptui visul său de principe umanist: acela de a 
face din Moldova o ţară cu orânduiri sănătoase şi 
înaintate aşa precum le aşeza Petru în împărăţia sa. 

— Fie! repetă el. Dar aş pune şi eu o condiţie, adică 
două, fără de care n-aş izbuti. 

— S-auzim, se întoarse Mehmet. 

— Mai întâi, aş vrea ca întocmai ca pe vremea tatălui - 
meu, Moldova să fie scutită de peşcheş. Domnii ce s-au 
perindat pe Scaunul Moldovei de la moartea părintelui 
nostru şi de la plecarea lui Antioh au adus norodul în 
sapă de lemn. Cum vrei să fac o ţară puternică, o 
armată adevărata, cu un popor ce nu mai are nici ce să 
mănânce? 

— Aşa va fi precum ţi-e voia. A mai fost Şi pe vremea 
lui Vasile Vodă. Nu scutire, ci amânare pe trei ani. 
Altceva? 

— Aceasta este condiţia cea mai de seamă. A doua ţi 
se va părea cu totul neînsemnată, dar eu îi dau un 
mare preţ. Voiesc să se sfârşească cu unele obiceiuri 
barbare. De aceea te-oi ruga stăruitor să dai poruncile 
de trebuinţă agăi ce va merge la leşi să-l ridice din 
scaun pe Mavrocordat. Trebuie neapărat ca fostul 
domnitor să fie pornit din leşi cu tot alaiul şi cinstea 
cuvenită rangului său, dar pentru ca boierii să fie 
împiedicaţi să taie şi să spânzure după bunul lor plac 
până la venirea mea, el să rămână până atunci 
caimacam. La rându-mi voi sa mă întâlnesc la Brăila cu 
domnul ce pleacă, să ne vorbim ca doi principi luminaţi 
şi să ne făgăduim a nu umbla cu pâri unul împotriva 
altuia... 

— Fie şi aşa! se învoi la rându-i, cam mirat, marele 
vizir. Atunci, găteşte-te să-ţi sosească meterhaneaua 
imperială, care te va însoţi la palat, pentru primirea 
însemnelor domneşti, măria-ta... 

Intrând în odaie tocmai în clipa în care Mehmet 
rostea ultimul cuvânt şi se îndrepta spre ieşire, 
schiţând temeneaua surâzătoare cu îşi lua rămas bun, 
Antioh se simţi foarte stingherit. Nu-şi putuse închipui - 
că la ceasul acesta, nepotrivit pentru un musafir 
oriental, fratele său ar fi putut sta de vorbă cu însuşi 
marele vizir. De aceea se înclină adânc, ducând 
dreapta la inimă, la buze şi la frunte şi dădu să se 
retragă, dar Mehmet îl opri. Aruncându-i lui Dimitrie o 
privire cu tâlc şi regăsindu-şi trufia, el le zise, apăsând 
ceremonios pe cuvinte: 

— Eu vă las să vă bucuraţi frăţeşte de vestea v-am 
adus-o din porunca prea luminatului nostru sultan. 

— Dimitrie, frăţioare, - îl îmbrăţişă Antioh, de îndată 
ce se aflară singuri, - am auzit ceva şi nu-mi vine a 
crede... E adevărat că vei fi trimes acasă la noi iarăşi? 

Noul domnitor al Moldovei încuviinţă cu un zâmbet 
vag. Se traseră braţ la braţ către marginea pridvorului 
şi cu ochii pironiţi în zarea de miazănoapte, dincolo-de 
care se afla patria, feciorii lui Constantin Cantemir se 
sfătuiră, bărbăteşte, despre calea mântuirii neamului 
lor, al moldo-valahilor. 

— Şi atunci care este hotărârea ta, poţi să mi-o spui 
şi mie? întrebă, la urmă, Antioh. 

— Împărăţia Rusiei ne va chezăşui cu prietenie calea 
izbândei. De la înscăunarea lui Petru şi mai ales acum, 
după izbânda de la Poltava, Rusia este una din cele 
mai temute puteri din Europa. Şi în vreme ce slava ei 
creşte neîncetat, împărăţia otomană se va destrăma 
mai repede decât îşi închipuie nepriceputul de 
Mehmet. Regele Carol al XII-lea al Suediei, socotit de 
toţi cel mai desăvârşit comandant de oşti din lume, a 
trebuit să fugă ruşinos la Poltava şi să ceară adăpost 
sultanului la Tighina. 

Am fost la bătălii şi eu, Antioahe, în Europa, precum - 
ştii şi am văzut ce înseamnă o adevărată oaste. lar din 
cărţi şi din schimbul de învăţăminte cu filozofii lumii, 
am înţeles cum trebuie să fie un conducător de ţară. 
Să-i înduplec, ori la nevoie să-i silesc pe majordomi, pe 
puternicii noştri boieri - pe care-i ştii cum sunt - să-şi 
lase trândăvia zavistnică de pe ocinile lor cele vechi şi 
să-şi alăture puterea şi averile şi slujitorimea întru a 
ţării mântuire. Poporul nostru trebuie să se îndrepte 
către soarele ce răsare, nu să meargă cu cel ce apune. 
Trăim un nou veac, frăţioare, al lui Newton, Bayle, 

Papin... Veacul al optsprezecelea, căruia de pe acum i 
se spune „al luminilor”!... Şi acuşa, mă iartă dacă mă 
voi aşeza la masa de lucru, dar am ceva grabnic de 
scris înainte de a veni carâta imperială. Mai vorbim 
după cină. 

Antioh se sculă şi ieşi îngândurat. Dimitrie deschise 
sipetul cel tainic, puse în ordine unele hârtii şi arse 
altele. Printre acestea din urmă se afla şi scrisoarea pe 
care începuse a o scrie ţarului. După ce o privi cum 
arse, înveselit deodată de un gând năstruşnic, luă o 
foaie albă şi cu multă îndemânare desenă, cu 
sanghină, un cap de vulpoi care scoate limba, privind, 
cu ochii râzători, pe de lături. Împături după aceea 
coala în patru şi o pecetlui la cele patru colţuri, apoi 
scrise. citeţ pe învelitoare numele ţarului Petru 
Alexeievici cu toate titlurile. Când totul fu gata, trimise 
să-l cheme pe Mihuţ. 

Acesta şi aflase de la Antioh vestea cea mare şi 
când, intrând, voi să îngenunche, mişcat, în faţa 
reînscăunatului său domn. Dimitrie Cantemir îl trase 
către sine şi-l îmbrăţişă fără a rosti vreun cuvânt. Apoi 
îi înmână scrisoarea: : 

— Căpitane Miguel Pamberg, iată răspunsul meu 
pentru „domnul tunar”. Dar ia bine seama la ceea ce îţi 
spun. Adevăratul răspuns trebuie să i-l dai prin viu grai. 
Ai să-i spui majestăţii sale serenisime aşa întocmai: 
„Dimitrie Cantemir Voievod îţi va trimite răspunsul său 
de la leşi în cel mai scurt timp”. 

— Dar răvaşul ăsta? 

— Răvaşul este pentru cei ce-or încerca să-ţi smulgă 
acest mesaj, fiindcă pare că se ştie că eşti un sol de 
taină. Dacă ajungi cu bine la Petersburg, spui din gură 


_ împăratului cele ce te-am învăţat, iar răvaşul poţi să i-l 
arăţi după aceea, fiindcă am auzit că iubeşte glumele, 
mai ales când acestea îl ustură pe vrăjmaş. Drum bun, 
„Vântură-lume”, şi să ne vedem cu bine acolo de unde 

XII 
PLINIREA FĂGĂDUIELILOR 


— Să trăieşti întru mulţi ani, măria ta! Şi să ai parte 
de lungă domnie, pentru binele nostru, al ţării! 

— Cu aceste vorbe - pe care le rostiseră de atâtea 
ori cu aceeaşi făţărnicie - boierii moldoveni primiră, 
către sfârşitul anului 1710, pe Dimitrie Cantemir în sala 
cea mare a platului domnesc din cetăţuia laşilor. ŞI 
printre aceşti boieri se afla şi lordache Russăt, care cu 
şaptesprezece ani mai înainte îl plimbase în butca lui 
să-l „adăpostească” la Golia. Şi mai era de faţă şi 
Nicolae Costin, nepotul trufaşului Velicico, duşmanul 
de altădată al Cantemireştilor. 

Dar ca şi cum nu i-ar fi văzut, sau ar fi uitat de mult 
totul, noul domn le răspunse cu această scurtă 
cuvântare: 

— Vă mulțumesc, boieri dumneavoastră. Şi 
mulţumesc şi celor pe care îi văd adunați afară în mare 
mulţime şi îi aud făcându-mi aceleaşi urări. Şi acum 
luaţi cu toţi aminte la cele ce am să vă spun. Dintru 
întâi hotărăsc să scad cu două sferturi dajdia steagului, 
iar văcăritul țărănesc şi fumăritul le desfiinţez cu totul 
spre uşurinţa norodului. Asemenea şi mazililor le scad 
dajdiile pe jumătate. Din temnițe şi de pe la mânăstiri 
vor fi sloboziţi acei închişi pentru prieteşug cu vecinii 
noştri. Şi, vă spun şi domniilor voastre, nu veţi mai 
plăti deseatina ca ţăranii. 

— Să trăieşti, măria-ta! strigară iarăşi boierii într-un 
glas, bucuroşi de pleaşcă, deseatina fiind cel din urmă 
bir plătit de boieri. 

Folosind freamătul ce cuprinse întregul sobor, 
vistiernicul lordache Russăt se aplecă spre un bătrân 
bărbos, ce se afla lângă dânsul, şi îi şopti: 

— Ce spui, logofete, de acest desfrânat, cum îşi 
începe domnia! Ştie să se poarte puiul de mojic! s 

— Aşteaptă biv-vel-vistiernice, şi ai să vezi. Lupul îşi 
schimbă părul... Acum parcă aud că o să cheme la 
judecată pe boierii care l-au hainit pe taică-său: 
Costineştii, Russăteştii... 

— Ssă ştii că o ss-o facă! sâsâi un alt boier mai tânăr, 
care auzise şoapta: Păcat de Nicolae Costin, c-o să-l 
taie cum l-a tăiat bătrânul Cantemir pe taică-său. 

— Mă tem mai ales pentru pielea domniei-tale, 
biv-vel-vistiernice, după... „plimbarea” de la Golia, mai 

— Ei, tihnă n-o să fie în Ţara Moldovei. 

— Linişte, cinstiţi boieri! strigă un curtean. 

— Multe alte înlesniri, după putinţă, vor mai urma, 
grăi mai departe domnul, cu fruntea sus. Mai ales vom 
căuta să facem îmbunătăţiri ce nu s-au mai aflat: vom 
deschide şcoli şi poate şi o academie... vom înfiinţa 
bolniţe unde oamenii să poată îngriji de molimele cele 
grele... În schimb, voi cere de la domniile voastre să 
încetaţi cu vrajbele, cu pârile şi - nu vă fie cu supărare 
- cu jafurile!... Multe trebuie să se schimbe în această 
ţară, şi nu după bunul meu plac; ci după dreapta 
judecată. Şi minţile trebuie să se lumineze prin cât mai 
multă ştiinţă de carte. De aceea şi pun în marile 
dregătorii pe cărturarii noştri cei de seamă, pe 
domnia-sa lon Neculce, vel-spătar, pe domnia-sa 
Nicolae Costin, vel-logofăt. (Când domnul rosti numele 
fiului lui Miron Costin, un mare freamăt trecu prin 
rândurile boierilor). lar vel-vornic, ca mai bătrân şi 
cunoscător în ale cârmuirii, pe domnia-sa lordache 
Russăt. 

— Să trăieşti, măria-ta, întru mulţi ani! strigară iarăşi 
într-un glas boierii uluiţi, după o clipă de adâncă - 
tăcere. 

Trăgându-şi barba şi oftând uşurat, ca după o mare 
spaimă, lordache Russăt mărturisi abia auzit: 

— La asta nu m-aş fi gândit! E mai tare ca noi toţi! 

Sărbătorirea şi ospeţele înscăunării nu fură prea 
îndelungate; de petreceri era sătul noul domn. Avea de 
gând să aducă degrabă un pic de orânduială în ţară, să 
o mai curețe de putregaiuri şi să o pună la adăpost de 
nevoi. Şi oamenii să-i schimbe, oamenii, oamenii mai 
ales!... 

Putere şi râvnă de muncă avea îndeajuns. ŞI 
înţelepciune deprinsese destulă. Dar vreme nu îi fu dat 
să aibă. Curând după înscăunare, sultanul îi trimise, 
printr-un agă, o poruncă tăioasă, care-l umplu de 
mâhnire, dar şi de dârză hotărâre. 

Trimisul turc o citi în divan, precum urmează: 

— „Prea supusule al meu bey de Moldova, la 
primirea acestui cuvânt te vei îngriji să trimiţi 
peşcheşul obişnuit la fiecare intrare în domnie, 
dimpreună cu toată zahereaua pentru oştile mele. Vei 
pune podurile în cea mai bună stare cu grăbire, iar de 
craiul şvezilor, Carol al XII-lea, vei îngriji ca oastea-i să 
ierneze bine. Apoi la primăvară să te găteşti tu şi 
oastea ta de moldoveni la Bender” pentru a ne fi la 
îndemână în războiul ce am hotărât a porni împotriva 
ţarului Petru. Aşa să faci, negreşit, astfel rău va fi de 
tine şi de ai tăi”. 

Unde erau toate făgăduielile lui Mehmet? Şi cum 
rămânea cu asigurările de pace pe care el însuşi, 
bizuindu-se pe încredinţările cu care plecase de la 
Țarigrad, le dăduse ţării? 

Mâhnirea lui Dimitrie Cantemir se risipi repede. Căci - 
înțelegând însemnătatea unui răgaz oricât de scurt, 
dăruit de o bună diplomaţie, principele găzdui precum 
se cuvenea pe trimisul padişahului căruia îi spuse că 
„totul se va face după porunca înaltei Porţi” şi că în 
curând slăvitul împărat va primi din partea domnului 
Moldovei scrisoare: de adeverire însoţită de daruri, 
după obiceiul pământului. În acelaşi timp, Dimitrie 
Cantemir îl însărcină pe noul spătar să înceapă 

degrabă pregătirile militare pentru o mare campanie, 
al cărei ţel adevărat nu i-l mărturisi. 

Câteva zile mai târziu chemă la el pe Luca 
vistiernicul, un vechi om de credinţă al său, şi îl trimise 
în cea mai mare taină la Lutk, în Ţara Leşească, unde 
tocmai coborâse ţarul Petru Alexeievici cu oştile, de la 
Riga. Pe temeiul scrisorilor mai dinainte schimbate 
între ţar şi domnul moldovean şi împuternicirilor date 
vistiernicului Luca, în chiar primăvara aceea fu iscălit 
un tratat de prietenie între ruşi şi moldoveni. Potrivit 
acestui tratat, jugul otoman avea să fie pe veci 
scuturat de pe grumazul Moldovei, iar domnia 
moştenită din tată-n fiu, ca şeful statului să rămână 
stăpân în ţara lui. 

ingrijorat de repeziciunea cu care creştea puterea 
Rusiei, sultanul se hotărâse să nu mai zăbovească, şi 
să-i dea „lovitura de graţie”, pe nepregătite, într-o 
clipă în care sfătuitorii Turciei socoteau că oştile 
ruseşti erau ostenite de crâncenele lupte purtate cu 
şvezii. 

Războiul ruso-turc bătea la uşă, aşa că taina 
tratatului dintre Moldova şi Rusia nu mai avea rost să - 
fie păstrată. Principele strânse în grabă Divanul, fiindcă 
trebuia să ştie cu cine va merge ţara. O parte din 
boieri, fireşte, fură nu numai miraţi, dar şi mâniaţi 
aflând despre tratatul de alianţă. Printre aceştia se afla 
în primul rând lordache Russăt, cu rubedeniile lui şi toţi 
cei care, nemulţumiţi de clauza dinastiei ereditare din 
tratatul  ruso-moldovean,  nădăjduiau să-şi poată 
continua în linişte tocmelile cu marii dregători ai Porții. 
Dar nici unul nu îndrăzni să cârtească faţă de bucuria 
cu care fu primită vestea alianţei de către toţi ceilalţi şi 

în primul rând de răzeşimea ce avea acuma cuvânt în 
Divan în numele norodului. Aflând, bineînţeles, despre 
cele întâmplate, turcii sloboziră ceambulurile tătăreşti 
de pradă asupra Moldovei, făgăduind o mai cruntă 
pedeapsă pe foarte curând. Atunci, olăcarii domneşti 
călări împânziră ţara întreagă la răspântii cu porunca 
cea mare a lui Dumitraşcu Vodă Cantemir: 

„Facem ştiut - glăsuia acel cuvânt - că întrucât 
duşmanii creştinătăţii, turcii, au călcat făgăduiala că nu 
vor mai cere vechiul tribut şi au năpăstuit ţara cu 
multe alte asupriri, dărâmând sau cotropindu-ne 
cetăţile, învoind tătarilor a prăda, luând în robie pe fiii 
Şi fiicele noastre, de nu ne mai putem duce viaţa, noi 
ne-am unit cu împăratul Petru Alexeievici al Rusiei, 
care a ridicat oşti spre a mântui pe creştini de jugul 
robiei otomane. Prin urmare, tot omul din această ţară 
să ieie armele spre a-i veni într-ajutor...” 

Pe când oştile sultanului se buluceau spre Dunăre, 
un falnic ofiţer de dragoni, pe nume Mihut Gălăţeanu, 
se înfăţişă călare cu stea de olmazuri pe piept, însoţit 
de câţiva cazaci, la straja punţii cu scripete de la 
intrarea cetăţuii Iaşilor. În timp ce straja îl vestea pe 
pârcălabul cetăţii să dea poruncă pentru scoborârea 
punţii - căci trecuse de mult asfinţitul soarelui - Mihut 
îşi aminti de ceasul de noapte, de-atunci de demult, 
când tot astfel se înfăţişase la intrarea aceleiaşi punți 
şi nu fusese lăsat să treacă de către zmeul de străjer. 
De data aceasta, aşteptarea nu-i fu lungă: totuşi, 
vestea pe care o aducea domnului său era atât de 
însemnată, încât acele clipe i se părură nesfârşite. 

Cu nespusă mulţumire îl primi Dimitrie Vodă în 
cămara copilăriei sale, în care ţinea acuma sfatul de 

taină, Dar bucuria lui nu mai avu margini când află 
vestea pe care Mihuţ i-o aducea; înainte de a purcede 
cu oastea sa la încumetarea cu puhoiul turcesc, Petru 
Alexeievici avea să coboare el însuşi în oraşul de scaun 
al Moldovei ca să-l îmbrăţişeze pe voievodul prieten! 

Câteva Săptămâni mai târziu, clopotele laşilor, mai 
cântătoare decât oricând, umpleau văzduhul limpede 
de vară cu argintia lor chemare. Dimitrie Cantemir, 
înconjurat de întreg Divanul ţării şi de oamenii săi de 
credinţă, aştepta în sala cea mare a palatului domnesc 
împodobit de sărbătoare să i se vestească apropierea 
alaiului pe care el, principele moldovean, avea să-l 
întâmpine la puntea de intrare în cetăţuie. Atât în afara 
zidurilor cetăţuii, cât şi înapoia lor, în curtea din faţa 
palatului domnesc şi pe povârnişul ce ducea spre uliţa 
cea mare a laşilor, norodul se adunase încă din zori şi 
la răstimpuri se auzeau răsunând cântece şi urări. 

— Măria-ta! cuteză spătarul Neculce să rupă firul 
gândurilor domnului. Măria-ta, ne-bucurăm cu toţii că 
se vor împreuna oştile moldovene şi moschiceşti 
împotriva turcului. 

— Deci bine am făcut, spătare, - zâmbi Cantemir, - - 
că ne-am unit cu Petru? 

— Bine-ai făcut, Măria-ta, că noi ne temeam că te-i 
duce la turci şi aveam de gând că, de te-om vedea că 
mergi cu turcii, să te părăsim şi să ne ducem să ne 
închinăm Moscului. 

Domnul râse, îmbujorându-se: 

— Văd că nu mă prea pricepeţi, cu toate că ne 
cunoaştem demult... Dar domnia-ta ce spui, vornice 
Russăt? 


Vornicul tuşi, îşi trase barba cum îi era năravul, apoi 
după o clipă de gândire vorbi cam într-o doară: 

— Eu zic că te-ai cam pripit, măria-ta... 

Un murmur, ca un început de vijelie, trecu prin 
mulţimea celor ce înconjurau pe Vodă. 

— Cam ce vorbă-i aiasta, vornice? se oţări cu glas 
tare Neculce. 

— Cum adică, m-am pripit? îl pironi Cantemir cu 
privirea. 

— Pentru că nouă, boierilor, măria-ta, pielea ni-i mai 
aproape decât cămaşa. 

— Nu te pricep. 

— Vreau sa zic, mai întâi, că Pravoslavnica împărăție 
a aflat de la domnia ta că Transilvania, Tara 
Românească şi Moldova au unul şi-acelaşi duh 
râmlean, dar vezi că... 

Că ce? se burzului iarăşi lon Neculce. 

— Vezi că, preste toate laolaltă, Ţar-Petru a făgăduit 
să dea unul şi acelaşi scaun lui Francisc al doilea 
Rakoczy, ungurul care se bate şi el pentru slobozia 
creştinătăţii, precum bate vântul vremurilor de azi... 

— Nu te pricep, repetă Cantemir, dar cu un glas în - 
care numai câţiva credincioşi putură desluşi o undă de 
tristă îndoială. De unde ştii? 

— Întreabă-l pe riga Carol şvedul! 

Prinţul tăcu. Ştia că „majordomul”, care domnise 
peste capul fratelui său Antioh când fusese în Moldova, 
era prieten cu paşa din Bender, acela care îl găzduia 
acum pe regele fugar. Dar marele spătar se ridică 
ameninţător la gluma proastă a vornicului. 

— Ce vrei să spui cu asta, lordachi? 

— Vreau să zic, - adaose lordache Russăt, cu un 
rânjet batjocoritor, că moşiile noastre vor fi prădate de 
tătari, de turci şi de munteni, în vreme ce noi tocmim 
din târgul leşilor slobozenia noroadelor creştine. 

Nimeni nu râse la vorba asta deşănţată. 

— Ruşine, vel-vornice, să grăieşti astfel, necum-să 
gândeşti ce spui... Şovăielile brâncoveneşti au să te 
piardă! rosti un glas puternic din uşă. Toată adunarea 
întoarse capul. În prag stătea căpitanul Petrea în 
uniformă de polcovnic de dragoni, care intrase spre a 
vesti domnului Moldovei că alaiul ţarului ajunsese la 
poalele praporului ce urca spre cetăţuie. Se făcu o 
tăcere de strană. 

Dimitrie Cantemir se ridică din jilţ şi, pogorând 
scările de piatră, se îndreptă spre intrarea cetăţuii. Ca 
un oştean ce se afla, ţarul Petru Alexeievici nu voise să 
intre în carâtă împărătească, ci călare, în capul alaiului 
de mari dregători şi căpetenii de oştire. Aceştia purtau 
peruci albe, pudrate şi uniforme strălucitoare, pline de 
fireturi de aur şi de argint, cu decoraţii bătute în 
olmazuri. 

Ajuns la intrarea punţii, ţarul descălecă şi după el - 
descălecară şi cei ce-l însoțeau. Purta o haină verzuie 
de campanie, cizme înalte, răsfrânte, iar pe cap pălărie 
olandeză în trei colţuri, cu boruri largi. În timp ce 
puştile grele de pe meterezuri trăgeau necontenit, 
Dimitrie Cantemir se apropie de înaltul său oaspe, să-i 
sărute mâna după datină. 

— Bun venit în oraşul de Scaun al Moldovei, mărite 
împărate serenisim! 

— Bine te-am găsit, samodârjeţ al Ţării Moldovei şi 
prieten al inimii mele! răspunse ţarul şi, îmbrăţişându-l, 

îl sărută pe amândoi obrajii. Această denumire slavonă 
se dădea numai principilor unor ţări neatârnate şi 
Cantemir îi înţelese, cu recunoştinţă, tâlcul. Apoi, 
întorcându-se spre cei mai apropiaţi dintre însoțitorii 
săi, ţarul îi numi pe rând: 

— Dumnealui e cneazul general Mihail Goliţin, 
dumnealui e generalul Gavril Ivanovici Golovkin, 
dumnealui e cneazul Dolgorukii-mezinul,  acesta-i 
Sefer, ministrul meu vistiernic, acesta-i senior Sava 
Rogojinski iar pe dumnealui spătarul Toma 
Cantacuzino, bunul nostru prieten, îl cunoşti mai 
demult... Pe David Corbea, prietenul polcovnicului 
Petrea, l-am lăsat la Riga, cu treburi care-i plac, 
adăugă Petru, bătându-l voiniceşte pe umăr pe 
bătrânul oştean, care înţepenise „smirnă” mai la o 
parte. 

La rându-i domnul Moldovei îi înfăţişă pe cei mai 
apropiaţi şi mai de credinţă dregători ai lui. 

— Ei, bucuros de oaspeţi? întrebă ţarul când se 
aflară în sala cea mare a palatului. 

— Cum nu se poate mai bucuros, înălţimea ta! 
răspunse înclinându-se principele Moldovei. , 

— Nu-mi mai spune înălţimea ta, se împotrivi ţarul, 
punându-i frăţeşte braţul pe după grumaz. Asta-i 
pentru barbarii mei de boieri moscoviți Prietenii trebuie 
să mă cheme simplu, ruseşte: Petru Alexeievici, ori 
ostăşeşte: „Gospod bombardir” 

— Fie precum vrei... gospod bombardir! 

— Aşa da! Şi acum cu multă desfătare m-aş răcori cu 
un pocal din acel vin de Cotnar, de care se pomeneşte 
şi pe la noi încă de pe vremea străbunicului nostru Ivan 
Groznâi. 

La un semn al domnului, uşile cu două canaturi ale 
sălii de ospeţe se deschiseră şi alaiul trecu la masă. 

După obiceiul cel nou europenesc, despre care ştia 
că nu putea decât să-i fie pe plac ţarului iubitor de tot 
ce era primenire în deprinderi, Dimitrie Cantemir aşeză 
pe înaltul oaspete la mijlocul mesei, în faţa sa. lar de-a 
dreapta lui puse pe vornicul lordache Russăt, ca fiind 
cel mai în vârstă dintre boieri, şi la stânga pe lon 
Neculce. 

La dreapta şi la stânga sa, domnul Moldovei pofti pe 
cneazul Goliţin şi pe generalul Golovkin. Ceilalţi oaspeţi 
şi boieri fură aşezaţi potrivit rangului lor. 

La încuviințarea unei priviri a domnului său, lon 
Neculce ridică paharul şi rosti cu glas tare: 

— Închin acest pahar pentru slăvitul Împărat creştin 
şi pentru izbândă asupra puhoiului turcesc. 

In timp ce strigătele de slavă nu mai conteneau, iar 
marele lordache Russăt zâmbea acru, dar de voie, de 
nevoie ridicase şi el paharul, Dimitrie Cantemir se 
aplecase peste masă spre a răspunde unei întrebări a 
ţarului, care acum îşi înfunda cu tutun pipă 
marinărească: “ 

— Dumnealui e spătarul nostru, loan Neculce, care 
se arată a fi un cărturar de samă în dulcea limbă a 
Moldovei. 

Petru Alexeievici ridică şi el paharul întâi spre gazdă, 
apoi către spătar, şi rosti la rându-i, cu glasul lui 
puternic de bas: 

— lar eu închin pentru slobozia şi tihna Moldovei şi 
pentru cărturarii care o cârmuiesc cu vitejie şi 
înţelepciune. 

Alte urale de slavă şi mai puternice se ridicară din 
toate piepturile, însuşi lordache Russăt îşi alătură 
celorlalţi glasul său piţigăiat de moşneag învechit în 
rele. 

Când strigătele conteniră şi slujitorii începură să 
înfăţişeze mesenilor - tot după obiceiul europenesc - 
felurile de bucate pe tăvi mari de argint, ţarul făcu 
bucuros cinste acestor bucate ce se dovedeau 
neîntrecut pregătite. Pe când sorbea din pahar, Petru 
se întoarse spre vecinul său din stânga şi-l întrebă, 
privindu-l în ochi: 

— Şi la ce scrieri lucrezi domnia-ta acum, spătare 
Neculce? 

— Maria ta, cât să mă învrednicesc să însemn pe 
hârtie, într-un soi de hronic, faptele mai de samă 
petrecute în Ţara Moldovei de la Dabija Vodă încoace. 
Socotesc, însă, din adâncul cugetului că în această 
însemnare a mea, fapta cea mai de samă va rămâne 
tratatul încheiat între împărăţia Rusească şi Moldova 
noastră, şi ospeţia aceasta cu care măria-ta a binevoit 
să pecetluiască prietenia dintre cele două ţări, adică 
dintre o ţară atât de mare şi această sărmană şi iubită - 
ţărişoară a noastră. 

— Dimitrie Constantinovici, - exclamă încântat ţarul, 
către principele moldovean, în timp ce-l bătea 
prieteneşte pe umăr pe boierul cronicar, - spătarul 
Neculce nu este numai cărturar, dar şi un iscusit 
diplomat. Un sol vestit al Regelui Soare nu ar fi vorbit 
astfel... 

Cantemir râse măgulit, apoi îl mai întrebă, pe înaltul 
oaspe cum i-a plăcut laşul. 

— Mult, Dimitrie Constantinovici. Îndeosebi Golia şi 
Trei Sfetitele, care au o lucrătură cu adevărat 
Măiastră, ce întruneşte frumusețea  lăcaşurilor 
bizantine şi ruseşti cu arhitectura şi sculptura celor din 
apus. Dar mai mult îmi plac oamenii dumneavoastră, 
moldovenii, din care s-au ridicat ostaşi de nădejde şi 
dregători chiar în oştirea mea. Şi [ara Românească are 
oameni de seamă, cum este acel David Corbea, atât de 
priceput în treburile politiceşti, şi cum este spătarul 
Toma Cantacuzino, aici de-faţă şi alţii, pe care, din 
păcate, un anume voievod nu-i ascultă îndeajuns. 

— La munteni e şi multă zavistie... oftă Cantemir 
pătrunzându-i vorba. 

— Şi lăcomie de bani, mijn Hart? lăcomia 
turcească... Ei, dar să lăsăm asta. Cum merge cu 
recrutarea oastei? 

— Polcovnicul Petrea, aici de faţă şi al cărui fiu este 
unul din oamenii de credinţă ai majestăţii voastre 
imperiale, poate să o arate mai amănunţit. Pe el l-a 
însărcinat spătarul cu acestea. 

— Aţi primit ajutorul nostru trimis prin senior 
Rogojinski? se întoarse ţarul spre  polcovnicul - 
moldovean. 

— L-am primit, slăvite împărate, şi l-am împărţit 
precum ne-a învăţat: de tot polcovnicul câte o sută de 
ruble, de rotmistru câte treizeci, de stegar câte zece şi 
de tot tovarăşul câte cinci, başca leafa lor. Şi s-au 
plătit cu preţ omenesc şi vitele şi bucatele pentru 
zaherea, că nu le venea oamenilor să-şi creadă ochilor, 
fiind deprinşi din veac să li se hrăpească fără plată. 

— Dar oastea, polcovnice Galaţine? Vin oamenii? 


'3 În olandeză: Dragul meu. 
ut 

Cu o tinerească bucurie, spătarul Neculce răspunse 
el, luând vorba Gălăţeanului: 

— Şaptesprezece  polcovnici, o sută şaptezeci 
rotmiştri cu steaguri. Şi asta numai în zece zile. Curge 
lumea la oaste, cu duiumul, care cu ce poate. Nu 
numai slujitorii care s-au mai bătut, dar s-au înscris şi 
ciubotarii, croitorii, blănării şi fierarii... Slugile boiereşti 
şi-au lăsat stăpânii şi-au alergat de s-au înscris la 
steaguri. 

Ţarul se porni pe un râs urieşesc. 

— Nu mai are cine să le aprindă ciubucele bărboşilor! 
Ha-ha-ha! Urmează, spătare, că te-ascult. 

— S-a sculat toată Ţara Moldovei, gospod bombardir! 

— lar cei ce cârtesc, căci sunt şi dintr-aceia, - 
adăugă cu tâlc Cantemir, - nu mai ştiu încotro s-o ia. 
Mulţi... 

— Ha-ha-ha, cei ce cârtesc... Am avut şi eu 
dintr-aceştia... 

Mulţi au fugit care-ncotro, - urmă domnitorul 
Moldovei, - către miazăzi, sau peste munte. Cu 
sipeturile pline, negreşit... 

— Fii sigur că n-au fugit toţi, dădu din cap - 
neîncrezător ţarul. Dar lumea nu stă-n loc de hatârul 
nemernicilor. 

lordache Russăt, care făcuse feţe-feţe în toată 
vremea aceasta, şi al cărui zâmbet silit pierise de tot, 
se tot frăsui pe locul lui, apoi luând un glas mieros se 
ploconi către ţar: 

— Dacă luminăţia-ta mi-a îngădui, v-aş întreba ce 
s-ar întâmpla dacă aceşti nemernici, de orice neam ar 
fi, ar împiedica să sosească la vreme ajutoarele 
făgăduite de unii boieri munteni şi de sârbi şi de alţii... 

şi mai ales, dacă turcii vin ca frunza şi ca iarba, cum 
s-au juruit, iar nu numai cu puţina oaste ce se află 
acuma trecând Dunărea?... 

Ţarul fulgeră cu privirea pe vornic, dar stăpânindu-se 
răspunse, făcând un gest cu mâna: 

— Nu-i nimica. Atunci îi vom bate pe turci altă dată, 
căci vremea ajută numai celor vrednici. 

— Aş mai cuteza o întrebare, se piţigăi iarăşi marele 
vornic. 

Petru nu-l mai privea, pufăia din pipă cu ochii la 
fereastră. 

— Cutează... 

— Ce dobândesc boierii noştri prin prieteşugul cu 
împărăţia Rusească?... Şi ce câştigă şi domnul nostru... 
bineînţeles? 

— Asta s-a mai spus şi s-a pus pe hârtie la Luţk. 
Pentru cei ce n-au aflat sau n-au priceput limpede, să 
grăiască răspicat generalul Golovkin. Vorbeşte, Gavril 
Ivanovici. Spune-le boierilor moldoveni ce dobândesc 
ei şi ce dobândeşte Moldova. 

O mare tăcere se aşternu la auzul acestor cuvinte şi 
fiecare îşi aţinti urechea. s 

— S-au statornicit, - începu rar şi apăsat generalul 
Golovkin; - ca bir să nu mai plătească Moldova nici un 
ban nimănui, devenind în veci slobodă. Domnul nu va 
fi mazilit, ci va rămâne domn până la moarte din tată-n 
fiu, precum şi boieria boierilor se asigură până la 
moarte, afară dacă nu trădează - dar şi atunci domnul 
nu va fi volnic a-i pierde, orice greşeală ar face, fără 
sfatul tuturor şi iscălitura mitropolitului... 

Un freamăt trecu prin mulţimea mesenilor eu bărbi 

— Ruşii, - urmă generalul Golovkin, - să-nu se 
amestece în treburile Moldovei; din vistieria 
împărătească se va plăti, însă, la început leafă la o 
oaste moldovenească de zece mii de oameni, care să 
fie în ţară gata împotriva oricărei cotropiri. lar de se va 
întâmplă cumva să rămână Moldova tot sub stăpânire 
turcească, atunci să aibe împăratul ruşilor grijă de 
Dimitrie Vodă şi de oamenii lui, în toată viaţa, precum 
se cuvine între prietenii cei buni... 

Strigătele de slavă se înălţară din toate părţile, în 
urma cărora, ridicându-se, ţarul şi domnitorul închinară 
iarăşi paharul prieteniei, apoi se îmbrăţişară frăţeşte, 
pe deasupra mesei. 

Ospăţul se sfârşise. În timp ce oaspeţii treceau în 
sala cea mare de primire de afară răsunară trosnete de 
puşci, strigate de ura şi dangăt de clopote. Norodul 
strâns în curtea palatului domnesc dorea să vadă pe 
înălţatul oaspe. 

Ţarul Petru Alexeievici ieşi în pridvor, unde rămase 
un timp îndelungat, adânc mişcat la vederea bucuriei 
întipărite pe toate feţele ce se ridicau spre el, într-un 
singur gând, acela ce se rostise în porunca cea marea - 
lui Dumitraşcu Vodă: „Ne-am unit cu împăratul Petru al 
Rusiei, spre a ne mântui şi noi din jugul robiei!...” 

În timp ce uralele nu.mai conteneau, iar mulţimea se 
tălăzuia ca o mare sub pridvorul palatului, polcovnicul 
Petrea se pregăti să se înapoieze în tabără. 
Prilejuindu-se o clipă de răgaz în treburile de gazdă ale 
voievodului său, se apropie la chemarea lui şi îi spuse, 
luându-şi rămas bun: 

— Măria-ta, însărcinarea ce mi-a fost dată cu limbă 
de moarte de părintele tău şi-a ajuns sorocul. Plinind 

__făgăduiala ce i-am făcut-o lui Vodă Constantin, eu nu 
mai am a-i priveghea vlăstarul domnesc, fiindcă acum 
s-a sculat norodul Moldovei şi-au venit mai marii lumii 
să-l privegheze şi să-l apere!... 

Dimitrie Cantemir privi, îndelung gânditor, după 
reazimul tinereţelor sale, oşteanul acesta cărunt care 
se îndepărta cu paşi voiniceşti spre corturile oastei şi 
simţi crescându-i în inimă o tărie nemaiîncercată. 

A doua zi, pe malul Prutului secătuit de arşiţa verii se 
porni marea încumetare cu Imperiul Otoman. 

XIII 
DRUMURILE STEPEI 


Luna lui Cuptor, a anului 1711 de la Hristos, iar de la 
facerea lumii 7721, s-a arătat a fi neprielnică bătăliei 
celei mari de la Stănileşti, fiindcă încleştarea pripită cu 
noianul turcesc în lipsa trupelor de nădejde - rămase 
de veghe la miazănoapte şi răsărit - şi mai ales 
neputinţa oştilor creştine făgăduite a sări într-ajutor, la 
vreme, armiei împărăteşti au fost pricinile de temei ale 
acelei furioase şi totuşi nesigure înfrângeri. 

Către sfârşitul bătăliei, la buza meterezelor amarnic 
bătute de bumbarale şi asediate de ieniceri, hatmanul 
Neculce îi spunea domnului său, cu lacrimi în ochi: 

— Măria-ta, în nădejdea voroavelor străine, au 
răşchirat Ţar-Petru oştirile sale şi au venit la noi fără 

oaste destulă, negrijit, să se bată cu Vizirul şi cu 
puzderia oştii turceşti şi tătăreşti, într-un mijloc de 
câmp pustiu. Şi-aşa, în nădejdea streinilor, au să-şi 
piarză muscalii împărăţia creştinească, că-s vrăjmaşii 
de zece ori mai mulţi şi mai deprinşi cu locurile... 

Ruşii îşi fortificaseră tabăra şi respingeau asalturile 
pedestrimii vrăjmaşe, în vreme ce cavaleria ambelor 
armate aştepta cu sulița la scară. În două rânduri, 
zadarnic a stăruit Cantemir să schimbe tactica 
defensivă a generalilor străini din sfatul militar al lui 
Petru, încercând să-i convingă să dea o lovitură 
fulgerătoare pedestrimii ienicereşti de după metereze, 
fiindcă el cunoştea vechea discordie dintre 
pedestrimea şi călărimea turcă şi era încredinţat că, 
sub focul artileriei, cei doua sute de mii de călăreţi 
risipiţi pe câmpie vor da bir cu fugiţii, lăsându-i pe 
ceilalţi să piară neajutoraţi. Ştiindu-l pe vizir şi pe paşii 
cei mari, cu zavistiile dintre ei, şi pe ienicerii bătrâni 
care făceau numai după capul lor - căci ai lor, pe ei Îi 
ascultau, iar nu pe comandanții numiţi de sultan - 
Cantemir se rugase de Petru să nu mai aştepte: 

— Gospod bombardir, timpul lucrează pentru - 
duşmani; apără-te prin ofensivă. O singură tactică e 
bună în luptele cu turcii: tactica neprevăzutului. 
Porunceşte: Sturm! 

Generalilor li s-a părut ciudată această stăruinţă, iar 
Petru, fire temătoare de vicleşug şi nestăpânită, şi-a 
adus aminte că moldoveanul trăise cam mult pe la 
Stambul şi l-a bănuit de necredinţă. 

l-a răspuns furios: 

— Ţi se pare şi-ai vrea, ticăloase, să fie pentru binele 
tău, dar de-oi bate pedestrimea, călărime este multă şi 
n-am cu cine o goni. 

Cantemir s-a închis în sine şi a plâns. Generalul 
Wittmann, care luptase sub Eugeniu de Savoia, a fost 
singurul care a cutezat să-l înfrunte pe ţar şi să-l 
mustre că nu ascultă sfatul cel bun. Ceilalţi, însă, 
deprinşi ca în lupte ruşii să aibă superioritatea 
numerică, au convins-o pe împărăteasă să-l roage pe 
tar pentru începerea, negocierilor de pace. 

Intru acestea, în tabăra de la Tighina, unde-l 
găzduiau turcii pe Carol al XII-lea, şvedul cel bătut la 
Poltava, se frământa un furnicar de lume pestriță, ca la 
curţile crailor celor mari. Pe acest brav comandant, de 
oşti dar atât de îngâmfat şi de încăpățânat, că turcii îl 
porecliseră Demirbaş - cap de fier - puterile apusene îl 
ţineau în mare cinste, socotindu-l în raportul lor cu 
Rusia o piesă de temei în jocul diplomatic european 
de-a „echilibrai puterilor”. De aceea să nu pară lucru 
de mirare că acest rigă sărac şi căpos, însingurat la 
hotarul dintre cele două imperii est-europene, avea 
acreditaţi pe lângă sine soli ai unor suverani cu - 
prestigiu. Dintre aceştia, cei mai neobosiţi se arătau a 
fi doi gentilomi care se fuduleau cu bogata lor 
experienţă în afacerile „porţilor orientului”: Jeffries, 
trimisul Angliei, şi Fabritius, ministrul ducatului 
Holstein, împreună cu secretarii şi prietenii lor. 
Ismail-Paşa seraschierul Tighinei, avea mereu de furcă 
cu aceşti turbulenți domni, ale căror scrisori păreau să 
se bucure de mai mult credit la Poartă decât rapoartele 
dumisale. Îl supărau mai ales anumite tratative pe care 
le urzeau prin Funk, trimisul regelui suedez la 

Constantinopol, acolo unde se trăgeau toate- sforile 
politicii mondiale, pentru că Padişahul nu ţinea 
„ambasade la ghiauri”, Coranul interzicând 
dreptcredincioşilor să înveţe limbi străine. 

Pentru miniştrii Europei, în ciuda amestecului lor în 
trebile Porții, realitatea forţei colosale a Imperiului 
Otoman rămânea o enigmă, aşa cum sub pecetea 
tainei se consumau intrigile de palat care trimiteau 
regulat pe marii viziri sub tăişul paloşului. Arhivele 
imperiale erau o cetate la fel de închisă dinaintea 
curiozităţii interesate a europenilor, ca şi haremul 
sultanului. Un singur cărturar izbutise să obţină 
îngăduinţa de a cerceta trecutul şi prezentul, şi de a 
scruta viitorul glorioasei „aulae othomanicae”, şi acela 
fusese principele moldovean Dimitrie Cantemir. El 
trecuse - cu arme şi manuscrise - de partea celuilalt 
mare mister al secolului al XVIII-lea. Rusia lui Petru! 
Dat ştiinţa şi nădejdile lui îşi pierduseră acuma preţul. 

Herr Fabritius şi primul său secretar, jJohannes-Pierre 
Fripp primiseră o depeşă cifrată de la Constantinopol, a 
cărei dezlegare o aduseseră neîntârziat la cunoştinţa 
aghiotantului lui Delvet Ghirai, hanul Bugeacului şi - 
Crimeii. Tătarul îi îngădui a doua zi trimisului special al 
ducelui de Holstein sa ia loc pe covorul său şi, după ce 
îl ospătă cu lapte acru de iapă şi cu pepeni tămâioşi, îi 
arată, la rându-i, o scrisoare cu conţinut similar, adusă 
domnului Jeffries de un polcovnic francez, La Mare, din 
partea unei persoane însemnate. Pungile de galbeni, 
menţionate în ambele scrisori, fiind la fel de ispititoare, 
hanul se arătase dispus să acorde domnului Fripp 
ceambulul cerut pentru „partida sa de vânătoare” din 
acea săptămână de la jumătatea lunii lui Cuptor. 

Legământul acelor ciudate scrisori mai adăuga -că nici 
unul dintre capii armiilor aflate în război să nu ştie nici 
în vreun fel despre plimbarea ceambulului la Prut. 

În scurtul răgaz al uneia din ultimele nopţi dinaintea 
sfârşitului ştiut, Cantemir chibzuia cum să facă să-şi 
scape măcar soţia şi copiii, rămaşi la laşi cu prea puţini 
credincioşi, căci nimeni nu se aşteptase la dezastrul de 
la Stănileşti. Erau aici încercuiți cu totul, de zile întregi, 
şi n-avea pe cine se bizui. Făgăduise o sută, apoi două 
sute de galbeni cutezătorului care ar fi ieşit din „obuz” 
să ducă vorbă Casandrei-doamna să fugă degrabă la 
Hotin, sau la Camenița, la adăpost. Se gândise el la 
Mihut, dar „Vântură-lume” era acum departe, către 
Riga, curier împărătesc. Apoi, văzând că nu-se găseşte 
nimeni, îl bătea gândul să iasă singur, noaptea, în 
haine schimbate, că ştia turceşte, şi cu oleacă de 
noroc poate tot ar fi ajuns. Dar Petru nu l-a lăsat să-şi 
pună viaţa în primejdie, ci l-a scos pe un polcovnic al 
său de credinţă, - din grupul de comandă al 
mareşalului Seremetov, şi i-a poruncit să-se înfăţişeze 
la Dumitraşcu-Vodă pentru o slujbă de taină. 

Petrea Gălăţeanul s-a înfăţişat deci domnului său, - 
însoţit de un alt moldovean, prieten mai vechi al 
Cantemireştilor, căpitanul Postolache  Tigheceanul, 
care se nimerise şi el să o lase pe nevastă-sa Hanka 
tot în târgul laşilor şi tare-i mai purta omul de grijă, în 
acele zile de sete şi pârjol. 

Nefiind vremea de zăbavă, oştenii au luat dar ucaz şi 
mulţumită şi-au ieşit din părcane, târâş, către vâlceaua 
unde turcii n-apucaseră să ridice leşurile celor căzuţi în 
ajun. Au ales două, pe potriva lor, le-au despuiat de, 
cealmale, şalvari şi iminei şi tot pe brânci, au ocolit 

focurile de veghe ale ienicerilor şi-au apucat şleaul 
laşilor. Mai înainte de-a doua cântare a cocoşilor, doi 
călăreţi „turci” goneau cu nădejde spre miazănoapte, 
să scape de urgie nişte suflete nevinovate şi două 
cuferaşe cu hârtioare ce cuprindeau truda pie ete 
unui prieten şi cărturar nepreţuit. 

Iscălirea neaşteptată a tratatului de pace ruso-turc 
i-a nemulţumit foarte pe curtenii lui „Demirbaş”, şi nu 
mai puţin pe Han-tătar care se şi pregătise de o pradă 
bogată. Pârile lui grabnic reunite aveau să-l coste 
capul pe Osman-Aga, şeful ienicerilor şi împăciuitorul 
interesat, iar pe vizirul Mehmet, surghiunul pe viaţă. 

Când Carol al XII-lea călărind în galop cincizeci de 
verste de la Nistru la Prut - traversase ca un nebun 
tabăra rusească, şi dăduse buzna peste vizir să-i ceară 
socoteală pentru că făcuse pace, răpindu-i ultima 
şansă de revanşă, turcul îi răspunsese, pe limba lui, cu 
acest proverb: 

— AKiIIi duşman akîlsis dostan eidir - vrăjmaşul 
înţelept e mai bun decât prietenul fără minte!... 

La ceasul acela pactul era gata pecetluit, iar carosa 
lui Petru - adăpostindu-l în taină pe principele - 
moldovean - trecuse de Movila Râbiei şi se-ndrepta, 
slobodă, către laşi, în trapul mare al cailor, în timp ce 
împăratul călărea spre nord, la laşi, în fruntea gărzii 
sale. 

Cu o apăsătoare presimţire pe suflet, zorea înspre 
pierduta-i capitală fostul domn al Moldovei, - însoţit de 
un pilc de vânători nemţeni - din neamul celor ce-i 
ţinuseră-n loc pe Sobieţki, la Cetatea Neamţului, în anii 
părintelui său - şi de-un mic număr de dragoni 
imperiali. 

Moldova rămânea, mai departe, sub papucul turcesc. 
Pe câtă vreme încă? Ţarul îi făgăduise că pe foarte 
puţină vreme. Cu această nouă nădejde pleca să şi-i ia 
pe-ai lui în bejenie, neamuri şi credincioşi, până la 
întoarcerea făgăduită. Dar îl muncea îngrijorarea. 

Trecuseră patru zile încheiate de la fuga 
polcovnicului Petrea şi a Tigheceanului spre mântuirea 
celor dragi ai săi, şi nici o veste nu dăduseră. 

La gura Jijiei, călăreţii dinaintea carâtei sunară din 
corn a primejdie, apoi toţi ceilalţi dădură zvon, care 
mai de care: 

— Tătarii, vin tătarii!... 

Într-adevăr, un ceambul, ca la o sută de călăreţi, 
cobora dinspre laşi, ţinând legaţi cu ştreang de şeile 
cailor oamenii luaţi în robie. Se vedea că de nimeni nu 
le păsa; hăuleau şi şuierau sălbatec, croindu-i pe 
spinare şi peste ochi pe bieţii moldoveni prinşi în 
arcane. Pasămite le ajunsese ştirea că ruşii aveau 
poruncă împărătească să nu-i supere cu nimic, orice-ar 
face, că-i primejdie să se strice pecetea tratatului cu 
Mehmet-baltagi. 

— Ce-i facem,  măria-ta? îl  înconjurară cu - 
ochii-nvăpăiaţi de turbare moldovenii pe voevodul lor. 
Că nouă nu de peceţile împărăteşti ne pasă, ci de 
părinţii şi femeile şi feciorii noştri, robi la tătari! 

Dimitrie Cantemir înţelegea focul oamenilor săi, dar 
nici nu putea îngădui să se calce porunca ţarului, ştiind 
cu ce gigantic preţ fusese răscumpărată pacea cu 
turcii. 

Jos, pe malul apei, tătarii treceau chiuind prin luncă, 
nici ca la o zburătură de praştie de convoiul său, când, 
deodată, dintre cei legaţi de şei, se smulse un bărbat 

voinic, plin de praf, tot în zdrenţe şi cu trupul numai 
răni. Alergând cu deznădejde, căzu la scara butcii, abia 
mai suflând. După el, gonea la trap tătarul din arcanul 
căruia scăpase, înjurând urât pe turceşte şi 
ameninţându-l în gura mare pe ticălosul de goni cu 
cele mai cumplite schingiuiri. 

Cantemir îi recunoscu îndată pe cel căzut. Era 
căpitanul Postolache Tigheceanul! Şi cum însoțitorii săi 
din polcul de vânători nemţeni se nimerise să fie 
tocmai oamenii acelui căpitan, vânătorii uitară de 
poruncă şi dădură năvală-n tătărime, iar după ei, ca la 
un semn, mai toată escorta de moldoveni şi dragoni a 
voevodului, lăsându-l numai cu câţiva călăraşi. 

— Maria-ta, vorbi greu Tigheceanul, la leşi acu' 
toate-s bune. Fără aceşti tătari, altă oaste acolo n-au 
mers... 

Tigheceanul se opri să răsufle şi cătă cu buzele arse 
la ploscuţa atârnată de capra trăsurii, apoi se clătină şi 
căzu pe spate. Cantemir îl prinse-n braţe şi-l trase 
anevoie pe pernele carosei. Îl stropi cu apă, îi turnă pe 
gât o duşcă de rachiu, apoi încă una şi se bucură 
văzându-l că deschide ochii. Din vale se auzea larma - 
încăierării cu tătarii. 

— Cum a fost, căpitane Postolache? îl întrebă 
Cantemir, când Tigheceanul îşi veni de-a binelea în 
fire. Unde-i Petrea? 

— N-a fost lesne cu vrăjmaşii, măria-ta. Am căzut 
asupra lor tocmai -când, păliseră casa măriei-tale şi 
începuseră a jefui, iar pe Doamna, cu slujitoarele şi pe 
Hanka mea le înconjuraseră în iatac şi taman le luau 
salbele şi inelele... Mulţi păgâni şi-au lăsat leşurile 
atunci, la uşa acelui iatac, pentru obrăznicia lor, de 


Bazată ae cari furi ia r A a aa dear a Ai ua ar ana i aE 


mâna  aiasta şi-a răposatului Petrea Gălăţeanu, 
Dumnezeu să-i deie tihnă, pe unde l-o fi aciolat în 
împărăţia sa... l-am scos în uliţă, cu puţinii slujitori şi 
copii de casă câţi mai erau; pe urmă ne-a dovedit alt 
buluc şi ne-au prins cu arcanul... Dar văd că i-a ajuns şi 
pe aceştia pedeapsa arde-i-ar toate focurile gheenei! 

Larma de pe vale se potolise. Puţine, vaiere şi 
tropote de cai se mai auzeau dinspre lunca râului. 

Căpetenia dragonilor se-ntoarse chiar atunci, în fuga 
calului, sa ceară iertare pentru câlcarea poruncii 
împărăteşti. Dar când Cantemir îi răspunse că ia 
asupră-şi toată răspunderea, rusul zâmbi larg şi se 
bucură să-i raporteze prăpădul: 

— Noi i-am slobozit pe-acei robi, pe toţi. lar 
moldovenii înălţimii voastre i-au tăiat pe tătari, câţi au 
stat faţă şi i-au dat în Prut pe ceilalţi de s-au înecat. 
Numai câţiva au scăpat cu fuga, că aveau cai arăpeşti. 
Aceia păreau că duc în coburi scule de preţ, şi ne pare 
rău. 

La laşi - în târgul pârjolit şi pustiu - Dumitraşcu-Vodă 
mai mult de două zile nu era slobod să rămână, că 
veneau turcii cu caimacamii şi-l luau din urmă, iar la - 
Ştefăneşti îl aştepta Petru, cu grosul armatei, să-şi ia 
rămas bun şi să-i dea împuternicirile făgăduite, pentru 
el şi boierii ce l-or însoţi în pribegie. În acele zile l-a 
adus cu cinste mare, la locul de veci, pe acela care a 
fost Petrea Căpitanul la curtea părintelui său şi l-a 
îngropat la Sf. Neculai, în gropniță domnească, lângă 
trupul bătrânului Cantemir. Moldovenii cei fără averi au 
purces şi ei, pe la bejeniile lor şi cu dânşii odată s-au 
risipit şi-ai Tigheceanului. Numai acesta, deşi rănit şi 
slăbit, a rămas lângă voevod, că prinsese Hanka lui 

mare drag de Casandra-Doamna şi dânsa de ea, de 
când scăpaseră amândouă, ca prin urechile acului, de 
arcanul şi sulița tătarilor. 

Tigheceanului îi arătau rău rănile, mai ales aceea din 
coastă, primită la laşi, când apărase femeile şi avutul 
domnesc. ll împunsese pe la spate, cu un pumnal 
înveninat, căpetenia ceambulului. Acela era un străin 
care n-avea decât portul de tătar. Hanka îl văzuse şi-l 
ţinea bine minte, fiindcă se războise şi cu dânsa, când 
îl prinsese meşterind pe la cufere. Ei îi smulsese salba, 
iar Doamnei apucase să-i tragă din deget smaragdul 
cel mare, cu pecete. Atunci au dat năvală, cu săbiile 
goale-n mâini, Postolache şi Petrea, eu copiii de casă, 
de i-au scos pe tâlhari în uliţă şi aşa au scăpat. 

Găsindu-şi familia teafără şi cufăraşele nevătămate, 
aşa cum le lăsase, Dimitrie Cantemir purcese, cu toţi ai 
săi, din laşi, a treia zi, trecând jijia, pe la Popricani. A 
patra zi, dimpreună cu muscalii şi boierii ce-l 
adăstaseră la Zagarance, în cap cu hatmanul Neculce, 
trecură şi Prutul, pe la Ştefăneşti, să dea faţă cu 
împăratul, mai-nainte de-a apuca drumurile fără de 
întoarcere ale stepei. i 

La Moghilău, pe Nistru, aveau a se despărți oştile, 
către taberele de iarnă; unele la miazănoapte înspre 
Riga, altele la răsărit, în țara căzăcească. După ce 
Impăratul l-a pus pe Cantemir să aleagă unde vrea să-i 
hărăzească moşii, lui şi moldovenilor de credință - iar 
el a ales Harcovul - i-a scris ucaż de stăpânire. Apoi 
s-au îmbrăţişat şi şi-au dat aufwiedersehen, Petru 
luând drumul Balticei, iar voevodul fără de ţară 
apucând cu ai săi şleaul Kievului. 

Stepa ucraineană, în nemărginita ei întindere, 
începea abia pe la Nemirov, pe unde desele năvale ale 
tătarilor şi zaporojenilor pustiiseră cu desăvârşire 
pământurile podişului. 

Pe drumurile ei galbene omul călător nu mai ştia de 
unde-a purces şi unde-a ajuns. Ochiul lui nu afla nici-un 
obstacol, nici deal, nici pădure, nici ape. Zarea 
înfricoşător de adâncă îl atrăgea mereu, să-l înghită, 
cum soarbe infinitul steaua căzătoare. Câte un uliu 
spărgea albastrul cerului, bătând lin din aripi, în zbor 
planat, tot mai aproape de faţa mării galbene a stepei, 
ca o iscoadă, apoi săgeta tăria şi nimicul din care se 
întrupase îl înghiţea la loc. Alteori un cârd de ciori 
speriate părăseau, croncănind, nişte oseminte, ca să-şi 
reia macabrul ospăț, după trecerea convoiului. La câte 
o margine de drum, un gorgan, ori un stei de piatră 
cioplit stângaci, reamintea celor în viaţă de neamurile 
ce trecuseră pe-aici, cu vântul şi cu veacurile odată. 

Pe urmă venea noaptea, cu puzderia de stele, şi 
pământul răsufla răcorit, în ţârâitul greierilor. A doua 
zi, clopotul de foc acoperea iarăşi podişul. Un 
popândău sau un ţiştar trăgea o dâră în praful - 
drumului şi repede-l înghiţea pământul fierbinte. 
Numai calul dracului străbătea fără păs aerul 
tremurător. Şi nici un semn de ploaie. 

Alteori începeau din senin vânturile. Uriaşe vârtejuri 
adunau praful şi ciulinii în trombe umblătoare de-a 
lungul şi de-a latul stepei, înalte până la cer. 

Din când în când, călăreţi iuți şi sălbateci, cu lungi 
musteţi şi un singur moş de păr pe tidva goală, 
adulmecau zarea şi piereau; alţii treceau hăt-departe, 

în lungi şiruri, târând robii spre Crâm, ziua pe drumul 
gorganelor, iar noaptea după calea-laptelui. 

După Nemirovo, au făcut popas ostăşesc, cu focuri şi 
străji. În rădvanul cel mare, Casandra-Doamna mai 
mult veghea decât se odihnea. Copiii, nedeprinşi cu 
greutăţile unor asemenea drumuri, se speriau în somn, 
de oboseală şi spaime, iar cel mic era scuturat de 
friguri. 

Cantemir povestea, la foc, cu boierii şi oştenii ce-l 
însoțeau. Asculta, visător, la  răstimpuri, doina 
moldovlahilor răspunzând cântecelor ruseşti de stepă, 
pe mai multe glasuri, şi încerca să le afle geneza în 
trecutul îndepărtat al muzicii noroadelor. 

ÎI îngrijora starea tot mai rea a viteazului căpitan 
Postolache, căruia drumul şi arşiţa îi obrintise rana. În 
aiurare, Tigheceanul mereu credea că dă faţă cu acela 
care-l străpunsese mişeleşte şi se zbătea visând că se 
bate-n săbii cu el. Hanka îi schimba şervetele ude de 
pe frunte şi-i grăia la ureche vorbe de alinare, 
plângând. 

Căpitanul zăcea acum pe fundul căruţii, scrâşnind 
din dinţi ca să nu geamă s-o sperie pe Hanka. 
Văzând-o cum îşi plânge nenorocul pe fruntea lui 
îmbrobonată de sudorile morţii, Postolache atât i-a mai 
spus, cu lacrimi în ochi şi cu amar, înainte de a-l 
cuprinde uitarea din urmă: 

— Caută-l, fată dragă, unde l-ai afla şi plăteşte.-i 
binele pe care mi l-a făcut, că pe mine m-a omorât şi 
te las singură-n lumea asta, pe drumuri străine... 

L-au îngropat a doua zi, la asfinţit, sub un plop 
singuratec, la umbra unui gorgan. Hanka l-a jelit toată 
noaptea, iar dimineaţa a cerut Doamnei voie să 

se-ntoarcă la taică-său, la Camenița. 
Casandra-Doamna a plâns şi a lăsat-o şi i-a dat şi pază, 
să aibă de drum, până la vadul Nistrului. Bani n-a 
primit vădana Tigheceanului, zicând că taică-său, 
negustorul leah, e om bogat şi că de la avere fugise 
ea, după dragoste, iar acuma pierduse dragostea şi 
se-ntorcea la avere, cu moarte-n inimă. 

Drumul moldovenilor prin stepa fierbinte a ţinut 
Săptămâni de-a rândul şi nu fără primejdii, fiindcă 
mulţi vrăjmaşi, tătari şi zaporojeni, răspândiţi în cete 
prin câmpul pustiu, le-aţineau calea, pe la vaduri şi pe 
la răscruci, pe şleaul cel mare de către Nipru. La 
Beloţerkovsk, un ceambul i-a ajuns din urmă chiar la 
porţile oraşului, de i-au alungat dragonii din straja 
cetăţii, gonindu-i departe, îndărăt în stepă. Pe urmă 
convoiul a făcut popas lung, în cetatea cea mare a 
Kievului. 

Oraşul, pus pe dealuri înverzite, stăpânea întinderea 
lată a Niprului şi-ntreaga depărtare din înălţimea aurită 
a sutelor de turle noi şi vechi, care de care mai 
frumoase. Cantemir s-a minunat la vederea locaşului 
Sfintei Sofii, care de şapte sute de ani păstra neştirbită - 
mărturia  meşteşugului neîntrecut al zugravilor şi 
mozaicarilor bizantini. 

La Harcov pe malul Doneţului au luat în primire 
pământurile şi casele dăruite prin ucaz. Stăpânul 
dinainte, un general trădător, fugise din Rusia de 
teama pedepsei şi: lăsase după el zidurile goale şi 
roada putrezind pe câmpuri. Abia când a dat bruma s-a 
potolit zarva şi alergătura noilor gospodari, ajungând şi 
ei să le rostuiască în sfârşit pe toate, după cinste şi 
trebuinţă. Doamna Casandra nu-şi mai vedea capul de 

treburi şi de grijile casei, mai ales că micuțul- Antioh 
zăcuse de pojar o lună încheiată. lar Dimitrie se ţinuse 
toată vremea să pună rânduială pe la satele câtorva 
boieri moldoveni veniţi cu dânsul, că mereu nu 
le-ajungea şi tot mai aveau ceva de împărţit din câte li 
se dăduse. Luând parte la asemenea întristătoare 
certuri pe avere, şi pus să judece, îi mustra amarnic 
voevodul pribeag, şi-şi ascundea faţa-n palme de 
supărare, când îi auzea cum vorbesc şi-i vedea cum se 
poartă. 

Îl mângâia atunci, cu glas sfătos, Neculce hatmanul: 

— laca, măria-ta, aşa-i firea, moldovenilor, care nu 
pot nici la casele lor trăi fără să se sfădească, dar în 
ţară străină!... 

Mai târziu, hatmanul şi câţiva răzeşi dintre căpitani 
au cerut volnicie să se întoarcă la Moldova, că-i ardea 
dorul de casă. Domnea acolo iarăşi Nicolae 
Mavrocordat care, drept mulţumită pentru purtarea 
cavalerească ce-o arătase cu dânsul Dumitraşcu-Vodă, 
la mazilire, la rându-i făgăduise pribegilor iertare, 
împotriva poruncii noului vizir, fiorosul Mola Gin-Ali, 
care urmărea să răzbune seraiul de hainia ghiaurilor - 
trecuţi la vrăjmaş. 

A venit iarna rusească. Bătea viscolul dinspre cotul 
Donului zile întregi. Pe. urmă se schimba şi bătea câte 
o săptămână de către miazănoapte. Apoi veneau zile 
senine şi răsunau în ogradă râsetele copiilor şi zurgălăii 
troicelor. 

Abia îşi orânduiseră gospodăria pentru îndelungată 
şedere, când sosi răvaş de la Petersburg că împăratul 
ţine sfat mare, iar Dimitrie Cantemir, „principe al 
imperiului rus, membru al înaltului Senat şi consilier 

privat”, era poftit să nu lipsească de la scaunul său. 
Înaltele  cinuri, acestea, veniseră  pasămite să 
răsplătească neîncrederea de la Stănileşti. 

La acel sfat, Petru a spus că doreşte să pornească 
împotriva turcilor o armată nouă, de o sută cincizeci de 
mii de oameni, mai bine înarmată şi echipată, călări şi 
pedestrime, sub comanda prinţului Cantemir. Senatul a 
lăudat gândul cel bun al împăratului, zicând că de data 
asta, negreşit, îi vor bate pe turci. Dar l-au sfătuit să 
mai amâne, ca să asculte şi vorba unor cneji ce 
întârziaseră de la consiliu, din pricina drumurilor 
înzăpezite. Atunci a venit cneazul Apraxin, de la Azov, 
şi mareşalul Şeremetev, de la Kiev şi alţii, care nu 
sufereau că ţarul îi dăduse lui Cantemir nume mai sus 
decât ale rudelor lor. Şi ce-au spus ei şi ce-au dres, că 
a rămas pe-altădată încumetarea cea mare cu turcii, 
iar grosul armatei a plecat către Pomerania, să se bată 
cu şvezii, pe uscat şi pe marea Baltică, până la izbânda 
deplină. 

Dar o altă întristătoare mirare faţă de dreptatea 
împărătească veni să-l cuprindă pe Senatorul român, 
stricându-i bucuria cinului şi încrederea în realizarea - 
ultimei sale nădejdi. lordache Russăt, sluga paşei din 
Bender, fusese luat de oşti şi închis la Kiev, pentru 
multele lui uneltiri şi necredinţe. Acum, Cantemir află 
că duşmanul alianţei sale cu Rusia fusese eliberat de 
Şeremetev, la cererea caimacamilor şi iertat de 
împărat pe motiv că „cu nemic nu ieste vinovat şi făr' 
de cale l-au închis acel făr' de frica lui Dumnezeu 
Dumitraşco-Vodă“... Căile Domnului nu-i apărură mai 


lesne de înţeles decât căile politicii împărăteşti, dar 
începu să priceapă cu durere că independenţa ţărilor 

creştine devenise o ţintă atât de îndepărtată, încât 
vorbele lui Mehmet se întorceau să-i bată în amintire 
ca un clopot de îngropăciune: „iar eu ştiu că astea 
toate sunt palavre, pentru cei mulţi şi proşti”... 

Cu încăpăţânarea cinstei sale neprihănite, sfetnicul 
Ţarului, încrezător în făgăduiala lui, nu va mai despărţi 
din visurile-i până la moarte eliberarea românilor de 
dărâmarea Imperiului Otoman. La speranţa asta se mai 
adăogă, peste puţină vreme, şi dragostea aprinsă ce o 
trezi în inima lui Petru, Maria, fiică mai mare a prinţului 
moldovean. 

La voia împăratului care ţinea să-l aibă pe consilierul 
său mai aproape, Cantemireştii s-au mutat, primăvara, 
la Moscova, în gubernia căreia li s-a dat, prin alt ucaz, 
cincizeci de sate cu o mie de „dvoruri”!* şi şase mii de 
ruble pe an. 

Aveau aci două perechi de curţi frumoase, case 
domneşti, vrednice de rangul cărturarului, dar le părea 
rău că se răzleţiseră şi de ultimii lor compatrioți, 
aşezaţi în ţara Harcovului pe la moşiile cele de dar. 

Rămăseseră, dintre toţi, doar cu llieş, un copil de 
casă; orfan de părinţi, care ţinea tovărăşie la joacă şi la - 
carte lui Antioh, cu toate că era cu şapte ani mai 
vârstnic decât  coconul domnesc.  Împlinise 
paisprezece, la laşi, chiar în ziua, în care năboiseră 
tătarii, iar Petrea şi Tigheceanul veniseră să apere 
curtea şi era mândru că se bătuse şi el voiniceşte 
atunci şi că Hanka îl lăudase, de faţă cu doamna şi cu 
voevodul când a fost să se înapoieze la ea, în ţara 
leşilor. 

— Mărită doamnă, - zisese Hanka, - dacă-i să-mi daţi 
pază la drum, pe llieş să mi-l daţi, că s-a bătut ca un 
zmeişor cu tâlhari, la curtea domnească. Umăr la umăr 
a stat cu Postolache al meu. Şi l-oi ţinea, măria-ta, în 
cinste, ca pe-un frăţior mezin la casa tatălui meu, că 
alţi fraţi nu mai am. 

Dar Antioh, când a auzit că pleacă llieş, s-a pus pe 
plâns de ţi se rupea inima şi, fiind bolnav, i-au făcut 
părinţii în voie, şi nu l-au dat pe băiat păstrându-l ca pe 
copilul lor. 

După ce s-au aşezat la curţile cele noi, când toate 
s-au liniştit şi a început, cum zic moldovenii: „cele rele 
să se spele, cele bune să se-adune”, l-a cuprins iarăşi 
pe Dimitrie Cantemir, ca-n vremea bejeniei sale la 
Constantinopol, patima nepedepsită a studiului. Voia 
să dovedească lumii întregi, printr-o operă istorică de 
temei, vechimea şi noblețea neamului său, al 
moldovlahilor, aflaţi de veacuri sub jugul străin. Şi 
dornic fiind să mai arate că jugul acesta va fi până la 
urmă zdrobit, avea de gând să-şi termine mai întâi 
acea scriere de seamă, începută în arhivele Imperiului 
Otoman, imperiu a cărui năruire o prevedea şi încerca - 
să o demonstreze ştiinţific. 

Cu o sete de scris, de luni de zile nemaiincercată, îşi 
transportă în odaia de lucru cărţile şi cuferaşele cu 
documente şi o zi întreagă se ţinu să pună rânduială în 
ele, că se amesiecasera prin calabalăcul pribegiei şi al 
mutatului. 

Când veni rândul cufăraşului pecetluit în care se 
aflau hârtiile şi cât terminase din Historia 
incrementorum atque decrementoruvi Aulae 
Othomanicae, se-ntunecase de-a binelea. În obloanele 

trase izbea vântul echinocţiului de primăvară, scut 
urându-le, de parcă nişte drumeţi nevăzuţi băteau să 
ceară adăpost, de teama furilor şi-a ucigaşilor, în 
noaptea din urmă a iernii. Casandra închinase copiii la 
icoane, îi culcase şi se gătea şi ea de odihnă. 

Din odaia cărturarului se auzi un țipăt înăbuşit: 

— Hoţii! M-au jefuit hoţii!... 

Casandra dădu fuga într-acolo, cu sufletul la gură, 
deschise uşa şi îşi văzu bărbatul prăbuşit în genunchi 
deasupra unui cufăr răsturnat, în mână cu o hârtie pe 
care era desenat ceva cu roşu. Se aplecă ia lumina 
lumânărilor şi desluşi ce era, fără a-i pricepe totuşi 
noima. În mijlocul unei foi albe de hârtie, cineva 
închipuise, din câteva trăsături de pană, un fel de cap 
de vulpoi, cu limba scoasă şi ochii râzători parcă în 
batjocură, iar dedesubt, cu cerneală neagră, trei litere: 
J.-P.F. Alăturea de cufăr, vreo trei ceasloave groase 
printre care şi biblia tatălui ei, aceea pe care crezuse 
că o uitase acasă, la laşi. Era primul exemplar din 
Sfânta scriptură tradusă pe româneşte şi tipărită, la 
Bucureşti, în timpul domniei părintelui ei, Şerban 
Cantacuzino. O luase cu sine la Constantinopol, şi-apoi - 
la laşi; iar la năvala ceambulului tocmai din ea citea şi 
se ruga. li păru bine că o regăseşte. 

Nu înţelegea nimic din adânca mâhnire a soţului ei 
care rămăsese cu ochii zgâiţi la acel desen copilăresc 
şi tăcea, părând să cugete, după ce strigase de o 
vârâse în sperieţi. 

Îngenunche lângă el şi-l mângâie pe frunte, cu o 
blândeţe maternă, pe omul acesta înţelept şi mult 
încercat ce avea să împlinească în curând patruzeci de 
ani, şi-atât de puţin avusese parte de tihnă şi dragoste, 


ilie: d Sb Aita + geto A me finale alien i ce fii a îi ee Amt 


de parcă viaţa lui nu fusese decât o lungă ucenicie 
pentru o altă viaţă, de care n-apucase încă să se 
bucure. 

— Ce-i, Dimitrie?... Vorbeşte încet, că te-aud copiii şi 
le sperii somnul. 

Cantemir se întoarse spre dânsa şi-i explica pricina 
deznădejdii sale. Hoţii furaseră manuscrisele la care 
muncise ani de zile - o pierdere ireparabilă. 
Ceasloavele şi „Biblia lui Şerban” fuseseră puse înadins 
de hoţ, în locul hârtiilor lui, în cufăraş şi pecetea lipită 
la loc ca să nu se dea în vileag furtul vreme mai 
îndelungată. 

— Dacă e şi biblia, asta-nseamnă că a fost atunci, la 
laşi? întrebă Casandra fără să aştepte răspuns, 
simțindu-se ea cea vinovată, că nu băgase de seamă 
că hotul alta ţintise atunci decât smaraldul ei cel mare. 
Izbucni în lacrimi de ciudă: Dar cine şi pentru ce? Că-s 
de tot năucită... 

— Răspunsul este în acest desen, Casandră, făcut de 
mine, în şagă, anul trecut... Jaful de la laşi a fost pus la 
cale de cineva care a încercat să afle atunci o taină a 
mea, neştiută decât de un singur om în lumea asta... s 

— Un duşman, Dimitrie? 

— Nu, un prieten... Hârtia asta a fost la Mihut 
Gălăţeanul. 

Dimitrie Cantemir bănuia că furtul operei sale fusese 
răzbunarea perfidă a lui Mehmet. 


OD O0ODDIIOC 

upă izbândita sa partidă de vânătoare. 
Johannes-Pierre Fripp se întorsese de unde a . 
purces, spre a da seama de trofeele sale unor 
domni a căror grijă - mai ales în zilele acelea de război 
- nu părea să fie sportul cinegetic. Cu toate acestea, 
domnii Fabritius şi Jeffries l-au chemat imediat la un 
sfat de taină, la conacul lor din satul Varnița, nu 
departe de tabăra .craiului suedez şi de corturile lui 
Han-tătar, ca să afle cum a fost şi să pună la cale ce şi 
cum va să fie. 
Raportând executarea primei părţi a planului lor 
reunit, domnul Fripp a omis să le spună colegilor săi 

mai mari că, depunând în cufăraşul cu pricina desenul 
umoristic al englezului, îl adnotase cu inițialele numelui 
său din trufie, dar şi cu gândul ascuns că de nu s-ar 
înţelege din preţ cu domnii colegi, să-i propună 
cândva, el singur, prinţului Cantemir, răscumpărarea. 
De asemenea, tot de teama împărţelii, nu le-a spus-de 
smaraldul cel frumos cu blazon - o pecete mică, 
octogonală, săpată-n piatra verde, cu bourul încoronat, 
înconjurat de o minusculă scriere în slavonă: „lo 
Dimitrie Voevod, cu mila lui Dumnezeu, domnul 
Moldovei” - precum nici salba cu două rânduri de 
rubiele a Hankăi. Domnul Fripp nu grăia slavoneşte, ca 
să ştie ce sculă de preţ purta la sine, iar salba o 
stricase, rămânându-i treizeci de galbeni buni pentru 
zile negre. 

Recapitulară: miniştrii unor curţi străine, trei la 
număr, fuseseră dispuşi să ofere mulţi bani „pe acea 
lucrare unică în lume”, pândită încă de la 
Constantinopol, prin mijlocirea unor nobile iscoade. Dar 
cum socoteala din târg nu se potriveşte întotdeauna cu 
aceea din casa de la Varnița, fiindcă încheierea „păcii 
rezonabile” de pe Prut îi cam derutase pe cumpărători. - 
Colonelul La Mare le făcu cunoscut, o lună mai târziu, 
de la Dresda, că riga August al Poloniei ieşise din 
competiţie, dar că el, franţuzul, avea alte speranţe, la 
curtea de la Versailles, unde de la o vreme istoria 
intrigilor seraiului părea să preocupe foarte mult 
anumite persoane.: La rândul său, domnul Fabritius 
avea promisiuni din partea lui Frederic, regele Prusiei. 
Rămăsese certă şi oferta ducelui de Marlborough, 
transmisă direct, prin domnul Jeffries, autorul ideii cu 
desenul menit să-l deruteze pe păgubaş. 

Vremea însă trecea, iar Hanul îşi cerea partea, 
amenințând cu represalii. În noaptea când aflară că 
turcii urmau să-l mute de la Tighina pe Carol al XII-lea, 
cu întreaga-i curte, treimea ţinu sfat, iar Jeffries îi 
înmână lui Fripp un înscris pe adresa unui bogat 
negustor din Camenița şi îi făcu vânt spre curţile crailor 
din Apus, cu manuscrisul furat în coburi, dându-şi 
întâlnire cu toţii la Berlin, peste şase luni. Cei doi 
rămaşi i-au spus abia a treia zi Hanului că domnul 
Fripp, necredincios angajamentelor luate, fugise în ţara 
ungurească. Fabritius l-a rugat chiar pe tătar să arunce 
după fugar un ceambul, că nu putea fi prea departe, 
din pricina poverii luate cu el. Dar Hanul, văzându-se 
tras pe sfoară (şi temător să nu se mai şi afle), s-a 
mulţumit să răspundă furios, mai întâi pe sine: 

— Jokiuze boinuz, ve kuşa kanat iak deildir - boului 
coarnele şi păsării aripile, povară nu-i sunt!... 

În vremea aceasta la Petersburg sosiseră, o dată cu 
primul dezgheţ, nişe ciudaţi negustori din îndepărtata 
Scoţie, fără a mai ocoli continentul pe la Arhanghelsk, 
cum se făcea înainte de Petru-cel-Mare. În fruntea lor 
se afla sir Robert Bruce, văr cu familia regală a - 
Stuarţilor. 

Ultimul rege „legitim”, lacob Il Stuart, detronat în 
1688 de o revoluţie. de palat care-l înlocuise cu 
ginerele lui, olandezul William de Orania se refugiase 
în Franţa, punându-se sub protecţia lui Ludovic al 
XIV-lea, căruia Stuarţii îi făcuseră mari concesiuni pe 
continent. Cu ajutorul acestuia şi al „iacobiţilor” 
partid clandestin destul de puternic care ralia, în 
Anglia, opoziţia, „anti-olandeză” - fugarul încercase 
să-şi redobândească tronul părinţilor săi, dar fusese 

înfrânt de armata anglo-olandeză şi murise nu mult 
după aceea. Fiul său, lacob al III-lea Stuart, instalat la 
Saint-Germain, a fost atunci proclamat de Ludovic al 
XIV-lea moştenitor al Regatului Unit, împotriva Anei, - 
regina de la Londra - pentru că în timpul acesta Franţa 
ţinea piept, pe uscat şi pe mare, coaliţiei 
anglo-olandeze-germane, în războiul pentru 
moştenirea imperiului spaniol destrămat. 
Plenipotenţiarii iacobiţi veniseră acum la Petersburg, 
să-şi asigure sprijinul Rusiei, fiindcă unele zvonuri de 
pace între beligeranţii apuseni amenințau dinastia 
Stuarţilor cu eliminarea definitivă din arena politică. Sir 
Robert Bruce aducea ţarului un mesaj cordial din 
partea curţii în exil de la Saint-Germain, precum şi 
unele documente, destul de compromiţătoare pentru 
regina Ana, în legătură cu planurile ei faţă de Rusia. In 
acelaşi timp, „negustorul” ţinea să înmâneze personal 
prinţului Cantemir o scrisoare plină de curtoazie, din 
partea lui Sir Percy Honey, baronet de Clyde, în care 
consilierul ţarului era rugat de prietenul său de la 
Constantinopol acum la Londra, să intervină pentru 
buna primire a „negustorilor” scoțieni. - 
Petru i-a primit fără ceremonial, la un pahar de 
vodcă într-o cârciumă din port şi le-a promis că va 
trimite răspunsul mai târziu, printr-un om al său. lar 
fiindcă doi dintre ei aveau şi patente legale sa trateze 
câteva tranzacţii comerciale, le-a dat imediat tot 
ajutorul, să facă afaceri bune. Şiret şi bănuitor, Petru 
Alexeievici înţelegea importanţa atuului iacobit în lupta 
diplomatică pentru „echilibrul puterilor”, dar dacă 
tratativele secrete anglo-franceze reuşeau, scoţianul 
de la Paris devenea un balast supărător pentru un 

protector insuficient de informat. Hotărî deci ca 
răspunsul să fie scris de Cantemir, diplomat priceput, 
şi adresat prietenului său din Anglia, iar ca 
transmiterea acestui mesaj îl însărcină pe un destoinic 
ofiter de marină şi curier încercat, Mihail Galaţin, 
cunoscut pe toate mările pe numele de „căpitanul 
Pamberg”, iar odinioară la curtea Moldovei ca Mihuţ al 
căpitanului Petrea Gălăţeanul. 

Mihut urma să călătorească, tot timpul ca un paşnic 
negustor moscovit, având asupră-i o scrisoare-ucaz la 
care n-avea să recurgă decât în caz de mare nevoie. 
Această scrisoare îi asigura oriunde sprijinul solilor ruşi 
şi al furnizorilor comerciali de peste hotare, şi-l 
împuternicea să ia comanda pe orice, navă sub 
pavilionul Sfântului Andrei. 

În duminica Paştilor anului 1712, se aflau adunaţi la 
conacele Cantemireştilor de lângă Moscova câţiva 
prieteni de seamă ai principelui, sa ciocnească oua 
roşii. Mai dinainte fuseseră poftiţi doi cărturari ruşi: 
slavistul Teofan Procopovici, rectorul Academiei din 
Kiev şi istoricul Tatişev. Şi-apoi picaseră nişte 
moldoveni pe care gazda a fost fericit să-i vadă la uşa - 
casei lui din pribegie. O dată cu Toma Cantacuzino, 
vărul Casandrei, venise şi Mihuţ să vorbească nişte 
lucruri cu prietenul său. domnesc mai înainte de a porni 
în a lui tainică ambasadă. 

După ce s-au înfruptat din bunătăţile praznicului 
bogat, iar setea şi-au potolit-o din roada unor viţe de 
soi şi le-au lăudat, musafirii au purces să tăinuiască şi 
de-ale sufletului. Cărturarii au dezbătut o părere a 
napolitanului Gianbatista Vico, după care o nouă ştiinţă 
critică va lua naştere prin unirea filozofiei cu filologia. 

În astă vreme, Toma se sfătuia cu Casandra despre ale 
neamului lor. Era bucuros că-şi va sărbători, de 
duminica Tomii, ziua numelui în cinstită casă de 
moldovean şi de cimotie. 

La alt colţ al mesei, pe Mihuţ îl luaseră cu asalt copiii, 
sa le spună poveşti marinăreşti: dacă e adevărat-că 
balaurul mărilor înghite corăbii întregi, cu oameni şi 
încărcătură cu tot, dacă în ţara lui Por-împărat mai 
sunt struţi cu ouă de diamant şi câte altele. Cel mai 
mare dintre băieţi, llieş, zicea că vrea să se facă şi el 
marinar. 

Puiul de moldovean nu-l slăbea pe „căpitanul 
Pamberg” cu întrebările cele mai felurite. 
Întrerupându-l la fiecare minută: 

— Adică cum, bădie, „arborele artimon”?... Artimon e 
un flăcău din Dimitrovca, de la noi... 

Mihut râdea şi-i arăta, cu cărbunele pe hârtie, că 
aşa-i zicea catargului de la pupa corăbiilor. Şi altă 
poveste urma. 

— Bădie Mihuţ, - sărea iarăşi llieş, - adică cum 
„vântul maschează velele”? Că doar n-o umbla, bată-l 
pustia, cu obrăzare negre, ca lotrii... i 

— Asta-nseamnă, musule, că vântul îşi schimbă 
direcția şi le bate pe dos. Atunci e lată rău! 

llieş punea atâta patimă în a deprinde vorbirea şi - 
meşteşugul corăbierilor, încât căpitanul îi făgădui că-l 
va lua cândva cu sine pe mare. 

După masă, musafirii au trecut să se odihnească în 
cămările lor, iar copiii - două fete şi patru băieţi - în 
cap cu llieş, au ieşit la plimbare şi la joacă în livada 
înflorită. 

Dimitrie Cantemir i-a poftit, pe Toma şi pe Mihut, în 
odaia lui de lucru, poruncind slujnicei un nou rând de 
cafele. Acea slujnică eră o tătăroaică, un neam de-al 
lor de departe, şi-o urma pe Doamna în tot locul, iar 
cafele ca dânsa nimeni nu ştia să facă, de la Mareg 
Albă şi până la cea de Azov. 

Apoi închişi în odaia căptuşită cu rafturi de cărţi, 
parcă soră geamănă cu aceea părăsită la Istanbul, cei 
trei bărbaţi începură a cântări şi-a chibzui întâmplarea 
cu furtul cel fără de seamăn. Şi până nu i-au prins firul, 
nu s-au lăsat, că erau tustrei oameni umblaţi şi hârşiţi 
în toate cele. 

Mihuţ se căi iarăşi amarnic că nu fusese mai cu 
luare-aminte în călătoria aceea, pe nava englezească, 
de lăsase bună pierdută hârtia cu vulpoiul, dar pe de 
altă parte, însuşi voevodul păruse a dori să facă o şotie 
iscoadei ce-şi va fi vârât nasul în al său „răspuns către 
domnul tunar”! Că turcii întorseseră batjocura în 
paguba lui Cantemir, era altă socoteală. 

— Am crezut şi eu, la început, că mi-au făcut-o turcii, 
din răzbunare, vorbi păgubaşul. Dar nu ei sunt hoţii, şi 
cred asta din două pricini puternice. Mai întâi, fiindcă - 
dacă voiau să mă pedepsească îmi luau capul, după 
cum li-i năravul, şi nu un coş cu hârţoage, pe care nu 
ştiu să pună preţ! Mehmet putea, dar n-a făcut-o, 
preferind să-şi potolească mânia cu pungile de ruble. 
Asta-i una. Şi mai e ceva. La treburi politiceşti şi 
subţiri, turcii nu-i folosesc pe tătari, ştiind că-s lesne de 
cumpărat. Lucrează singuri. Şi în nici un chip la 
porunca unui ghiaur, cum a fost cu ceambulul tâlharilor 
de la laşi. 

— Asta-i foarte adevărat, grăi Toma, admirând 
claritatea judecății vărului său. 

Pe Mihut îl fulgeră un gând. 

— Atunci, măria-ta Dumitraşcule, e limpede ca 
lumina zilei că hârtia ta cu vulpoiul a fost pusă înadins 
ca să arunci vina pe turci şi să-ţi iei gândul de la 
redobândire. Da, da... Atunci cine-i străinul acela, 
capul răutăţilor? la să-mi aduc aminte cu cine-am stat 
eu ca prostul, la taclale, pe „The Duchess"... 

Începu să-i numere pe degete rostindu-le numele, 
după cum îi veneau în memorie. Când zise: „Jeffries” 
Toma Cantacuzino tresări şi-l întrebă repede: 

— Jeffries? Nu-i cumva acela solul englez de pe lângă 
Carol Şvedul? 

— El e, adeveri Mihut. 

— Atunci, fraţilor, suntem pe drumul cel bun! 

Şi Toma Cantacuzino purcese a povesti, pe scurt, 
cum, după cedarea Brăilei, fugise în ţara ungurească, 
apoi luase drumul Poloniei, către Ţar-Petru. Ca unul ce 
mai fusese pribeag şi cunoscuse pâinea amară a 
străinătăţii şi primejdia răspântiilor bântuite de hoţi, 
lăsase mai demult nişte bani în păstrare la un zaraf din ~ 
Camenița. Şi  mai-nainte de-a lua calea spre 
miazănoapte se oprise acolo, la acel zaraf, să şi-i 
ridice. , 

— Şi cum vă spun, fraţilor, - urmă Toma - omul meu 
m-a amânat o săptămână. Zicea că n-are bani peşin, 
că a trebuit să mai plătească unui străin, pe un înscris. 
Eu am crezut că mă amăgeşte şi i-am pus hangerul la 
gât. Atunci mi-a arătat acel înscris, în care jupânului 
Zlatowski - acesta-i e numele - i se cerea a plăti 
aducătorului cinci sute de galbeni venetici şi am văzut 


că era iscălit de acel Jeffries. Zaraful era supărat că 
străinul care-i luase banii nici nu-i dăduse măcar o 
ţidulă; se mulţumise doar să scrie mai jos „Am primit” 
şi să iscălească, cu trei litere de tipar. Era grăbit, că 
pleca la Varşovia. Am aflat, pe urmă, că şi curtea lui 
Carol se pustiise toată, îl mutaseră turcii pe şved la 
Adrianopole. Pe urmă... 

— Trei litere de tipar ai zis? întrebă Dimitrie, 
tulburat. la vezi, n-or fi astea? 

Şi-i întinse hârtia cu vulpoiul. 

— Sfinte Sisoe... J.-P.F.! L-am dibuit, fraţilor! Cum de 
nu mi-a venit în cap de la început?... Dar cine-i mai dă 
ticălosului ăstuia de urmă prin Europa? 

O săptămână mai târziu, cu învoire de la Petersburg, 
„Vântură-lume” apuca drumul Cameniţei, ca să facă 
două treburi de taină dintr-o singură călătorie prin 
Europa. Lua cu sine, într-un buzunar sub rubaşcă, 
scrisoarea prinţului Cantemir către sir Percy Honey, şi 
ucazul special al împăratului. Mai fu rugat de 
Dumitraşcu, dacă are drum prin Berlin, să transmită un 
salut, din partea lui, filozofului Leibniz care-i scrisese 
nu de mult. Avea să călătorească, până la ţintă, cu un ~ 
singur tovarăş de cale - un flăcău destoinic, care se 
rugase, în genunchi, de Dumitraşcu-Vodă şi de Mihut 
să-l ia şi pe el: llieş, „musul” său. 

Târgul şi cetatea Cameniţei roia de lume; ostaşi 
saxoni şi leşi, moldoveni şi ruteni. Ocupaseră turcii 
cetatea Hotinului şi-o făcuseră raia, în coasta Rusiei şi 
Poloniei şi fugeau locuitorii încoace, care cum puteau şi 
cu ce aveau, să scape de robie, iar armia crăiască 
şedea în aşteptare, umplând ulițele de larmă ziua şi 
noaptea. 

Fiindcă era la prânzişor, călăreţii nu mai umblară să 
tragă la han, ci-l căutară de-a dreptul pe pan Zlatowski 
la adresa indicată de Toma. L-au aflat, fără multă 
trudă, fiind, după cât se părea, un om mai de frunte în 
bătrânul târg de la hotarul Moldovei. 

Avea o casă cu două rânduri, din cărămidă şi grinzi, 
ca-n burgurile nemţeşti, cu acoperişul ţuguiat, şi curţi 
mari, împrejmuite cu ziduri, ca o mică cetate, în cea 
mare a Cameniţei. 

li întâmpină un om scund şi gras, în cap cu tichie de 
blăniţă de jder, cu toate că pentru toată lumea asta 
venise vara, purtând caftan lung de postav de Lipsea, 
peste care un chimiraş de piele de căprioară, cu bumbi 
de aramă, îi strângea pântecele rotund. l-a iscodit, 
frecându-şi mâinile, negustoreşte: 

— Cu ce vă pot fi de folos, stimaţi călători? 

Vorbise ruseşte, arătând că avea darul cunoaşterii 
oamenilor după semne care altora le scapă. 

Şi cunoscând, după aceleaşi semne, că muşteriii 
aceştia nu erau nişte oameni de rând, vru să le cadă în 
voie, poftindu-i să şadă, până ce-şi va ruga copila să-l 
mai adaste cu masa. Pan Zlatowski trecu în odaia - 
de-alături şi schimbă, în poloneşte, câteva vorbe cu, 
cineva, grăind blând şi cu oleacă de teamă. Glasul de 
dincolo, al femeii, curat şi dulce, era parcă stăpânit de 
o mare supărare. 

llieş ciuli urechile: 

— Bădie Mihuţ, eu am mai auzit glasul ăsta undeva. 
Şi bag mâna-n foc că, dacă aista-i târgul Cameniţei, 
apoi numai duduca Hanka a noastră grăieşte astfel. 

Mai înainte ca Mihut să se gândească a-l opri, llieş se 
strecură pe urmele negustorului leah. Se auziră 

strigăte şi râsete şi într-o minuta „musul” ieşi de mână 
cu tânăra văduvă a Tigheceanului. Ea era fiica regăsită 
a lui pan Zlatowski, iar zaraful nu mai ştia cum să-i 
intre în voie, de azi-dimineaţă, că să-l ierte de un mare 
şi de neînțeles necaz pe care i-l pricinuise. 

Hanka îl cunoscuse pe Mihuţ şi aflându-le țelul 
călătoriei, le spuse că hoţul căutat era tocmai 
vrăjmaşul ei, şi că-i scăpase din mâini, în chiar 
dimineaţa aceea, din pricina slăbiciunii tatălui ei. 

— Am vrut să-l omor şi nu m-a lăsat porni ea repede 
să povestească. Dumnezeu mi-l trimisese să scap 
lumea de-o fiară şi tata m-a încuiat în casă, ca pe-o 
nebună, şi l-a scăpat... Aici a fost, la masa asta a stat 
şi pe scaunul ăsta, ucigaşul... 

— Bine, duducă, - întrebă llieş, - dar cum de l-ai 
cunoscut cine era? Dacă te-ai fi înşelat? 

— El era, ucigaşul lui Postolache, llieş, străinul acela 
în haine tătăreşti, de la laşi, care mi-a luat salba, nu ţii 
minte?... După inel l-am cunoscut că purta smaraldul 
Casandrei-Doamna, şi-a luat zapisul şi a ieşit 
ca-mpuşcat. Şi când am început a striga: „Săriţi, hoţul, 
ucigaşul!” tata m-a închis în casă... . 

Pan Zlatowski recunoscu, prea târziu, că apărându-şi 
„onoarea firmei”, îşi nedreptăţise amarnic copila, 
lăsându-l slobod pe domnul Johannes-Pierre Fripp să-şi 
continue drumul, după ce zăcuse, o lună de zile la 
Camenița, de gălbenare. Se temu chiar că, aflând riga 
August de treaba asta, l-ar putea da pe mâna ruşilor, 
să-l pedepsească pentru ajutorarea acelui primejdios 
vrăjmaş al aliaţilor săi, iar de el, de firma lui şi de 
onoarea amândurora s-ar fi ales praful. 

Fugarul trebuia prins din urmă fără nici o clipă de 
zăbavă. Zaraful încuviinţă, clănţănind din dinţi dar 
sperând în sinea lui că trimisul deponentului său 
avusese răgaz să dispară. 

Hanka luă o neaşteptată hotărâre, cu aceeaşi 
îndărătnică voinţă şi nepotolită patimă cu care fugise 
după dragoste, în casa răzeşilor din Ghergăuşani, 
părăsind sipetele de aur ale lui pan Zlatowski. 

— Tată, eu plec în lume cu flăcăii ăştia, şi până nu 
dau plată ucigaşului, acasă eu nu mai vin, că tihnă-n 
lumea asta n-aş mai avea şi nici pe ceea lume!... Şi 
pentru că nu-s fata oricui, n-ai să îngădui tu să mă ţină 
la drum, tovarăşii mei, pe punga lor!... 

Negustorul din Camenița îşi cunoştea fata, că 
semăna cu şleahta din partea maică-si, şi ştiu că aşa 
va face precum a spus, iar trufia lui de leah, 
amestecată cu „onoarea firmei”, fu atinsă dureros de 
gândul că fiica lui pan Zlatowski ar fi putut să umble 
prin lume ca un copil de om sărac, pe banul unor 
străini. 

Descuie o lădiţă de fier şi scoase din ea trei fişicuri 
de câte o sută de galbeni fiecare, legate cu fir răsucit - 
de mătase şi întărite cu pecetea firmei sale, în ceară 
fierbinte. Ascuţi pana şi scrise, pe tăcute, un bileţel pe 
care-l împături şi-l sigilă cu aceeaşi pecete, apăsând 
asupra petei de ceară topita inelul gros, de aur, de pe 
arătător. Hanka, în vremea asta, îşi schimbare rochia 
de casă şi poruncise rândaşilor să pregătească butca 
cea nouă, cu patru cai, a stăpânului, pentru drum lung. 
Când se întoarse în odaia de primire, deşi în haine 
cernite, era cuviincios îmbrăcată şi frumoasă ca o 

— Faţa mea, îi vorbi negustorul, cu un glas în care se 
amesteca mândria şi întristarea. lată ce-ţi dau, ca să 
nu călătoreşti pe punga nimănui. Dacă banii nu-ţi sunt 
de ajuns, această scrisoare să o înmânezi lui pan 
Rauţky din Varşovia, zaraful din uliţa mare. El îţi va da 
încă trei fişicuri, la fel, cu pecetea firmei sale. “Un 
asemenea zapis i-am dat şi domnului Fripp. Scrisoarea 
ta însă are o putere mai mare. Dacă va trebui să 
plecaţi mai departe - şi mă tem că veţi pleca, fiindcă 
clientul meu, fugarul, mi-a cerut... of! informaţii despre 
bancherii din apus - atunci pan Rauţky, oprind în 
sipetele sale scrisoarea asta, îţi va da alta, către o 
firmă cunoscută de dânsul, la Berlin, unde vei primi 
alte trei fişicuri cu pecetea firmei nemţeşti... 

„Vântură-lume” fu de-a dreptul uluit de acest lanţ cu 
verigi de aur care părea să nu se mai sfârşească. Işi 
dădu seama abia acum ce însemna pentru tatăl Hankăi 
„onoarea firmei” de care îşi bătuse joc în sinea lui. 
Compromiterea ei l-ar fi expulzat din lanţ, pentru 
totdeauna, chiar dacă motivul ar fi fost onorabil în 
înţelesul adevărat şi curat al cuvântului. „Onoarea” 
aurului se conducea după alte legi, mai necruțătoare - 
decât oricare altele, pentru că rânduiala lor nu 
cuprindea o singură ţară, ci douăzeci. 

Neîncrezător totuşi, Mihut întrebă într-o doară: 

— Şi lanţul ăsta unde se termină? 

Zaraful zâmbi, însufleţit şi puţin ironic: 

— Al meu e scurt... Un ultim fişic, de o sută de 
galbeni, poate fi ridicat, la nevoie, la Amsterdam sau la 
Haga. Hanka trebuie sa notifice însă acest lucru lui pan 
Rauţky... Dar lanţul cel mare, în care eu, umilul 
negustor din Camenița, n-am avut încă cinstea; să fiu 

îngăduit, ocoleşte întreg pământul, iubite domnule 
Galaţin!... Eu vă urez drum bun. Dar înainte de plecare 
vă cer din suflet un hatâr, pentru părul meu alb şi 
pentru ce mi-i mai drag pe lume. 

Glasul părintelui Hankăi părăsise orice trufie şi Son i 
se umeziseră. 

— Hanka, fata mea dragă, tu ştii că eu pe lumea asta 
numai pe tine te mai am. Jură-mi că după ce îți vei face 
dreptate ai să te întorci acasă, aici, la bătrânul tău 
părinte. 

Hanka îngenunche dinaintea tatălui ei şi-i sărută 
mâna, iar el o ridică la pieptul său, plângând de-a 
binelea cu plânsul trist şi dezarmant al bătrânilor. 

— lar domnia-ta, domnule Galaţin, care, după felul 
cum porți spada, pari să fii ceva mai mult şi cumva mai 
puțin decât un paşnic negustor moscovit, cum mi te-ai 
prezentat, te rog jură-mi că vei fi îngerul păzitor al 
acestui nesăbuit copil al meu, iar eu te voi răsplăţi 
împărăteşte... 

Mihut puse mâna pe straja săbiei şi privindu-l 
deschis, în ochi, pe bătrân, îi jură că aşa va fi dar nu 
pentru răsplată, ci pentru că din ceasul acesta erau - 
frăţeşte legați, tustrei: el, Hanka şi llieş, să 
izbândească, sărind la rău şi la bine, toţi pentru unul şi 
fiecare pentru toţi. 

Până la Varşovia au schimbat caii de şase ori. Acolo, 
pan Rauţky, aflând că Hanka e fiica cui era, i-a spus că 
domnul acela plecase la Berlin. l-a dat apoi bani şi 
scrisoare pe mai departe. Faţă de Fripp, cei trei aflară 
că nu recuperaseră întârzierea de la început. Surugiul 
a întărit legăturile butcii, a schimbat, pentru ultima 
oară, caii şi a fost trimis îndărăt, cu un bacşiş bun 

pentru el şi un răvaş pentru stăpânul lui din Camenița, 
cu un convoi de negustori. 

Apoi au pornit spre Berlin: Hanka şi Mihuţ, ca doi 
tineri nobili, frate şi soră, călătorind cu treburi la curtea 
regelui Prusiei, iar llieş, pe capră, ca slujitor de casă 
mare. La Varşovia îşi completară garderoba, * în 
vederea acestui rol, iar Mihuţ, folosind întâia oară 
scrisoarea-ucaz, ridicase de la vistiernicul 
generalului-guvernator cam tot pe-atâta cât primise 
„sora” lui de la zaraful din Uliţa Mare. 

La Poznan au făcut, un popas mai lung. Bătuseră 
aproape o mie de verste, pe drumuri mai mult rele 
decât bune, cu hrană pe apucate şi odihnă pe furate. 
Atât ei cât şi echipajul lor începuseră să arate destul 
de îngrijorător pentru o călătorie de plăcere. 
Ajunseseră într-o vineri seara: a doua zi, sâmbătă, era 
târg mare. Şi-au făcut cumpărăturile cele de trebuinţă, 
iar un rotar bun le-a dres trăsura. l-a dat şi un „glanţ” 
straşnic, de le-a scos-o ca nouă. 

Au plecat din Poznan luni dimineaţa, la răsăritul 
soarelui. La prânz, vameşii prusieni îşi primeau 
bacşişurile şi le stampilau foile de călătorie, urându-le - 
pe franţuzeşte voiaj bun. Seara, treceau Oderul. 

Berlinul trăia ultimul an al unei guvernări prielnice 
artelor şi filozofiei, mai înainte de a fi preschimbat, o 
dată cu întreaga Prusie, într-o cenuşie şi seculară 
cazarmă. 

Călătorii au tras: în cartierul „hughenoţilor”, la o 
hostellerie curată şi primitoare, care i-a răsplătit de 
toate oboselile drumului. Cunoscându-i pe prusieni de 
la Konigsberg şi Riga, Mihuţ era destul de surprins de 
firea plăcută şi îndatoritoare a berlinezilor. Explicaţia a 

aflat-o după aceea. Aceeaşi stimă, nemţească, pentru 
nobleţă şi ierarhie, îi făcea să imite aici cu toţii - în 
mic, desigur - moravurile curţii. 

Mulţumit că înaintaşul său îi lăsase un stat supus 
autorităţii lui absolute (nemaifiind vasal regelui 
polonilor pentru Prusia orientală şi Habsburgilor 
austrieci pentru moştenirea părinților săi din 
Brandenburg), regele Friederich IIl, fiul Marelui Elector 
de Brandenburg, făcuse din ţara lui o veselă monarhie, 
egală în drepturi cu celelalte monarhii din Europa. Îi 
plăcea luxul, căutând să întreacă în splendoare 
„Soarele” de la Versailles, împotriva căruia se angajase 
în alianţa anglo-olandeză. Balurile lui mascate şi 
vânătorile, cu sute de gonaşi, erau de pomină în 
Europa, după cum de pomină era şi sărăcia ţăranilor 
săi, pe care îi vindea, ca soldaţi, armatelor străine. În 
frumosul lui palat din Berlin se vorbea franţuzeşte. În 
schimb la Universitatea din Halle, înfiinţată de dânsul, 
cursurile în germană le înlocuiseră pe cele latineşti, ca 
„demodate”. Păstrase latina tradiţională numai la 
Academia de Ştiinţe, denumită, totuşi, oficial 
Brandenburgische Sozietăt der Wissenschaft, ale cărei - 
temelii fuseseră puse, cu un deceniu mai înainte, de 
domnul Gottfried Wilhelm Leibniz, cea mai strălucită 
minte a vremii. , 

A doua zi, Mihuţ porni să-l caute pe acest domn 
Leibniz la Sozietät, iar Hanka, însoţită de llieş, trecu pe 
la bancherul din Friedrichstrasse, cu zapisul zarafului 
Rauţky, siguri că ajunseseră la sfârşitul călătoriei 
domnului Fripp şi la începutul ispăşirii sale. 

Schimbaseră butca poloneză cu o elegantă, „berlină” 
cu doi telegari, din care Hanka descinse semeţ la biroul 
bancherului. 

Domnul von Wismar, bancherul berlinez, înmână 
distinsei doamne Zlatowska cele trei fişicuri de galbeni, 
întărite cu pecetea sa, şi o întrebă dacă doreşte-ca 
scrisoarea pentru suma restantă de o sută de galbeni 
să-i fie onorată pe loc, sau la o bancă olandeză. Hanka 
îi răspunse că asta depinde de întâlnirea ei cu o 
anumită persoană, de urma căreia putea da numai 
datorită bunăvoinţei domnului von Wismar, care, în 
schimbul acestei bunăvoinţe, ar obţine pe loc o 
chitanţă de primire a acelei „sume restante”. 

Bancherul zâmbi ţeapăn, profesional, apoi tăcu o 
clipă, prefăcându-se a nu înţelege prea bine. Hanka 
puse şovăiala lui von Wismar pe seama accentului 
saxon cu care ea o rupea pe nemţeşte. Atunci hotărî să 
i-o spună pe şleau. 

— Dumneata opreşti suta de galbeni, iar mie să-mi 
spui unde-l pot prinde pe domnul Johannes Fripp, care 
e un ticălos fără margini! 

Îndată ce vorbi astfel şi văzu mutra lungă a - 
bancherului, Hanka simţi că a săvârşit o greşeală de 
neiertat. 

După o vizibilă tresărire de spaimă, neamţul îşi reluă 
zâmbetul profesional şi o informă cu o politeţe rece: 

— Gnădige Frau, îmi pare rău, dar nu cunosc nici un 
domn cu acest nume. 

— Bine, dar a fost aici, ieri sau alaltăieri, cu o 
scrisoare de plată la fel cu a mea!... 

— Cine v-a informat, stimată doamnă? 

Hanka bănui că de răspunsul ei atârna „onoarea 
firmei” domnului Rauţky şi a tatălui ei. Dezvăluirea 
secretului depunerilor însemna pentru ei T Sel puli 
definitivă. Şi-apoi, spunându- i neamţului adevărul, 
avea nici o garanţie că el îi va plăti cu aceeaşi monedă, 
Se resemnă şi tăcu. 

— Nu m-a informat nimeni. Aşa am crezut... firma 
dumneavoastră fiind cea mai cunoscută în răsărit... 

Domnul von Wismar surâse flatat, dar repetă că nu-l 
cunoaşte pe cel căutat, apoi se îndreptă spre uşă, 
conducându-şi clienta până la portiera berlinei. 

Îndărăt, la hanul franțuzesc, cei trei prieteni prânziră 
amărâţi. Mihuţ nu-l găsise pe filozoful german, plecase 
pe toată luna, ca să ţină nişte cursuri la Halle. lar dacă 
bancherul ştia ceva, greşeala Hankăi îl pusese-n gardă 
pe hoţ, să se ferească mai bine. 

— Ne-am înecat ca ţiganul la mal, conchise, fără chef 
de şagă, llieş, Nu ne rămâne decât să-l căutăm singuri, 
pe lotrul acela, în bortă de şarpe. Eu, dacă-l aflu, apoi 
în uliţa mare „îl abordez” şi-i „stric bompresul”... llieş 
se referea, în termeni nautici, la nasul domnului Fripp. 

Timp de patru săptămâni încheiate au răscolit - 
Berlinul, cruciş şi curmeziş, prin berării, palate şi 
biserici, la teatre şi la soareuri, oriunde bănuiau că-i 
pot da de urmă. S-au dus până şi la o înmormântare. 
Mortul fiind o persoană influentă, la căpătâiul lui se 
adunase toată protipendada Berlinului care în absenţa 
regelui din capitală ducea lipsă de alte distracţii. 
aleseseră doar cu audiţia, neuitată, a unei splendide 
cantate funebre, un Actus Tragicus, de un compozitor 
saxon, foarte apreciat de familia regală, Johann 
Sebastian Bach. 

Într-o seară, către sfârşitul lui august, Mihuţ fu 
anunţat la han că e aşteptat de Leibniz, a doua zi, la 
orele douăsprezece. În ajun, avusese loc la Palat o 
reuniune de gală a Academiei, în prezenţa regelui şi a 
unor „doamne savante”, cu care“ prilej cărturarul 
german expusese principiile sale morale. z 

Luând ca măsură a omului de carte pe 
Dumitraşcu-Vodă, lui Mihuţ nu-i veni să-şi creadă 
ochilor văzându-l, în sfârşit, pe marele academician 
căruia îi aducea mesajul de salut al celuilalt. Îndată ce 
fu introdus, îl primi un fel de cocoşat bătrân, miop şi 
pleşuv, cu un gurgui, cât un ou de găină, în creştetul 
imens al cheliei, slab şi cu picioarele strâmbe. 

— Doktor Gottfried Willhelm Leibniz, se prezentă 
omul cu capul mare. Mi s-a spus că m-aţi căutat în 
câteva rânduri. 

„Vântură-lume”, neştiind nemţeşte, nu înţelese decât 
numele. | se prezentă, la rându-i, în franceză. Filozoful 
îşi ceru scuze şi repetă franţuzeşte ce-i spusese mai 
înainte. Când auzi de unde şi din partea cui vine, ochii 
lui mici deveniră atât de vioi şi de calzi, încât lui Mihut 
îi pieri pe dată prima impresie şi omul îi plăcu imediat, - 
ba chiar cuteză să-i povestească ce căuta la Berlin şi 
cât de mâhnit era prinţul Cantemir de pierderea operei 
sale. - 

Deşi hazardul nu există, - începu zâmbind filozoful, - 
fiindcă orice există are o cauză şi un scop, ţiu să te 
anunţ, cher Monsieur Galatzin, că nu mai de mult 
decât ieri am fost pus la curent cu aceasta afacere. 
Majestăţii-sale i s-au oferit spre cumpărare nişte 
„documente fără pereche în lume”, contra unei mari 
sume de bani. Ofertantul era domnul Fabritius, 

însărcinatul cu afaceri al ducelui Holstein pe lângă 
regele Carol al Suediei, Era vorba de importante date 
istorice şi de actualitate despre Imperiul Otoman. Cum 
eu o informasem în prealabil pe Majestatea-sa că 
asemenea date ne vor fi, furnizate în curând, din cea 
mai sigură sursă şi gratuit, prin bunăvoința prinţului 
Cantemir care lucrează la o carte serioasă cu acest 
subiect, intitulată pare-se: Geschichte des 
osmanischen Reiches nach seinem auwachsen und 
Abnehmen, nu? Oferta a fost respinsă. Mă tem chiar că 
la auzul numelui stăpânului dumitale oferta a fost 
retrasă mai curând decât respinsă. 

Mihuţ răsuflă uşurat. Dar iarăşi îl luă disperarea: 

— Bine, dar atunci... atunci, unde poate fi găsit acest 
domn? 

Filozoful optimist îl bătu pe umăr, încurajator. 

— Nu ştiu exact... decât un singur lucru. Şi nu ti-l 
spun decât fiindcă mi-ai creat, cu dezvăluirea acestui 
caz, o problemă de conştiinţă. Prietenul meu herr 
Fabritius a făcut o faptă pe care morala mea o 
condamnă. lar dacă n-a făcut-o şi e doar părtaşul ei 
inocent, fapta rămâne totuşi imorală şi-l împinge - 
înainte în eroare: e legea atracției intime a lucrurilor. 
Actul vizibil nu-i decât semnul invizibilei dorinţe... 

Neobişnuit cu tăierea firului în patru, dar mirosind 
urma vânatului său în prelegerea filozofului, Mihut 
asculta ca un discipol studios. 

— De aceea, îmi-iau libertatea morală de a-ţi face 
cunoscut că domnia-sa va fi prezent, după toate 
probabilitățile, săptămâna viitoare, la Utrecht, ca 
reprezentant al ţării sale la nişte tratative preliminarii 
dintre marile puteri. 

Mihuţ se ridică în picioare, - cu mâna pe straja 
săbiei, după obiceiul său, când lua anumite hotărâri în 
capul lui. Ochii miopi ai filozofului îi surprinseră, poate, 
gândurile, fiindcă, conducându-l spre ieşire, găsi de 
cuviinţă să adaoge: 

— Dumneavoastră aveţi, un ambasador la Haga, 
domnule Galatzin... Mai înainte de a acţiona aşa cum 
socoteşti că e bine, eu cred că ar fi şi mai bine să-l pui 
la curent şi pe dânsul, dată fiind importanţa mondială a 
conferinţei de la Utrecht şi calitatea oficială a domnului 
Fabritius, acolo... Au revoir et bonne chance-*!... 

În pragul uşii, Mihuţ îşi aduse aminte că uitase să 
întrebe dacă domnul Leibniz are a răspunde ceva la 
mesajul adus de el de la Moscova. 

Dar parcă ghicindu-i iarăşi gândul, acesta îi strânse 
mâna, la plecare, spunându-i: 

— Răspunsul meu la mesajul atât de amabil al 
prinţului va ajunge înaintea dumitale la Petersburg, 
prin herr Andreas Schlütter, preşedintele Academiei de 
Arte, care a fost invitat acolo de ţarul Petru l. Iți 
mulţumesc şi, încă o dată, bonne chance! 

— Eu vă mulţumesc, domnule Leibniz, şi vă rămân - 
îndatorat! 

În zorii zilei următoare, petrecuţi de o armată de 
slujnice, care le încărcară trăsura cu paneraşe pline de 
tot felul de bunătăţi şi coşuleţe de răchită cu butelii de 
vin alb de Rin, porniră spre capitala „Ţării lalelelor”. 

Alexandra Ivanovna, frumoasa şi deşteapta nevastă 
a lui Andrei Matveev, solul ţarului Petru în Olanda, se 
afla de puţină vreme la Haga. Dar parcă nicicând acest 
vechi şi bogat oraş prin care trecuseră minunăţii fără 

număr nu fusese atât de zdravăn scuturat din 
monotonia lui seculară ca de la ivirea acestei femei în 
centrul atenţiei mondene a capitalei olandeze. Soţul ei, 
om bun şi aşezat, copleşit de greutatea postului său, 
nu mai îndrăznea s-o dojenească, de când însuşi ţarul îl 
sfătuise s-o certe mai puţin şi să fie mai “cu 
luare-aminte la foloasele pe care un diplomat destoinic 
le poate trage, chiar dintr-un bal mascat. 

În cercurile artistice i se spunea „Saskia”, după 
numele soţiei şi modelului favorit al lui Rembrandt, cu 
toate că semăna mai mult cu celălalt model al 
răposatului pictor, cu Hendrikje, slujnica pe care o 
imortalizase, goală, în „Bethsabee”. Ţinea casa pururi 
deschisă poeţilor, pictorilor şi muzicanţilor. Primea şi 
făcea politesse ca doamnele de la curtea lui Ludovic al 
XIV-lea, de care nu-şi îngăduia să fie mai prejos. 

Pe Hanka, nevasta ambasadorului a îndrăgit-o de la 
prima vedere. S-a mirat că poartă văl negru pe faţă şi 
a întrebat-o de când e în doliu. Se împlinise un an, la 
Berlin. l-a scos vălul şi a dus-o la croitoreasa ei, să-i, 
facă alte rochii, explicându-i fără drept de replică: 

— Năravuri barbare fetiţo. Durerea, dacă este, nu-i - 
pe deasupra, ci aici, în suflet. Şi Saskia şi-a apăsat 
mâna, în dreptul inimii, pe pieptul bogat, pe jumătate 
gol. , 
Aflând ce-i aduce la Haga şi citind scrisoarea-ucaz a 
împăratului, ambasadorul Matveev l-a făcut pe 
„Vântură-lume” să înţeleagă că misiunea lui la Londra 
nu-i permite să se expună, aşa cum o face ca un 
simplu  muşchetar, mai ales în actuala situaţie 
diplomatică. Era cam ceea ce-i spusese şi Leibniz, mai 
pe ocolite. Îi făgădui că se va ocupa personal de 

această treabă delicată şi că-i va spune, la vreme, ce 
are el de făcut. lar fiindcă, în asemenea cazuri, 
femeile, prin firea lor nestăpânită, mai mult încurcă 
decât ajută, îl sfătui să o roage pe Hanka sa primească 
a o însoţi pe Alexandra Ivanovna la Paris, unde el şi 
llieş o vor regăsi, până-n trei luni, când totul va fi 
lămurit cum e mai bine. 

De voie, de nevoie, cei trei prieteni încuviinţară 
planul ambasadorului, mai ales că altfel nu se putea. 

În săptămână următoare, Matveev îl chemă pe Mihut 
în cabinetul său şi-l instrui ce avea de făcut. Trebuia să 
plece, neîntârziat, la Amsterdam. Acolo, la locul 
indicat, avea să se întâlnească cu un roşcovan, un om 
de taină. | se va adresa cu nişte vorbe anume, în 
ruseşte. De la el va afla unde e omul de la Berlin şi va 
hotărî atunci ce are de făcut. Pentru misiunea lui 
specială, îl aştepta în portul Texel fregata „Poltava”, 
una dintre cele mai bune nave ruseşti de cursă lungă, 
abia ieşită din şantierele olandeze. 

Terminaseră ce aveau de vorbit, când, pe uşa de 
lemn aurit a biroului, intră, numai surâs, „Saskia”. 
care, cu o reverență plină de graţie, îi pofti la masă. s 

II 
OMUL DIN AMSTERDAM 


După ce a lăsat-o pe Hanka în grija Saskiei Ivanovna 
Mihut a încălecat şi scară la scară cu llieş se îndreptară 
spre Amsterdam, pe şoseaua nisipoasă, brăţiş cu . 
ţărmul Mării Nordului. După trei ceasuri de cale, pe 
vreme umedă şi cer schimbător, trecură prin Leyda, 
fără să se oprească, iar după alte trei, la căderea serii, 
au intrat în Haarlem, unde drumul mare cotea la 
dreapta. Începuse o ploaie rece şi subţire. S-au oprit la 
o cârciumă de margine. Mirosea a cârnaţi fripţi şi-a 
„brandewijn” - un rachiu olandez aspru. Într-un colţ, 
chefuiau zgomotos nişte flăcăi bălani, cu capete mari şi 
ochi spălăciţi. „Înmormântau” burlăcia unuia dintre ei, 
care avea a doua zi nuntă. Cântau cântece fără perdea 

şi, din când în când, cel mai tânăr, scoţțându-şi dintre 
dinţi pipa cu cap de porțelan, urlă cât îl ţineau bojocii: 

— Leve!... Vivat mirele!... 

Se vede treaba că mirele nu era prea avut, şi 
pesemne că tocmai se plânsese de perspectivele nu 
prea luminoase ale fericirii sale pământeşti prietenului 
său apropiat, pentru că acesta, un uriaş cu obrazul 
tăiat de o cicatrice, dădu cu pumnul în masă, filozofând 
cu glas tare: 

— Armocde is geene schande... sărăcia nu-i de 
ruşine!... 

În încăpere era cald. Flăcările căminului luminau 
pânza afumată care reprezenta, pare-se, un groaznic 
naufragiu. Pictorul prinsese cu fidelitate scena tragică 
şi culoarea sumbră a mării şi cerului din largul 
coastelor olandeze, în anotimpul furtunilor. 

Ţărâitul ploii încetase. Mihuţ se sculă şi plăti brânza 
şi berea consumată. Către ieşire, aruncându-şi ochii 
asupra  iscăliturii din josul tabloului, citi: lacob 
Ruysda€l. Hangiul din Haarlem se apropie de el, cu un 
zâmbet de mulţumire, ca să-l asigure că autorul 
tabloului, răposatul artist, fusese vărul tatălui său. “ 

Un ceas mai târziu, călăreţii intrară în marele oraş 
lăsând în urmă cele două şantiere ale amiralităţii, în 
care se construiau „vasele de război şi navele 
comerciale de cursă lungă, Traseră către un han din 
partea de nord a oraşului. În lumina mohorâtă a serii la 
dreapta se întindea până-n zare, abia unduind, 
cearşaful murdar al mării Olandei, Zuiderzee, 
străbătută de felurite vase, în toate direcţiile. La mal, o 
pădure de catarge, cu pânzele strânse, împungea cerul 
scund, şi un furnicar de oameni se îngrămădeau, 

urcând şi coborând de pe punți, fluierând, cântând, sau 
chemându-se pe nume, pe ulițele strâmte şi lunecoase 
ale portului. 

De-a lungul malului, tot către nord, socotind cam la 
un ceas de vâslit pe o luntre bună, se vedeau prin 
pâclă, presărate ca mărgelele pe-o aţă, satele-şantiere 
navale: Saardam - unde ucenicise cândva şi Petru 
Alexeievici, - Kog, Ost Zanen şi alte cel puţin cincizeci 
de aşezări de meşteri buni, neîntrecuţi constructori de 
corăbii. Casele cu acoperişurile ţuguiate, morile de 
vânt, luntrile acestea cotind pe canaluri, printre pajişti 
de lalele fragede, mirosul umed de răşină şi catran şi 
vorba tărăgănată a locuitorilor, dar mai ales rumoarea 
specifică a porturilor olandeze, forfota de străini 
îndrăzneţi, căliţi în furtuni şi bătălii, îi reaminteau lui 
Mihuţ anii de pribegie ai primei lui tinereţi. Îşi aduse 
aminte şi râse singur cum şi-a încercat puterile, la 
trântă, cu Alexandru Danilovici Menşikov şi se ruşină 
că a cutezat atunci să-l arunce sub masă pe 
feldmareşalul de azi, guvernatorul general al Ingriei 
Kareliei şi Estlandei. 

Potrivit consemnului primit de la Haga, coti, la pas, - 
pe o uliţă dosnică, ferindu-se să nu dea peste nişte 
marinari beţi şi se opri dinaintea tavernei cu firma 
Meermin. ; 

Firma de tablă, pictată grosolan, legăna în bătaia 
vântului trupul unei femei blonde, cu un bust enorm şi 
coadă de peşte, întinzând braţele spre un marinar cu 
pălărie şi în mână cu o cană de bere. Mihut mai fusese 
pe aici, şi de câte ori „ancorase” la „Sirena”, se lăsase 
cu scandal. De data asta îşi făgădui să nu se atingă de 


16 În olandeză: Sirena. 

cuțitul din tureatca cizmei, orice ar fi. Lăsară dârlogii 
cailor în mâna rândaşului care le ieşise în întâmpinare 
şi pătrunseră în tavernă. Se aşezară la o masă, drept în 
dreptul tejghetarului. Arăta întocmai ca omul descris 
de Matveev şi Mihuţ nu voia să-şi mai piardă vremea 
cu ocolişuri, fiindcă remarcase în cârciumă câteva 
mutre cunoscute. Omul roşcovan se prezentă imediat 
şi-i întrebă ce poftesc. Mihuţ îl privi în obraz şi-l trase 
spre sine, întrebându-l glumeţ, ca unul pus pe chef şi 
cimilituri: 

— la ghici: cacoie pridaneic u dacirei Van Haaga?” 

Cârciumarul dădu din umeri plictisit, ca la o întrebare 
de beţiv, apoi se aplecă să şteargă masa şi răspunse 
repede, în şoaptă: 

— Oh... Torgovoe sudno.18 

Olandezul rostise vorbele ruseşti cu un uşor accent, 
dar foarte lămurit. 

— Koopraardijschip „Draak? încheie, în olandezi, 
Mihuţ. Apoi, cu acelaşi glas de negustor vesel, porunci 
să le pregătească o cina copioasă şi o odaie bună. 
Tradusese ultima parte a parolei, pentru că zărise în 
aceeaşi clipă apropiindu-se de masa lor nişte - 
cunoştinţe mai vechi care vorbeau limba ţării. Se 
ridică, le strânse îndelung mâinile râzând cu hohote, ca 
omul cu chef şi cu bani, îi pofti pe noii veniţi să 
ciocnească în sănătatea lui câte un stacan de 
brandewijn, tăria Sai, prezentându-li-l pe llieş ca 
musul său. 


v În rusă: Ce zestre au fetele lui Van Haag? 
18 În rusă: O corabie de comerţ. 
19 În olandeză: Nava de șomer Va DIS RIRUIL 

Până la miezul nopţii; toţi obişnuiţii „Sirenei” cântau 
şi închinau la masa moldovanului: 

— Leve-vivat... Trăiască viteazul Kapitein Miguel 
Pamberg, uraa... 

Mihut îi întâlnise pe cei mai mulţi slujind sub acelaşi 
pavilion şi se împrietenise cu câţiva dintre ei: în 
împrejurări care pun la încercare vrednicia oamenilor. 
Unora le era cu adevărat drag, alţii se temeau de 
cuțitul lui fără greş. Erau printre ei: corsari în libertate, 
sau căpitani şi şefi de echipaje fără angajamente, 
marinari încercaţi, mai tineri şi mai vârstnici. Olandezi, 
franţuji - cu unul servise sub Jean Bart - suedezi, 
portughezi, mauri; unii legaţi la cap cu basmale 
colorate şi cu cizme trase pe piciorul gol, alţii în 
uniforme părăduite, cu perucă şi ciorapi de mătase şi 
cu sabia atârnând de cureaua lată, trecută peste piept 
în diagonală, alţii în picioarele goale şi cu câte un pistol 
sau un cuţit la brâu, alţii în haine scurte de piele, cu 
pălării pescăreşti şi o secure mică la şold, sau sprijiniți 
în cange. Beau şi cântau, legănându-se în ritmul 
cântecului, de parcă apele golfului ar fi rupt zăgazurile 
şi-ar fi luat taverna „Sirenei” la un joc care o smucea - 
din toate încheieturile. 

La întâia cântare a cocoşilor, lăsându-şi oaspeţii o 
minută singuri, Mihuţ răspunse la un semn al lui llieş 
care în vremea asta fusese trimis de el sa schimbe 
nişte vorbe cu tejghetarul şi trecu într-alta odaie. 
Roşcovanul îi dădu-acolo cele două ştiri aşteptate. Se 
vedea că e un informator cu experienţă. Fregata 
„Poltava” era gata şi urma să ridice pânzele, la Texel, a 
doua zi, pe itinerarul stabilit. Rămânea însă de văzut 
cum avea să-şi acopere lipsurile din echipaj, fiindcă 

zece dintre marinarii străini cu contract - dintre care 
doi ofiţeri şi şeful de echipaj - refuzau să vină la bord: 
fuseseră, pesemne, cumpăraţi de cineva. În privinţa 
„Omului de la Berlin”, el fusese semnalat ieri la Utrecht 
şi, dacă până azi nu intervenise nimic neprevăzut, în 
noaptea asta trebuia să tragă aci, la „Sirena”, de unde 
avea să-l ia cei doi englezi de colo, să-l conducă pe 
bordul vasului „The Hawk”, o navă de linie care - în 
drum spre Sud - va face o escală la Portsmouth. 

Mihuţ cunoştea nava. În toate porturile creştine, 
„The Hawk” (Şoimul) era huiduit de marinarii cinstiţi 
pentru comerţul de „abanos” din care-şi făcuseră 
avere armatorii reginei Ana, vânzând sclavi în America. 
Pentru asta îl porecliseră „Hoţul”, şi tot „hoţi” li se 
spunea şi celor care slujeau sub pavilionul lui. Dar nu 
era mai puţin adevărat că această navă construită la 
Deptford, după cele mai noi planuri inginereşti, se 
dovedise mai sprintenă decât oricare alta de acelaşi tip 
meritându-şi în privinţa asta numele agerei răpitoare. 
Avea şi o impunătoare putere de foc: şaizeci de tunuri. 

Cumpănind în gând aceste veşti, pătrunse iarăşi în 
fumul şi larma tavernei şi se aşeză la masă cu un chip - 
nepăsător, nu insă mai înainte de, a fi aruncat o ochire 
către masa retrasă a englezilor. Spre surprinderea lui, 
unul dispăruse, iar în .locul lui se-ngrămădiseră vreo 
cinci indivizi din categoria celor pe care marinarii 
adevăraţi îi adună sub denumirea de „lepra mărilor” şi 
nu-i îngăduie la mesele lor decât când se află în ultimul 
hal de beţie sau de singurătate. Mai era unul, îmbrăcat 
bine şi cu aere de gentleman. Vorbea ceva şi tot 
zvârlea priviri piezişe spre el. Mihuţ se prefăcu că nu 
bagă de seamă. 

O jumătate de ceas mai ‘târziu, uşa se deschise, iar 
englezul de la masa exclamă uşurat: 

— Here you are!... Come on”? 

Îşi făcuse apariţia celălalt englez, dar nu singur, ci 
însoţit de alţi gealaţi, dintre care unul era urât afară 
din cale, un mut uriaş, buzat, cu pieptul gol, tatuat, şi 
cu un cercel cu perlă în urechea stângă. Mihuţ se uită 
la el înfiorat, că avea nişte pumni de câte zece ocale 
fiecare. Îşi pipai fără să vrea mânerul cuţitului din 
tureatcă şi răsuflă uşurat aflându-l la locul lui, deşi cu 
numai puţin înainte îşi jurase să se poarte la „Sirena” 
ca o domnişoară. 

După un scurt schimb de cuvinte cu ceilalţi, cei doi 
englezi ieşiră, iar tavernierul fu îndată chemat cu un 
glas ascuţit, arogant, de cel mai arătos dintre cei 
rămaşi. Acesta purta perucă, tunică albastră cu 
cravată franceză, brâu persan, sabie la diagonală şi 
cizme cu carâmbii înalţi. Îi porunci să le-aducă de băut. 
Gentlemanului aceluia, ceilalţi îi ziceau Moordenaar! 
şi-l tratau cu o deferenţă justificată pesemne de acea 
poreclă foarte grăitoare. 

Mihut se ridică, prefăcându-se că se clatină şi ieşi, ca - 
omul, pentru o treabă foarte explicabilă. Dincolo, le 
dădu câteva grabnice instrucţiuni lui llieş şi 
cârciumarului, apoi reveni la masă. Grupul advers se 
pregătea, vizibil, de scandal. Fără ca ceilalţi să bage de 
seamă, Mihut strecură câte un bileţel câtorva dintre 
comesenii săi. Aceştia - şase la număr - se sculară de 
la masă, unul câte unul, la scurte intervale, şi trecură 
dincolo pe nesimţite, profitând de aprinsa discuţie pe 


20 În engleză: lată-te! Vino-ncoace! 
* În olandeză: Ucigaşul. 
ra 

care portughezul o susţinea împotriva suedezului, 
asupra avantajelor şi neajunsurilor... luteranismului. 
Avea tocmai cuvântul portughezul, care lua, în felul lui, 
apărarea bisericii cezariene: 

— Nu, căpitane Holt, eu nu-mi pot imagina o turmă 
fără păstor, fără Papa de la Roma care va să zică...-Pe 
de-altă parte, mă întorc şi zic: adică pentru ce să am 
eu nevoie de un mijlocitor între mine şi Dumnezeu, că 
doar nu facem negustorie? Aici aveţi dreptate şi voi, 
ereticii. 

Abia  rostise aceste vorbe Jose, că numitul 
Moordenaar se repezi la el, îl luă de piept, îi făcu vânt 
pe podea şi începu să-l lovească cu picioarele. 

— Cum îndrăzneşti, hijo de puta”?, să batjocoreşti 
astfel numele Domnului?... 

Apoi, în tăcerea amenințătoare care se lăsă dintr-o 
dată, se întoarse spre căpitanul Holt şi scoţându-şi 
mănuşa stângă, îl fulgeră cu ea de două ori peste 
obraz, apoi trase sabia: 

— Monsieur, en garde” 

Suedezul, stacojiu de furie, trase şi el sabia şi se 
năpusti ca un turbat asupra arogantului filfizon. Ca la, - 
un semn, „lepra” sări în ajutorul „ucigaşului”, iar Jose, 
odată cu ai săi, luă partea celuilalt. După plecarea 
tainică a celor şase, cu.llieş, raportul de forţe era acum 
evident favorabil agresorilor. Şi se porni o larmă şi o 
bătaie cum de lungă vreme nu mai apucase mult 
încercata  locandă, de sub firma  voluptoasei 
femei-peşte, din Amsterdam. 


22 În spaniolă: fecior de târfă! 

Mihuţ zâmbi în sinea lui de prevederea ce-o avusese 
dejucând la vreme planurile inamicilor săi şi se 
pregătea să-şi facă o ieşire onorabilă, mai ales fără 
vărsare de sânge, când simţi pe la spate apucându-l o 
labă, ca o menghină. Se-ntoarse pe călcâie şi dădu faţă 
cu mutul. Monstrul cu cercel de mărgăritar îl ţintuia- cu 
o privire tâmpă şi rea. Un rânjet de bestială satisfacţie 
îi întinsese gura către urechi, fără să-i dezgolească 
dinţii. Ridicase o ghiulea mică cu colţi de fier, legată 
de-un lanţ scurt, al cărui mâner masiv îl ţinea-n palmă. 
O armă barbară folosită de piraţii mărilor sudului în 
lupta corp la corp. 

În clipa următoare nimic nu l-ar mai fi putut salva pe 
Mihuţ de lovitura mortală. Îşi aminti atunci de o 
mişcare învățată de ia un malaez care fusese bucătar 
pe „The Duke”, un om firav şi mic de statură, dar 
neîntrecut de nimeni la trântă, şi o aplică întocmai, îl 
apucă brusc pe uriaş de umeri, îi propti un picior în 
pântece şi se aruncă pe spate, trăgând namila peste 
el. Surprins, mutul nu-şi lăsă imediat prada, ci doar 
scăpă din mână acel groaznic buzdugan, iar în secunda 
următoare fu proiectat ca dintr-o catapultă pe - 
lespedea podelei, cu burta-n sus. Mihut sări în picioare, 
culese ghiuleaua de pe jos şi croindu-i pe câţiva peste 
părţile mai moi ale trupului, îşi făcu pârtie spre ieşire. 

Întinsese mâna spre clanţă, când vocea unui prieten 
îl avertiză: 

— Miguel, prends-gardeP 

Se făcu ghem. Cuţitul mutului se înfipse adânc în 
scândura groasă a uşii, la numai o şchioapă mai sus şi 
la stânga de creştetul său. [intise inima. Privirea 


24 În franceză: Miguel, fereşte! 

ştearsă a gigantului încă mai urmărea traiectoria 
cuţitului, când ghiuleaua zbură şi îl izbi între ochi, 
lungindu-l, de data asta definitiv, pe podea. 

Afară se crăpa de ziuă. Mulţumi roşcovanului - care 
potrivit înţelegerii îl aştepta de-un “sfert de ceas la 
poartă cu calul înşeuat - încalecă şi, trimițând un sărut 
de bun-rămas femeii rubensiene de pe firmă, porni la 
galop; în direcţia Helderului. De-abia dădu colţul uliţei, 
şi auzi, după el tropot de cai şi strigăte de alarmă: 

— Houdt den dief!... Prindeţi hoţul! 

Era limpede că urmăritorii săi intenționau acum să 
facă totul ca să fie oprit din drum cu orice chip, chiar 
de forţa publică. Deci avusese dreptate. 

La ieşirea din uliţă, doi guarzi de noapte, alarmaţi de 
strigăte, îşi încrucişară halebardele de-a curmezişul 
drumului. Mihut strânse pulpele, slăbi dârlogii şi înfipse 
pintenii, calul icni şi sări lung peste obstacolul 
neprevăzut, apoi îşi continuă goana, cu sporită iuţeală, 
până ce ieşiră din oraş. 

Cei trei urmăritori nu-l slăbeau însă de fel. La lumina 
zilei, le distinse chipurile. Erau - aşa cum bănuise - 
Moordenaar, cu doi ciraci de-ai lui. Calul său nu dădea - 
încă semne de oboseală, dar Mihuţ ştia că nu va putea 
rezista mult la alura aceasta, după atâtea drumuri câte 
le bătuse în ultima vreme. De aceea recurse la o 
stratagemă (folosită încă din antichitate - dacă ar fi 
stat să creadă povestea ce i-o istorisise cândva, în 
cetăţuia  leşilor, Dumitraşcu-beizade, despre lupta 
Horiţilor şi Curiaţilor!). Micşoră alura şi aşteptă să-l 
ajungă duşmanii, unul câte unul. Atunci îi şuieră un 
plumb pe la ureche. 

Mihut trase pistolul din coburi. Avea la dispoziţie un 
singur foc, căci n-avea când să-l încarce din nou. 
Întoarse capul. Urmăritorii, gata să-l ajungă, se 
răzleţiseră binişor, Moordenaar rămăsese al doilea. Al 
treilea era cel care trăsese adineauri după el şi 
rămăsese mai la urmă. lar primul, la numai zece 
stânjeni în urmă, tocmai se pregătea să apese pe 
trăgaci. Soarele aburos inundase marea şi precizase 
ţintele. Opri scurt, încât calul săltă în două picioare. 
Întoarse la stânga împrejur şi porni de-a dreptul asupra 
lui. Cele două pistoale, al său şi al celuilalt, trosniră 
aproape simultan. Primul dintre „lepre” căzu, mototol, 
în nisip, iar calul său, liberat de povară, cabră de 
câteva ori şi-o luă razna, îndărăt spre oraş. 

Îndreptându-se acum asupra lui Moordenaar, Mihut 
îşi azvârli în şanţul şoselei, cu un gest spectaculos, 
arma sa de foc, devenită netrebuincioasă şi trase 
sabia, dând a înţelege „gentlemanului” spadasin că-l 
provoacă la o luptă cavalerească. Acesta rânji şi 
punând tacticos pistolul la ochi îi strigă de departe, 
ironic, întrebarea pe care pioşii puritani englezi o 
puneau victimelor lor, înainte de execuţie: s 

— Are you saved?...” 

Şi o clipă după aceea apăsă pe trăgaci. 

Înainte de a se prăbuşi cu cuțitul înfipt în beregată, 
fercheşul nu mai avu timp să audă lămurit răspunsul 
lui Mihuţ, în cea mai corectă şi politicoasă englezească: 

— NO, thank-you,-mister Moordenaar!...?% 


25 În engleză: „Eşti mântuit?” adică: „Ţi-ai făcut rugăciunea din urmă?” 
$ În Engleza: „Nu mutia domnule Moordeaaar!” 

Al treilea ucigaş înmărmurit la vederea unui cuţit 
care zburase mai iute decât glonţul, făcu cale-ntoarsă 
şi, fugind ca de dracul, se pierdu în depărtare. 

Mihut, ţinând sabia-n mâna dreaptă, azvârlise cuțitul 
cu stânga, ca să-şi surprindă adversarul: nu era la 
prima ispravă de felul acesta. Vâri sabia-n teacă, 
descălecă şi examină îndelung leşul distinsului asasin. 

Trase apoi cuțitul din rană, îl şterse de sânge pe 
tunica albastră a domnului Moordenaar şi-l puse la loc, 
în tureatcă. Era un cuţit bun şi cinstit, care nu merita 
pedeapsa de a fi părăsit în leşul unui domn atât de 
ticălos. Dintr-o curiozitate lesne explicabilă. Mihuţ vru 
să afle cu cine avea de-a face, ştiind din proprie 
experienţă, că numele şi poreclele nu spun niciodată 
mare lucru despre indivizii care le poartă. Într-un 
buzunar tainic, sub căptuşeala tunicii, găsi o foaie de 
liberă trecere, pe numele „Edward Fripp, officer”. Şi o 
scrisoare care începea cu „Dragă frate”, dar continua 
pe un ton foarte milităros, dându-i răposatului domn 
instrucţiuni de felul cum „să zădărnicească radical” 
atât „călătoria suspectă” a două persoane - a căror 
descriere coincidea în mare măsură cu aspectul - 
exterior al celor doi moldoveni - precum şi 
completarea echipajului de pe fregata „Poltava”: La 
sfârşit, domnia-sa era anunţat că, pentru detalii, să se 
adreseze, la taverna „Meermin”, unui marinar de pe 
„The Hawk”, vas pe bordul căruia semnatarul avea să 
se îndrepte spre Anglia, în noaptea următoare. În locul 
semnăturii, trei iniţiale: J.P.-F. Scrisoarea fusese datată 
cu o zi înainte. 

Reieşea clar că „omul” de la Berlin era de fapt fratele 
banditului Moordenaar, că era deci însuşi 

Johannes-Pierre Fripp, omul lui. Însemna de asemenea 
că hoţul manuscrisului se îmbarcase noaptea trecută în 
portul Amsterdam pe „Şoimul” şi că la ceasul acesta 
ieşea probabil în Marea Nordului, dându- le cu tifla celor 
de pe „Poltava”. 

Cu părere de rău că-şi părăseşte calul, prea istovit 
pentru o nouă cursă, Mihuţ încăleca, fără forme de 
împroprietărire, pe calul domnului ofiţer Edward Fripp 
zis Moordenaar şi galopă nebuneşte până la capul 
Helder. Pe mare era o hulă uşoară. În zare se vedea 
insula şi portul Texel. lar la jumătate cale între el şi 
port, fregata „Poltava” aştepta la ancoră. Dădu drumul 
calului, să pască slobod iarba rară a dunelor şi cobori 
faleza. La chei, zări o barcă cu şase rame, 
aşteptându-l. La una din rame îl recunoscu pe llieş. Il 
întrebă, de departe, dacă trecuse „Şoimul”, iar când 
musul îi confirmă, dădu cu pălăria de pământ, înjurând 
viforos. Apoi tot el se mustră că se poartă ca un 
mitocan şi îşi potrivi ţinuta pentru îmbarcare. 

Se urcă repede, iar în drum spre corabie află 
amănuntele. Echipa de oameni de mare, recrutată la 
„Sirena”, pornise atunci degrabă cu llieş. Luaseră o - 
barcă de la chei şi rămaseră voiniceşte până la 
Saardam, unde boţmanul olandez avea un cuter 
pescăresc. Făcuseră „până în rada Texelului, pe 
Zuiderzee, cu un ceas mai puţin decât Mihut călare, 
netulburaţi de nimeni. Din păcate, tocmai când îşi luau 
posturile în primire, „hoţii” ieşeau în larg, ridicând la 
catargul al doilea flamura comandantului John Herbert, 
aghiotant naval al ducelui de Marlborough. 

Barca înainta greu, cu vântul în faţă. Pe verdele 
smolit al apei pluteau stoluri răzlețe de pescăruşi, 


săltând uşor pe creasta valurilor. Câte unul îşi lua 
zborul cu o sardină argintie în cioc şi-atunci tovarăşii 
lui se repezeau să-i smulgă prada, cu ţipete ascuţite şi 
mari bătăi de aripi. 

Fregata „Poltava”, abia lansată pe mare, era o navă 
suplă şi frumoasă, cu doua punti, trei catarge şi patru 
rânduri de pânze. Pânzele era strânse. „Rândunicile”, 
„Zburătorii”, „gabieri!” şi velele inferioare, desăvârşit 
plasate, stau în aşteptare, ca nişte ogari în zgardă, 
înainte de cursă. Pavilionul Crucii Sfântului Andrei 
flutura la pupa: alb, cu diagonale încrucişate, albastre. 
Mihut remarcase de departe, ca un vechi om de mare, 
că modelul acestei nave noi înlocuise vela latină, 
triunghiulară, de la pupa, cu alta mai practică, „randa” 
în trapez, a cărei poziţie faţă de arborele artimon îi 
dădea o eficacitate mult mai mare. 

— Ajunseră. Pe punte erau aşteptaţi. Se ridică în 
picioare în barcă şi salută pavilionul. Trase apoi din 
buzunarul bluzei un plic cu pecete, îl arătă ofițerului de 
sus, pentru recunoaştere, şi-l puse la loc. Li se aruncă 
„Scara, de pisică”. 

— Grăbiţi urcarea. Sosiţi tocmai ia timp. i 

III 
TIHNA VALURILOR 


Mihuţ a prezentat comandantului scrisoarea-ucaz, iar 
acesta l-a invitat pe dunetă, Era căpitanul Olsewski, un 
bielorus instruit în Olanda, pe care-l cunoscuse în . 
anturajul ţarului, pe timpul „marii ambasade”. 

Nava sta la ancoră, cu velele strânse şi prova-n vânt. 
O resacă uşoară agita marea. Vântul bătea moderat de 
la est-nord-est. Pe teugă, la prova, secundul dădea 
ultimele instrucţiuni noului şef de echipaj, boţmanul 
olandez trimis de Mihuţ. Îi văzu şi pe ceilalţi, cu llieş, 
pe punte. Numai Lefort, ofiţerul francez care-şi făcuse 
ucenicia sub Jean Bart, lipsea de pe puntea principală. 
Şeful tunar verifica, probabil, sabordurile la puntea a 
doua. 

Mihuţ se sfătui cu comandantul. Hotărâră să ridice 
ancora, neîntârziat, ca să ajungă din urmă „Şoimul” 
mai înainte ca „hoţul” să schimbe, eventual, drumul, 
fiindcă se puteau aştepta şi la asta, bunăoară să se 
îndrepte spre un port francez sau spaniol, iar ei să-l 
caute mult şi bine, în largul „celor cinci porturi”, 
orbecăind noaptea prin ceața Canalului. Deocamdată 
direcţia Portsmouth, indicată în ordinul anterior, nu 
fusese schimbată, iar informaţiile ulterioare 
verificaseră indicaţia ca bună. Prin urmare, se putea 
pleca imediat. 

Căpitanul Olsewski duse la gură portavocea şi 
comandă: 

— Atenţie, armarea  cabestanului!... Sifleele pe 
punte... Echipaj, la posturile de plecare!... 

Pe teugă, secundul şi şeful de echipaj repetau 
ordinele şi controlau executarea. Corul sifleelor şuierau 
prelung adunarea. Întâi şeful de cart, apoi gradaţii şi 
restul echipajului se prezentară şi trecură la posturi. La 
cabestan, cu mâinile şi, pieptul pe mânere, trăgătorii 
se încordau, gata pentru ridicarea ancorei. Parâma 
întinsă a ancorei se răsucea numai de-două ori în jurul - 
clopotului, celălalt capăt fiind tras în puț, astfel ca, prin 
învârtire, mosorul uriaş al cabestanului să nu se 
încarce şi să fie şi efortul înlesnit. 

Vocea de bas a căpitanului dădu comanda aşteptată: 

— Vira ancora! 

Sifleele marcară cadenţa, iar oamenii de la cabestan 
începură să execute trudnica lor manevră. După ce 
făcură primul înconjur, şi primele două volte de pe 
clopot scăpară şi căzură în puț, nava tresări ca o fiinţă 


Blat mt rar E Aga "epice goi E Aaaa =" etc dona e «de Arial aa" zatici ae Î. e Amitaa 


vie purtată în somn. Când distanţa dintre navă şi 
ancoră se micşoră suficient, secundul anunţă: 

— Ancora la pic scurt! 

Comandantul răspunse prompt, indicând velele 
superioare, pe care voia să le întindă, pentru a ajuta 
smulgerea ancorei: 

— A desfăşura gabierii!... Desfăşuraţi! 

Matrozii „gabieri” se prinseseră de sarturi, având 
grijă să aibă vântul în spate, apoi se căţărară ageri ca 
maimuţele pe grijele până la gabie, de unde se 
răspândiră pe vergi şi începură cu multă îndemânare 
să desfăşoare sacheţii. Boţmanul observă totuşi că 
unul dintre băieţi se-ncurcase la o saulă şi-l apostrofă 
fără menajamente: 

— Ce faci, Moţatule, cioban de cămile, ai adormit 
acolo? 

— Jos „gabierii”! urmă căpitanul după un scurt răgaz, 
şi aşteptă executarea. 

Oamenii coborâră de pe vergi şi trecură la şcote spre 
a întinde velele-gabieri. 

Mihut se gândi că, pe timpul uceniciei sale, se 
manevra şi cu oamenii sus pe vergă, chiar pe vreme - 
rea. Se schimbase ceva-n lume, dacă viaţa oamenilor 
începuse să aibă preţ. 

— Trageţi şcotele! Volta cabestanul! 

Velele începură să fie întinse, oamenii trăgând 
şcotele ritmic, după cadenţa sifleelor. Dincolo, la 
prova,  matrozii fixară  cabestanul, rămânând, la 
comanda „volta”! - adică „opreşte”! - în poziţie de 
aşteptare. 

Mihut îşi permise să dea o sugestie căpitanului. 


— Pe vântul ăsta, de est-nord-est, nu crezi că ar fi 
bine să abatem la tribord? 

Olsewski încuviinţă. Şi ca să arate că asta era şi 
intenţia lui urmă: 

— La braţe! Babord înainte, tribord înapoi!... Braţaţi! 
... Volta! 2 

Oamenii apucară parâmele numite braţe, traseră, şi 
la ultima comandă le fixară capetele. Îndată nava 
începu să se abată sub vânt. 

— La cabestan!... Vira! 

Cabestanul porni iarăşi. Împingeau şi înjurau zdravăn 
flăcăii. 

Secundul raportă: 

— Ancora à pic!... Ancora s-a smuls. 

Corabia se trezi la viaţă. Oamenii de la cabestan 
răsuflară uşuraţi. Ancora fu ridicată la suprafaţă, pusă 
la postul de mare, şi „boţată”, adică asigurată cu 
frânghii. 

Restul manevrei decurse în acelaşi ritm şi cu aceeaşi 
siguranţă. Velele fură orientate ca să primească vântul 
- convenabil, unele în plin, altele braţate în dungă „în 
grandee”, ca să nu influenţeze abaterea. Mihut cobori - 
de pe dunetă şi, răzimat de copastie, privi cum se 
întind, pe rând toate pânzele: trinca, vela mare şi 
zburătorii Apoi rândunicile. Începea călătoria. 

Ofiţerul cu navigația dădu imediat direcţia: 

— Cap la compas, vest-sud-vest!... 

Cu ochii la compas, şeful timonier repetă comanda; 
apoi raportă cu glas tare: 

— La drum, vest-sud-vest! 

Marea Nordului îi primi posomorâtă. Valuri lungi, tot 
mai mult înspumate legănau fregata. Amurgul veni 


vânăt-cenuşiu. Zarea căpătă curând o nuanţă 
plumburie, iar când cerul şi marea se amestecară la 
orizont, marinarul de veghe strigă: 

— Navă în  prova-babord!... Pavilion englez... 
„Şoimul”!... 

Şeful de echipaj privi spre stânga şi, schimbând o 
privire cu tunarul francez, scuipă peste bord. 

Un ceas mai târziu, „Poltava” intra pe dâra 
„Şoimului”, la o distanţă care să nu-i enerveze pe 
englezi. Comandantul observă, totuşi, pe nava 
dinainte, câteva manevre suspecte. Şi mai înainte ca el 
să dea ordinele pe care i le-ar fi dictat prevederea, faţă 
de o asemenea vecinătate, sabordurile de la pupa 
„Şoimului” se deschiseră brusc şi, din cele patru guri 
de foc de sub „castel”, o salvă împroşcă, cu ghiulele de 
tuci, apa dinaintea provei fregatei. 

— E nemaipomenit! izbucni căpitanul  Olsewski. 
Pavilionul nostru este foarte vizibil şi chiar dacă ne-ar 
confunda, prin absurd, cu francezii, la Utrecht se duc 
tratative de pace. 

— Despre tratativele de la Utrecht, răspunse Mihut, 
cu ochii scăpărând e cineva pe „Şoimul” care ştie mai - 
multe decât noi... În orice caz, noi fiind deja 
confundați, eroarea poate să se repete şi-n ceea ce-i 
priveşte pe domniile lor. Nu crezi? 

Olsewski cugetă niţel, apoi zâmbi ca la o şotie bună 
şi strigă prin pâlnie: 

— Locotenentul Lefort, prezentaţi-vă pe dunetă. 

Din trei salturi, francezul se afla în faţa 
comandantului. 

— Ordonaţi, domnule căpitan. 

— Aţi văzut? 


— Da. 

— Ce replică propuneţi? 

Lefort aruncă o privire înspre agresori, apoi răspunse 
laconic: 

— Propun pavilionul de la pupa şi arborele artimon 
cu flamura aghiotantului lui Marlborough. Din dreptul 
gabiei! 

— Ştiţi că nu putem „greşi” decât o dată? 

— Îmi asum răspunderea loviturilor mele. 

— Loviturii, preciză comandantul. 

— Loviturii, confirmă Lefort şi cobori pe punte. 

Francezul se întoarse îndată cu doi servanţi care 
împingeau un tun cu ţeavă lungă, pe un afet scund, 
masiv, pe patru roate, pe care-l amplasară la prova, 
aşa fel ca vela bompresului să-l adăpostească de 
vederea inamicului fără ca să le împiedice tragerea. 
Tunarul nu se grăbea. Cu degetul întins, calcula fiecare 
centimetru din mişcarea piesei, înainte de a fixa ţeava. 
Îngenunche şi privi lung ţinta propusă. Pregăti totul, 
aduse şi bastonul cu fitilul aprins: apoi păru că ezită 
iarăşi. O lovitură sigură, pe o mare neliniştită, nu era 
treabă uşoară. - 

Olsewski se întoarse spre Mihut. 

— Nu-i cumva gascon, omul dumitale? Mi se pare că 
s-a cam fudulit cu lovitura lui. 

— Lefort e normand, crescut pe Mâneca. Şi e un om 
de nădejde. A servit pe „Royal Soleil”. La Beveziers, a 
aprins şapte nave anglo-olandeze. Pentru faptele lui şi 
ale altora ca el, Tourville a fost făcut mareşal de 
Franţa. 

— lar el? 

— A rămas corsar pe Mâneca; n-are, bietul, stofă de 
curtean. Altfel, s-ar fi pricopsit... 

O bubuitură lungă, prelungită-n uralele marinarilor 
de pe punte, întrerupse aprecierile lui Mihuţ. În lumina 
nesigură a serii, după ce fumul se risipi, se puteau 
distinge ravagiile făcute de lovitura francezului -pe 
nava Companiei Britanice a Sudului: ghiuleaua 
sfârtecase pavilionul englez de la pupa şi se proptise în 
gabia catargului artimon, care acum atârna, în unghi 
drept, cu flamura în vârf şi o dată cu el vergile ca nişte 
braţe amputate. Zburătorul şi vela latină măturau 
duneta, în bătaia vântului. Prin ochean, Olsewski văzu 
„gabierii” urcând pe şarturi, cu topoare de abordaj, să 
taie braţul mort al catargului, deasupra gabiei. 
„Şoimul” îşi micşorase brusc viteza şi-şi schimbase 
direcţia. 

Comandantul „Poltavei”, uimit şi fericit, îl îmbrăţişă 
cu efuziune pe Lefort, sărutându-l, ruseşte, pe buze, 
Acesta, jenat, salută şi cobori pe punte, ştergându-se 


la gură: 
— Ça alors, ces russes, mon vieux, on dirait des 
jeunes filles!...% a 


Mihut râdea cu hohote, puţin copilăreşte, ca 
totdeauna când scăpa de primejdie prin câte o şotie. 

Se înnoptase de-a. binelea, când o întâmplare 
neprevăzută schimbă soarta acestei curse în avantajul 
agresorilor. Hula se transforma în talazuri tot mai 
înalte. Berbecii se spărgeau cu foşnet lung de coastele 
fregatei. 

Forţa vântului spori. Marea gemea. Apoi vântul căzu 
brusc. Mihuţ şi comandantul schimbară o privire de 


27 În franceză: la te uită, ruşii ăştia, frăţioare, se poartă ca fetiţele!... 

îngrijorare.  Aprinseră  felinarul.  Neprevăzutul se 
produse neîntârziat cu o distrugătoare putere. În limbaj 
marinăresc această nenorocire se cheamă un „gren din 
prova”, O rafală de vânt rece ca gheaţa şi de tăria unei 
tempeste se năpusti zdrobitoare din tribord asupra 
navei. Vântul îşi schimbase direcţia cu 180* şi creştea 
vertiginos. Marea Nordului rezervă asemenea surprize 
navigatorilor. llieş, ucenicul marinar, strigă: 

— Vântul  maschează  velele! adăugind ca un 
cunoscător: E lată rău... 

In aceeaşi secundă, vela mare, sfâşiată, începu să 
fluture ameninţător. Un alt țipăt scurt al musului îl 
avertiză pe comandant, dar prea târziu. Căpăţâna 
macaralei atârnând de şcota ruptă a velei mari, 
pendulă în aer şi îl izbi în piept azvârlindu-l pe podeaua 
dunetei. Sângele îl podidi pe gură. Medicul vasului 
constată o hemoragie internă. Înainte de a-şi pierde 
cunoştinţa, căpitanul Olsewski îi transmise secundului 
conţinutul ucazului tainic cuprins în împuternicirea cu 
pecete a lui Mihut: 

— Tot echipajul... ascultă comanda... la căpitanul 
Pamberg-Mihail Galaţin... . 

Secundul se întoarse spre Mihuţ, salută şi vru să 
ordone şefului de cart să fluiere adunarea ofiţerilor şi 
echipajului pe borduri, pentru prezentarea noului 
comandant, potrivit regulamentului. Dar acesta îl opri: 

— Să evităm panica. Rămâneţi lângă mine. Cedaţi 
doar, pentru o oră, lui Lefort postul de secund şi 
preluaţi comanda navei. Vom executa manevra 
împreună. Poftiţi, domnule! 

Urmarea se petrecu repede şi cu o siguranţă de 
ceasornic. Vela sfâşiată fu imediat strânsă. Constatară 

că a fost rupt şi zburătorul mare. Trebuiau să facă ceva 
ca velele să nu mai fie „mascate” - adică să nu mai 
primească vântul pe dos - şi să le braţeze după noul 
vânt, Le strânseră pe cele avariate, pregătindu-se 
pentru  îndrăzneaţa manevră, pe care Mihut o 
transmise prin glasul secundului. Lefort şi ceilalţi 
dădeau comenzile mici şi controlau executarea. 
Manevra „celor trei coliere” era simplă, dar 
primejdioasă! Totul depindea de destoinicia ofiţerilor şi 
a echipajului. Termenul „banda”, adică „la maximum!” 
reveni în primele comenzi: 

— Cârma banda în vânt! 

„Poltava” descrise întâi, numai prin forţa inerţiei, un 
arc de cerc, cu prova înainte, până primi vântul în faţă. 
incetul cu încetul, se opri. Glasul secundului tună 
atunci prin furtună: 

— Cârma banda sub vânt! 

Corabia scârţâăi din toate încheieturile şi începu să 
prindă viteză de-a-ndăratelea, parcurgând un nou arc 
de cerc de astă dată cu pupa înainte. 

Ajungând la jumătatea arcului cu tribordul travers pe 
vânt, velele începură să fluture, bătute-n dungă. Era - 
acum pericol de oprire cu nava aplecată într-o parte. 
Dar „Poltava” înainta mereu, pe aceeaşi curbă, până 
ajunse cu pupa în vânt. Pavilionul Sfântului Andrei 
flutură deasupra dunetei, drept pe linia catargelor, 
începea ultima parte a manevrei „celor trei coliere”, 
condusă de Mihuţ.. În spatele lui, llieş învăţa ca la 
şcoală. 

— Braţaţi la babord farul prova! 

Nava porni cu prova înainte. Velele prinseră vântul 
din spate. Ultimul arc de cerc - al treilea - îi aducea 

acum încet, dar sigur, pe vechiul drum. Secundul 
transmise comanda finală cu o voce calmă, care trăda 
însă emotia victoriei: 

— Cârma în vânt! 

Cu viteza recâştigată, fregata „Poltava” îşi relua 
drumul ei, dar primind vântul din stânga, din babord. 
Manevra reuşise!... 

Un puternic Uraa!... salută izbânda, la fel de puternic 
ca acela care răsplătise minunata ispravă a tunarului. 
Oamenii, rupti de oboseala, primiră câte o raţie 
suplimentară de rom şi trecură jos la odihnă, pe punte 
rămânând doar schimbul de serviciu. Tempesta 
căzuse. Cerul se lumina treptat. Câteva ceasuri mai 
târziu, în bătaia lunii, valurile se arătară potolite de 
parcă nimic nu se întâmplase. O uşoară ceaţă plutea în 
depărtare. 

Dimineaţa, sprijinit de braţul lui Mihuţ, căpitanul 
Olsewski ieşi să respire aerul proaspăt al unei zile, 
senine. Marea Nordului era ca o mireasă învestmântată 
într-o imensă horbotă de argint. Călătoria se apropia 
de ţintă. Stâncile de la Dover albeau în zare. Dar 
„Şoimul” nu se mai vedea: dispăruse. s 

Amurgul îi prinse în largul insulei Wight. Intrară pe 
Solent, spre rada portului Portsmouth, cu viteza 
redusă. Serviciul de faruri şi pilotaj le trimise în 
întâmpinare un cuter sub pavilionul roşu, cu crucea Sf. 
Gheorghe pe fond alb, al confreriei „Trinity House”, cu 
pilotul confreriei în:-uniformă albastră. Printr-o tradiţie 
seculară, regii Angliei erau „fraţi mai mari” ai acestei 
confrerii marinăreşti. 

Pilotul urcă la bord, lângă timonier şi indică, pe 
parcurs, fundurile mici şi stâncile din Solent. La 

catargul mare al „Poltavei” flutura pavilionul lui Petru |. 
La arborele trinchet din prova, pregătiseră pavilionul 
englez, strâns, cu saula gata pentru desfăşurare. 

În dreptul fortului, Lefort ordonă salvele de salut. La 
comanda lui, o dată cu plecarea primei salve, un 
marinar trase de saulă, desfăşurând simultan -pe 
catargul din prova pavilionul englez care flutură în 
ultimele raze ale soarelui. Aşteptară. Fortul răspunse 
lovitură pentru lovitură, ridicând şi ei ia catargul 
bateriei pavilionul rus. 

Secundul reduse velatura. Pătrunseră în radă numai 
sub gabieri, pe care-i strânseră puţin câte puţin. 
Înainte de a ajunge la locul indicat de pilot pentru 
ancorare, rămăseseră numai cu randa. Cârma fu pusă 
„în vânt” ca să aducă nava cu vântul în faţă, pentru 
oprire. Boţmanul, cu toporul în mână, aştepta să taie 
frânghia care ţinea cablul  ancorei:  „boţul”. 
Comandantul ordonă în sfârşit: 

— Funda ancora tribord! 

Cu un plescăit, ancora se duse la fund, prin dreapta 
corăbiei. Apoi cablul slăbi, semn că ancora atinsese 
fundul. Acum trebuia reasigurat cablul, ca să nu se - 
sprijine toată corabia în cabestan. 

— Volta cablul. Boţaţi! 

Nava se opri. Căpitanul Olsewski constitui echipa de 
ofiţeri pentru vizita de etichetă la comandantul militar 
al portului, dădu dispoziţii în legătură cu învoirile 
echipajului şi ordonă să se lase barca mare la apă. 

O oră după aceea, în uniformă de mare ţinută şi cu 
tricornul la subsuoara, ofiţerii principali ai fregatei 
„Poltava”, împreună cu un civil distins, domnul Mihail 
Galaţin, mare negustor, fură prezentaţi amiralului 

Herbert, Master of the Trinity House, care-i reţinu la 
cină. Amiralul - acum cam ramolit - comandase flota 
anglo-olandeză înfrântă la Beveziers. Acest personaj, 
destul de şiret ca să ştie că Marlborough îl trimisese în 
surghiun la Portsmouth, ca să nu-l importuneze la 
Londra - şi nu ca „neînfricat apărător al coastelor Marii 
Britanii” cum îl complimentase ducele - era tatăl lui sir 
John Herbert, comandantul „Şoimului”. 

După ce golirea celor două butoiaşe ruseşti, unul cu 
icre-negre şi altul cu vodcă de anison, încurcă limbile 
celor de faţă, şi mai ales i-o împletici cu desăvârşire 
pe-a amiralului, Mihut dobândi unele lămuriri cu privire 
la ultima cursă a tânărului s;rJohn. 

— Well, my dear friend, ne aflăm sub semnul 
„Albionului”, continuă bătrânul dizgraţiat cu glas tare, 
un gând care pesemne îl muncea. 

— Evident, sir, de vreme ce aceasta este porecla 
poetică a Marii Britanii, iar noi cinăm în seara asta sub 
faldurile gloriosului ei drapel. 

Amiralul râse lăbărţat şi oftă. 

— Nu, mister Gal-lats-in, nu Albionul acela!... Fiul 
meu a adus la Londra un transport de gentleman - 
care... cum să-ţi explic... care... asta-i altă poveste! 

Privirea lui Mihuţ se încrucişă cu a căpitanului 
Olsewski numai o fracțiune de secundă. La Londra, 
deci! Fuseseră traşi pe sfoară: şi el, şi Moordenaar şi 
patronul de la „Meermin”? „Hoţii” câştigaseră un avans 
de o sută de mile. lar ei îşi pierdeau timpul, chefuind 
cu un amiral beţiv şi ramolit, într-un port periferic. 

.O poveste care nu poate să intereseze nişte 
bravi soldaţi ca noi, conchise, prudent şi ţanţoş, gazda. 


$ * În engleză: Ei bine, dragă prietene. 

— Eu nu-s un brav soldat, sir, şi-mi plac toate 
poveştile, răspunse Mihuţ cu un aer de gentleman 
ofensat. 

Confuz şi încurcat că-şi jignise, fără să vrea, 
oaspetele, amiralul îl trase deoparte să-i explice că 
vorbise aşa numai de ochii celorlalţi, fiindcă de fapt 
povestea respectivă era cu atât mai onorabilă, cu cât 
el însuşi ar fi fost mândru să fie amestecat în ea până 
peste urechi, dar că de cinstea asta avusese parte 
numai ticălosul de John, fiu-său, pe care tâlharul de 
Malborough şi-l făcuse „ochii şi urechile lui”. „The 
Hawk” aducea de la Amsterdam pe reprezentanţii 
continentali ai unei confrerii secrete internaţionale, 
care avea să se întrunească în seara echinocţiului de 
toamnă la Londra, cu prilejul înfiinţării Marii Loji a 
Albionului, ramură britanică a  confreriei. La 
conducerea „lojii” intrau personalităţi dintre cele mai 
importante, atât tories, cât şi whigs, într-o ierarhie 
strict constituită, în fruntea căreia se afla „marele 
Albion”... 

— Poate Pretendentul?, poate o femeie, adăugă 
şoptind amiralul şi-i făcu cu ochiul lui Mihuţ. Ne aflăm - 
deci cu toţii, dragul meu, sub semnul Albionului. Ha, 
ha!... 

— Într-adevăr, râse şi Mihuţ, arătându-se mai curând 
indiferent. Dar pot să vă cer acum şi o informaţie 
personală? 

— Of course“, mai ales personală. 


A 


2 Pretendentul - denumirea comună engleză a lui lacob lIl Stuart; în 
Franţa i se spunea Le Chevalier Saint-George. 
3 În engleză: Desigur 

— Am o datorie de onoare faţă de una din 
persoanele sosite la Londra pe „The Hawk”... 

— De joc? îl întrerupse amiralul, mare amator de 
cărţi. 

— Într-un fel, da. 

— Pariezi că ghicesc despre cine e vorba? 

Mihuţ cunoştea mania englezească a pariurilor şi 
„jucă tare”: 

— Bucuros, Pe zece guinee, sau pe-un butoiaş de 
votcă? 

— Un butoi de vodcă, contra zece guinee! 

— All right, încheie târgul Mihut. 

— My dear friend, ai pierdut şi de data asta, cum ai 
pierdut, probabil, şi în partida dumitale cu imbatabilul 
herr Jan Petersen-Fabritius din Holstein. Am jucat odată 
cu el la Somerset Cofee House. Era cu un subaltern 
foarte dibaci, iar eu, pereche cu amicul meu Jeffries. A 
fost homeric, formidabil... 

Şi amiralul ramolit, uitând o clipă de unde plecase, 
porni să istorisească acea „formidabilă” partidă de 
cărţi din taverna londoneză. În mintea lui Mihuţ cele 
două nume rostite de interlocutorul său se roteau ca - 
două discuri zvârlite spre aceeaşi ţintă. Jeffries... Jan 
Petersen-Fabritius... Apoi inițialele celui din urmă îi 
apărură dinaintea ochilor cu litere de foc: J P.-F.! 

Trase din buzunarul de la piept scrisoarea găsită la 
Moordenaar şi reciti semnătura: J. P.-F., cu trăsura de 
unire între ultimele două litere, inițialele celor două 
nume de familie ale lui Fabritius. Fripp iscălea insă cu 
trăsura de unire între primele iniţiale: ale celor două 
nume de botez: Johannes-Pierre Fripp, J.-P. F. Totul se 
limpezea acum, ca de sub o pânză de ceaţă, risipită la 

bătaia vântului. Pe „Şoimul” sosise domnul Fabritius. 
Dar unde era atunci Fripp? Asta n-o mai putea afla 
decât personal de la „imbatabilul” adversar la cărţi al 
amiralului. Dar ce-i; totuşi, cu titlul scrisorii? Aici scrie 
negru pe alb: „Dragă frate”... „frate!”... De obicei 
membrii aceleiaşi confrerii îşi scriu şi îşi vorbesc astfel. 
Cum de nu se gândise la asta din primul moment? Se 
aflau doar cu toţii „sub semnul Albionului”!... lată dar 
cheia enigmei! Şi izbucni într-un râs cu hohote, râsul 
lui. Amiralul îl privi confuz. 

— Aţi câştigat pariul, sir! explică Mihut. 

— Care pariu? 

— Butoiul de vodcă, milord... 

După cină, întorşi pe bord, Mihuţ dădu căpitanului 
Olsewski poruncă de a-l transporta a doua zi pe llieş 
peste Mânecă, la Le Le Hâvre, şi să aştepte acolo alte 
ordine de la Paris. Pe llieş îl trimise la Hanka, 
spunându-i unde poate fi el găsit în zilele următoare, şi 
în aceeaşi noapte plecă la Londra, întru împlinirea 
ambasadei sale, precum şi în căutarea unui anumit 
jucător de cărţi. 

IV 
SUB SEMNUL ALBIONULUI 


Atunci când sir Percy Honey nu se odihnea la castelul 
din Clyde al familiei al cărei unic moştenitor rămăsese, 
- în urma unui şir de calamităţi ce loviseră pe 
strănepoţii faimosului than de Cawdor, întemeietorul 
spiţei - posomorâtul senior scoţian locuia la Londra, 
într-o casă acoperită toată cu viţă sălbatecă, de pe 
Court Road, colţ cu Oxford Street. Acuma, în ultimii ani 
ai reginei Ana, când intrigile din jurul palatului St. 
james atinseseră apogeul şi amenințau cu războiul 
civil, el frecventa tot mai rar lumea curtenilor pe care, 
ca mândru iacobit, o dispreţuia. Cercul prietenilor săi 
din societatea înaltă londoneză se mărginea la două 
sau trei nume ilustre: Henry St. John, viconte de 

Bolingbroke, ducesa de Monmouth - rudă apropiată a 
Stuarţilor - şi lordul Oxford, pe care-l vizita câteodată. 
Abil mecenat, Bolingbroke organiza în casa lui reuniuni 
artistico-filozofice foarte reuşite. Sir Percy întâlnea 
acolo pe Jonathan Swift, un îndrăcit de popă irlandez, 
ale cărui vorbe de duh împotriva lui Marlborough îi 
mergeau la inimă, pe sir Isaac Newton, filozof şi 
matematician, descoperitorul legii  gravităţii, pe 
gazetarul Defoe, care fusese închis la Newgate, ca 
adversar imprudent al reginei; pe actorul Betterton, 
neîntrecut interpret al lui Shakespeare, şi mulţi alţii, 
scriitori, artişti şi oameni de ştiinţă, glorii ale saloanelor 
şi cafenelei londoneze. Îi rămăsese lui sir Percy 
nostalgia „banchetelor platoniciene” şi încerca să le 
reediteze ia Bolingbroke, la club şi uneori la el acasă. 

Viaţa politică era agitată de „luptele de cocoşi'“* 
dintre partidele whig şi tory, primul reprezentând 
plutocraţia  militaristă, iar celălalt pe nobilii 
conservatori. Idolul  whigilor era ducele de 
Marlborough, militar şi politician ambițios şi cupid, ale 
cărui izbânzi asupra francezilor îl înălţaseră foarte sus, 
în titluri şi avere. Partida adversă, acum la putere, era - 
condusă de ministrul Bolingbroke. După victoria 
franceză de la Denain, el fusese trimis, în taină, de 
regină să negocieze pacea cu Ludovic al XIV-lea, fără 
ştirea aliaţilor Angliei, olandezii şi germanii, Împotriva 
acestei păci whigii tunau şi fulgerau. 

Patimile politice se amestecau cu cele stârnite de 
conflictul acut dintre catolici, anglicani, şi 
independenți. 

Dar pe deasupra tuturor, patima modei dirija 
întreaga societate. În asemenea măsură, încât Swift 

lansase o glumă de pomină. Întrebat de filozoful 
Berkeley, dacă crede că omul, acest microcosm, stă 
într-adevăr „în centrul universului”, cum afirmau 
umaniştii, nebunul de popă răspunsese: 

— Nu, domnul meu. Centrul universului nostru e 
croitorul la modă. lar omul nu este un microcosm, ci'un 
microcostum, care se schimbă, evident, după cum bate 
vântul. 

La biserică, la promenadă, la bursă, în cafenele şi la 
palat, se perindau: idei la modă, femei la modă şi 
costume la modă. Şi toate se puteau cumpăra. Era 
suficent să ai cu ce. 

Când Mihuţ trase clopotul de la poarta casei 
inundate de verdeață, sir Percy se afla cufundat în 
lectura „Spectatorului”, gazeta opoziţiei, scrisă de doi 
pamfletari redutabili, Steele şi Addison. Pufăia nervos 
din pipă şi marca, din când în când, prin mormăieli, 
nemulţumirea pe care i-o pricinuia lectura acestei „foi 
de scandal”. Valetul intră şi-l anunţă pe musafir, cam 
în felul acesta: 

— Un călăreț moscovit, sir, asediază poarta 
principală. s 

— De ce? întrebă distrat baronetul, fără să-şi scoată 
nasul din ziar şi pipa din gură. 

Dar mai înainte ca valetul să formuleze un răspuns 
convenabil, stăpânul casei azvârli accesoriile siestei şi 
se repezi la fereastră. 

— Introdu-l imediat, cap de cuc ce eşti! 

Omul care suna la poartă era un bărbat destul de 
tânăr, îmbrăcat într-un costum de călărie foarte 
decent. Părea un negustor avut dintr-un oraş de 
provincie, venit în capitală pentru afaceri sau ca să-şi 

cheltuiască prisosurile într-o tovărăşie mai plăcută 
decât a unei familii puritane, probabil numeroase. 
Două detalii vestimentare distonau, însă, cu aerul 
paşnic al musafirului: vestă lungă, de piele, şi cizmele 
înalte, răsfrânte, când, chiar la ţară, boiernaşii englezi 
purtau acum vesta de catifea, sau de atlas, cu nasturi 
de sidef, ciorapi de lână albă peste genunchi şi pantofi 
cu toc înalt. Tunica, tricornul, jaboul şi manşetele de 
dantelă ale călătorului erau însă cât se poate de 
corecte. Ba ceva mai mult, în aşteptarea valetului, 
trimis să anunţe „un negustor moscovit”, străinul priză 
tabac dintr-o frumoasă tabacheră de aur, cu un gest de 
o eleganţă perfectă. 

— Presupun că am cinstea să vorbesc cu sir Percy 
Honey, baron de Clyde, începu Mihuţ, după ce valetul îl 
conduse dinaintea stăpânului său şi se făcu nevăzut ca 
o fantomă. 

— Întocmai. Cu cine am onoarea? 

— Sunt purtătorul unui răspuns din partea unui 
prieten de departe. 

Baronetul examină pecetea scrisorii pe care i-o 
întinse Mihuţ, apoi desfăcu scrisoarea şi o parcurse cu - 
vădit interes. Dimitrie Cantemir, „principe al imperiului 
rus, membru al înaltului senat şi consilier privat al lui 
Petru cel Mare”, îi adresa, în latineşte, calde urări de 
sănătate şi prosperitate, adăugând că mesajul 
prietenilor săi fusese primit „cu cea mai mare 
bunăvoință”, şi că „negustorilor englezi ce vor sosi la 
Petersburg, pentru reînnoirea legăturilor vremelnic 
întrerupte de un război nedorit, li se va da un sprijin 
important, pe măsura uriaşelor resurse ale imperiului”. 

— Ne-ai adus o veste foarte bună, domnule... 

— Pamberg-Mihail Galaţin, sir. Sunt negustor. 

— Pamberg, da... Pamberg? Numele acesta îmi 
spune ceva. Dacă memoria nu mă înşală - şi mă înşală 
foarte rar! - sunteţi un marinar care se bucură de 
oarecare stimă în lumea apelor. 

— Negoţul meu se plimbă pe apă, sir. De-o sută-de 
ani şi mai bine, multe din corăbiile dumneavoastră, au 
carcasa din lemn rusesc, parâmele din cânepă 
rusească şi-s călăfătuite cu catran rusesc. 

— Înţeleg, domnule Pamberg!... Aveţi vreo afacere în 
perspectivă? Am unele legături cu comercianții din 
Glasgow şi vă asigur că pe Clyde intră acum mai multe 
nave de comerţ decât pe Tamisa. Sau preferaţi 
Compania Sudului? 

— Dimpotrivă. Sunt aici pentru Scoţia! lar în privinţa 
Companiei Sudului, pe lângă faptul că „abanosul” nu 
intră pe lista mea de schimburi comerciale, am şi o 
răfuială de altă natură cu unele persoane de acolo. Dar 
despre asta vom putea vorbi cu alt prilej, dacă timpul 
vă va permite. 

— Of course. Să zicem diseară, sau mâine la prânz! 
De acord? s 

— All right. Şi acum daţi-mi voie să mă retrag. Vă 
mărturisesc că sunt frânt de oboseală. 

Scoțianul îşi lovi fruntea cu palma, furios că uitase o 
regulă elementară de politeţă. 

— Dar, dragul meu, casa mea îţi stă la dispoziţie. Te 
rog, te rog să te simţi sub acoperişul meu, ca la... 

Mihut se grăbi să-i sară în ajutor, ca un gentleman 
pursânge. 

— Mă şi simt, sir Percy, ca la mine acasă, aflându-mă 
la un prieten al prietenilor, mei. Dar această ospeţie, 

pentru care vă rămân în veci îndatorat, ar putea da de 
bănuit neprietenilor noştri. De-altminteri, gazda mea e 
numai la doi paşi de aici. În Soho-Square, pe uliţa 
grecească. 

— În Greek Street? E perfect. Atunci, pe mâine! Voi 
invita câţiva prieteni a căror conversaţie, totdeauna 
pasionantă, ne va îngădui să discutăm, calm şi 
nestingheriţi, de-ale noastre... 

Cei doi bărbaţi îşi strânseră puternic mâinile şi se 
despărţiră. În seara aceea, scoţianul avea să cineze cu 
vicontele de Bolingbroke, iar Mihuţ, cu un grec a cărui 
istorie e prea lungă spre a fi povestită aici, fost 
ciubucciu al paşei din Brăila, timonier pe un caic 
turcesc, căpitan pe unul marocan şi bucătar pe un vas 
englezesc, acum patronul cinstitei taverne „Tomida's 
Coffee House” din Soho. 

A doua zi dimineaţa, Mihuţ dădu o raită prin oraş. 
Cobori prin Drury Lane în cartierul tavernelor, 
aruncând câte o privire prin fiecare. În Strand se opri 
să fumeze o pipă la „Somerset Coffee House”. Localul 
era încă pustiu. Obişnuiţii veneau mai târziu. O luă pe 
Fleet Street, spre St. Paul's. De-aici şi până la Bursă - 
forfota străzii se pornise mai devreme decât în restul 
oraşului: bărbierii, prăvăliile modistelor, magazinele de 
încălţăminte, croitorii, argintarii, plăcintării şi păsărării 
ridicaseră obloanele, iar vânzătorii ademeneau clienţii 
prin o întreagă gamă de mijloace, de la zâmbetul 
politicos, până la invitaţia gălăgioasă cu gesturi de 
panoramă, ca-n bazarele mediteraneene. Treceau pe 
mijloc mereu, uruind, trăsuri şi cupele, sau călăreţi, la 
trap, iar pe margini, valeţii de casă mare, purtând, doi 
câte doi, lectici închise. Unii dintre ei, deşelaţi sub 

greutatea stăpânului din fotoliu, abia mai răsuflau. 
Sudoarea le curgea şiroaie de sub perucă şi degetele le 
ieşeau prin mănuşi, dar păreau totuşi atât de mândri 
de scumpa lor povară, încât cu siguranţă că s-ar fi 
simţit foarte ofensaţi dacă cineva le-ar fi oferit aceeaşi 
simbrie, ca să care cu roaba o cantitate de var sau 
nisip, pe jumătate mai uşoară decât nobila osânză pe 
care o plimbau toată ziuă prin târg. 

În dreptul Podului Londrei, Mihuţ coborî pe chei, spre 
docuri. În port nu găsi „Şoimul”. | se spuse că nava 
Companiei Sudului fusese avariată de o furtună care-i 
rupsese şi un catarg de la gabie, şi că după ce îşi 
debarcase pasagerii la vama portului, trăsese la 
Deptford, pentru reparaţii. Căpitanul Herbert putea fi 
însă găsit, la nevoie, peste drum de St. James, la 
Marlborough House ori de nu, la „Rose Tavern”, în 
Soho. 

Trecu fluviul, în Southwark, cu o barcă. Prin cartierul, 
altădată celebru, al teatrelor, în care barcagiul îl 
informă că jucase, pe vremuri, un mare englez, pe 
nume William Shakespeare, ajunse la Westminster 
Bridge, apoi intră în, grădinile din jurul palatului St. - 
James. În Pall-Mall, pe strada mare, asistă la o scenă 
care-l puse pe gânduri. Un echipaj luxos cobora, la 
trap, dinspre Picadilly. În trăsura descoperită, un 
bărbat în uniformă de general stătea răsturnat pe 
perne, privind cu o suverană indiferenţă mulţimea 
trecătorilor. Unul dintre aceştia, un om mai în vârstă, 
după toate aparențele vestimentare o persoană 
respectabilă, dând cu ochii de arogantul domn dintre 
perne, începu să strige: 

— Hoţul, puneţi mâna pe el! 

Ca la un semn, un cor de strigăte şi de huiduieli 
urmări elegantul echipaj, până dădu colţul, în dreptul 
lui Mihut. 

La capătul opus al străzii, surugiul opri şi trase la 
scara unei clădiri noi şi impunătoare, de cărămidă 
roşie, una dintre cele mai reuşite opere ale arhitectului 
Wren, abia terminată. Generalul cobori plictisit şi intră 
în casă, salutat până la pământ de o armată de valeţi 
în livrea. 

Mihut îl întrebă pe unul dintre ei: 

— Cine este? Şi arătă în direcţia celui care intrase. 

Omul în livrea îl măsură din creştet până-n tălpi, cu 
un dispreţ nimicitor, ca pe cel mai ignorant locuitor al 
planetei, şi-i întoarse spatele. 

Mihuţ citi singur pe o placă de marmoră săpată cu 
litere de aur: Marlborough House. Se lămuri. Ducele, 
învingătorul francezilor, nu mai era la modă. Şi avea să 
dea seamă, probabil foarte curând, guvernului tory de 
comisioanele astronomice încasate, în calitate de 
comandant suprem, de la furnizorii glorioaselor armate 
engleze. 

Un orologiu bătu amiaza. Aproape că uitase de - 
prânzul la care fusese poftit. Urcă prin Haymarket, în 
Leicester Square şi de-acolo în mai puţin de un sfert de 
ceas era la gazdă, în Greek Street. Îşi schimbă cămaşa 
cu una pe care mistress Tomida i-o spălase şi o 
crohmolise artistic, cu mânuşiţele ei grăsuţe; apoi îl 
rugă pe patron să-i pună sub observaţie nişte persoane 
de la „Rose Tavern”, şi după ce îi lăsă în acest scop pe 
masă cinci guinee, ieşi fluierând. 

De data asta, valetul lui sir Percy se înclină 
respectuos şi-l conduse în sufragerie. Stăpânul casei îi 

ieşi jovial în întâmpinare şi-l prezentă celorlalţi oaspeţi, 
vreo şapte sau opt bărbaţi, cei mai mulţi sub patruzeci 
de ani. 

Deşi firi deosebite, musafirii casei din Court Road 
discutau prieteneşte, ca unii ce nu se aflau pentru 
întâia oară laolaltă. John Gay, secretarul ducesei -de 
Monmouth, comenta ironic un articol laudativ al lui 
Addison, „Spectator”, despre vecinul său de masă, 
poetul satiric Pope. Fără ca să pară supărat de 
impertinenţa veselului secretar, acesta îi dădu însă un 
răspuns scurt, în stilul său epigramatic, acum celebru, 
care-l făcu pe Gay să-şi aplaude, cel dintâi, 
înfrângerea. 

— larăşi vă  bombardaţi cu obuze de hârtie, 
domnilor? În curând Marea Britanie va deveni o corabie 
de mucava pe o mare de cerneală. 

Cel care intrase, cu această interpelare, era doctorul 
John Arbuthnot, medicul casei regale, iacobit din 
prejudecată şi republican din rațiune. 

Conversaţia se însufleţi, - tot pe teme de actualitate, 
când doctorul scoase din buzunarul tunicii două 
exemplare din ultima sa carte, /storia lui John Bull, o ~ 
fantezie satirică în care îl lua peste picior pe ducele de 
Marlborough, veros şi ipocrit, întruchipat într-un 
personaj numit Hocus: . 

— Domnilor, e caldă. Viu de la editor. Sunteţi primii 
care văd această operă dinaintea căreia posteritatea 
sa va prosterna... râzând. 

— Va fi cu siguranţă aşa, dacă poimâine nu va fi 
demodată, remarcă Pope, nu fără amărăciune. 

Un valet intră să-i raporteze stăpânului casei că 
fusese în Old Bond Street, la domnul Swift. Domnia-sa 

cerea iertare că nu putea veni, fiindcă nu era-n apele 
lui. 

În timpul mesei şi după masă fură abordate cele mai 
felurite subiecte. Se vorbi despre teatru, politică şi 
filozofie, despre Tommy Wild, banditul Londrei, despre 
ultimele descoperiri ale domnului Newton şi despre 
cometa domnului Halley. Se căzu de acord că biserica 
la modă, în sezonul acesta, este St. James, cea 
decorată de Wren. Mihuţ asculta, vădit interesat, 
intervenind rareori cu un bun simţ şi cu o pondere pe 
care tovarăşii săi englezi nu pregetară să i-o remarce, 
cu oarecare admiraţie. Nici un cuvânt despre 
Pretendentul de peste Canal. Din patriotism, sau 
prudenţă, mai puţin probabil decât din delicateţă faţă 
de gazdă. Cu toate acestea nu lipsiră glumele cu 
scoțieni. Ultima, povestită de Gay în dialect, suna aşa: 

„Domnul Mc Intosch, din Dundee, se întâlneşte cu un 
amic ajuns la ananghie. Acesta îl ia pe departe: 

— Spune, Mac, dacă ai avea patru corăbii mi-ai da şi 
mie una? 

— Da. 

— Dar dacă ai avea patru case, mi-ai da şi mie una? 

— Da. 

— Dar dacă ai avea patru cămăşi, mi-ai da şi mie 
una? 

— De ce? 

— Fiindcă am patru cămăşi!” 

Din stimă pentru sir Percy, Mihuţ se abţinu să 
povestească una adevărată, despre amicul său, 
căpitanul de cursă lung Mc. Tavish, care se întorsese 
bogat la Edimburgh, după zece ani de călătorii. 
Mirându-se că cei doi fraţi ai lui care-l întâmpinau, 


iai ee a a alice d vie Agia eaa i de Amtae - 


aveau câte o imensă barbă, căpitanul i-a întrebat dacă 
aşa e moda acum în Scoţia. La care dânşii i-au 
răspuns: 

— Nu, dragă Mac, dar când ai plecat în Indii ai luat şi 
briciul de ras. 

La cafea, sir Percy Honey îl trase deoparte pe Mihuţ, 
lăsându-i pe ceilalţi invitaţi să-şi continue singuri 
disputele, şi-l rugă să-i spună păsul. 

Mihuţ îi relată pe scurt istoria furtului de 
documentare care îl mâhnise atât de adânc pe 
Cantemir. Îi vorbi de Jeffries, de Fabritius şi de Fripp, 
şi-i pomeni de indicaţia bătrânului Herbert, în legătură 
cu Marea Lojă a Albionului. Cheia enigmei era aici, la 
Londra; iar dacă sir Percy îi putea da o mână de ajutor, 
trebuia să acţioneze repede de tot, mai înainte ca 
manuscrisul conţinând The History of the Growth and 
Decay of the Othoman Empire să fie înstrăinat. 

Scoţianul asculta în tăcere, cu un aer distrat. O 
singură clipă i se păruse lui Mihuţ că observă în 
pupilele lui o tresărire ciudată. Când rostise numele 
lojii secrete. 

— Domnule Pamberg, începu el, după o scurtă - 
pauză. Domnia-ta ţi-ai pus viaţa în primejdie ca să ne 
aduci un mesaj preţios. Nu vei fi dezamăgit de 
gratitudinea noastră.. Mâine vei avea ceea ce 
domnia-ta numeşti „cheia enigmei”!... Şi-acum, hai să 
bem. Am un scotch după reţeta clanului Grant, care e 
fără seamăn pe lume. 

Se întoarse acasă în amurg. Tomida era ocupat cu 
evacuarea unor beţivi scandalagii. Jucaseră cărţi, şi 
fiindcă-l prinseseră pe unul trişând, ceilalţi trei ţineau 
morţiş să-l omoare. Scandalul ar fi luat proporţii 

neplăcute, dacă intrarea neaşteptată pe uşa a 
feciorului birtaşului, un lungan voinic, cu o mutră 
destul de fioroasă, nu i-ar fi, potolit, ca prin farmec, pe 
beligeranţi. Acum patronul îi scotea în ghionti afară, 
sub privirea ocrotitoare a preaiubitului său Milena 
Tommy Tomida. 

Era o seară frumoasă, seara echinocţiului de toamnă. 
O luă spre Drury Lane Theatre, să vadă o comedie 
recomandată de oamenii de litere cu care avusese 
plăcerea să prânzească, Dar se răzgândi, şi cobori să 
dea iarăşi ocol, de câteva ori, cafenelei din Strand. Tot 
fără succes. Îşi urmă plimbarea pe lângă Savoy către 
fluviu şi se aşeză să privească traficul de pe Tamisa 
care făcea aici un cot. Apele scăzuseră şi se 
rostogoleau leneşe şi murdare, spre estuar. Răsunară, 
până departe, strigătele barcagiilor ce traversau 
fluviul. Gândurile lui călătoreau acum dincolo de mare, 
dincolo de cer. Ce va fi făcând Hanka, singură, în 
Oraşul Lumină? îi părea bine că llieş era acolo. 

Simţi deodată în preajmă o prezenţă străină, deşi 
nici un foşnet nu-i trezise atenţia. Era aproape 
întuneric. Lumina palidă a uliţei proiectă o umbră - 
trecătoare pe taluzul dinaintea lui. Se întoarse brusc, 
dar umbra dispăru şi nu putu străbate cu privirea mai 
departe, fiindcă avea felinarul în faţă. Auzi un şuierat 
uşor, parcă dăduse cineva un semnal, apoi totul recăzu 
în tăcere. Un vânt uşor aducea spre oraş boarea mării 
pe un nor de ceață.. 

Acasă, la cină, grecul îi spuse că la „Rose” nu aflase 
mare lucru. 

— Nu mişcă încă nimic, captain... Dar dacă mă 
iubeşti, psihi-mu, nu mai umblă noaptea hai-hui pe 

ulite, că nu vreau să te pierd de muşteriu. Astă-seară 
era s-o păţeşti, sufleţelule... Dacă mi-ai dat o treabă, 
lasă-mă s-o fac iar domnia-ta nu mă-ncurca, du-te la 
club, du-te la fete, unde pofteşti, ca domnii!... 

Mihuţ se întrebă la ce primejdie se referea Tomida, 
apoi îşi aduse aminte de umbra de pe malul Tamisei, 
dar se făcu că nu pricepe, îi dădu dreptate şi râse, 
bătându-l pe umăr. 

— Mă las, frăţioare, în paza ta, iar sufletul în paza 
Domnului. 

— Pentru ce-i în paza altora nu garantez, rânji ştirb 
Tomida, destupând o sticlă burduhănoasă, învelită 
până la gât în rafie împletită. 

— Ai vin de Chianti? se miră, admirativ, Mihut. 

— „Thomida's Coffee House” are de toate, se umflă 
grecul în pene. Şi era adevărat. 

Dimineaţa, nu prea târziu, dar nici prea devreme, 
Mihut sună iarăşi la poarta din Court Road. Ridicând 
ochii, îl văzu la fereastră pe sir Percy în persoană, care 
îi arătă că poarta e deschisă şi-i făcu semn să urce la el 
sus. 

Baronetul purta o haină de casă vişinie, un fel de - 
caftan, eu arabescuri negre, peste care era încins cu 
un cordon gros, cu ciucuri lungi de mătase. Probabil tot 
o amintire din Orient. Îi oferi cafea în felegean şi ţigări 
subţiri de foi. Părea preocupat şi îşi ascundea destul de 
rău îngrijorarea. Se vedea că se culcase târziu şi că 
dormise prost. 

Ştirile pe care i le aducea erau pline de interes, dar 
neconcludente. Nu-i spuse sursa. Mihuţ pricepu însă că 
le obținuse în cursul misterioasei întruniri din noaptea 

echinocţiului a Lojii Marelui Albion şi că le confruntase 
după aceea. 

Jeffries şi Fabritius erau, într-adevăr, la Londra. 
Primul mai venise odată, mai demult. El îi oferise 
atunci fostului său patron, lui Marlborough, acele 
documente care i-ar fi furnizat generalului date de cea 
mai mare importanţă în pregătirea campaniei în 
Orient, pe care o plănuise gelos pe victoriile lui 
Eugeniu de Savoia, supranumit de turci „invicibilul”. 
Dar dizgraţia în care căzuse subit îi tăiase poftă de 
cuceriri. Şi oferta lui Jeffries, patriotică dar prea 
costisitoare, fusese respinsă. Printr-un agent al său, 
acesta o prezentase atunci ministrului Bolingbroke. 
Fiind contrară politicii sale de pace, vicontele refuzase 
de plano să trateze cu mijlocitorul. Negocierile 
avuseseră loc numai în principiu, manuscrisele 
aflându-se undeva în Europa. Domnul Fabritius venise 
acum la Londra într-o misiune care nu avea nici o 
legătură cu opera prinţului Cantemir. lar această 
operă, cu certitudine, nu se afla în Anglia. 

— Ei bine, izbucni Mihuţ, dezolat, dar atunci, cum se 
explică toate celelalte: provocarea de la Amsterdam, - 
scrisoarea cu inițialele, bombardarea „Poltavei”? ŞI 
unde e hoţul, unde este adevăratul Fripp cu 
documentele? , 

— Sir Percy Honey se ridică în picioare, semn că 
neobişnuita audienţă matinală luase sfârşit. 

— Răbdare, dragul meu, toate la timpul lor. Dacă 
incidentul din Marea Nordului nu se datorează unei 
erori... nepremeditate, un prieten al nostru se va putea 
informa la Amiralitate. E tot ce mai pot face în 


Bazată E E Ga A e degete *" gaa h a Aiă ua = a ana i aE 


avantajul dumitale, de dragul înţeleptului stăpân care 
mi te-a trimis. 

Îl conduse până la uşă şi-i strânse mâna, repetând: 

— Toate la timpul lor. 

O săptămână după această întrevedere sfârşită în 
coadă de peşte, Mihuţ fu informat de Tomida-că 
„Şoimul”_ ridicase ancora, la Deptford, pentru mările 
Sudului. li păru rău că nu avusese prilejul să dea ochi 
cu comandantul „Hoţului”, dar pe de altă parte se 
întrebă la ce bun. Englezul ar fi ridicat din umeri şi i-ar 
fi râs în nas. Cu ce drept îi cerea socoteală acest străin, 
despre nişte chestiuni care n-aveau de ce să-l 
intereseze pe un paşnic negustor de piei şi de cânepă? 

La începutul lui octombrie, în parcul St. James, Mihut 
se ciocni piept în piept cu amiralul Herbert. leşea de la 
Palat şi se îndrepta spre apartamentul său din Fleet 
Street pe care, cât şedea la Portsmouth, îl ţinea închis. 
Era plictisit şi se bucura că găsise un tovarăş de chef. 

— Cum v-au mers afacerile la Londra? 

— Binişor, răspunse Mihuţ, bine dispus. Mai am una, 
şi plec. 

Mihut încheiase într-adevăr câteva tranzacţii cu un - 
mare armurier şi cu un blănar din Mayfair, furnizor al 
curţii regale. Cu viitoarea cursă, din portul 
Arhanghelsk, a navei engleze de comerţ „Lord 
Chancellor”, blănarul, avea să primească un mare 
transport de blănuri scumpe siberiene, urmând ca 
lăzile cu arme de -precizie livrate, de armurier, prin 
aceeaşi corabie la întoarcere, să-i fie plătite direct de 
negustorul din Mayfair. 

Întâlnirea cu bătrânul chefliu din Portsmouth fusese 
parcă poruncită de noroc, gând la gând. Porniră braţ la 

braţ, pe Strand, vorbind despre vreme şi ferindu-se să 
nu-i calce telegarii focoşi ai trăsurilor ieşite la 
promenadă. 

Deodată, pe amiral îl fulgeră o idee: 

— Ce-ai zice, stimate domn, de o partidă de cărţi, ju 
diseară, la „Somerset's”? 

— N-aş putea fi decât prea onorat, sir, dacă miza nu 
este prea meschină, iar adversarii nişte jucători 
serioşi... Ca domnul acela, bunăoară, îmi scapă 
numele... cel cu pariul... 

— Herr Fabritius? E formidabil! Chiar la el mă 
gândeam. Dacă-ţi convine, atunci să ne vedem 
diseară, la opt. De acord? 

— De acord. Sunt chiar nerăbdător să-ncrucişez 
sab... cărţile cu acest „formidabil” domn. 

Se despărţiră dinaintea cafenelei la modă în care 
aveau să se revadă la cină. Amiralul intră să reţină 
masa, iar Mihuţ o luă la stânga, prin Drury Lane, spre 
casă. 

Toată după-amiaza puse la punct planul de bătaie, 
cu Tomida şi fiul său. Tommy avea să-şi încaseze 
onorariul în trei rate: douăzeci de guinee pe loc, - 
treizeci din buzunarul domnului Fabritius şi cincizeci 
dacă planul reuşea pe deplin. Mihuţ plăti o sticlă de 
Chianti, ca adălmaş, şi fiecare porni către postul său. 

La „Somerset Coffee House”, Mihuţ se prezentă 
îmbrăcat într-un costum elegant, dar sobru, tăiat de 
unul din cei mai buni croitori din Londra. Îl rugase pe 
lordul Herbert să-l prezinte, în glumă, sub un alt nume, 
şi acesta se amuză să-i atribuie unul cât mai 
neverosimil. Din fericire, furat de prestanţa acestui 
gentleman care părea să dispună de un impresionant 


iai ee a a salică d vip Agia eaa i de A mtae - 


cont la bancă, misteriosul domn Fabritius nu se mai 
obosi să-i reţină numele. Mai mult decât atât, când se 
ridică la miezul nopţii de la masa de joc, cu un câştig 
de treizeci de guinee - plus cinci de la amiral - se arătă 
încântat să fie condus acasă în frumoasa trăsură 
închisă a păgubaşului, mai ales că afară se lăsase o 
ceaţă deasă, destul de neprielnică pietonilor cu punga 
plină. 

Îl depuseră mai întâi pe amiral în Fleet Street. Apoi 
surugiul trase la stânga pe Fetter Lane, spre Holborn 
Hill, unde locuia fericitul câştigător. 

Mihut bătu în tăblia trăsurii şi prin ochiul de geam 
făcu semn valetului să oprească. Cobori, explicând 
invitatului său că el stă chiar peste drum; salută şi 
porunci vizitiului să-l conducă pe domnul acasă. 
Trăsura porni în trapul mare al cailor. Dintr-un salt, 
Mihuţ luă locul unuia din cei doi „valeţi” din spatele 
trăsurii şi goana continuă în pocnetul bicelor. 

Domnului Fabritius i se păru, după un răstimp, că 
drumul este mai lung decât de obicei, ba chiar că-l 
greşiseră, fiindcă vedea defilând pe dinaintea geamului 
portierei nişte locuri necunoscute, Dar îşi puse părerea - 
pe seama prea bunei sale dispoziţii şi a coniacului 
franțuzesc ingurgitat. 

Apoi trăsura se opri brusc, uşa capelei se deschise; şi 
din întuneric, o namilă cu faţa mascată sub o basma, i 
se adresă batjocoritor: 

— Nu vreţi să vă răcoriţi puţin? Numele meu este 
Tommy Wild... 

Privind în jur, aiurit, domnul Fabritius recunoscu 
cimitirul din Whitechapel, cartierul groazei. Apoi leşină. 
Fu astfel transportat într-o magherniţă singuratecă 

unde se trezi dinaintea tribunalului improvizat, căruia, 
graţie unor metode de convingere demne - de porecla 
răpitorului său, i se spovedi pe îndelete, cu o 
sinceritate aproape înduioşătoare. 

Domnia-sa se întâlnise la Berlin cu Fripp şi cu Jeffries. 
Acesta din urmă nu reuşise să obţină în Anglia suma 
asupra căreia conveniseră. Au plecat la Utrecht, A 
doua zi, Fripp dispăruse cu manuscrisele, lăsându-i pe 
amândoi mofluzi. Nu-l mai puteau căuta, „The Hawk” 
urma să ridice ancora spre Portsmouth în câteva zile. 
Şi unde să-l caute, în lumea largă? Domnul La Mare le 
spusese doar că Parisul nu le mai dă nici preţul vechi. 
Tratativele de pace încurcaseră toate socotelile. S-au 
lăsat păgubaşi. Şi-apoi trebuiau să fie amândoi la 
constituirea Marii Loji a  Albionului, în seara 
echinocţiului. Fabritius reprezenta pe marele maestru 
al Lojii Septentrionului. Omul lui Jeffries din Amsterdam 
l-a informat că doi străini se interesează de ei şi că au 
la dispoziţie o fregată rusă gata de drum. Bănuind şi o 
corespondenţă secretă cu iacobiţii, a cărei descoperire 
l-ar fi umplut de bani, Jeffries i-a dat lui Edward Fripp, 
vărul hoţului, ordinul acela. Şi l-a iscălit cu formula lojii, - 
care îl obligă pe „Moordenaar” să-l ducă la îndeplinire, 
cu riscul vieţii. 

Mihut îi făcu semn lui Tommy Wild - să-l mai lase să 
răsufle. Bombardarea fregatei era acum explicabilă. În 
caz de naufragiu „din eroare”, Jeffries i-ar fi avut în 
palmă, ba încă pretinzând că i-a salvat de la înec. 
Pentru „eroare”, explicaţii s-ar fi găsit ulterior. 

Două lucruri îi rămăseseră nelămurite lui Mihuţ şi 
avusese chiar impresia că Fabritius trecuse înadins mai 


31 În engleză: Wild - sălbatec. 

repede peste ele. Scrise întrebările pe un bileţel şi le 
trecu, ca şi mai înainte, printr-un „valet” lui Wild, el 
rămânând mai departe îndărătul scaunului pe care 
fusese legat fedeleş prizonierul. 

— Domnule, reluă Tommy, ne mai răspunzi la două 
întrebări şi îţi făgăduiesc că te vom căra, viu: şi 
nevătămat, acolo unde pofteşti. Ori de nu, mâine, 
hoitul dumitale va pluti fără pânze, spre Canal. 

Fabritius tremura de frică şi de ciudă. Dădu din cap 
ca e gata să răspundă abia când banditul îi mângâie 
iarăşi bărbia cu cuțitul. 

— Unu: Cine e agentul domnului Jeffries la 
Amsterdam? Hai, ciripeşte, piţigoiule... Să nu taci, că 
mă supăr şi e de rău. 

— Jur că nu ştiu, jur... urlă răguşit şi cu ochii roşii de 
spaimă prizonierul lui Tommy Wild. 

Mihut îşi dădu seama că spune adevărul. Jeffries nu 
era prost să-şi demaşte spionii, chiar unui complice ca 
domnul Fabritius. Făcu semn lui Tommy să treacă la a 
doua. 

— Buun, admise tânărul Tomida. S-o lăsăm, 
deocamdată, pe-asta. Doi: Cum sună iscălitura aia cu - 
„formula lojii”? 

Fabritius tăcu, lăsând capul în jos. Apoi şopti încet de 
tot, mai mult cugetând.pentru sine: 

— Şi dacă răspund şi dacă tac, aceeaşi soartă mă 
aşteaptă! 

Era un grav impas. Tommy îl umplu de admiraţie pe 
Mihut, rezolvând dilema fără multe artificii, cu o 
nebănuită agilitate de spirit pentru un ins cu reputaţia 
lui: 

— Nu, meştere. Chestia e dacă ştiu alţii că ai piuit. 
Noi n-avem interes să te turnăm, că şi-aşa ne aşteaptă 
latul de la Tyburn să ne legene pe deasupra 
Hyde-Park-ului. Dacă şi matale faci pe nisnaiul, nimeni 
habar nu are. Alege şi dumneata. Unde mai pui că noi 
nici nu te omorâm aşa, dintr-o dată, că nu suntem aşa 
de răi. Te luam cu încetul... 

Sleit de puteri, victima raţionamentelor lui Tommy 
Wild vorbi abia auzit: 

— Processio-Fulgoris... 

— Cum adică? 

— E pe latineşte... Processio-Fulgoris... „Cale liberă 
fulgerului”... şi... ah... 

Herr Fabritius căzu în nesimţire şi înţepeni. O criză 
de conştiinţă, sau o criză de cord? Fu întins pe o pătură 
veche, urcat în trăsură şi lăsat, creştineşte, în poarta 
spitalului Sfântului Bartolomeu. Apoi toată lumea se 
întoarse acasă, cu Sufletul împăcat. 

Mihuţ îşi explică muţenia lui sir Percy. Îl lega probabil 
de Jeffries, inamicul său politic, teribilul secret al lojii. 
].P.-F. se citeşte deci: Jeffries. Procesio-Fulgoris! În fond 
nu descoperise nimic de seamă în ceea ce-l privea pe - 
el şi pe ai lui. Hoţul dispăruse, iar el se băgase unde 
nu-i fierbea oala şi, probabil, că avea să tragă 
consecinţele fără nici un folos. Unde mai pui că 
duşmănia unei societăţi secrete atât de puternice îl 
putea primejdui nu numai pe dânsul, dar şi pe alţii pe 
care făgăduise să-i ocrotească... 

Avu o noapte de coşmaruri. Îl năpădiseră toate 
spaimele copilăriei cu iele şi joimărici şi moroi, de 
pedeapsa cărora nimeni nu poate să scape. Adormi 
spre ziuă. Când se trezi, soarele era de o suliță. | se 

păru că încă mai visează: la căpătâiul lui veghea llieş. 
Dulcea vorbă moldovenească îi spălă sufletul de toate 
iasmele: 

— Bună dimineaţa, bădie. Dar rău te mai frământă 
grijile, bată-le pustia, că nici în somn nu te iartă! 

llieş fusese trimis de Hanka să-i spună să vie 
degrabă, fiindcă hoţul era la Paris. Îl văzuse dânsa 
„cum mă vezi şi cum te văd”, llieş întârziase, că la 
Calais nu găsise corăbii, trei zile la rând, să-l treacă 
marea. 

Mihut îl puse pe Tomida să-şi facă drum prin port, să 
vadă dacă nu-i rost, să treacă dincolo, mai pe neştiute, 
pe vreun vas pescăresc, sau vreun cuter, ori pe o 
corabie mai mică. Apoi se îmbrăcă de călătorie şi ieşi 
să-şi ia rămas bun de la sír Percy. Acesta se scuză că-l 
găseşte nepregătit de vizită, iar când află că pleacă la 
Paris, îl rugă să mai treacă pe la dânsul după masă, 
având să-i încredinţeze ceva. 

Acasă, Tomida îi spuse că a găsit pe un grec de-al 
lui, care are o treabă la Dunkerque şi-l poate lăsa în 
drum la Calais. Plecarea, mâine, pe flux. Vasul era o 
vechitură, dar trăgea bine, iar omul lui îşi cunoştea - 
meseria. Mihuţ nu-l întrebă ce meserie anume. Mulţumi 
şi plăti. 

După-amiază, pe llieş îl dădu în grija doamnei 
Tomida, să-i arate oraşul, iar el se îmbrăcă de vizită şi 
se prezentă, pentru ultima oară, acasă la scoţian. In 
faţa căminului, trăgea din pipă ţin bărbat cărunt, cu o 
privire blândă, dar pătrunzătoare, într-un costum 
bogat, cu o imensa stea de briliante prinsă pe piept în 
dreptul inimii. Sub redingota pe talie, deschisă în faţă, 
un superb cordon de mătase albastră îi traversa 

pieptul în diagonală, pe deasupra vestei de brocart cu 
nasturi de aur lucraţi în filigran, din buzunarul căreia 
atârna un breloc de preţ. 

După ce îl măsură fără aroganță pe Mihuţ, fumătorul 
îşi trase, cu două degete, din manşetă o batistă 
uşoară, mai curând o fâşie de dantelă străvezie, “pe 
care o agită în aer şi o duse la nas cu un gest degajat. 
In odaie mirosea a mosc. 

Sir Percy făcu prezentările. Era vicontele de 
Bolingbroke, primul ministru. 

— lubite domnule Pamberg - începu el, - domnul 
Jeffries, secretarul poliţiei mele, m-a informat că 
fregata „Poltava” şi dumneata, desigur, era să fiţi 
victima unei erori grosolane, pricinuite de un 
informator neconştiincios, din Amsterdam. Închipuie-ţi 
că v-au luat drept pirați. E ridicol, dar e adevărat. Te 
rog să primeşti scuzele guvernului meu şi să le 
transmiţi, cu cele mai bune urări, amiralităţii majestăţii 
sale ţarului. 

Vicontele vorbea puţin afectat. Se vedea însă că nu o 
face înadins, ci din educaţie şi obişnuinţă. Păstra pe 
buze un zâmbet incert, de om de lume, şi rostea - 
cuvintele cu un fel de dispreţ faţă de conţinutul lor, 
părând să-l preocupe numai muzica frazei. Sir Percy 
era, inexplicabil, jenat şi mormăia în surdină, ca atunci 
când citea „Spectatorul”. Apoi vorbiră despre vreme. 

La plecare ceru ministrului o favoare. Inainte de a-l 
întreba ce doreşte, acesta se grăbi să-i răspundă: 

— Nu pot refuza nimic unui atât de distins 
gentleman, despre care prietenul meu sir Percy mi-a 
dat cele mai strălucite referinţe. S-ar zice că vrei să 
ilustrezi descrierea pe care o prinţesă o face regelui, în 

Shakespeare, vorbind despre ruşi, cu un secol în urmă: 
„Trim gallants, full of courtship and of state??...” 

Mihuţ mulţumi pentru compliment, dar stărui în a 
cere acea favoare: 

— Sir, voi transmite  amiralităţii ruse scuzele 
dumneavoastră. În ceea ce mă priveşte, însă, doresc 
să mă răfuiesc personal cu acel neconştiincios 
„informator” de care aţi pomenit. Îi pot afla numele?... 

Ministrul îşi duse iarăşi, cochet, batista la nas, apoi 
dori să-şi reaprindă pipa. 

Simţind că-i scapă definitiv, Mihut încercă o lovitură 
în plin, prefăcându-se că ştie mai multe decât vrea sa 
pară: 

— Pentru că o slugă răuvoitoare, milord, poate fi 
uneori atât de toantă încât să închidă şi calea 
fulgerului... cât e el de fulger! Process/o-Ful/goris, cum 
ar veni, pe latineşte... 

Lovitura îi reuşi. Bolingbroke schimbă o privire cu 
scoţianul, se sculă din fotoliu şi, cu un uşor tremur în 
glas, i se adresă lui Mihuţ, ţintindu-l în albul ochilor: 

— Nimeni nu poate închide, nepedepsit, calea 
fulgerului, domnule Pamberg... Şi cu atât mai puţin, - 
patronul tavernei „Sirena” din Amsterdam. Îți urez, 
sincer, călătorie bună! 


3? Frumoşi şi tineri, nobili şi deştepţi. (din comedia „Chinurile, zadarnice 
ale dragostei”). 

V 
PETRECERI FRANŢȚUZEȘTI 


În luna mai se împliniseră treizeci de ani de când 
supărat pe parizieni. Ludovic al - XIV-lea, după ce 
cheltuise sume incalculabile ca să transforme modestul 
castel de vânătoare, al tatălui său, de la apus de oraş, 
într-o altă minunăţie a lumii. Îşi strămutase acolo, 
într-un peisaj grandios şi rafinat, familia legitimă şi 
nelegitimă, miniştrii şi curtea, gărzile, lacheii, rândaşii 
şi grădinarii, adunând la Versailles aproape zece mii de 
oameni. 

Regele ieşise de-o jumătate de oră pe terasa imensă 
din faţa palatului său, şi rezemat de-o balustradă de 
marmură, privea fără să vadă pe deasupra covoarelor 
de verdeață şi bazinelor populate cu grupuri de statui, 

spre capătul aleii principale ce se confunda la orizont 
cu linia marelui canal artificial care-i scălda parcul de 
vânătoare. 

Era una din rarele dăţi când ieşea singur pe această 
terasă, martoră a celor mai fastuoase serbări pe care 
le cunoscuse istoria, de la antici încoace. Singur, -nu 
voia să vadă nimic din toate frumuseţile gândite 
pentru el de Le Nôtre, Le Brun şi Mansart şi înfăptuite 
cu braţele unor armate în zdrenţe. Nu iubea natura. 
Peisajul - chiar aşa cum era aici, contorsionat, mereu 
tuns şi mereu împodobit ca de paradă - începuse să-l 
privească insolent, cu nepăsarea unei tinereţi fără 
moarte, ca şi tinereţea Parisului, dinaintea căreia, 
Ludovic al XIV-lea, bătrân şi bolnav, bătuse în 
retragere. 

Il chinuia bătrâneţea tristă a marilor petrecăreţi şi 
urmele războiului neîntrerupt ce-i năruise finanţele. Şi-l 
îngrijora soarta familiei lui complicate, fiindcă anul 
acesta molima de vărsat negru îi răpise în câteva 
săptămâni moştenitorii direcţi, unul după altul. Îi 
rămăsese un singur nepoţel, de cinci ani, până la 
majoratul căruia ştia că el, „regele-soare”, va fi apus - 
de mult. 

Se gândi cu un fior de înduioşare şi de sinceră părere 
de rău la nora delfinului, la tânără şi zglobia ducesă de 
Bourgogne, podoaba Versailles-ului său, pe care o 
condusese, ca pe toţi ceilalţi, la groapă, în primăvara 
trecută. Vru să-şi -reamintească neapărat cum era 
îmbrăcat la înmormântare şi se supără că nu-l mai 
ajuta memoria. 

Rămase cu ochii pierduţi asupra grupului de statui 
din bazinul Latonei şi uită la ce se gândise. Tresări. 

Lângă el se ivise o femeie bătrână, rigidă, îmbrăcată în 
negru. Era doamna de Maintenon, odinioară frumoasă 
şi cochetă, aceea care-l răpise din braţele doamnei de 
Montespan (care, la rându-i, i-l luase doamnei de La 
Vallière, care-l smulsese, şi ea, reginei Franţei!). 

Doamna de Maintenon, pocăită la bătrâneţe, “se 
ocupa cu educaţia tinerelor fete de familie bună, la 
pensionul Saint-Cyr. Locuia la Fontainebleau. Venea rar 
la Versailles, unde era privită pieziş de principii de 
sânge, deşi toţi se temeau de influenţa ei asupra 
regelui, cu care se căsătorise în secret. 

Ludovic al XIV-lea îi arătă obiectul, deosebit de 
actual, al reveriei sale. Bazinul Latonei era împodobit 
cu un grup de marmură, reprezentând-o pe Latona cu 
cei doi copii ai ei, Apollon şi Diana. Ea implora mânia 
lui Jupiter împotriva ţăranilor din Lycinia, care o 
insultaseră când le-a cerut de băut, iar zeul olimpian îi 
pedepsise prefăcându-i în broaşte. 

— Ce păcat că n-aveţi această putere, sire, să-i 
pedepsiţi pe aceia care ne fac astăzi viaţa 
insuportabilă! Ah, protestele, obrăzniciile, glumele lor 
insolente!... s 

Regele se gândise la acelaşi lucru. Desfăcu braţele, 
în semn de resemnare: 

— Încep să fie atât de mulți iar noi, din zi în zi, tot 
mai puțini... 

Regele nu iubea Parisul. Dar nici Parisul, şi parcă nici 
restul ţării, nu se prăpădeau de dragul lui. Şi o 
dovediseră atât de bine, în vremea din urmă, de când 
cu foametea cea mare din 1709, încât doamna de 
Maintenon, primul ministru Chamillart, principii de 
sânge şi „bastarzii” nu mai cutezau să iasă din 

Versailles fără paza sigură a „elveţienilor”*ca să nu 
rişte întâlniri dezagreabile, cum păţise ducele de 
Orléans care, la o vânătoare, s-a trezit înconjurat nu de 
fiare, ci de tarani sălbăticiţi de mizerie, răcnindu-i, 
ameninţător în urechi: 

— Du pain... du pain!... Pâine... Sine! 

La Paris, pamfletarii şi şansonierii luau în derâdere 
politica de la Versailles. Marele oraş răsuna de cântece 
„insolente”, ca acela: 


„„..SI l’on ne mourait pas de faim, 
Il en faudrait mourir de rire... "3 


De aceea, regele îşi oprise curtenii fideli de a mai 
frecventa oraşul. 

Dar atracţia Parisului, cu amintirile lui glorioase, cu 
opera, teatrul şi cărţile lui, cu Notre-Dame, dar şi cu 
„bâlciurile” şi tavernele lui, era mai puternică decât 
popririle lui Ludovic al XIV-lea şi nu numai o dată se 
întâmplă ca la ceremonia monotonă a culcării, 
deşteptării, „scaunului”, sau prânzului regal, unii 
seniori, sau unele doamne să lipsească, din pricină că 
întârziaseră în oraş, pe la spectacole, beţii, sau jocuri 
de noroc. 

De câte ori venea la Paris, chiar în sezonul cel mai 
animat - al vânătorilor şi carnavalului - Saskia nu se 
mai avânta, veselă şi curioasă, în viaţa de la Curte, 
cum făcuse întâia oară, atrasă de nălucirea unei lumi 
de basm. Înzestrată cu o minte ageră şi cu un spirit de 
orientare înnăscut în neamul ei de negustori şi mujici, 
contesa Alexandra Ivanovna se descurca, cu o rară 


33 Gardă de mercenari. 
2 Dacă n-am muri de foame, Ar trebui să murim de râs.. 

dibăcie, prin firele de păianjen ale coteriilor, cu graţie, 
prin veninoasa şi invizibila lor urzeală. 

La belle russe”, cum îi spuneau Saskiei la Versailles, 
avea de data aceasta şi alte motive să nu se prea 
grăbească să-şi revadă cunoştinţele. În primăvara şi 
vara precedentă, printre membrii familiei regale, 
decimate de molimă, părăsise bucuriile lumii acesteia 
şi ducesa de Bourgogne, ultima animatoare a 
petrecerilor de la Curte, o femeie inteligentă şi fără 
prejudecăţi, prietena bună a  Saskiei. De atunci 
domnea acolo o zăpăceală şi o delăsare fără margini. 
Prin odăi şi coridoare se învârteau sute de trântori, de 
toate rangurile, înghesuindu-se la mesele de joc întinse 
pretutindeni, zile şi nopţi de-a rândul, unde fraţii, fiii, 
fiicele. şi nepoţii lui Ludovic al XIV-lea se fuduleau să 
câştige, sau măcar să piardă, sume astronomice la 
„lansquenet”, jocul de cărţi la modă. 

Sumele erau la început împrumutate de la bancherii 
din oraş, apoi înşişi cămătarii au fost îngăduiţi să aibă 
onoarea a pierde la unele mese de la palat, pentru că 
viaţa era atât de scumpă, iar doamnele nu se puteau 
arăta dinaintea regelui cu aceeaşi rochie, în două seri - 
de-a rândul, acesta fiind un impardonabil „semn de 
calicie” mai ales acum, în sezonul serbărilor de după 
doliu. | 

Saskia ocupa la Paris un mic, dar cochet, hôtel 
particulier al ducesei de Lesdiguieres, peste drum de 
splendida reşedinţă a nobilei proprietare, văduva 
semeaţă şi încă tânără a ducelui de Lesdiguieres, unul 

din vechii seniori, „/es sauvages”*$, care nu-l urmaseră 
pe „regele-soare” la Versailles. 

Ducesa trăia retrasă în palatul ei din Place des 
Victoires şi numai puţini aleşi aveau cinstea de a fi în 
vizită cu dânsa, printre care se numărase şi ducesa de 
Bourgogne, prietena şi „naşa” Saskiei la Curte. 
„Frumoasa rusoaică” o cucerise acum şi pe dânsa, prin 
farmecul ei sănătos şi neprefăcut. 

— Sunt însuşiri rare, ma bonne” o complimenta 
ducesa, însuşiri care în zilele noastre nu se mai află 
decât în vechile familii din provincie; adevărata 
nobleţe a Franţei dispare în sipetele bancherilor... 

Aceeaşi bună impresie i-o făcuse şi doamna de 
companie a Saskiei, pe care o botezase „mica 
amazoană poloneză”. Cu vocaţia didactică a 
persoanelor  singuratice, care au despre ele o 
excelentă părere, ducesa se  însărcinase cu 
desăvârşirea educației tinerei doamne Hanka 
Zlatowska, supraveghindu-i personal lecțiile de dans, 
clavecin şi corespondență. Progresele uimitoare ale 
Hankăi o umplea de mândrie ea bineînțeles 
asumându-și toate meritele: . 

— Draga mea, mă felicit că ai profitat într-o lună de 
zile mai mult decât pioasele pensionare de la Saint-Cyr 
ale doamnei Tartuffe .de Maintenon într-un an... La 
prima ocazie, am să i-o spun, ca să-i mai stric 
dispoziţia. 

Aluzia la ipocritul personaj al lui Molière nu era lipsită 
de maliţie, deoarece favorita regelui fusese, în anii 
primei ei tinereţi, soţia autorului comic Scarron. 


36 În franceză: „sălbaticii”. 
37 In franceză: drăguţa mea. 
nitel 

leşeau împreună, tustrele, în carosa cu husă galbenă 
a ducesei, cu doi arapi uriaşi în livrea şi turban, unul pe 
capră şi altul la spatele trăsurii. Era, la Paris, moda 
Orientului lansată de Jurnalul persan al lui Chardin şi 
de traducerea celor O mie şi una de nopți, apărută în 
librării, o dată cu romanul Diavolul şchiop, de domnul 
Lesage, care „făcea deliciul capitalei”. În aceste 
plimbări, doamnele erau însoţite de un paj îmbrăcat 
marinar, de llieş, care stătea mândru pe capră, lângă 
unul din arapi. Se împrieteniseră şi râdeau amândoi de 
franţuzeasca pocită în care încercau să se înţeleagă. 

Într-o zi, urcând pe strada Luvrului, spre biserica 
Saint Eustache, llieş zări o carosă venind din urmă în 
fuga cailor şi-i atrase îndată vizitiului luarea-aminte, să 
tragă mai la dreapta, ca să evite ciocnirea celor două 
vehicule, în uliţa strimtă: 

— Hei, maurule, atenţie la babord!... 

Arapul coti tocmai la vreme, fiindcă cealaltă carosă 
ţâşni pe lângă ei, aproape atingându-le portiera. 

— Oh, la belle emeraude!* exclamă ducesa de 
Lesdiguieres, urmărind din ochi mâna bărbatului din 
carosă, care purta un magnific smarald. s 

Hanka îşi muşcă buzele să nu ţipe. Zărise piatra 
înaintea ducesei şi recunoscuse inelul furat. li spuse 
Saskiei, tremurând toată. Cu un aer distrat, aceasta se 
întoarse către ducesă şi o întrebă dacă n-ar amuza-o 
să afle cine e posesorul acelui superb giuvaer, 
demonstrând cu această ocazie şi iuţeala echipajului 
său mauresque, pe care domnul cu smaraldul avusese 
impertinenta să-l întreacă. 


3 În franceză: ce frumos smarald. 

Se porni o cursă nebună între cele două carose, 
fiecare dintre vizitii dorind să-şi arate destoinicia. 
Trecătorii de pe rue Coquilligre se lipiră îngroziţi, de 
zidurile caselor, ca să nu fie striviţi sub copitele celor 
patru perechi de telegari la galop. Opriră, scară la 
scară, în rue de la Vrilliere, dinaintea somptuosului 
hotel al contelui de Toulouse. 

Amiralul Louis Alexandre, conte de Toulouse, un 
bărbat taciturn de vreo treizeci şi cinci de ani, era fiul 
mai tânăr al doamnei de Montespan şi unul dintre 
bastarzii regelui. Deosebit de fratele lui, ducele du 
Maine, şi de sora lui, acum ducesă d'Orleans, cartofori 
şi beţivi reputați, acest amiral, care nu comandase în 
viaţa lui o navă, avea o singură patimă vânătoarea. 

Admirator, al conquistadorilor spanioli, invita la el fel 
de fel de aventurieri, să-i dea idei pentru planurile lui 
de cuceriri vânătoreşti, în cele patru zări. Această 
admiraţie îl apropiase şi de politica vărului său vitreg, 
ducele d'Anjou, acum rege al Spaniei, ai cărui 
ambasadori iezuiţi găseau oricând casă deschisă şi 
masă întinsă la hôtel de Toulouse. 

Colonelul La Mare, recent întors dintr-o campanie - 
militară în Orient — acum plecat la Utrecht în slujba 
Spaniei, cu o misiune secretă — îi prezentase nu de 
mult colonelului un interesant personaj, deţinător al 
unor unice documente din arhiva Imperiului Otoman, 
pe care era dispus să le negocieze. Cancelarul 
Charmillart, sătul de războaie şi hotărât să cedeze 
englezilor porţile răsăritului într-un schimb avantajos, 
respinsese târgul. Preferând să piardă banii la 
lansquenet!... în schimb, sesizat de conte, cardinalul 
Aleborni, ministrul regelui Spaniei, se declarase amator 

să cumpere, la orice preţ, mapa cu documente a 
domnului J.-P. Fripp. 

Cardinalul expusese regelui său premisele unui plan 
îndrăzneţ: 

— Cu toată stimă pe care trebuie să i-o purtăm, sire, 
bunicului vostru, regele Franţei, nu ne putem împiedica 
de a fi deznădăjduiţi de tragica pace care se 
pregăteşte la Utrecht, unde beligeranţii urmăresc să se 
împace, împărțind între ei posesiunile noastre. 
Moşteniţi, sire, coroana lui Carol Quintul!... Gândiţi-vă 
că printr-o alianţă, până azi neglijată, i-aţi putea reda 
întreaga strălucire. Gândiţi-vă, sire, la această alianţă 
colosală, între Imperiul Spaniol şi Imperiul Otoman, 
despre care întreaga diplomaţie europeană crede - şi 
se înşală! - că sunt „doi giganţi în agonie”. Vizirul 
Gin-Ali doreşte Mediterana. Să i-o dăm, dacă ne ajută 
să redobândim tot ce ni se răpeşte! Reparând, în 
ceasul al unsprezecelea, greşeala istorică a regilor 
catolici, care i-au alungat pe mauri, un imperiu tânăr, 
mauro-spaniol, va cuceri lumea, printr-un magnific 
război mondial... 

Tratativele urmau să aibă loc în timpul sezonului de - 
vânătoare. lar după achiziţionarea materialului, care 
pe cardinal l-ar fi „pus în situaţie”, domnii Fripp, La 
Mare şi alţii ar fi fost însărcinaţi cu misiuni importante, 
în realizarea „planului Alberoni”. Pentru asta era Fripp 
la Paris, oaspete al contelui de Toulouse. 

Profund jenată la gândul că domnul din caleaşca 
rivală şi-ar fi putut imagina că fusese urmărit din 
frivolitate, ducesa luă o hotărâre „eroică”. Cunoscând 
casa şi pe conte, urcă, pregătindu-se să explice 
stăpânului casei că venise cu intenţia de a-i face o 

vizită în trecere, ca să-l întrebe de sănătatea doamnei 
d'Orléans, sora lui, despre care auzise câteva zvonuri 
îngrijorătoare, în salonul ducesei de Saint-Simon. 

Domnul Fripp, care abia coborâse din trăsură, se 
dădu la o parte, salutând, modest şi contrariat, apoi o 
urmă la o distanţă respectuoasă, prin şirul de lachei- ce 
ieşiseră imediat să o întâmpine. 

Cele două femei râmase în carosa ducesei de 
Lesdiguieres, avură deci tot timpul să-l privească pe 
hoţul operei lui Cantemir cu toată luarea-aminte, şi 
Hanka îşi jură să nu-i mai scape de data asta. Era 
îmbrăcat fără deosebite preocupări de eleganţă; 
probabil că atinsese de mult fundul pungii umplute în 
Polonia. Părea destul de tânăr, după agerimea ochilor 
săi negri, dar trupul deşirat, părul rar, mărul lui Adam 
foarte proeminent, faţa răvăşită şi buza de jos 
răsfrântă, cu spume la colţurile gurii, îi dădeau un 
aspect respingător şi bătrânicios de şarpe în năpărlire. 

Un sfert de oră mai târziu, ducesa îşi reluă locul în 
carosă, încântată că ieşise din încurcătură. 

— Ma bonne, contele de Toulouse a fost surprins şi 
onorat de grija pe care o port scumpei sale surori. Mi-a - 
declarat că ar fi fericit dacă aş accepta să mă invite la 
vânătoarea de săptămână viitoare, din Bois de 
Boulogne, ceea ce am şi făcut, par politesse. S-au adus 
lupi, sau cerbi, sau ceva asemănător. Va veni tot 
Versailles-ul; regele va vâna din carosă, cum face de 
când şi-a rupt braţul la Fontainebleau... 

Ducesa de  Lesdiguieres, copleşită de atâtea 
mondenităţi, părea să uite că vizita ei fusese doar un 
pretext. Deprinsă cu stilul, Saskia asculta cu o atenţie 

zâmbitoare, dar Hanka nu se putu stăpâni să nu o 
întrebe: 

— Madame, dar omul acela... cu smaraldul?... 

— Ah, tiens, uitasem. Domnul acela - o corectă 
ducesa, ciupindu-i, protector, bărbia - închipuiţi-vă că 
domnul acela urmează să încheie o afacere importantă 
cu unul dintre prietenii contelui, un cardinal spaniol, 
sau ceva similar... îl găzduieşte până atunci la sine, 
într-o aripă secundară, bineînţeles... la te uită, ne-am 
luat cu vorba şi am ajuns acasă. Nu vreţi să coborâţi, 
să luăm ceaiul împreună, à /'anglaise?... 

A doua zi dimineaţa, llieş pornea spre Calais, însoţit 
de un servitor olandez al Saskiei, care urma să se 
întoarcă imediat ce băiatul se va fi îmbarcat pentru 
Dover. 

O. săptămână după aceea, adică în dimineaţa din 
ajunul vânătorii, Mihuţ şi musul său, abia picaţi de la 
drum, luau o gustare copioasă la hanul de lângă 
catedrala din Amiens, unde-i aştepta, de două zile, 
olandezul cu caleaşca Saskiei, potrivit înţelegerii luate 
cu llieş la plecare. „L'Auberge de Picardie” era punctul 
de întâlnire al călătorilor spre Paris dinspre Anglia şi - 
Ţările de Jos - tot mai numeroşi de când cu tratativele 
de la Utrecht - iar hangiul se fudulea că este şi „postul 
de frontieră dintre vinul de Rin şi cei de Champagne”. 
Dintre cei care aşteptau cai de schimb şi fuseseră 
amânaţi pe-a doua zi, vocifera sonor. Zburlindu-şi 
mustaţa subţire, un-tânăr gentilom cu accent gascon, a 
cărui figură îi păru lui Mihuţ familiară. Gentilomul era 
grăbit să ajungă la Paris. Mihuţ se apropie de el, să-l 
vadă mai bine. Nu se înşelase: era foarte tânărul 
aghiotant al lui Court de Labruyere din flota lui Jean 

Bart, care-l îmbrăţişase cu atâta sinceră efuziune după 
isprava lui de flăcău de pe „Maurul”. Nu se schimbase, 
sau părea că nu se schimbase prea mult de-atunci. 
Poate câteva fire de argint pe la tâmple. Ah, nu numai 
atât! Braţul stâng de la cot, i-atârna, neînsufleţit, cu 
manşeta mânecii trecută pe sub cordonul săbiei. 

Cearta pentru caii de schimb, la staţiile de poştă era 
un lucru obişnuit Mai devreme sau mai târziu, cu un 
bob zăbavă, toată lumea era mulţumită. Dar acum, la 
„Auberge de Picardie” mulţimea curierilor speciali 
încurcase rău socotelile călătorilor, care erau nevoiţi 
să-şi aştepte rândul, zile întregi, sau să-şi răscumpere 
aşteptarea cu mari bacşişuri. 

Gentilomul invalid era unul dintre cei cărora le 
venise rândul la cai, dar i se luaseră de către doi 
ofiţerii în uniforma gărzilor regelui Spaniei, care tocmai 
ieşiseră dintr-un conciliabul suspect cu hangiul. 

— Să vă fie ruşine, domnilor spanioli, să vă purtaţi 
astfel într-o ţară care suferă tocmai din pricina prea 
marii delicateţi cu care vă tratează, strigase, în cele 
din urmă, cu năduf, gentilomul. 

La această ofensă directă, cei doi traseră săbiile şi se - 
apropiară ţanţoşi, siguri de o izbândă fără luptă. Unul 
dintre ei i se adresă, batjocoritor, invalidului: 

— Chirurgul care v-a.operat astfel, domnule de Syré, 
a fost generos, dar nechibzuit că v-a lăsat limba... 
Dacă nu vă retrageţi cuvintele, vom fi obligaţi să-i 
desăvârşim noi opera... En garde! 

Cavalerul de  Syre,  recunoscându-şi pesemne 
agresorul, trase sabia, înjurând şi mai tare: 

— Ha, domnul La Mare? Fugarii şi laşii, care-şi 
părăsesc camarazii pe câmpul de luptă, îşi recapătă 
brusc curajul în dosul frontului. 

Lamele se încrucişară şi se ciocniră furios. Cu toate 
că mândrul cavaler îşi ţinea la respect adversarii, 
aceştia adoptaseră o tactică mişelească, de care 
spadasinul fără mână nu-şi dădu seama decât când era 
prea târziu. Îl atrăseseră de lângă zid către marginea 
unui canal lat şi adânc şi acum îl strângeau din două 
părţi spre marginea apei. Nimeni dintre cei de faţă nu 
îndrăznea să intervină, cauza cavalerului recalcitrant 
fiind considerată pierdută, iar ofiţerii, mai ales La Mare, 
dovedindu-se oameni dibaci şi fără multe scrupule. 

— Are you saved, sir?... îl întrebă cinic La Mare pe 
muşchetarul fără noroc, cu această formulă folosită 
acum în glumă de soldaţi şi, deprinsă din desele 
războaie cu englezii. 

La auzul acestei întrebări, pe care o auzise nu 
demult în nişte împrejurări excepţionale, Mihut simţi o 
irezistibilă mâncărime în palmă, pe care nu i-o potoli 
decât straja spadei sale, când scoase lama lucind în 
soare, la doi paşi de zâmbitorul domn La Mare care-şi - 
„savura” de pe acum victoria, îl bătu pe umăr cu vârful 
spadei, adresându-i-se cu o prefăcută naivitate: 

— Presupun că aci e.un loc liber, sir... O partidă de 
cărţi „cu mână moartă” n-are, zău, nici un haz!... 
Permiteţi-mi să intru al patrulea! 

Domnul La Mare, înşelat de aspectul paşnic al 
negustorului moscovit, se năpusti, fără a răspunde, 
asupra lui Mihuţ. În vremea asta, rămas cu un singur 
adversar, cavalerul de Syre deveni iarăşi stăpân pe 
situaţie. 

Oprit la primul asalt de o splendidă „gardă”, La Mare 
îşi pierdu cumpătul şi începu, să bată în retragere. 
Trecând la atac, Mihuţ îl conducea, cu mici volte, spre 
locul unde adineauri cei doi îl încolţiseră pe gascon. 
Ajunşi acolo, „Vântură-lume” nu se mai „jucă”, Efectul 
loviturilor lui sigure se citea în ochii îngroziţi: ai 
ofițerului. 

— Are you saved, sir? îl întrebă la rândul său Mihuţ, 
cu un glas care nu prevestea mântuirea. Dacă nu, vă 
invit să vă aruncaţi în acest canal... cât mai sunteţi în 
viaţă... Număr până la trei... Unu!... Doi!... 

La „doi” sabia ofițerului zbură în apă, iar posesorul 
ei, fără a mai aştepta pe „trei”, plonjă şi el, îmbrăcat 
cum era şi cu tricornul în cap, în râsul general al 
clienţilor hanului, care ieşiseră şi asistau ca la teatru. 

Când se întoarse pe călcâie, să vadă ce-i cu cealaltă 
pereche, dădu faţă cu gasconul, al cărui adversar, 
renunțând la cai, fugea pe şosea ca un bezmetic, mai 
sigur pe resursele-i pedestre decât pe toţi armăsarii 
Arabiei. 

Mihut îl salută, adresându-i-se politicos, de parcă 
într-adevăr fuseseră parteneri la o „partidă de plăcere” - 

— Monsieur le Chevalier de Syré?... 

Cel interpelat astfel se uită la Mihuţ, puţin intrigat. 

— Da, domnule. Cu cine am onoarea?... O-la-la, ce 
faci aici, Pamberg, prietene?... Nu ştiam cui îi datorez 
viaţa! 

Deschise braţele, să-l strângă la piept, cu aceeaşi 
căldură de-altădată, dar le lăsă-n jos, arătând cu un 
zâmbet trist înspre mâneca goală şi se mulţumi să-i 
întindă dreapta, făcând haz de necaz, ca un vrednic 
urmaş al lui d'Artagnan: 

— Cadouri de război, dragul meu... Dacă l-aş fi dat 
pentru Franţa, nu-mi părea rău. Dar mă tem că e doar 
partea mea de ispăşire pentru prostiile unui mareşal 
de salon... Ei, să trecem peste asta!... Ce mai faci? 

— Dacă umila mea invitaţie nu vă încurcă prea tare 
programul, vă pot răspunde la această întrebare. în 
drum spre Paris. Caleaşca mea are caii înhămaţi. Aveţi 
bagaj? 

— L-am lăsat în Flandra, mon cher, împreună cu 
conţinutul mânecii stângi. Sunt liber ca păsările 
cerului, până voi intra pe mâinile domnişoarei de 
Chausseraye, care mă aşteaptă să mă oblojească şi 
să-mi ţină predici. 

Urcară în caleaşcă, râzând, iar olandezul dădu bice 
cailor. llieş se prezentase, apoi urcase pe capră, ca să 
nu stânjenească conversaţia ce se pornise cam 
slobodă. 

— Deci, iubite domnule de Syre, la Paris vă aşteaptă 
o frumoasă domnişoară. Desigur, o mare dragoste. 

Cavalerul râse cu poftă: 

— O mare dragoste, desigur. Dar nu a mea, căpitane 
Pamberg, ci a regelui Ludovic al XIV-lea. Domnişoara - 
de Chausseraye, mătuşa mea, acum la o vârstă 
venerabilă, este una din dragostele din tinereţe ale 
augustului nostru suveran. Trebuie să-ţi mărturisesc că 
ei îi datorez un post de care mă leagă neuitate 
amintiri... Şi poate de aceea mi-e atât de dragă 
mătuşica din Bois de Boulogne... 

— Un post în armată? îl iscodi Mihuţ, cu ochii la 
mâneca goală şi crezând că face iarăşi haz de necaz. 

— Nu, în diplomație. Postul meu de la 
Constantinopol. Ai auzit, vreodată, în peregrinările 
dumitale, de prinţul Cantemir? 

Mihuţ rămase, o clipă, din cale-afară de surprins. 
Apoi îşi aduse aminte, ca dintr-o ceaţă, că Dumitraşcu 
îi pomenise, cândva, de cavalerul de Syre. Da, chiar la 
Constantinopol, la o masă stropită cu cotnar din cel 
vechi. Răspunse calm, mimând indiferența: 

— Prinţul Cantemir? Bineînţeles, suntem prieteni din 
copilărie! 

Gasconul rămase cu gura căscată. Fu rândul lui 
Mihuţ să râdă cu hohote. 

Apoi îi povesti, în linii mari, istoria furtului de la laşi, 
insistând asupra celor ce mai erau de făcut acum, la 
Paris, pentru ca prietenul lor, cărturarul, să reintre în 
posesia operei sale /'Histori& de l'empire othoman, ou 
se coyent les causes de son agrandissement et de sa 
décadence. Cavalerul de Syre dorea amănunte. Au 
oprit caleaşca şi l-au chemat pe llieş să repete 
povestea de-a fir-a-păr. Tustrei au pus apoi la cale felul 
în care aveau să ia parte, începând de-a doua zi, la 
vânătoarea contelui de Toulouse. Când terminară, - 
Mihuţ se mai ţinu să nu uite a-i spune Alexandrei 
Ivanovna să dea de ştire soţului ei că patronul de la 
„Sirena”, din Amsterdam, nu era un om de încredere. 

VI 
O VÂNĂTOARE LA ASFINŢIT 


La Paris ajunseseră seara târziu. Ca să nu mai scoale 
toată casa, profitând că odaia lui llieş era plină cu 
sofale, au dormit cu toţii acolo. 

Abia la dejunul de dimineaţă se făcură prezentările. 
Mihuţ aproape că nu o mai recunoscu pe Hanka. Se 
simţi deodată stingherit, ca un băieţandru, în faţa ei. 
Se trezi că bate înainte piciorul stâng şi, lăsându-se 
uşor pe dreptul, se înclină adânc, fluturând cu un gest 
larg pălăria. Hanka.zâmbi cochet, ieşi doi paşi înainte, 
îşi apucă cu vârful degetelor fustă înfoiată de atlaz 
perlat, cu trei rânduri de volane, şi-i făcu o reverență 
după toate regulile bunelor maniere. Se cam fâstăciră 

amândoi şi acum nu mai ştiau dacă o făcuseră în 
glumă, sau în serios. 

l-a scos din încurcătură llieş: 

— Ce faci, bădie? Sus gabierii! Şi pupa-i obrajii, că de 
când nu ne-am văzut, multe zile-or hi trecut... 

Era şi timpul. Cavalerul de Syre şi Saskia aşteptau; în 
picioare, primul să dea, iar gazda să primească unele 
explicaţii necesare. Apoi începură să vorbească toţi 
deodată. 

Saskia le spuse că vânătoarea se amânase pe a doua 
zi după-masă, fiindcă regele ţinuse să deschidă 
sezonul ia Fontainebleau, dar doamna de Maintenon 
dorea să nu se tulbure liniştea reşedinţei sale, aşa că 
parcul de vânătoare rămăsese, tot acela propus iniţial, 
la Bois de Boulogne. Numai ziua şi ora fuseseră 
schimbate. 

— Va fi o „vânătoare la asfinţit”, îi lămuri de Syre. 
Regii Franţei îşi rezervă acest privilegiu, când sunt 
prea sleiţi de puteri, să scurteze plăcerile primei zile, 
pentru ca să părăsească terenul o dată cu ceilalţi 
vânători, la apusul soarelui. Partida începe însă 
dimineaţa, la Versailles, preparativele constituind - 
principala atracţie a spectacolului acestuia eroicomic. 
În ceea ce ne priveşte - şi vorbesc la plural, fiindcă în 
această afacere şi eu m-am angajat să acopăr onoarea 
Franţei care nu poate fi sălaş de hoţi - am impresia că 
este exact ce ne trebuie, pentru că vânătoarea noastră 
se va desfăşura în două direcţii diferite şi de aceea ne 
vom împărţi, de pe acuma, în două echipe. Ingăduiţi-mi 
mai întâi să vă expun cu ce cred eu că ar fi mai bine să 
începem... 

Îndată după micul dejun, au intrat în acţiune, fiecare 
după rolul în care fusese distribuit. Saskia s-a 
prezentat la ducesa de Lesdiguieres, s-o convingă că 
ar fi mai agreabil să-şi reunească echipajul cu al 
contelui de Toulouse, maestrul de vânătoare al regelui, 
ca sa plece după-amiază la Versailles, unde şi-ar face 
împreună o intrare impresionantă. llieş a fost trimis să 
se plimbe pe rue de la Vrilliere, ca să urmărească 
intrările şi ieşirile domnului Fripp. Cavalerul de Syre şi 
Mihuţ s-au dus la Notre-Dame să-l caute pe Jacquot, o 
fostă ordonanţă a cavalerului. L-au găsit destul de 
repede: avea o mică dugheană pe Pont-Neuf, sub o 
firmă care-l recomanda, în litere de fier forjat: Maftre 
Serrurier*. Cavalerul le-a făcut cunoştinţă, a încălecat 
şi a plecat, cu un mic ocol, la domnişoara din Bois de 
Boulogne. Aveau să se revadă cu toţii la prânz, ca să ia 
ultimele măsuri. 

Acasă, pe la ceasurile patru după-amiază, începuseră 
să se neliniştească de întârzierea echipajului contelui, 
când llieş dădu buzna în casă, aducând vestea 
aşteptată: 

Vin încoace!... Sunt toţi. Şi hoţul! i 

Apoi, llieş trecu să ducă ştirea şi peste drum, unde 
doamnele erau în mare agitație. 

De după colțul perdelei, de Syré şi Mihut observară 
că totul se petrecea întocmai cum prevăzuseră. 
Contele de Toulouse sos; călare, însoţit de invitaţii săi, 
printre care şi Fripp, urmaţi de servitori, trăsurile cu 
arme şi bagaje, şi o haită de câini, care umpleau uliţă 
de larmă. Maestrul de vânătoare descălecă şi salută, 
cordial şi afectat. Primi cu gratitudine invitaţia ducesei 

de a lua loc în carosa ei aurie, alături de Saskia, de 
prezenţa căreia la Paris se arată mai mult decât 
încântat. Hanka şedea lângă ducesă şi era, sau părea, 
niţel intimidată. Apoi alaiul se puse în mişcare, în 
sunetul cornurilor de vânătoare, cu llieş în tranta 
lângă prietenul său african. 

Uliţa se liniştise. Cavalerul se întoarse spre Jacquot, 
care aştepta impasibil, consumând ultimele bucățele 
ale unui prânz de zile mari. Era îmbrăcat într-o livrea 
nouă, de promenadă. 

— Jacquot, să nu uiţi ceara! 

Lăcătuşul deghizat zâmbi ca la o glumă şi răspunse 
cu gura plină, apăsându-şi arătătorul pe obrazul 
proaspăt ras: 

— Onoarea firmei, monsieur... 

Cavalerul dădu atunci semnalul: 

— Domnilor, e momentul. 

Mihut deschise fereastra şi făcu semn vizitiului 
olandez să tragă la scară. 

La hôtel de Toulouse porţile erau închise. Monsieur 
de Villeroy, majordomul palatului, îşi făcea siesta, 
fumând o subţire ţigară de foi de Havana, când - 
portarul veni să-i anunţe vizita unui gentilom şi îi 
întinse cartea de vizită a Cavalerului de Syre. 

— Pofteşte-i în galeria de aur şi scoate şampanie. 

Majordomul era o rudă săracă a familiei de Syre, 
căreia îi datora invidiata lui slujbă printr-un lanţ de 
intervenţii. Soţia ducelui du Maine, născută Condé, 
vară cu Cavalerul de Syre, îl recomandase pe domnul 
de Viileroy pentru acest post cumnatului ei, vânătorul. 
Aşa se explica bunăvoința acestei primiri 
neprotocolare, în absența stăpânului casei. 

— Scuză-mă, dragă Viileroy, dar nu ştiam că nu e 
nimeni acasă. 

Majordomul vru să para ofensat. 

— Nimeni? 

— Ah, nu mă înţelege greşit. Nu-i vorba de mine 
personal. Cu mine se află un prinţ străin, venit la Paris 
să-şi comande planuri pentru un palat la el în ţară. A 
vizitat aici câteva, dintre cele mai autentice şi 
frumoase şi, înainte de a pleca la Versailles, îl 
convinsesem să vadă şi /h6te/ de Toulouse... dar, 
regret, fiindcă mă tem că d-ta nu ai probabil dezlegare 
să plimbi vizitatorii prin casă în lipsa contelui... 

După această remarcă, făcută de fată cu „un prinţ 
străin”, domnul de Viileroy, stacojiu de ruşine, ar fi 
preferat să fie spânzurat, decât să-şi refuze dreptul de 
a face onorurile casei. 

Ciocniră, în picioare, un pahar de şampanie, apoi 
începură vizitarea imobilului, cu seriozitatea unei 
comisii de experţi. 

— Aceasta este faimoasa galerie dorée, începu 


majordomul, important.  Desenată de Mansart, 
sculptată de Vassé şi pictată de Perrier. O - 
capodoperă... 


Vizitară, o oră şi mai bine, corpul central al clădirii. 
Coborâră în curte şi trecură la aripa din fund. La fiecare 
apartament pe care-l descuia, scoțând dintr-un imens 
inel de chei totdeauna pe cea potrivită, ghidul le 
spunea şi cine-l locuieşte. Locatarii erau toţi plecaţi la 
vânătoare. Parcă vizitau un muzeu. 

Corpul acesta al clădirii, izolat de rest şi acoperit cu 
iederă de pădure, era situat într-o mică grădină ce 


dădea în rue Croix-des-petits-champs, o uliţă în care 
asemenea grădini se ţineau lanţ. 

În fundul unui coridor, la primul cat, unul din 
apartamente n-avea cheie. Majordomul explică 
dispreţuitor şi vădit nemulţumit: 

— Aici locuieşte un străin, domnul Johannes-Pierre 
Fripp. A plecat cu cheia la dânsul, de parca ar ţine aici 
comorile lui Cresus. Un pauvre diable, un peu fou”... 
Să trecem mai departe, pe scara cealaltă. 

Când ajunseră la al doilea etaj, cavalerul de Syre 
observă că pierduse o mănuşă. Se adresă „valetului” 
său: 

— Jacquot, du-te şi caută-mi mănuşa, la primul cat. 
Pe urmă, coboară şi spune-i vizitiului să tragă la scară 
jos. Nu mai ieşim pe intrarea principală, că suntem 
obosiţi. Hai, grăbeşte-te... 

Continuară vizita, în tihnă, încă o jumătate de oră, 
apoi se declarară satisfăcuţi, îi mulţumiră domnului de 
Viileroy şi coborâră în curte. Trăsura îi aştepta la scară. 

„Valetul” Jacquot înapoie, cu o plecăciune, mănuşa 
stăpânului său, îl ajută să urce şi trecu la locul său, 
lângă Vizitiu. i 

La căderea serii, Mihuţ îi plătea lui Jacquot cheia de 
la apartamentul domnului Fripp, greutatea ei în aur, şi 
primea din partea lăcătuşului, fără plată şi din proprie 
iniţiativă, încă o cheie. Aceea de la poarta clădirii 
acoperite cu iederă. Mihuţ fu mişcat de gestul omului şi 
vru să-i spună într-un fel, că n-a făcut o treabă 
necinstită, ci a contribuit la repararea unei nedreptăţi. 


4 În franceză: Un biet prăpădit, puţin nebun. 

Dar se vede că Jacquot pricepuse despre ce era 
vorba, ori îi povestise ofiţerul său, fiindcă îi strânse 
mâna, zicând: 

— A trompeur, trompeur et demi, Monsieur.“ 

La ieşire, lăcătuşul din Pont-Neuf se ciocni cu llieş, 
care venise să raporteze, potrivit planului stabilit,- că 
Hanka, Saskia şi ducesa, împreună cu contele şi suita 
lui, trăseseră la palat, la Versailles: 

— Bădie, bădie, numai cleştar şi aur, ca-n poveşti, iar 
grădinile parcă-s trase cu condeiul de Dumnezeul... 

Cavalerul de Syre îşi luă rămas bun şi plecă la 
vânătoare. Rolul lui se încheiase. De-acum intrau în 
arenă Mihuţ şi „musul” său. 

— Pe mâine, căpitane Pamberg, la masă la 
domnişoara mătuşă-mea! Bonne chance! 

La miezul nopţii, Parisul nu adormise încă. O ceaţă 
uşoară acoperea oraşul. Câteva orologii îşi răspunseră, 
din turle, cu note diferite, de câte douăsprezece ori. 
Dinspre terasa Senei se auzeau strigătele timonierilor 
care conduceau spre estuar bărci cu fundul lat, 
încărcate cu felurite mărfuri. Dintr-o tavernă ieşi un 
grup de cheflii cu o femeie care râdea zgomotos. La - 
mansarda dinspre faţada aripei acoperite cu iederă, a 
hotelului de Toulouse, o ferestruică fu deschisă, cineva 
aruncă în stradă conţinutul unui vas, apoi trânti 
fereastra la loc. O lungă tăcere învălui cartierul. 
Întuneric, linişte, pustiu. 

llieş rămase în curte, de pază. Dacă se oprea o 
trăsură, ori vreun călăreț dinaintea casei, trebuia să 
dea alarma, cu două ţipete de cucuvea: „Uhu-hu... 
Uhu-hu!” Dându-i acest consemn, Mihut zâmbise la un 


AL Proverb frahceg: kn pacate un păcălici şi jumătate, domndje: 

gând... Ca atunci, la laşi, în grădinile comisului. Când 
trecuseră oare douăzeci şi ceva de ani?... 

Fereastra domnului Fripp da în curtea interioară, cu 
vederea la grădină. Păcat că Jacquot nu avusese ideea 
să facă cheia de la intrarea de serviciu, şi nu de la 
aceea dinspre stradă! Lui llieş i se păruse un veac 
până când Mihuţ aprinse, lumânarea acolo sus şi trase 
perdelele. 

Îi zvâcnea inima de o simţea în tâmple şi-n auz. La 
fiecare foşnet tresărea cu urechea la pândă, gata să-şi 
vestească prietenul. Peste puţin auzi, de departe, un 
călăreț. Tropotul crescu pe uliţă pietruită, apoi se opri. 
llieş aşteptă. Calul bătea pe loc, undeva pe lângă zid. 
Se repezi de-a buşilea până în dreptul porţii, se căţăra 
pe verdeaţa deasă şi scoase numai puţin capul peste 
gard. Călărețul îşi potrivea scările, de călare; apoi îşi 
urmă drumul. 

O lumină argintie inundă ceața uşoară a nopţii. 
Răsărise luna, llieş se retrase iarăşi în umbră. 
Orologiile Parisului bătură de două ori, pentru 
jumătăţile de oră, pe urmă de trei, apoi de patru ori şi, 
în sfârşit, o lovitură singură, solemnă parcă vestind - 
sosirea unui înalt personaj. Era ora unu! Un ceas de 
când bădia tot meşterea în casa pustie. Deodată auzi o 
mişcare în frunzişul iederii, sub primul rând de ferestre. 
Cineva se căţăra în sus, prin desiş, cu agerime de 
pisică. Tânără sentinelă nu ştia ce să facă. Dacă era 
hoţ de rând mai bine să iasă la iveală cu sabia în 
mână, ca să-l sperie şi să-l pună pe fugă! Dar dacă nu 
era un hoţ de rând? îl scoase din dilemă miorlăitul 
„hoţului”. Aruncă, uşurat, un bulgăr de pământ după 
motan şi rămase la pândă. 

În odaia domnului Fripp erau puţine lucruri. Avea 
dreptate  majordomul: un pauvre diable! Mihut 
răscolise prin toate ungherele. Zadarnic. Bătuse în 
ziduri şi duşumele, doar de-ar găsi un loc să sune a 
gol. Nimic, nicăieri. Pe masă, nişte hârtii fără 
importanţă. În dulap, nişte haine uzate şi rufe de dat la 
spălat; iar deasupra, pe poliţă, două rânduri de 
catastife, cu scoarţele roase. Socoteli vechi, de pe la 
moşiile contelui. Nici urmă de ce căuta el. 

Il apucă o sfârşeală. Dacă şi-a luat hoţul manuscrisul 
cu el? Dar cum? Se uitase bine, la plecare, şi n-avea 
cum să-l ascundă. Poate-l lăsase la căruţe? Nu, Fripp 
nu putea fi atât de neprevăzător, de vreme ce îşi ţinea 
odaia goală astfel ferecată! Mihuţ se aşeză înfrigurat 
într-un fotoliu imens, căptuşit cu piele de Cordoba, dar 
o bănuială îl făcu să se repeadă iarăşi la dulap, o 
mobilă veche, masivă. Dădu la o parte boarfele şi 
începu să-i cerceteze, cu băgare de seamă pereţii din 
plăci mari de stejar lustruit. Între două din plăcile 
dinspre perete observă că despărţitura longitudinală e 
puţin mai largă decât celelalte. Convins că e un fund 
dublu, încercă să le separe, trăgând eu vârful - 
degetelor în sens contrar, dar, degeaba. Degetele îi 
alunecau pe luciul tăbliilor fără să lărgească nici cu un 
fir de păr, spaţiul abia vizibil dintre ele. | se păru ciudat 
că, faţă de mărimea mobilei, dulapul avea numai un 
raft, şi văzu că acela se lipea de peretele din fund pe o 
despărţitura de plăci transversală, cu un spaţiu între 
ele identic cu cel suspect dintre tăblii. Zgudui raftul şi îl 
trase spre el eu putere, încercând, zadarnic, să-l 
smulgă din locaşul lui. De ciudă, îl împinse îndărăt cu o 
Lovitură de pumn. Se produse un miracol: peretele din 

fund se despărţi în două, alunecând uşor lateral. 
Dinaintea lui Mihuţ se deschise un horn, cu o scară în 
culbec. 

Urcă în vârful picioarelor, cu lumânarea în mână, 
numărând treptele. La a şaptea auzi în spatele său un 
zgomot sec. Uşa secretă se închisese. Se întoarse din 
drum şi încercă să o forţeze. În van. Broboane de 
sudoare i se iviră pe frunte. Continuă să urce îndărăt 
mai repede, ca să iasă undeva. La a nouăsprezecea 
treaptă se opri dinaintea unui alt perete, de lemn 
masiv. Era ca într-o cursă de şoareci! Se sforţă să-şi 
recapete sângele rece. Îşi recapitulă, în minte, cum 
ajunsese aici. Scara mai avea două trepte. Ultima, a 
douăzeci şi una, era mai îngustă, ca un prag, şi se 
îmbuca în perete. Încercă să o mişte; era neclintită. 
Atunci o împinse cu putere spre perete, aşa cum 
făcuse cu raftul din dulap. Miracolul se repetă. Se trezi 
într-un coridor, luminat slab cu o lampă arabă, de ulei. 
Işi dădu seama că se află pe coridorul de la al doilea 
etaj, pe unde trecuse dimineaţa, cu majordomul. Un 
zgomot cunoscut îl avertiză că şi a doua uşă secretă se 
închisese după el. i 

Coborând, tiptil, către etajul inferior Mihuţ îşi căută în 
buzunar cheile. O găsi pe cea de la intrare: cheia odăii 
domnului Fripp rămăsese în uşă, pe dinăuntru. Se 
strădui să-şi aducă aminte dacă o lăsase închisă. Totul 
ar fi fost pierdut. 

Apăsă pe clanţă, cu suflarea oprită. Era deschisă! 
Intră şi răsuci cheia în broască. Trecuse prin toate 
apele infernului. Nu realizase nimic prin descoperirea 
uşilor secrete, în afară de faptul ca Fripp se afla aici 
într-o capcană pe care era departe s-o bănuiască 

desigur, de vreme ce umbla cu cheia odăii la el Mihuţ 
era sleit de puteri, ca după o bătălie pierdută. Înainte 
de a-şi relua cercetările, se aşeză, să-şi mai vină în fire, 
din nou pe imensul fotoliu de piele, cu faţa la dulapul 
cu pricina. 

| se păru că perna fotoliului e cam tare pe dinăuntru, 
încercă, şi într-adevăr era. O nouă bănuială îl făcu să-i 
tremure mâinile. Trase cuțitul din tureatcă şi scoase 
ţintele de alamă, una câte una, cu cea mai mare 
luare-aminte. Sub umplutura de câlţi simţi că e ascuns 
ceva. Era un teanc de hârtii, gros de o palmă. Îl trase 
afară, atent. Desfăcu legătura de sfoară şi gazeta 
nemţească în care era învelit şi răsuflă uşurat. 
Recunoscuse slova lui Dimitrie Cantemir! 

Îl luă la subsuoară şi dădu să plece, dar se răzgândi. 
Lăsă pe masă maldărul de hârtie, apoi luă de pe raftul 
din dulap câteva catastife, le smulse scoarţele şi le 
adună grămadă, făcând un teanc deopotrivă de mare 
cu celălalt. Scoarţele le aruncă sub pat, unde mai erau 
şi alte gunoaie. Mihuţ ar fi vrut să-i arate majordomului 
aceste mărturii ale bunei sale gospodăriri. Alese o 
foaie nescrisă şi desenă pe ea, cu un cărbune din sobă, - 
capul de vulpoi. O puse deasupra pe teanc, îl înveli în 
gazeta nemţească, îl legă cu aceeaşi sfoară şi puse 
totul la loc, ca la început, dacă nu chiar mai bine. 

Atunci auzi semnalul cucuvelei. Trase cheia din uşă, 
suflă în lumânare şi şi-o vâri în buzunar. Deschise 
fereastra şi sări peste balconaş, ţinându-se cu o mână 
de iedera tare şi deasă. Cu cealaltă închise fereastra, 
luând seama ca să intre cuiul în locaşul lui, apoi cobori 
pe tulpină-n jos, ca pe o parâmă de corabie. Jos, llieş îi 
spuse că au venit doi călăreţi la poarta din faţă. Unul 

urcase sus, altul rămăsese, călare, afară. Mihuţ se uită 
bine la acesta şi i se păru că, după statură, semăna cu 
adversarul său de la Amiens. Din desimea grădinii 
aşteptară urmarea. Sus, în odaia domnului Fripp, se 
aprinse lumina. O umbră trecu pe dinaintea ferestrei. 
Aşteptară cam un sfert de ceas. Apoi uşa de la intrare 
se deschise şi un bărbat înalt, într-o manta lungă de 
campanie, ieşi în stradă. Era Fripp. li dădu celuilalt un 
pachet. Incălecă şi el, îi luă pachetul îndărăt, la 
subsuoară, dădură pinteni şi o porniră la galop, spre 
apus. Se întorceau la Versailles, unde sosise cardinalul 
Alberoni care, urmând să plece a doua zi seara la 
Utrecht, ceruse lui La Mare să-i prezinte „marfa”. 

Fereastra rămăsese luminată. Mihuţ puse cuțitul 
între dinţi şi se căţără fără zgomot pe unde coborâse. 
Odaia era goală. In grabă, domnul Fripp uitase 
lumânarea aprinsă-n sfeşnic. Uitase şi să mai bată la 
loc ţintele din pielea de Cordoba, încât fundul fotoliului 
rămăsese căscat, ca o gură de lup, cu colţi de aramă. 
Intoarcerea vulpoiului păcălit izbândise pe deplin. 

In noaptea aceea, Mihuţ dormi cu capul pe Istoria 
Imperiului Otoman şi visă că o salvează pe Hanka - 
dintr-un harem. Dimineaţa, îl trimise pe llieş să le 
spună celorlalţi că nu se mişcă din casă până la 
terminarea vânătorii şi.să-i ceară scuze Cavalerului de 
Syre că nu vor putea săruta mâna „domnişoarei” din 
Bois de Boulogne. 

Deschiderea sezonului de vânătoare din anul acela - 
primul de tihnă după un deceniu de doliu şi dezastre - 
se  desfăşură cu un fast vrednic de faima 
„regelui-soare”. Magnificul echipaj al palatului era 
însoţit de o mie de câini de vânătoare. Bătrânul rege 

Ludovic al XIV-lea părea însă obosit şi bolnav: un soare 
în asfinţit, ca şi acela care-şi azvârlea acum razele 
roşiatice printre crengile pădurii seculare. Regele vâna 
dintr-o carosă uşoară, trasă de cai mici şi iuți, care 
alergau cu îndemânare, după haita de câini, pe urmele 
cerbului, prin pădurea aurie şi despuiată de toamnă. | 
se spunea că nu este în lume un trăgător „mai bun şi 
mai grațios decât el”. Curtea începuse să-şi facă 
adunarea de sfârşit de zi în jurul castelului de Madrid - 
ridicat de Francisc | în amintirea captivităţii sale în 
Spania, acum în ruine - şi al bogatelor trofee cornute, 
dar neobosiţii vânători din anturajul contelui de 
Toulouse încă mai băteau pădurea, către Longchamp. 
Saskia călărea între conte şi cardinalul Alberoni. Îi 
urmau  lacheii, care încărcau armele. Invitaţii se 
risipiseră prin pădure, dar nu prea departe de grupul 
din jurul maestrului de vânătoare. „Amazoana 
poloneză” urmărea, elegant şi sigur, cavalcada. Purta o 
jupă de catifea vişinie şi un „justaucorps” din acelaşi 
material, cu galon de aur şi un manşon de samur. 
Manşonul era ultima modă, la femei ca şi la bărbaţi. Pe 
cap avea o tocă „ă la chasseuse” cu o pană albă de - 
struţ, peste părul strâns în cochilie, într-un singur ac. 
Inştiinţată dimineaţa, de llieş, despre izbânda lui Mihuţ, 
Hanka se întreba, dacă Fripp descoperise, până la 
ceasul acela, înşelătoria cu vulpoiul. Dar singurul ei 
gând era să găsească locul şi clipa pedepsirii aceluia 
ce-i ucisese bărbatul. Şi nu-l slăbea din ochi. Domnul 
Fripp părea foarte preocupat. Din când: în când, el 
arunca priviri furişe înspre colonelul La Mare, care 
călărea, cu un alt mic grup de vânători, mai înainte. 

Dinspre castelul de Madrid răsunară cornurile: un 
sunet scurt şi altul lung, repetat. Soarele apunea, ziua 
de vânătoare se terminase. Coloana ultimilor vânători 
se îndrepta spre locul de adunare. Pocniră ultimele 
împuşcături, răzlețe, apoi se aud, tot mai departe, 
tropotul cailor. Domnul Fripp se oprise, singur, întrun 
luminiş, să-şi ajusteze chinga slăbită. Mereu îi scăpa 
catarama, părea năuc, sau  neîndemânatec. O 
asemenea clipă pândise Hanka toată după-amiaza... 

Intoarse, scurt, înspre el şi îi tăie calea. | se adresă 
nemţeşte: 

— Aţi pierdut ceva, herr Fripp? Păreţi supărat... pe 
mine. 

Surprins şi încântat că ea, frumoasa amazoană, îl 
acostează şi încă îi vorbeşte în limba lui, se apropie cu 
rânjetul său cel mai seducător: 

— Am pierdut ceva, într-adevăr, dar am certitudinea 
că îmi voi recupera obiectul pierdut, poate chiar în 
seara aceasta... Şi apoi cum aş putea fi supărat pe 
dumneavoastră, preafrumoasă doamnă?... Dar parcă 
ne-am mai cunoscut noi undeva? Eu nu uit niciodată 
femeile pe care le-am cunoscut. a 

Hanka surâse, îşi scoase toca şi-şi trase, cu un gest 
grațios, acul din coc. Părul, ca fuiorul de in, i se revărsă 
pe umeri. Apoi îşi ascunse iarăşi mâna dreaptă în 
manşon. 

— Sigur că da!... Nu mă recunoşti acum, domnule 
Fripp?... laşii... Ceambulul tătăresc... Ostaşul acela 
căruia i-ai înfipt pumnalul în coastă... 

Mişelul se frecă la ochi, ca dinaintea unei vedenii, 
apoi vru să ridice puşca. lute ca gândul, Hanka scoase 
din manşon pistolul şi-l trăsni între sprâncene. Deprinşi 


A ao: île fina T aa |: Anzii colină soma i vea Agia atei ae i ce Ama 


cu detunăturile, caii se cabrară, dar rămaseră pe loc. 
Domnul Fripp căzuse cu umărul în coama calului şi cu 
mâna dreaptă atârnând pe oblânc. Ultima rază a 
asfinţitului se răsfrânse în apa verde a smaraldului 
Casandrei-Doamna. Hanka întoarse şi, din mers, i-l 
trase din deget. Îşi puse arma în tocul şeii, apoi smuci 
frâul şi o porni, la galop, pe urmele celorlalţi. 

Micul châlet rustic al domnişoarei de Chausseravye, 
mătuşa Cavalerului de Syre, îşi înălța săgeata cu o 
sfârlează de tablă-n vârf nu departe de ruinele 
castelului de Madrid. La sosirea Hankăi, regele plecase 
deja la Versailles, în fruntea cavalcadei Curţii sale. Aici 
rămăseseră numai puţinii invitaţi la cină ai cavalerului. 

Acesta o întimpină pe amazoana întârziată şi o ajută, 
curtenitor, să coboare din şa. Observându-i paloarea şi 
zâmbetul puţin crispat, făcu o remarcă glumeaţă: 

— On dirait que vous venez de chasser le loup!...*? 

— Vous ne croyez pas si bien dire, monsieur" 
răspunse Hanka, cu uşorul ei accent slav. Şi luând 
brațul cavalerului, urcară treptele peronului de la 
intrare, spre grupul vesel al invitaţilor. 


42 În franceză: S-ar zice că ați vânat lupul! 
4 În îi ua pceză: Nici nu credeţi ce bine ziceţi, domnule! 

VII 
DRUMUL SMARALDELOR 


Fregata „Poltava” a părăsit rada portului Le Hâvre în 
zorii zilei următoare. Căpitanul Olsewski ieşise pe 
dunetă cu Mihuţ. Soarele strălucea curat. Stabiliseră . 
itinerarul, aveau vânt bun şi acum trăgeau din pipă, 
privind falezele Franței, cum rămân tot mai în urmă. 
llieş moțăia pe un colac de parâme, la prova, ascultând 
explicațiile complicate ale unui subofiter bărbos, 
rezemat de copastie. În cabina ei, Hanka, dormea, 
obosită de cele douăsprezece ore de neîntreruptă 
goană cu trăsura olandeză a Saskiei. 

La prânz, au zărit prin ferestrele groase ale cabinei 
comandantului gurile Sommei, fluviul de lângă Amiens, 
în canalul căruia era să se prăpădească domnul La 

Mare. Şi Mihut le povesti comica întâmplare de la 
„Auberge de Picardie”, al cărei erou, cavalerul de Syre 
îi condusese, călare, până la Rouen, de unde-şi luase 
bun rămas, sărutând mâna Hankăi şi rugându-l pe 
prietenul său Pamberg „să-i transmită cordiale salutari 
prinţului moldovean”. 

Drumul întoarcerii fu un drum al poveştilor; fiecare 
port, cu a lui. În Marea Nordului, căpitanul Olsewski îi 
aminti lui Mihuţ de noaptea glenului şi îl felicită pentru 
admirabila sa „manevră a celor trei coliere”, cerându-i 
cu o sinceră, şi amicală deferenţă, lămuriri 
suplimentare. Marea le dăruia o călătorie liniştită, 
hotărâtă parcă să-i facă ai uita capriciile din noaptea 
ce era să le fie fatală. 

Dinaintea Zuiderzee-ului, Mihuţ se întrebă, îngrijorat, 
dacă Saskia reţinuse informaţia pe care trebuia să i-o 
trimită soţului ei, la Haga, în legătură cu omul de la 
„Meermin”; dar îşi aduse aminte că şi-o notase şi se 
linişti: în ciudă aerelor ei şăgalnice, Alexandra 
Ivanovna era o femeie pe care te puteai bizui. 

În largul Texel-ului - portul în care fregata „Poltava” 
îşi primise botezul mării - căpitanul Olsewski înălţă - 
marele pavoaz. Apoi noaptea mării de miazănoapte le 
deschise drum de smarald spre ţara fiordurilor. 

Până la Petersburg mai aveau peste o mie de mile de 
străbătut, mai întâi prin apele prietene 
dano-norvegiene, apoi prin marea brăzdată de navele 
flotei de război suedeze. Deşi decimată în luptele 
navale cu aliaţii nordici ai Rusiei, flota corsară suedeză 
reprezenta o primejdie permanentă pentru navigația în 
Baltica. Cruciera curajoasă a „Poltavei” era şi un gest 
EAF, prin care Petru cel Mare ţinea să arate, în 

primul rând aliaţilor săi, că blocada suedeză putea fi 
spartă, iar numele fregatei fusese anume ales ca să 
vestească inamicului, pe foarte curând, o înfrângere 
navală la fel de distrugătoare ca aceea, de renume 
mondial, din stepa rusească. 

Au depăşit cumpăna apelor, dintre Skagerrak“ şi 
Kattegat, noaptea, fără supărare. Ca să nu expună 
nava şi echipajul, într-o inutilă bravadă, comandantul şi 
Mihuţ au hotărât să nu treacă noaptea prin Sund, ci 
ziua, prin strâmtoarea daneză Belt, urmând ca după 
ieşirea din arhipelag să navigheze în largul coastelor 
de miazăzi. 

Hanka era la întâia ei călătorie pe mare. Crescuse pe 
platoul roşcat şi prăfos al Podoliei, cu puţine ape, de la 
capătul nordic al Nistrului, şi nici câmpul, nici blajinele 
dealuri moldovene, mereu zvântate, când de văpaia 
verilor secetoase, când de biciul uscat al crivăţului, 
nu-i pregătiseră sufletul pentru marile drumuri fără de 
pulbere. 

Era cu zece ani mai tânără decât Mihuţ. Se măritase 
la cincisprezece, din dragoste, cucerită de vitejia acelui 
oştean moldovean, care bătea cetăţile călare, cu sabia - 
goală în mână, ca sfântul din icoane. Pe urmă trăise 
viaţa grea a plugarilor din acele vremi de cumpănă şi 
bejenie. La părintele ei, îndărăt la Camenița, găsise trai 
îndestulat, ca o jupâniţă, dar inima îi era împietrită de 
o suferinţă nerăzbunată. 

Drumul nesperat al răzbunării ei către soare-apune o 
strămutase într-o viată pe care nici în nălucirile de fată 
nu şi-o putuse închipui. Văzuse ţări şi oameni despre a 
căror existenţă numai un ecou de legendă ajunsese în 
o polonez de la marginile împărăției. 

Acum trăise acea viaţă, într-o lună cât alţii într-un an 
- cum zicea distinsa ei profesoară de politesse - şi se 
deprinsese eu ea şi se săturase de ea tot atât de 
repede. Incolţise, dureros, în mintea ei gândul că în 
lumea asta largă toţi caută şi nimeni nu găseşte unde-i 
sălaşul fericirii. li rămăsese din toate bucuriile doar 
multumirea unei mari datorii împlinite şi se simţea 
acum ca la începutul unei vieţii noi; o fată singură, 
care deschide doi ochi mari şi verzi asupra 
nemărginitului necunoscut, în cea mai curată 
dimineaţă de la facerea lumii. 

Aşa s-a întâlnit, prima oară, Hanka cu marea. Se 
scula din pat să vadă stelele cum joacă pe pânza 
foşnitoare a apelor, şi i se părea că alunecă printre 
două nopţi. Dis-de-dimineaţă, pe puntea rece şi udă, 
încă aburită de spulbera mării, aştepta răsăritul 
dinspre partea pământului. lar ziua sta ceasuri întregi 
la prova, privind cum taie etrava adânc în coaja verde 
a mării, ca-ntr-un imens harbuz vărgat, stârnind un 
viscol de ape argintate. Uneori bancuri de heringi şi de 
toni fugeau din calea curenților reci pe sub fila de 
cleştar a undei, iar Hanka se minuna şi aştepta cu - 
înfrigurare să audă şi cântecul sirenelor. | se părea că 
dacă o nevăzută şi dumnezeiască putere ar jupui 
străvezia piele de şarpe a mării, ar vedea cu ochii ei 
viaţa lumilor de la fund. lar seara, când se ridica luna 
plină, aruncând o scară de aur către corabie, închidea 
pleoapele pe jumătate, închipuindu-şi că urcă pe acel 
drum tremurat, la porţile raiului, într-o cămaşă de 
horbotă şi cu părul slobod în vânt. 

Venea Mihut şi o dojenea că-şi primejduieşte 
sănătatea în răcoarea umedă a vântului şi îi punea pe 

umeri mantaua lui grea. Pe urmă-i arăta cerul cu 
constelaţiile şi i le spunea pe nume, pe cele mari şi mai 
mici, după folosul pe care-l trag de la ele corăbierii: 

— Acela-i carul mare!... Dacă măsori de cinci ori în 
sus depărtarea dintre roatele lui din urmă, afli o stea 
mai strălucitoare decât toate celelalte, aceea e steaua 
polară, călăuza oamenilor mării... 

— Mihut, dar norul acela lung, ca o spuză de stele, ce 
şi cum îi? 

Se uita Mihuţ într-acolo, unde întindea Hanka braţul, 
apoi la ea, la obrajii ei proaspeţi, la ochii măriţi şi la 
gura ei ca trandafirul înrourat şi la părul desfăcut, cum 
privea stelele cu capul pe spate. Şi  tăcea, 
întorcându-se, cu un oftat, înspre calea lactee, pe care 
i-o arăta cu degetul pe cer. 

— E o lume de constelații necunoscute, dragă fată. 

— Nici tu nu o cunoşti, ‘Mihut? întreba ea, 
neîncrezătoare, sigură că pentru prietenul ei universul 
n-are taine şi nimic nu-i cu neputinţă. 

— Nici eu, nimeni... 

— Şi cum îi zice? 

— Pe la noi: „Drumul robilor”. Tu nu-l mai ţii minte? s 

Hanka îl ținea minte şi ştia şi de ce se chema astfel 
pe la ei, la răspântia drumurilor de stepă ale 
podgheazurilor şi ceambulurilor de pradă. Întrebase 
mai mult pentru dânsa, dorind ca lumea de basm prin 
care trecea să n-aibă nimica, nici din cerul şi nici din 
pământul celei părăsite în lacrămi şi doliu. Dar cu cât 
mai tare fugea de amintiri, cu atât mai repede o 
ajungeau din urmă, iar lacrămile ei se amestecau cu 
stropii săraţi ai mării. 

Nava înainta, cu steaua polară la prova, pe paralela 
20, în largul insulei Gotland. Vântul se înteţea, 
acoperind repede seninul cerului. Furtuna era încă 
departe, dar Baltica e o mare primejdioasă şi rea 
atunci când se burzuluieşte. „Poltava” naviga cu toate 
pânzele şi, datorită vântului bun, mergea cu mare 
iuţeală. Le părea rău că acum trebuiau să-şi scadă 
viteza, dar la apropierea furtunii micşorarea velaturii 
era obligatorie. 

Apoi văzură în larg, înaintând spre ei, un şir de 
luminiţe, de parcă o constelație ciudată venea pe apă 
să le salute trecerea. Păreau că dansează într-un cadril 
nautic: câte una, câte două, câte trei. Se despărţiră, în 
sfârşit, dinaintea „Poltavei”, pe două rânduri de câte 
patru, unul către insulă, alt rând către intrarea golfului 
Riga, făcându-i loc destul să treacă printre ele, ba 
parcă invitând-o. 

Căpitanul Olsewski îşi dădu seama că nu e lucru 
curat şi trimise după Mihuţ. Acesta observase şi el 
manevra ciudatei constelații. O duse pe Hanka în 
cabina ei şi se apropie de comandant care sta cu 
luneta la ochi, încercând să scruteze întunericul. O - 
scurtă sfâşiere a păturii negre de nori le arătă în 
depărtare, la sclipitul fulgerului, două rânduri de 
fregate şi nave de linie inamice, care, cu pânzele pe 
jumătate strânse de teama furtunii, pândeau la mai 
puţin de două mile, în formaţie de luptă. Erau suedezii! 
Planul lor era simplu şi eficace. „Poltava” era silită să 
treacă prin două rânduri de salve de artilerie, ca 
osândiţii printre două rânduri de vergi, la capătul 
cărora îi aştepta, fără scăpare, moartea. 


Pa Mae cara uzi ia E A a aa dear a Ai ua = atzi) ana i ae Acea 


— Domnii ofiţeri, pe puntea de comandă! ordonă 
comandantul „Poltavei”. 

Un sfert de oră mai târziu, ofiţerii trecură iarăşi la 
posturi. Comenzile se transmiseră fără siflee, din om în 
om. Ca la poruncă, o furtună puternică se abătu cu 
pânze de grindină asupra Balticei. Cu toate că ploaia, 
îndeobşte, domoleşte forţa valurilor, înălţimea lor 
îngreună totuşi manevrele. Dar este un punct de 
onoare pentru un adevărat corăbier să-şi îndeplinească 
îndatoririle la fel de bine pe orice vreme şi chiar pe 
bezna cea mai oarbă. 

Suedezii, în marea lor trufie, şi cu certitudinea unei 
victorii uşoare, făptuiseră o greşeală de tactică: linia 
rigidă. Exact aceea care îl costase pe ducele de Medina 
înfrângerea „invincibilei” sale Armada. Dacă la asta se 
mai adăuga şi norocul acestei furtuni, adversarii se 
aflau chiar în situaţia flotei spaniole, scufundată de 
căpitanii-corsari ai reginei Elizabeth, printr-o manevră 
rapidă în largul „celor cinci porturi”. lar „Poltava” mai 
avea un aliat: noaptea. 

Mihut adoptă, de acord cu căpitanul Olsewski, 
măsurile dictate, de situaţie, şi cea dintâi fu o comandă -~ 
cutezătoare: 

— Cu toate pânzele! 

În bubuitul furtunii şi şuierul sălbatec al vântului, 
„Poltava” înainta acum cu o iuţeală ameţitoare, puţin 
aplecată înainte, ca un alergător în arenă. Nava 
răspundea tuturor manevrelor, cu precizia unui 
mecanism desăvârşit, Lefort pregătise flotei inamice 
una din surprizele lui. Şi şi-l luase ajutor pe llieş, care 
fugea să-i transmită ordinele, de la un rând saborduri 
la altul. 

Când ajunseră la un sfert de milă de primele 
luminiţe, stinseră felinarele. Navele suedeze aliniate, 
pe două rânduri de câte patru, cu prova uneia la un 
cablu distanţă de pupa celei dinainte, îşi aşteptau cu 
tunurile gata de tragere, victima sigură să treacă pull 
canalul lăsat între ele. 

Fregata „Poltava” avea cincizeci de tunuri; putere de 
foc mijlocie faţă de oricare din navele de linie inamice, 
luate izolat. Dar faţă de flota suedeză era avantajată 
de trei factori foarte importanţi pe o asemenea noapte 
de furtună: extrema rapiditate a tipului navei, 
comanda unică şi factorul „surpriză” care, în operaţia 
din noaptea aceea; se dovedi hotărâtor. 

Totul s-a petrecut în mai puţin de o jumătate de oră, 
cu preţul unui efort supraomenesc din partea întregului 
echipaj, dar răsplătit cu toate cununile gloriei. Mai întâi 
fregata s-a apropiat, parcă neştiutoare de „canalul” 
suedez, apoi a ocolit repede, mult la stânga, prima 
navă, pe urmă şi-a schimbat brusc drumul, cu nouăzeci 
de grade, spre; dreapta, pătrunzând cu toată viteza, ca 
un şarpe, între prima pereche de corsari suedezi, exact 
la jumătatea distanţei dintre pupa navei din dreptul - 
tribordului şi prova celei de la babord. Lefort a ridicat 
sabordurile punţii a doua şi a tras, simultan, câte o 
salvă din câte douăsprezece tunuri, în fiecare din 
obiectivele inamice, respectiv în botul celei din stânga 
şi-n spatele celei din dreapta, orientându-se după 
felinarele lor. „Poltava” a traversat apoi „canalul” 
capcană perpendicular, adică tocmai invers decât era 
aşteptată şi a intrat cu aceeaşi viteză printre celelalte 
două nave inamice, situate „pendant” cu cele 
bombardate cu un minut mai înainte. Lefort a repetat 

salva la babord şi tribord, cu cele douăzeci şi patru de 
tunuri ale primei punți, în timp ce piesele care 
trăseseră adineauri erau curățate şi încărcate la loc. 
Căpitanul Olsewski a comandat iarăşi un ocol de 
nouăzeci de grade, şerpuind acum spre stânga, pe 
direcţia nord, la oarecare distanţă de babordul şirului 
inamic şi paralel cu el. A depăşit a treia navă, 
numărată în linie dreaptă, şi a cotit iarăşi în unghi 
drept la stânga, intrând, cu aceeaşi manevră elastică, 
printre ultimele două perechi de nave duşmane, spre a 
le trimite şi lor, în bot şi spate, câte douăzeci şi patru 
de lovituri de tun, de pereche. Apoi fregata a făcut 
ultima voltă spre dreapta, reluându-şi vechiul drum. 

După trecerea ei, s-a pornit o canonadă năucă, pe 
„canalul'”' pustiu. La o milă de suedezi, Lefort a 
descărcat ultimele, două tunuri de pe punte, numerele 
„49” şi „50”, în semn de salut că lupta navală se 
terminase victorios. Se apropiau de Golful Finic, 
controlat de flota rusă a Balticei. În ziua de 21 
octombrie 1712, o lună după escala de la Portsmouth, 
„Poltava” arunca ancora în largul portului Petersburg. 

Mihuţ cu Hanka şi llieş au petrecut ziua Sfântului - 
Dimitrie la conacul lui Cantemir, la unul din acele 
prânzuri de zile mari, cu care se mândrea, pe drept 
cuvânt, stăpâna casei. . 

Tătăroaica ei slujise al doilea rând de cafele în 
grădină, că toamna se arăta dulce în anul acela. 
Doamna Casandra: se plimba cu Hanka, de mijloc, 
printre rândurile de  gherghine şi crizanteme, 
nemaiştiind la ce să privească mai eu drag, la 
smaraldul domnesc de pe deget, sau la smaraldul 
ochilor ei. 

Sus în cerdac, Dimitrie şi Mihuţ fumau ciubuc şi se 
uitau cu înduioşare la copiii adunaţi dinaintea casei, în 
jurul lui llieş, care le povestea ceva cu mare însufleţire. 
Dintre toţi, cel mai cu luare aminte îl urmărea mezinul, 
Antioh. 

Mihuţ luă seama, pentru întâiaşi dată, cât de mult 
aducea prâslea cu Dumitraşcu beizade din anii 
copilăriei sale, şi o căldură i se strânse la inimă. 
Cantemir îi urmări privirea şi, înțelegând, oftă. 

— S-au dus tinereţile noastre, „Vântură-lume”. Ca 
puful de păpădie s-au dus, la suflarea toamnei... 

Se întoarse către el Mihuţ, cu ochii umezi de aduceri 
aminte, şi citi o durere ascunsă în sufletul prietenului 
său. 

— Care ţi-e tulburarea, măria-ta?... Că toate după 
pofta inimii le ai, iar numele tău e slăvit în patru 
vânturi! Pe unde am umblat pretutindeni oameni de 
seamă m-au întrebat... 

Mihuţ al lui Petrea Gălăţeanul nu mai urmă, că nu-l 
asculta nimeni. Voievodul pribeag ţintea zarea 
îndepărtată, către care cobora soarele. Asculta parcă o 
chemare, de dincolo de coama albăstrie a colinelor: - 
undeva, departe, peste nemărginita stepă rusească, la 
Trei lerarhi, băteau clopote de ziua numelui său. 
„Vântură-lume” îşi încordă auzul, dar nu prinse acea 
chemare şi nimic nu văzu în depărtări. 

Pe aleile grădinii, podite cu frunzele moarte ale unui 
an zbuciumat, o zări pe Hanka trecând şi îi auzi râsul 
primăvăratec. De cealaltă parte a cerului răsărea 
prima stea. Şi semăna cu ochii ei, cum seamănă 
steaua din oiştea carului ceresc cu soţul ei din oglinzile 
de smarald ale mării. 

